
Atunci când crezi că nimic nu mai poate fi schimbat şi drumul 
ales e cel care te conduce, atunci simţi că ceva se modifică... simţi ceva 
că tremură în interiorul tău și realizezi că drumul e cel care merge pe 
sensul opus şi că tot ce ai de făcut e să te întorci cu spatele la fals și să 
îmbrăţișezi realitatea! 

Analiza mișcărilor Andreei trebuia făcută la un moment dat și 
într-o situație reală, ținea neapărat să vadă cu cât sânge rece este 
dotată, şi cum reacționează în situaţii limită. Tocmai din această cauză 
o forța acum, o presa să facă niște mișcări şi să ia nişte decizii nu 
tocmai ortodoxe. Acesta era motivul pentru care se ţinea atât de 
aproape de maşina ei. „E spre binele ei” îşi spuse el, „nu avem nevoie 
de oameni slabi, oameni incapabili să își stăpânească emoţiile, oameni 
fără reacție”. O urmărea cum intră în depășiri cu ușurință şi atât de 
calm, vedea fumul pe care îl scotea mașina ei pe ambele țevi de 
eșapament, la fiecare schimbare de viteză. Putea astfel să îşi dea seama 
când a făcut bine că a schimbat într-o viteză inferioară, sau când a 
schimbat prea repede într-o viteză superioară, urmând să forțeze 
motorul și să piardă câteva sutimi de secundă până ajungea din nou 
motorul la turaţia dorită. Era un timp preţios, de care se pare că era 
foarte conștientă, și încerca să îl folosească cât mai bine putea și cu 
greșeli cât mai puține. 

Rulau deja de ceva vreme pe un drum cu o singură bandă pe 
sens, astfel că depășirile deveneau din ce în ce mai dificile şi mai 
periculoase, mai ales că drumul era presărat cu numeroase curbe, 
multe dintre acestea fără vizibilitate. Ceru calculatorului de bord să îi 
activeze GPS-ul, în cadrul căruia putea selecta opțiunea de 
termosenzitivitate pe o rază de 5 km, afișându-i ca urmare a 
triangulației făcute de cei douăzeci şi patru de sateliți, toate mașinile 
din acel perimetru, după semnătura termică. Avea astfel și o vedere 
asupra a ceea ce urmă să apară după curbele acelea periculoase. Îi 
plăcea să aibă tot timpul mașina echipată cu cele mai noi invenții şi 


gadget-uri. Considera utila existența oricăror gadget-uri, mai ales că 
ultimele generații au devenit atât de mici, încât pot fi stocate cantități 
impresionante din diferite modele fără a rămâne în lipsă de spaţiu. 

Telefonul începu să bâzâie, şi îi apăru un zâmbet în colțul gurii 
uitându-se la Robert, pasagerul colectat de la ultima locaţie, care parcă 
se ruga să nu răspundă la telefon, datorită traficului în care circulau și 
mai ales vitezelor cu care circulau. 

— Da, vă rog! răspunse la telefon, dar prin conectivitatea 
telefonului din maşină, astfel că mâinile îi puteau rămâne concentrate 
pe condus. Se auziră câteva interferenţe ca și când s-ar pierde 
semnalul, caz în care a intervenit calculatorul de bord pentru a le 
elimina și a încerca să stabilească o frecvență cât mai bună şi să 
lărgească lungimea de bandă pe care era transmisă convorbirea 
pentru ca aceasta să poată fi realizată în condiţii optime. Acest lucru a 
durat nu mai mult de câteva secunde, timp în care, Arian şi misteriosul 
interlocutor, așteptau liniștiți anunţul care nu întârzie să apară: 
„Domnilor, conexiunea a fost restabilită, linia e liberă şi convorbirea 
este criptată în 512 biţi”. 

— Excelent! spuse el către vocea de mai devreme, și acum, să 
trecem mai departe... Cu ce să te ajut, John? întrebă el în chineză, 
interlocutorul lui vorbind aceeași limbă, ceea ce însemna că puteau să 
vorbească liniștiți fără să fie intimidaţi de Robert, pentru că acesta 
oricum nu înțelegea nimic. 

— A apărut o problemă în zona 51, Arian! Avem nevoie de tine 
acolo, am pierdut legătura cu baza, și ultima convorbire îţi era 
adresată. Erau „Ei”, cerând să discute cu tine. Nu știm încă de ce a fost 
necesar acest blocaj al zonei 51, dar speram să poți dezlega tu 
misterul! 

Arian era un nume frumos, un nume exotic, reprezentând foarte 
bine imaginea persoanei care îl purta. Pielea creolă, întinsă, tânără, 
niciun rid nu ducea cu el. Părea a fi un bărbat tânăr, dacă e să ne luăm 
după cum arată, după mușchii perfect sculptați pe un corp atletic. 
Totuși, ochii îl trădau. Ochii purtau cu ei o privire inteligentă, puțin 
umbrită şi extrem de iscoditoare. Nu îi era niciodată teamă să 
privească pe cei de lângă el în ochi, primind aproape de fiecare dată 
aceeași reacție. Interlocutorul își retrăgea privirea. Ochii exprimau anii 


A 


mulți pe care îi ducea în spate, poate un chin, sau poate o 
binecuvântare. 

— Se pare că timpul a sosit! spuse Arian fără să pară deloc 
mirat. Am fost avertizaţi, ne-au avertizat că acest lucru va urma, tot ce 
a fost până acum nu au fost decât niște jocuri, nimic altceva... Nu vă 
speriaţi, nu s-a întâmplat nimic acolo, oamenii sunt teferi, dar nu aș 
putea spune că acest lucru va mai dura mult... 

— Cât timp îţi ia să ajungi acolo? 

— Prima dată, se pare că din nou uiţi John, ar trebui să discutăm 
despre altceva! 

— Da, iartă-ne, onorariul tău... la fel ca şi până acum, un miliard 
de dolari vor fi în contul tău în momentul în care îţi dai acceptul în 
privința misiunii, urmând ca la sfârşitul misiunii, în cazul în care 
factorul de succes depășește 95 de procente, îţi va intra în cont și 
celălalt miliard de dolari. 

— Îmi place cum gândiţi... dintr-odată ceva se schimbă pe 
chipul lui, „să ţi-o trag, Andreea, nu acum!” spuse el devenind 
dintr-odată foarte atent. Ochii îi erau în calculatorul de la bord, în GPS. 
Acesta arăta o pată termală mare la o sută de metri de Andreea, care 
tocmai ieşise în depășirea unui tir, într-o curbă deosebit de 
periculoasă. Tirul se îndrepta pe contrasens direct către Andreea, 
lăsând-o fără nicio speranţă de scăpare... zgomotul pistoanelor lovind 
pereţii camerelor se auzea îngrozitor în mașina lor, în timp ce Arian 
schimba o viteză inferioară şi accelera la maxim, pentru a recupera 
distanța de câţiva metri ce îl despărțea de Andreea. A ieșit și el în 
depășire în urmă Andreei, încercând ceva. Încerca să producă acea 
diferență, să aducă ceva ce conta pentru el, să facă ceva ce poate nu 
reuşea în totalitate, dar putea schimba ceva! Și-a calculat rapid șansele, 
a creat în câteva sutimi de secundă trei scenarii prin care să se poată 
salva toți trei, dar din păcate, doar unul dintre scenarii avea sorți de 
izbândă de peste 70 de procente, ceea ce încă însemna un risc foarte 
mare. Nu mai conta, a ales, aşa că spera să se încadreze sau chiar să 
bată procentajul calculat. 

Creierul îi lucra la capacitate maximă, mișcările le realiza la o 
viteză supraomenească. Robert nu reuși decât să audă zgomotul 
produs de pistolul care se descărca în cauciucurile tirului din lateral. 


Se aflau acum la un metru în spatele Andreei. Ochii lui Robert priveau 
peste țeava pistolului, care se afla la cinci centimetri de el, la cabina 
tirului care rula pe contrasens şi care între timp ajunsese în fața lor la 
aproape cincizeci de metri. Părea că totul în jurul lui s-a oprit, și abia 
atunci a reuşit să îl vadă pe Arian şi mișcările lui sigure, rapide. Ce îl 
şoca cel mai mult era chipul lui, chip pe care nu putea să citească 
nimic, niciun muşchi nu tresărea, nicio licărire a ochilor, impasibil, o 
stâncă. Arian a tras puternic de volan pentru a ieşi puţin în lateral în 
partea stângă a drumului. Avea nevoie de o imagine sigură şi clară 
asupra roților tirului din față. Glonţul plecă de pe ţeavă și în acelaşi 
moment acceleră puternic. Arian simţi o durere în urechi în momentul 
în care cele două sunete s-au comasat, dar nu mai avea timp să ia în 
seamă și acea durere, așa că se concentră pe camionul din față care 
începuse deja să vireze către dreapta, timp în care maşina lui ajungea 
în drept cu mașina Andreei. Ideea lui Arian părea să prindă contur, 
ceea ce îi făcea o deosebită plăcere, permițându-și un mic zâmbet în 
colțul gurii, deși încă nici Andreea și nici ei nu erau salvaţi. Ca urmare a 
cauciucului spart al tirului pe care îl depășeau, acesta a lăsat o portiță 
în spatele lui în momentul în care a început să vireze către stânga! îi 
surprinse privirea Andreei, cu o fracțiune de secundă înainte să 
lovească mașina acesteia din lateral cu putere, și a observat o liniște 
imensă, acelaşi zâmbet ca şi al lui. În ochii ei din păcate nu vedea acea 
dorinţă de a trăi, nu vedea nicio urmă de a încerca să facă ceva pentru 
viaţa ei, niciun reflex, nicio mișcare, și dintr-odată își dădu seama că 
era dezamăgit, că nu asta își dorea de la ea. Nu voia să creadă că 
Andreea a renunțat la viaţa ei atât de uşor, și o întrebare îi trecu prin 
minte: „De ce a renunțat la lupta pentru viața ei?”. Un zgomot puternic 
de fiare contorsionate îl trezi din visare și îl anunţă că e cazul să 
frâneze, în timp ce ţinea şi mașina Andreei lipită de a lui, trecând la 
limită prin spatele tirului din dreapta și ieșind puternic în lateralul 
drumului. Ce nu a mai putut să evite a fost copacul în care maşina 
Andreei s-a împlântat sec. O privea încă pe Andreea în ochi, 
surprinzându-i fața frumoasă a acesteia spulberată în timp ce lua 
contact cu airbagul și sângele țâşnind pe geam. Scaunul acesteia s-a 
rupt înspre interior sub presiunea spatelui mașinii care a venit ca 
dovadă a inerţiei. I-a fost fracturată coloana, strivită de motorul care o 


presa nemilos, fără nicio şansă să mai fie în viață. Gândul acesta îi 
fractură și lui creierul. „Nu se poate, nu trebuie să moară! Nu așa! Nu 
din cauza mea, din cauza unei prostii!”. Oprise între timp mașina și 
striga la Robert să își revină. Acesta intrase și el între timp în stare de 
şoc: 

— Revino-ţi omule, nu avem timp de bâlbâieli acum! și o palmă 
zbură către obrazul acestuia. În sfârşit, haide, repede, coboară din 
mașina, trebuie să o scoatem pe Andreea de acolo înainte să ajungă 
poliția! strigă Arian la Robert care începuse să se pipăie să vadă dacă e 
întreg și nevătămat. 

— Cum vrei să o scoatem de acolo, ești nebun? Mai bine 
chemăm ambulanța, descarcerarea, pompierii! Ei ştiu ce e de făcut! Nu 
o să încerc să o scot de acolo... uită-te şi tu în ce stare e! spuse Robert 
revoltat. 

Se apropiaseră între timp de maşina, și la vederea sângelui de 
pe geamul şoferului, Robert simţi cum îi se contractă stomacul, gura 
umplându-i-se de vomă. Picioarele i se înmuiară, și cu greu se trase 
câțiva metri mai departe de mașină și vomită violent până ce doar 
spasmele stomacului mai arătau că acolo fusese cândva ceva mâncare. 

— Când termini să mă anunți și pe mine! E o reacție normală, 
stai liniștit, şi eu am pățit-o prima dată, îi aruncă Arian ironic. Arian 
forță mânerul uşii până reuși să o deschidă, și puse degetele pe gâtul 
Andreei rugându-se să mai existe puls. Un zâmbet îi apăru pe față în 
timp ce simţea sângele Andreei cum se mișcă încet în ea. 

— Hai că poţi, scumpa mea! Vei fi bine, numai să te scoatem de 
aici! îi şopti el la ureche, deşi Andreea era inconștientă și nu îl putea 
auzi. 

— Cu ce te ajut? scuipă Robert cuvintele, împreună cu resturi de 
vomă, resturi ce îi rămăseseră încă pe bărbie şi pe obrazul drept cum 
se şterse cu mâneca la gură. 

Nu avea timp Arian să îl privească cu dezgust, sau să îi mai zică 
ceva, nu avea niciun sens. Cu o mișcare brutală o trase pe Andreea 
înspre exterior ținând-o doar de gât şi de zona axială dreaptă. Un 
pârâit de oase se auzea la fiecare mișcare pe care Arian o făcea pentru 
ca Andreea să fie eliberată din mașina contorsionată. l-a scos jumătate 
de corp în exteriorul mașinii, dar picioarele acesteia erau blocate, 


probabil strivite de scaunul deplasat aproape în totalitate sub bordul 
mașinii. Din poziţia în care era Andreea acum, puteau vedea amândoi 
coloana vertebrală în formă de „V”, ruptă și cu hainele pline de sânge. 

— Cum poți să te porți aşa cu ea? Nu înţelegi că nu avem ce să îi 
facem? De ce nu vrei să aștepți medicii să vină? 

— Pentru că este singura ei şansa să mai poată fi salvată, dacă îi 
lăsăm pe cei cu ambulanţa să o ia, va muri cu siguranţă! Arian îi zise 
lucrurile acestea fiind cu corpul pe jumătate în mașină, încercând să îşi 
dea seama cum să îi scoată picioarele Andreei fără să îi provoace 
stricăciuni şi mai mari. Se ridică, se întoarse către Robert, şi cu o voce 
calmă şi impenetrabilă îi zise acestuia: 

— Ascultă-mă, nu îmi mai contesta deciziile pe care le iau și ai 
face bine să fii puțin mai rațional în această perioadă, cred că vezi că 
trecem printr-o perioadă destul de dificilă în momentul de față! Te-am 
rugat să cooperezi pentru că eşti și tu la fel de implicat ca și mine în 
accidentul acesta, iar dacă poliţia va ajunge aici, înainte să o luăm pe 
Andreea, aceasta va muri şi noi vom fi acuzați de crimă cu 
premeditare... mai bine zis tu vei fi acuzat, pentru că eu voi fi scăpat 
înainte chiar de a ajunge la secţia de poliţie! așa că te rog să îţi calculezi 
singur şansele de a scăpa fără nicio pată pe dosar după accidentul 
acesta şi oprește-te din a pune atâtea întrebări! 

— Ține-o nemișcată, îi spuse lui Robert, și prinzând cu ambele 
mâini scaunul la baza acestuia, îşi propti genunchiul drept în pământ, 
iar călcâiul piciorului stâng îl înfipse în față astfel că tibia şi femurul 
formau un unghi de şaptezeci de grade. 

Creierul său acumula și trimise toată energia în braţe, 
conferindu-i lui Arian o forță superioară. Trase scaunul înspre spatele 
mașinii, acesta împingând la rândul său bancheta, până ce picioarele 
Andreei aveau îndeajuns spațiu încât să le poată trage afară. Dar când 
a pus mâinile pe picioarele Andreei, simți oasele sfărâmate şi moi, şi 
un fior rece îi trecu pe șira spinării... nu era deloc plăcut să atingi 
asemenea răni. Niciodată nu i-a plăcut să vadă oase rupte, sau ieşite 
din piele deși de multe ori a fost nevoit să o facă chiar el! Se eliberă 
rapid de astfel de sentimente și îi ridică picioarele Andreei încercând 
să evite să se uite cum îi pendulează labele picioarelor împreună cu 
jumătate din tibie şi peroneu. „E ceva oribil” își spuse Arian, „o 


frumoasă fată, plină de sânge, cu coloana vertebrală ruptă în cine ştie 
câte locuri, picioarele zdrobite, fața turtită şi unul dintre oasele 
obrazului spart și intrat înspre interiorul feței! și toate acestea din 
cauza mea..." 

— Ține-o bine şi încearcă să nu te uiţi la ea, îi aruncă în viteză 
către Robert. Haide să o punem în mașină și să plecăm naibii de aici! 
Robert aruncă o privire rapidă la maşina lui Arian, mașină ce avea doar 
două locuri! 

— Şi eu unde o să stau? că doar are doar două locuri mașina ta... 

— Tu o vei ține imobilizată pe Andreea, o vom pune pe scaun și 
tu vei sta peste ea, ca să nu se miște prea mult! Trebuie să te ocupi de 
ea, altfel riscăm să o pierdem, şi ține minte, nu trebuie să își piardă 
pulsul! Eu va trebui să dau câteva telefoane! 

Nu erau cele mai plăcute telefoane pe care urma să le dea, dar 
nu avea ce să facă, și cu cât mai repede, cu atât aveau șanse mai mari să 
nu o piardă pe Andreea. Ştia că a făcut tot ce a putut face ca să o 
salveze, acum restul depindea doar de ea. Alese să se concentreze 
înspre restul problemelor pe care le avea de rezolvat, mai ales la 
convorbirea ce fusese întreruptă din cauza accidentului. A împins 
scaunul din dreapta al mașinii sale cât mai în spate, conferind acestuia 
un unghi mai mare, astfel ca Andreea să poată fi aşezată într-o poziție 
cât mai întinsă. Simţea părere de rău că nu avea timp să îi bandajeze 
rănile, dar deja se auzeau sirenele de poliție, pompieri, ambulanţe în 
depărtare. Aruncă o privire la cei câțiva spectatori ce se opriseră pe 
marginea drumului, drum blocat din cauza celor două tiruri care se 
acroşaseră în incidentul de mai devreme. Îşi spuse că trebuie să ajungă 
în Deva înainte ca poliţia să afle ce s-a întâmplat și să ia măsuri să îl 
oprească. Ar fi vrut să schimbe mașina, să ia una ce ieşea mai puţin în 
evidență, dar nu mai avea timp şi pentru aşa ceva. Pe lângă asta avea 
nevoie de telefonul mașinii. A decis să îşi asume riscul și să îşi continue 
drumul în maşina lui. 

— După ce o puseră pe Andreea într-o poziţie cât mai bună, 
Robert se puse peste ea, ca să o ţină imobilizata și își trase centura de 
siguranță peste ei. Un fior rece îi trecu prin corp când îi auzi oasele 
cum îi pârâie, suflul slab și sângele care începea să se adune pe scaunul 
mașinii doar pentru ca apoi să continue să cadă pe podea. Din nou îi se 


contractă stomacul, dar nu mai avea ce să dea afară, așa că încercă să 
se calmeze, pentru că nu era momentul să facă scene. „Haide că poți, 
eşti bărbat doar, ce dracu'!” își repeta mereu în minte aceste cuvinte, 
ca să treacă peste scena de mai devreme, şi peste mirosul de sânge, 
combinat în mod bizar cu mirosul plăcut de parfum ce îl emana corpul 
şi hainele Andreei. 

— Încă o palmă porni către fața lui, şi zgomotul se auzi sec şi 
plin totodată: 

— Trezeşte-te omule, ce naiba, ţi-am zis să ai grijă de ea... nici 
atâta nu poți să faci? Spune-mi și te las naibii aici! Arian era deranjat în 
mod evident de lipsa de reacţie de care dădea dovadă Robert, dar 
totodată avea nevoie de el, așa că îl motiva cum putea. 

Pornise mașina între timp și se strecură printre tir şi marginea 
drumului, până trecu de locul accidentului, apoi călcă pedala de 
acceleraţie, schimbând vitezele cu un automatism şi o precizie ce din 
nou îl lăsă pe Robert cu gura căscată. 

Fă-mi legătura cu Centrul de Comandă, ceru computerului de 
bord, şi apoi încearcă să restabileşti conexiunea cu Ministrul Apărării. 
Dă-mi imaginea termală a drumului; nu mai am chef de alte incidente! 
aruncă o privire la Andreea în timp ce aștepta să răspundă Centrul de 
Comandă, şi dintr-odată un sentiment de milă îl cuprinse, milă și 
vinovăţie pentru ce s-a întâmplat. Își scutură capul, ca şi când ar fi vrut 
să scape de gândurile acestea, și se concentră înspre convorbirile ce 
vor urma. 

Centrul de Comandă aparținea unei Organizaţii Guvernamentale 
din America, organizaţie înființată în anul 1960, ca o necesitate și 
răspuns la existența Războiului Rece din acea perioadă. Era cea mai 
bine finanțată organizație din lume, drept urmare își aduse aportul la 
evoluţia lumii moderne, la stabilizarea economiilor, la descentralizarea 
țărilor, ramurile sale extinzându-se în toată lumea. Una dintre 
principalele ramuri în care activau şi pe care încercau din răsputeri să 
o extermine era asasinajul economic. Acesta reprezenta un pericol real 
în țările subdezvoltate sau în curs de dezvoltare. Era practicat pe două 
nivele, unul fiind postura de țară superdezvoltata, care mai avea 
nevoie doar de consolidarea finanţelor proprii, de dorința acerbă de a 
fi cea mai bună și de a controla tot ceea ce era mai prejos decât ea. Al 


doilea nivel erau victimele, în general țările subdezvoltate, ţările din 
lumea a treia, țări a căror bogății băştinaşii nu au ştiut niciodată să le 
utilizeze, ţări a căror frumuseți nu au fost explorate, țări inimaginabil 
de bogate şi stupid de sărace. Nenumăratele încercări de a stopa şi de a 
tăia de la rădăcină aceste atentate de asasinaj economic nu au reușit să 
acopere pagubele provocate. Luptele se dădeau pe nenumărate 
fronturi şi de cele mai multe ori pe mize enorme, victime existând de 
fiecare dată doar de o singură parte. Chiar dacă era vorba despre mult 
râvnitul petrol, sau era vorba despre energie, infrastructură, de fiecare 
dată se vindeau proiecte exuberant de scumpe, de fiecare dată se 
vindeau vise şi iluzii a ceea ce însemnau beneficiile pe care aceste 
proiecte le puteau aduce peste câteva decenii. În schimbul acestor 
iluzii, aceste țări se îndatorau până la gradul de saturație. În scurt timp 
se găseau în incapacitate de plată, urmând să fie nevoite să renunţe la 
proiectul pe jumătate realizat, sau să continue proiectul dar prin 
acceptarea unor finanţări exorbitante. De cele mai multe ori aceste 
aspecte erau cuprinse în contractele stufoase de mii de pagini pe care 
nimeni nu reușea să le citească sau să le urmărească, fiind întocmite de 
o armată de avocaţi și specialişti în numere. Era greu de demascat un 
asemenea atentat, dar nu o dată a fost cazul în care agenții au reușit să 
combată planurile asasinilor prin demonstraţii practice și analize 
realizate pe baza proiectului. Acestea certificau modul în care proiectul 
avea să aducă un prejudiciu financiar incomensurabil țării respective. 

Contrar tuturor așteptărilor din partea unei asemenea 
organizații, aceasta nu se sfia să îşi etaleze sediul central în mijlocul 
Washington-ului, cu siglă enormă „GOA” (o mică glumă pe bază 
acronimului, deoarece nimeni nu știa ce înseamnă, când de fapt acesta 
însemna simplu Organizaţia Guvernamentală a Americii). 

Sigla era aşezată în vârful unui zgârie-nori de treizeci de etaje 
construit în formă de piramidă, cu două turnuri pornind de la mijlocul 
celor două muchii frontale, construcţie în stil baroc, cu sculpturi pe 
pervazurile mult exteriorizate, o adevărată risipă de talent şi bani. 
Coloane imense îi stăpâneau intrarea şi bolți tot la al doilea etaj făceau 
ca imensitatea clădirii să pară într-adevăr grotesc de frumoasă. Odată 
cu înserarea, un joc de lumini străluceau pe fațada întregii clădiri, 
formând umbre şi parcă trezind la viață toate acele sculpturi și 


întreaga clădire. Acesta era sediul Organizaţiei, organizaţie care în fața 
populaţiei se ocupa cu protejarea animalelor pe cale de dispariţie, 
protejarea planetei, ajutorarea țărilor din lumea a treia, şi multe alte 
acte de binefacere. Nimeni nu știa care îi era adevăratul scop, şi doar 
un sfert dintre cei care munceau în clădirea GOA cunoşteau adevărata 
menire a acesteia. Aceştia erau cei care foloseau lifturile unu și doi, 
lifturi care nu urcau, ci coborau, coborau la peste o mie de metri sub 
pământ. Aici îi aşteptau o altă lume, o lume digitalizată și o protecție 
dusă până la paranoia. 

Ca să intri în această lume, ce pe bună dreptate și-a câștigat de 
la angajaţii săi denumirea de Rabbithole, trebuia să treci de o uşă cu 
amprentă digitală, o radiografiere completă, o scanare retinală și un 
test de verificare bazat pe secvențele ADN. Urmau trei uși de seif, 
fiecare necesitând câte un cod, coduri pe care fiecare angajat le primea 
pe măsură ce trecea primele teste. Odată trecut de uși, aştepta o 
capsulă cu un fotoliu care la prima vedere părea destul de 
inconfortabil. Intrat în capsulă, uşa se închidea și te găseai înconjurat 
de imagini, împreună cu o voce care oferea instrucțiunile și 
informaţiile necesare pentru a începe şi a termina ziua cu bine. Toate 
acestea nu durau mai mult de trei minute, timp în care imaginile erau 
stabilizate pe nervul optic, ceea ce făcea ca uitarea să nu fie o opțiune. 
Tot în acest interval de timp erau parcurşi peste trei mii trei sute de 
kilometri. Se ajungea la baza 51, în deşertul arid și sărat al Nevadei. 
Aici se afla într-adevăr baza centrală a GOA de unde plecau și se 
desfășurau toate operaţiunile. Aici erau ținute cele mai mari secrete 
ale lumii, cele mai întunecate cotloane ale minţii umane erau explorate 
acolo şi cele mai mari minţi ale vremii erau captive în subsol. Toţi cei 
care munceau acolo, o făceau din două motive: pasiune sau bani. În 
ambele cazuri, acceptau o viață lipsită de intimităţi, plină de 
microfoane, filări şi compromisuri, până la ameninţări și pierderi 
umane, denumite generic „victime colaterale”. O luptă înverșunată se 
dădea pentru ca toate secretele să rămână înăuntrul bazei. Cu toate 
acestea câte unul mai scăpa și ajungea în presă, ceea ce făcea ca toată 
agenția să se mobilizeze pentru a aplana un eventual conflict sau 
pentru a oferi lumii o altă imagine asupra a ceea ce de altfel era foarte 
adevărat. 


Centrul de Comandă se afla în clădirea piramidală din mijlocul 
Washingtonului, deloc ascunsă vederii, sau angajaţilor, și primise 
denumirea aceasta la dorința expresă a întemeietorului Organizaţiei, 
Colonelul James Bright. Era un excentric, un om cu o pasiune pentru 
curiozități, pentru necunoscut, pentru intrigi, un om ce regreta că nu a 
trăit o viață la curtea regelui Soare, în perioada în care nobilimea 
franceză agrea într-un mod dus la extrem jocurile de culise din incinta 
palatului regal. Din această cauză încăperea în care se află biroul său, 
de altfel destul de mare și cu o frumoasă vedere înspre Casa Albă, cu 
două telefoane pe birou, a fost denumită Centrul de Comandă, nume ce 
în mod ironic a rămas până în prezent, reprezentând marca a celui 
care a fost cândva întemeietorul organizației. Acum, scaunul 
Colonelului Bright era ocupat de Ministrul Apărării, în aceeași cameră, 
dar ultra tehnologizată și protejată atât fonic cât și „Stealth”. Deţinea 
tehnologia de evitare a eventualelor unde trimise în căutarea de 
transmisii radio sau audio pe diferite bande, captarea acestora și 
blocarea acestora din a fi trimise înapoi către sursă pentru a putea fi 
recepționate. Aceasta făcea ca eventualele încercări de a fura 
informaţii prin ascultarea telefoanelor sau utilizarea tehnologiilor 
wireless să fie complet inutilă... 

— Fă-mi legătura cu Centrul de Comandă, ceru calm încă o dată 
Arian calculatorului de bord, deoarece prima data acesta nu dădu 
niciun semn că ar fi înțeles ceea ce i s-a cerut. 

De data aceasta în mașină începu să se audă zumzetul 
paraziţilor ca urmare a conexiunii, în timp ce pe lângă ei se perindau 
mașini de poliţie, salvări, toate cu girofarurile pornite și grăbite. Îşi 
făcu câteva calcule pentru a-și lua niște măsuri de siguranță în cazul în 
care poliția va afla ce s-a întâmplat acolo. A luat în considerare 
kilometrii parcurşi de la locul accidentului, viteza aproximativă cu care 
se deplasau mașinile de intervenție și de asemenea viteza lor, plus 
traficul pe care îl aveau în față. Mai aveau încă de mers aproape 
patruzeci de kilometrii, ceea ce însemna aproximativ douăzeci și cinci 
de minute de mers regulamentar. E destul timp... 

— Centrul de Comandă pentru Arian, ce s-a întâmplat? aceeași 
voce de mai devreme, dar de data aceasta vorbeau în engleză. 

— Andreea a avut un accident urât în timpul ultimului test! Am 


nevoie de o echipă de intervenție, o să vă trimit acum şi coordonatele 
pentru extracție, și de asemenea va trebui să folosesc Mașina! Arian nu 
era deloc încântat să spună aceste lucruri. 

— Consideri că e pregătită pentru a o pune în Maşină? Dar de 
fapt ce naiba, nu are rost să mai discutăm, e pierdere de vreme! 
Trimite-mi coordonatele și în câteva minute o echipă de extracție te va 
aştepta acolo! Poţi să începi misiunea despre care am discutat, banii îți 
sunt în cont, și mai multe detalii, deși nu cred că ai tu nevoie de aşa 
ceva, vei primi când veţi ajunge aici! 

— Am înţeles, o să iau legătura şi cu „Ei”, să văd ce se întâmplă 
acolo. Îți mulțumesc, John, pentru sprijin! 

Încheie convorbirea și îi ceru lui Robert adresa casei lor din 
Deva. Calculatorul căută rapid coordonatele şi le transmise Centrului 
de Comandă, pentru a putea începe operaţiunea de salvare. „La naiba 
şi cu Ei, acum s-au gândit să facă scandal și să încheie socotelile!”, nu 
prea avea chef să înceapă ceva până ce nu termina cu Andreea, dar era 
curios totodată să vadă ce pretenții au Ei și ce s-a întâmplat de data 
aceasta. Astfel că iarăși se adresă calculatorului de bord pentru a-i face 
o legătură puțin mai specială: 

— „pentru Centrul de Comandă, prin coridorul purpuriu în cod 
27526, deschide legătura 51 encriptata în 1028, imagine 
tridimensională, focusare doar pe mine! 

Îşi întoarse privirile către Robert, aruncă o privire către 
Andreea și observă lacrimile ce i se prelingeau pe obraji, curățând 
sângele care începea să se coaguleze în unele zone. 

— Vreau să fii atent la mine, să mă asculţi şi să faci ceea ce îţi 
spun! Vreau să te atenţionez că dacă vei scoate vreun sunet, am să te 
omor fără a avea niciun fel de regret! Robert a văzut în ochii lui Arian 
şi a simţit în vocea lui autoritară faptul că nu e momentul să se 
împotrivească. Asta până în momentul în care am să pun o frână 
bruscă... atunci vei lua pistolul acesta și vei trage de trei ori pe geam, 
m-ai înțeles? continuă Arian întinzându-i un pistol. 

— Dar eu nu am folosit niciodată un pistol! Robert era speriat, 
panicat şi era sigur că în curând Arian îşi va pierde răbdarea cu el, aşa 
că se îmbărbătă din nou și continuă cu o voce mai puțin tremurând, 
dacă îmi arăţi cum se folosește, am să fac ce îmi spui! 


— Nu e mare lucru, tragi piedica, armezi, şi tragi! Calculatorul îl 
anunţă că a fost stabilită conexiunea şi că poate să pornească imaginea 
oricând este pregătit! 

Îi mai aruncă o privire plină de înţeles lui Robert, după care se 
întinse și apăsă un buton aflat în partea de sus, în continuarea consolei 
de bord, și de unde o imagine tridimensională, o claritate foarte bună a 
apărut chiar pe mijlocul parbrizului. Era o persoană, un chip umanoid, 
deşi totuși avea ceva diferit... Robert rămase hipnotizat de ochii acelei 
persoane, niște ochi atât de expresivi, atât de clari și limpezi. Aduceau 
cu ei o privire glacială, dar în care se putea distinge o urmă clară de 
superioritate prin poziţionarea irisului, puțin mai sus decât al 
interlocutorului, pentru a putea da senzaţia că îl priveşte de undeva de 
sus, încercând să domine. Totodată erau într-o continuă mișcare, parcă 
tremurând tot timpul, ca şi când ar fi înregistrat tot ceea ce se întâmplă 
inclusiv datele provenite de vederea periferică. Avea o frunte lată, 
puţin bombată și lipsită de riduri, deşi chipul lui privit portretistic nu 
exprima nicio vârstă. Era un bărbat frumos, în adevăratu sens al 
cuvântului și Robert se trezi că zâmbeșşte inconștient deși situația de 
față nu îi oferea prea multe motive. Nici el nu ştia de ce zâmbește, dar o 
puse pe seama evenimentelor prin care i-a fost dat să treacă azi şi care 
pare că nu se vor termina prea curând. Realiză cu stupoare că era 
curios să vadă continuarea la toată această poveste, parcă ruptă 
dintr-un scenariu din filmele cu 007. 

Îi auzi pe cei doi că încep să bolborosească ceva într-o limbă pe 
care din nou nu o putea înțelege, de data aceasta nici măcar nu putea 
să o identifice, așa că își întoarse gândurile în altă parte așteptând 
totodată semnul pentru a lua și el parte la așa-zisa „discuţie”. 

— Nu ne-am întâlnit de mult, prietene Joe! începu Arian 
conversaţia în acea limbă pe care ajunsese să o urască... limba „Lor”! 

— Arian... să lăsăm formalitățile la o parte, în vremuri ca 
acestea nu își au locul. Nu are niciun rost să fim diplomaţi, știi bine că 
nici tu și nici eu nu avem vreme de așa ceva, şi nici nu ar modifica ceva. 
Tocmai de aceea am venit către tine cu o propunere. 

— Te ascult, prietene Joe! Ştia că trebuie să îl irite, ştia că 
trebuie să facă orice pentru ca interlocutorul să își piardă puţin 
cumpătul pentru a putea câștiga teren în faţa lui. Știa că numele acelui 


umanoid e Prozon în dialectul uman, Atotsupremul Prozon, cum îi 
place să se intituleze. Cu toate acestea continuă să îl irite nerespectând 
rangul celuilalt și nici numele... 

— Necioplit ca de obicei, îi întrerupse Prozon gândurile, nu ştiu 
cum poți fi tu cel care ești. În acest moment desfizi logica apariţiei tale 
pe Pământ şi misiunea pe care o ai de îndeplinit și care e pe cale să se 
sfârşească. 

— Să nu crezi Joe, că vei reuşi să îţi duci la îndeplinire planurile, 
nu atâta timp cât eu voi fi prin zonă! pe chipul lui Arian apăru un 
rânjet. 

— Că veni vorba de timp, îl întrerupse din nou Prozon, ca 
urmare a diagnosticului pe care planeta ta l-a primit, am hotărât că 
până în momentul în care vei binevoi să ne acorzi atenţia pe care ţi-o 
cerem, vom bloca percepţia pământeană asupra a ceea ce denumiți voi 
„timp”, consecință oarecum necesară doar că poate nu neapărat 
necesară acum. 

— Şi ce speraţi să rezolvaţi cu blocarea percepţiei? Omul are 
puterea de a percepe mai mult decât vă închipuiţi voi! Arian știa foarte 
bine ce însemna blocarea timpului, dar era necesar să joace rolul unui 
necunoscător deoarece Prozon nu trebuia să afle cine e el cu adevărat. 

— Credeţi ca dacă blocați timpul, lucru care fizic e imposibil de 
realizat, dar să presupunem că o faceţi, chiar credeţi că rasa umană va 
deveni un haos universal? Îmi pare rău să te dezamăgesc, de fapt nu 
îmi pare deloc rău, şi un rânjet i se aşternu pe chipul său de piatră, dar 
chiar te rog să încerci și îți promit că vei rămâne surprins de faptul că 
nu vei primi reacția pe care atât de mult ţi-o doreşti. 

— În primul rând, văd că tot nu vrei să îți deschizi mintea, și te 
încăpățânezi să rămâi într-un labirint de unde unica metodă de 
scăpare este chiar timpul, pe care tu nu o să îl mai ai! Și spre 
surprinderea ta, da, timpul fizic poate fi blocat, şi acționează ca o buclă 
temporală, de fapt ca şi mai multe bucle pe suprafața planetei cauzate 
de un altfel de ceas, un altfel de timp, timpul nostru! Toate aceste bucle 
au rolul de a face posibilă atât călătoria în timp, regres şi progres, dar 
totodată poate cauza ineficiențe majore în scurgerea acestui „timp”, 
astfel că te las pe tine să îți imaginezi mai departe. Ca şi exemplu, ca să 
înţelegi mai bine fenomenul, eu îți voi spune că pentru a salva toți 


ostaticii pe care îi avem acum, va trebui să ajungi la mine în două ore, 
ceea ce va fi complet irelevant în momentul în care nu va mai exista 
noțiunea de două ore, nu îţi vei putea folosi ceasul, nici GPS-ul, nici 
măcar mărețul vostru Soare, sau stelele, pentru că toate vor fi prea 
departe, prea solide sau lichide, transparente sau opace, vor fi sau nu 
vor fi. Vei ajunge să te întrebi de unde știi ce înseamnă cele două ore... 
oare vei ajunge la timp? Oare când vei ajunge aici vei avea o sută de 
ani? Sau poate vei avea doar doi ani... cine ştie? 

— Ascultă-mă prietene ]... 

— Ți-am zis să nu îmi mai zici așa de atâtea ori! tună dintr-odată 
Prozon. Vierme ce eşti! continuă el pe un ton nervos dar cu fața calmă 
şi liniștită, îmi este scârbă de rasa voastră şi abia aştept să plec de pe 
planeta voastră împuțţită. Cu toate acestea misiunea mea trebuie duse 
la îndeplinire, ceea ce mă va mai ține pe aici ceva timp. Misiunea 
aceasta îmi oferă ocazia de a... trei focuri de armă se auziră asurzitor în 
mașină, şi Prozon își aruncă privirea întrebător către Arian. 

— Ce naiba a fost asta? urlă el pe același ton. 

— Trebuie să închid, sunt atacat! Te contactez eu în curând! 
spuse Arian mimând spaimă şi agitaţie. Se întinse și închise transmisia 
scuipând în același timp un „să te ia naiba de tâmpit ce eşti!” Era 
agasat, era chiar nervos, ori acum chiar nu era momentul să își piardă 
stăpânirea de sine. 

— Mulţumesc Robert! Bine tras, te-ai descurcat excelent. 

— Pot să te întreb cine era individul din imagine? Robert își 
dorea să afle cine erau acei ochi magnifici, acea față impasibilă, acea 
voce gravă și adâncă... 

— Nu acum, la timpul potrivit, vei află! Timpul! Arian își aduse 
aminte de amenințarea aruncată de Prozon... cât e ceasul? îl întrebă pe 
Robert, pentru că lui îi era groază să se uite. 

— E aproape 12 noaptea! 

Arian răsufla ușurat și continuă drumul, mai aveau maxim zece 
minute, ceea ce îl mulțumea pentru ca astfel putea să îşi lase mintea să 
zburde înspre crearea unor planuri de atac. 

Coborâră din mașină în fața unei case frumoase, viu colorată și 
cu un spațiu imens de joacă în jurul unei piscine. Echipa de intervenţie 
era deja acolo, silențioasă, agilă și tot timpul în mișcare. Robert a 


rămas uimit de vehiculul pe care presupunea că echipa de intervenție 
îl folosea pentru deplasare. O aeronavă, dar fără nicio urmă de 
reactoare sau ajutaje, ci doar două inele ce se învârteau unul în jurul 
ceilulalt, poziţionate în locul unde ar fi trebuit să fie aripile. Încă un 
inel mare, care, presupunea el, deşi acum era așezat în poziție centrală 
de-a lungul axei aeronavei, în zbor acesta avea să îşi înceapă rotația. 
Într-adevăr, acele inele se foloseau de capacitatea electromagnetică 
pentru a crea un câmp de forţă în jurul lor, câmp care folosit în 
interacțiune cu cercurile concentrice de unde electromagnetice ale 
pământului, dădea posibilitatea unor salturi cantitative pe distanţe 
foarte mari în timpi foarte mici. Robert avea să experimenteze în 
curând efectele acestor salturi. 

Câțiva doctori se năpustiră asupra mașinii pentru a o scoate pe 
Andreea de pe scaunul înroșşit de sânge. Pe măsură ce puneau mână pe 
ea, se putea vedea cu ochiul liber cum mișcările doctorilor deveneau 
puţin cam încete și mai atente, pentru a nu crea mai multe daune decât 
erau deja. Era o agitaţie mare într-o tăcere adâncă. 

— Unde e sora ta? îl întrebă Arian pe Robert. Dar nu îl mai lăsă 
pe acesta să răspundă, pentru că ştia foarte bine şi Arian răspunsul, 
aşa că spuse mai departe: Du-te, caut-o şi te rog, grăbeşte-te! Trebuie 
să plecăm cât mai repede de aici, nu mai putem să pierdem vremea! 

— Mă duc în casă, trebuie să fie acolo! 

Arian nu mai era lângă el, îl zări fugind către ciudata aeronavă, 
aşa că începu și el să alerge înspre casă, sărind treptele de la intrare 
câte trei o dată. 

— Salut George, îmi pare bine că te văd! Într-adevăr se bucură la 
vederea lui George, un vechi prieten, unul dintre puţinii care a fost 
alături de el de la început, un om în care știa că poate să aibă încredere. 
Era totodată şi comandantul acestei echipe de intervenție rapidă. 

— Salut Arian! Se pare că nu putem să scăpăm de probleme, 
orice am face! un zâmbet trecu pe fața lui George, un zâmbet ce trăda 
plăcerea de a fi mereu în pericol, şi dependenţa față de adrenalină. 

— Până la urmă vom scăpa de ele, George, sunt ca niște căpuşe, 
trebuie doar să le scoatem capul adânc înfipt în victima de care s-au 
atașat. Pregăteşte-te te rog de decolare, suntem în contratimp, trebuie 
să ajungem la Mașină cât mai repede, astea sunt coordonatele! și îi 


dădu un mic stick ce trebuia să îl atașeze la computerul de bord şi să îl 
mențină acolo până în momentul în care ajungeau la destinaţie. Acest 
stick introducea coordonatele necesare, și le menținea în sistem, 
într-un mod securizat până când se ajungea la destinaţie, după care 
avea opţiune de autodistrugere sau putea fi refolosit de către Arian. În 
oricare dintre cazuri, coordonatele rămâneau doar pe stick, iar în bază 
de date a aeronavei nu apărea niciun jurnal despre călătoria către 
acele coordonate. 

— Să înţeleg că mai există o Maşină? întrebă George uluit. 

— Nu, nu mai există o Maşină, aceasta este singura, George, doar 
că niciodată nu a fost localizată în Centrul de Comandă, așa cum credea 
toată lumea! Tocmai pentru a evită ceea ce s-a încercat azi acolo. 
Gândește-te dacă „Ei” ar fi reușit să pună mâna pe Maşină... Arian dădu 
uşor din cap într-o parte și în alta, și continuă dezarmat: Ar fi fost un 
dezastru, nu cred că am mai fi existat la ora asta! își scutură brutal 
capul, ca pentru a alunga pentru totdeauna gândurile acestea, și 
aruncă printre dinți un „unde dracu’ umblă ăștia doi?” în timp ce se 
deplasa către ieşirea aeronavei. Atunci observă și targa pe care 
doctorii o imobilizaseră pe Andreea și perfuziile la care era legată, 
precum și nenumăratele teste pe care doctorii i le făceau și care erau 
necesare pentru a face față Mașinii. O să mai urmeze și alte teste, 
printre care și cele de compatibilitate şi de ajustare și calibrare a 
Maşinii pentru a se suprapune perfect cu Andreea, ceea ce însemna 
destul de mult timp, timp ce în momentul de față nu îl prea aveau. 
„Hmmm... gândurile lui Arian lucrau febril la găsirea unei portiţe 
pentru a mai câștiga ceva timp „se pare că Prozon nu s-a ținut de 
cuvânt, sau a întâmpinat ceva greutăţi în punerea în practică a ideii lui! 
Trebuie să ajungem la Maşină, pentru că apoi distorsiunile temporale 
dacă apar, nu vor afecta zona în care mergem. Va trebui să iau legătura 
cu „EI”, dar pentru asta am nevoie de Maria, sora lui Robert!” 

Pe Maria, Robert o trezise din somn, și încerca să îi explice ce s-a 
întâmplat şi că trebuie să coboare, dar adrenalina pe care o acumulase 
în el făcea ca vorbele sale să exprime cu totul altceva decât ceea ce 
şi-ar fi dorit. Maria nu înţelegea nimic din ceea ce fratele ei încerca să îi 
transmită. 

— Tu ai înnebunit? îl întrebă mirată pe Robert. 


Acesta se opri un moment, se adună, își trase răsuflarea și cu o 
voce cât de cât calmă îi spuse: 

— Îmbracă-te cât de repede poţi și haide jos, nu o să îţi vină să 
crezi ce s-a întâmplat! Haide te rog mai repede, nu avem prea mult 
timp la dispoziţie! figura lui Robert trăda o expresie de beatitudine, şi 
pentru moment Maria a vrut să îl întrebe dacă era sub influența 
narcoticelor, pentru că obișnuia să o mai facă din când în când. Dar pe 
lângă acea expresie mai era ceva, ceva ce o făcu să își tragă în grabă o 
pereche de pantaloni, să îşi arunce un tricou pe ea şi să dea buzna în 
fața casei. Acolo a rămas consternata la vederea acelei agitaţii în 
mijlocul unei tăceri absolute. Dar nava, nava era într-adevăr un mister, 
era parcă de pe altă lume, nu avea nimic pământesc în ea, în afară de 
figura atât de cunoscută ce a apărut pe rampa de la intrarea în 
aeronavă. „Arian, ce naiba caută aici?” părea să spună, în timp ce un 
fior plăcut îi trecu prinsirea spinării. Îl văzu apoi pe acesta cu o figură 
impasibilă, de parcă nu s-ar fi întâmplat nimic între ei, cum se 
îndreaptă către ea şi îi spune: 

— Bună Maria, scuze că te deranjez la ora asta, dar am nevoie de 
ajutorul tău! părea că atunci ar fi realizat ea ceea ce se întâmplă cu 
adevărat la ea în grădină şi zise 

— Cine naiba eşti, nu ai cum să fii Arian, Arian nu era nici pe 
departe ceea ce eşti tu! era foarte nedumerită. Spune-mi te rog cine 
eşti! 

— Eu sunt, doar ca tu a trebuit să mă cunoști altfel! Haide te rog, 
nu avem timp de pierdut, o să îţi dau câte explicaţii vrei tu în navă, dar 
acum trebuie să plecăm, întinse Arian mâna pentru a o ajuta să se 
hotărască mai repede, și răspunsul veni neașteptat de rapid. 

— M-ai făcut curioasă, aşa cum nu m-ai făcut în tot acel timp 
petrecut împreună! 

Arian nu mai zise nimic, era mulțumit că a scăpat atât de uşor şi 
că nu a fost nevoit să folosească alte mijloace pentru a o constrânge să 
îl ajute. Se urcară cu toţii în navă, şi o voce robotizată îi anunţă că se 
încarcă datele pentru a se efectua saltul și că ar fi indicat ca fiecare să 
ia un loc şi să îşi pună centurile de siguranţă. 

O cameră întunecată, plină de fum de ţigară, în care domnea un 
miros aromatic de wiskhy de cea mai bună calitate, mobilată în stil 


baroc, mobilă pe care nu se poate citi trecerea atâtor sute de ani... Pe 
unul dintre fotoliile din faţa biroului cu încrustații fin sculptate stătea 
relaxat un bărbat în vârstă, cu părul alb, un ușor început de chelie, 
început ce putea foarte bine fi confundat cu o frunte lată, ținând în 
mâna stângă un pahar de cristal și jucându-se cu conţinutul auriu și 
transparent. Avea privirea pierdută într-un punct mort din colțul 
camerei, ținând un trabuc gros în mâna dreaptă. În faţa lui, la birou, 
stătea o femeie, trecută de a doua vârstă, dar nelăsând pe nimeni să 
vadă acest lucru. Avea mâini fine, o piele tânără și întinsă, împovărată 
însă de greutatea acelei tinereți veşnice pe care trebuia să o poarte! 
Putea fi ușor confundată la cei aproape 50 de ani ai săi cu o puștoaică 
abia ieşită de pe băncile facultăţii. Era una dintre minunile naturii, deşi 
în pofida tinereţii, prezenta niște trăsături aspre, în multe cazuri chiar 
masculine, de care era conștientă, și pe care le folosea deseori ca și 
redutabile arme în nenumăratelel sale conflicte cu bărbații din jurul ei. 
Da, trăia într-o lume dominată de bărbaţi și trebuia să le facă față. Ştia 
că nu e neapărat frumoasă, ducea mai mult înspre comun, dar avea 
acea aură de femeie puternică, ceea ce atrăgea o mulțime de bărbați. 
Rânjea ori de câte ori se gândea la toţi acei bărbaţi care i-au căzut 
pradă de-a lungul timpului, şi care încercau să pară nişte îmblânzitori 
de lei când erau în preajma ei... nu erau nici pe departe! Spre 
deosebire de companionul din birou, femeia nu avea niciun pahar la 
vedere, niciun trabuc sau țigară, dar în schimb, avea privirea ațintită 
asupra unui monitor în care se derula un filmuleţ. Era o înregistrare de 
la o cameră de supraveghere şi îl arăta pe Arian împreună cu unul 
dintre „Ei', porniţi într-o conversaţie ce din păcate nu se auzea. 
Ambele personaje erau calme, povesteau liniștite, fiecare 
aşteptându-şi rândul și lăsându-l pe celălalt să termine ceea ce avea de 
spus. Dintr-odată, şi fără ca chipurile sau gesturile lor să trădeze nici 
cea mai mică intenţie de violenţă, interlocutorul lui Arian scoase un 
cuțit şi începu să îl amenințe pe acesta cu el. Arian se retrase un pas 
înapoi şi luă o poziţie defensivă, lăsându-și greutatea pe piciorul din 
față pentru a putea pendula rapid înspre în spate în cazul în care „El” 
s-ar decide să atace. Dar deocamdată se priveau calm, și niciun mușchi 
nu le tresărea pe față, fiecare dintre ei fiind conştient de puterea pe 
care o deținea. 


— Nu pot să cred că Arian e atât de nesăbuit... spuse dintr-odată 
femeia fără vârstă. 

— Departe gândul! aruncă bărbatul vorbele și apoi cu un pufăit 
puternic continuă, Arian, nesăbuit?! Să știi că acum se vede că nu îl 
cunoşti prea bine pe băiatul acesta. Poţi să îi zici oricum, dar în niciun 
caz nu este nesăbuit, ceea ce a făcut aici face parte dintr-un plan bine 
pus la punct. Asta este ceea ce trebuie să facă! 

— Cred că îi acorzi prea multă încredere acestui băiat, John, era 
prima dată când îi spunea pe nume, şi a zis-o parcă cu părere de rău 
pentru el... 

— Știu ce poate, şi mai bine ai privi mai departe înregistrarea, ai 
să te convingi singură! Înainte să înceapă discuţia, femeia apăsa-se 
butonul de pauză de pe monitor şi acum se întindea să îi dea drumul, 
odată cu ea, întinzându-se și un sentiment acut de curiozitate! Voia să 
îl vadă pe Arian în acțiune, pentru că era prea lăudat, prea apreciat de 
toată lumea. 

Atacul nu întârzie să apară, dar Arian era pregătit pentru ceea 
ce urmă. Una dintre capacitățile lui era să își creeze în minte o linie de 
derulare a evenimentelor. De fiecare dată când pornea o acțiune sau 
făcea o mişcare, întotdeauna ştia cum le va face pe următoarele. Dacă 
cumva şirul acțiunii era întrerupt, se întorcea la locul unde a fost 
blocată sau cu un pas înainte și începea din nou să creeze şi să 
recreeze, dar toate acestea doar atunci când venea vorba de acțiune. 
Doar atunci putea să acopere o plajă de probabilitate mult mai mare 
legat de reacţiile adversarilor, datorate propriilor sale reacţii 
planificate. Când avea în față un interlocutor, îi era mai greu să 
prevadă o conversaţie și să ştie exact încotro se va duce, deşi de multe 
ori cei cu care conversa păreau a fi ușor de citit, cel puțin pentru el, și 
pasibili de control. Drept urmare, cu o mișcare rapidă se trase din fața 
cuțitului în lateral, iar pumnul său lovi cu o rapiditate uluitoare 
adversarul său în zona axială a mâinii drepte, provocându-i acestuia 
aproape instantaneu paralizia temporară a brațului. Acesta scăpă 
cuțitul și pentru o secundă rămase uluit de ceea ce i s-a întâmplat, dar 
imediat se aruncă cu mâna cealaltă după cuţit. Lovitura scurtă de 
picior a lui Arian nu încetă să apară și îl lovi cu putere peste față, 
provocându-i o sângerare abundentă a nasului, demonstrând 


eficacitatea loviturii. Din nou aceeași reacție de impasibilitate ca și 
când nu ar fi simţit nimic, iar Arian se văzu nevoit să îi aplice o priză 
complicată la mâna stângă, aplicând o presiune uriașă pe antebraţul 
acestuia, până când reuși să îi rupă osul în două, acesta ieșind prin 
piele, împroşcându-i pe amândoi cu sânge. În acelaşi timp, talpa lui 
Arian se îndreptă rapid către genunchiul drept al oponentului și o 
lovitură puternică urmată de un nou pârâit se auzi. Fără stabilitate şi 
fără puterea de a-și utiliza vreo mână, „El” căzu la pământ, cu aceeași 
figură impasibilă. Arian se aplecă peste el, şi începură din nou o 
conversaţie, de data aceasta Arian vorbea şi celălalt asculta. 

— VUimitor, într-adevăr. Parcă se zicea că „Ei' sunt nişte 
luptători de neînvins, datorită uluitoarelor capacități mintale pe care le 
dețin, spuse femeia ca pentru sine 

— Da, aşa e, dar pentru asta a fost creat Arian, să fie mai bun ca 
ei, să îi domine, să fie mereu cu un pas în fața lor. Păcat că nu avem 
cum să auzim conversaţia lor, dar oricum bănuiesc că vorbesc în 
porcăria aia de limbă a „Lor”, pe care doar Arian o știe pe tot pământul 
ăsta. Este un mare dezavantaj faptul că nu avem acces la limba lor 
pentru a reuși să decodificam ceea ce numesc „Ei” scris. Am fi avut 
acces la mult mai multe informaţii necesare și utile. Ce e şi mai dificil e 
cealaltă metodă prin care comunică precum şi legătura cu restul 
semenilor „Lor”. Făcu o mică pauză, timp în care o privea fix pe femeia 
din fața lui, aşteptând parcă o reacţie, reacție ce nu întârzie să apară: 

— Ce naiba! strigă ea îngrozită, şi îşi duse mâna la gură... nu se 
poate, de ce a făcut asta? Pe ecran era Arian cu mâna plină de o 
compoziție albicioasă, plină de sânge şi moale, gelatinoasă chiar. Lângă 
el se vedea corpul fără viață a celui ce a fost un „EI”, cu o gaură în 
mijlocul frunţii, o gaură mare cât mâna lui Arian; din nou femeia îşi 
duse mâna la gură, de data aceasta instinctiv ca urmare a contracției 
stomacului la vederea unei asemenea atrocități! 

— Atâta ar mai lipsi să îl mănânce acum, zise ea, parcă pentru a 
alunga senzaţia de slăbiciune ce părea că o cuprinse. În acelaşi 
moment îl văzu pe Arian că se întoarce și privește cu un rânjet parcă 
inuman, animalic chiar, direct în camera de supraveghere, 
străpungând-o cu privirea şi așteptând să îi spună: „Tu urmezi!”. Un 
fior rece îi trecu prin tot corpul, urmat de mici frisoane pe care reuși să 


le controleze. În următorul moment, figura aceea animalică a lui Arian 
dispăruse de pe ecran și în locul lui apăruseră o mulțime de puncte 
mișcându-se haotic, semn că transmisia se încheiase. 

— Poţi să îmi explici și mie ce dracu' a fost asta? Femeia părea 
îngrozită, și dorea să afle cât mai multe pentru că simţea că sunt 
lucruri care îi erau ascunse. 

— Da, o să afli în momentul în care o să descoperim și noi ce s-a 
întâmplat. Transmisia aceasta a fost intercepatata acum patru zile 
într-o parcare subterană, unul dintre locurile de refugiu a lui Arian. 
Bănuim că probabil a ştiut că este urmărit, dar nu ştim de ce a preferat 
să ne lase să asistăm la toată această scenă. Mai mult decât atât nu ştim 
de ce a luat această decizie de a-l ucide pe acel „EI, și nici de ce a 
trebuit să îi spargă țeasta pentru a-i lua creierul. Pe lângă toate 
acestea, „Ei” au reușit să pună stăpânire pe centrul nostru din Nevada, 
şi nu vor pleca de acolo până ce nu îl vor primi pe Arian. l-am dat lui 
Arian dispoziţii clare în ceea ce privește această misiune, și-a cerut în 
continuare acelaşi onorariu, de parcă nimic nu s-ar fi întâmplat, ceea 
ce mă face să bănuiesc că a reuşit să ia legătura cu „Ei'. Imediat după 
convorbirea noastră a cerut echipă de intervenţie pentru a o salva pe 
Andreea dintr-un accident, noua lui parteneră, și a anunţat că va folosi 
Maşina, probabil pentru ca să o refacă pe Andreea la loc. Nu ştiu exact 
ce intenţii are, dar sunt sigur că orice ar fi, are legătură cu ceea ce ai 
văzut mai devreme pe ecran. 

— Nu ar fi mai bine să ne continuăm noi planurile așa cum le 
aveam stabilite iniţial și să îl lăsăm pe Arian deoparte? stopă femeia 
plăcerea de a vorbi a bărbatului de lângă ea, și continuă pe un ton 
ferm: 

— Deşi, toate acțiunile noastre viitoare sunt strâns legate de 
ceea ce va reuşi Arian să îndeplinească. Pentru că nu putem să îl 
controlăm mai mult, să avem puterea asupra lui, acum trebuie să ne 
pliem după cum vor evolua acțiunile lui. În primul rând, va trebui să 
anunțăm Președintele despre ceea ce s-a întâmplat şi despre existența 
„Lor”... 

— Ai înnebunit, femeie? sări John de pe scaun ca ars. Păi dacă 
divulgăm Preşedintelui existența „Lor”, şi mai ales stadiul în care se 
află relaţiile noastre cu Ei în momentul de față, nu facem altceva decât 


să ne dăm singuri foc la paie, pentru că nu o să primim de la nimeni 
compasiune când vom fi aruncaţi în stradă! zise toate acestea pe 
nerăsuflate şi acum se așeza înapoi în scaun, gâfâind. Cu o batistă ce o 
scoase dintr-un buzunar interior al sacoului își șterse broboanele de 
sudoare ce i s-au format pe frunte. 

— Nu am înnebunit deloc, ca să îți răspund la prima întrebare, și 
nimeni nu va fi aruncat în stradă, cel puţin nu noi! să sperăm că vor fi 
alții, la sugestiile noastre, dar să lăsăm asta pe mai încolo. Acum pentru 
compania noastră, e cel mai benefic moment un asemenea anunț, și 
mai ales dacă reuşim un interviu în exclusivitate și să luăm toate 
drepturile de autor şi de difuzare a acestui subiect atât de delicat, așa 
cum am stabilit, am arunca în aer prețul acțiunilor pe care trustul 
nostru de presă le are în momentul de față. Valoarea acțiunilor vor 
crește într-o săptămână de cel puţin trei ori, astfel că vom ajunge la o 
capitalizare pe piață de peste douăzeci de miliarde de dolari. Apoi vom 
începe să vindem participații mari, de peste un miliard fiecare, și vom 
încerca un exit în cel mai bun moment al pieţii. În tot acest timp, 
trebuie să oferim informaţii utile şi la zi cu tot ce se întâmplă între „Ei” 
şi noi! 

— Asta ar însemna că tot ceea ce s-a ascuns în ultimii cincizeci 
de ani să fie dat în vileag, toate controversele, toate misterele să fie 
elucidate. Am creat atâtea teorii conspiraționale încât și noi ne mai 
încurcăm câteodată în explicaţii și mai luăm câte o informaţie sau date 
de la o teorie ca să alimentăm o alta, iar acum va trebui să le dăm 
satisfacție fanilor noştri cei mai mari. Lumea o să fie bulversată, nu o 
să ştim cum o să reacționeze, s-ar putea crea un haos, nu ştim dacă 
suntem pregătiți pentru o asemenea reacție! 

— Vom vedea! O putem face să pară o scurgere necontrolată de 
informaţii. Îi plantăm un aparat chiar Preşedintelui, în camera 
acestuia, și o să îl lăsăm să audă unele dintre conversațiile dintre noi 
sau dintre noi şi „Ei”! un rânjet sălbatic apăru pe fața femeii, şi se 
menținea insistent acolo, dovedind încredere în ceea ce spunea și 
convingere că planul ei este fără de cusur. 

— Da, putem să facem așa ceva, era obosit John să o mai 
contrazică pe femeia de lângă el, aşa că lăsă armele jos. Putem să ne 
folosim chiar şi de discuţiile dintre „Ei” şi Arian, astfel că decăderea lui 


Arian va apărea odată cu deconspirarea provenienţei lui. 

— Nu Arian, de Arian încă mai avem nevoie! Ce naiba John, 
concentrează-te, femeia se ridică de pe scaun și începu să se plimbe 
prin cameră. După ce numără de două ori paşii necesari pentru a 
străbate distanţa de la birou la perete, se opri și continuă ațintindu-l cu 
privire pe John: Nu e un joc de strategie pe calculator, unul dintre 
acelea pe care le savurezi nopți întregi! Timpul lui Arian va sosi, zilele 
lui sunt numărate, dar nu acum, deocamdată mai avem nevoie de tot 
ceea ce înseamnă și reprezintă Arian. 

— Bun, atunci să nu mai pierdem timp! Ştiu cum pot să fac în 
aşa fel încât Președintele să afle tot ce se petrece în Nevada în acest 
moment, fără să bănuiască implicarea noastră... John spuse toate 
acestea uitându-se atent într-un punct fix, zâmbind. 

— Foarte bine, dar să nu uiţi, John, tot ce se va transmite, și 
toate informaţiile, doar pe trustul nostru... din acest moment, toate se 
vor petrece foarte repede, aşa că trebuie să ținem pasul cu ceea ce se 
întâmplă. În cel mult cinci zile va trebui să manipulăm întreaga media, 
canalul nostru să ajungă în toate colțurile lumii, și piața să îşi deschidă 
brațele în întâmpinarea noastră. Te voi face mai bogat decât ai visat 
vreodată, din nou acel zâmbet șiret pe fața ei ceea ce scotea la iveală o 
latură demonică, care combinată cu trăsăturile ei atât de naturale, crea 
o persoană incredibil de atractivă! 

John era conștient de atractivitatea femeii, și pe măsură ce 
aceasta vorbea, mâinile lui se încleştară pe pielea fotoliului, şi ochii îi 
sorbeau fiecare cuvânt, fiecare gest, fiecare trăsătură a feţei. Un ușor 
gâfâit puse stăpânire pe el, în timp ce simţea dorința cum îl cuprinde, 
semiobscuritatea încăperii, mirosul ușor de tutun fin și aburii 
alcoolului făcând din el nimic mai mult decât un animal mânat doar de 
câteva instincte primare. Se ridică de pe fotoliu ușor, cu gesturi lente, 
în timp ce femeia rostea ultimele cuvinte, și trecu în partea cealaltă a 
mesei unde femeia stătea în picioare, așteptând o replică din partea lui. 
Și replica nu întârzie să apară! Cu o mișcare rapidă, John o prinse pe 
femeie de mâna dreaptă și o trase către el, răsucind-o în același timp, 
ca și când ar fi invitat-o la un vals! Femeia se răsuci o dată şi se opri 
când bazinul ei lovi biroul, în timp ce simțea o mână puternică ce o 
apăsa de ceafă, obligând-o brutal să se aplece până ce sânii îi erau 


striviți pe dosarele de pe birou. Cealaltă mână îi rupea brutal strampul 
şi trăgea animalic de dantelă fină ce îi acoperea sexul. Mâna lui se opri 
din mişcare, putând să simtă căldura emanată de sexul femeii ce deja 
era ud şi excitat, semn că acesteia nu îi displăcea deloc acest tip de 
barbarism contemporan. În următoarea secundă, aceasta se simţi 
plină, conştientă că în câteva minute va avea parte de ceea ce în ultima 
vreme considerase un lux, un orgasm binevenit și îndelung așteptat. 
Unghiile bărbatului îi zgâriau spatele, apoi o mână o prinse de ceafă și 
îi blocă mişcarea capului, ţintind-o de birou, cu degetul mare pe 
jugulara acesteia. În câteva secunde, femeia simţi nevoia să scoată un 
sunet, sunet ce părea mai mult a fi un horcăit, în timp ce o uşoară 
senzație de panică o cuprinse odată cu percepţia acelui început de 
orgasm, ce transformă panica în plăcere pură. De acolo până la 
inconştiență nu a mai fost decât un lung orgasm, transformat în mintea 
ei într-o plăcere masochistă de a se autoconserva până ce creierul în 
lipsă de oxigen o lasă inertă să saliveze cu gura deschisă pe biroul plin 
de dosare. John se desprinse uşor de ea, total satisfăcut, își trase 
pantalonii și își aprinse tacticos un trabuc. Imediat uşa se deschise și 
doi bărbați îmbrăcaţi în costume negre au intrat, s-au oprit, aşteptând 
ordinele lui John. Acesta a făcut un semn cu mâna către ei, la care unul 
dintre ei scoase din buzunar un micuţ aparat de fotografiat şi luă 
câteva cadre cu femeia ce rămăsese aplecată pe birou, cu fusta ridicată, 
sexul umflat și plin de sămânţa lui John în plină vedere. 

— Excelent, excelent! mormăi John și îşi frecă mulțumit palmele. 
Luaţi-o băieţi şi duceţi-o într-o celulă, în curând o să mai avem nevoie 
de ea. Apoi se adresă celui care a făcut pozele: în zece minute vreau să 
am pozele pe birou, nu avem vreme de pierdut. Acum puteţi să o luaţi 
şi să plecați. 

John se întoarse cu spatele la cei doi cât timp aceștia o luau pe 
femeie de acolo, timp în care găsi un moment pentru a zâmbi 
satisfăcut. Era tot ceea ce își putea oferi în aceste momente, pentru că 
ştia că greul de abia acum începe, primul pas fiind făcut, de acum 
înainte tot ce trebuie să facă e să se ţină de plan. 

Trase un sertar al biroului și acesta scoase la iveală un telefon 
cu fir, vechi, cu un singur buton pe el, semn că orice convorbire trebuia 
să fie trecută printr-o centrală. Dar acesta e cazul uzual, comun, pentru 


că telefonul din sertar îi făcea legătura direct cu Președintele. John 
puse mâna pe receptor, trase adânc aer în piept, şi apăsă butonul care 
urma să puncteze următorul pas al planului său. 

— Da John, te ascult, era vocea puțin surprinsă a Preşedintelui, 
dar o voce sigură şi impunătoare totodată. Preşedintele avea de ce să 
fie surprins, pentru că acea linie este folosită doar în cazurile de înaltă 
securitate, lucru ce nu s-a mai întâmplat de peste doi ani, de la ultima 
tentativă de asasinat. 

— Domnule Preşedinte, trebuie să îmi acordațţi o întrevedere în 
cel mai scurt timp! John miză pe efectul pe care îl producea utilizarea 
acestui mod de comunicaţie pentru a-și îndeplini scopul. Este vorba 
despre o mulțime de lucruri care vă sunt ascunse, Organizaţii care 
mănâncă banii statului, posibilitatea extincției Pământului. Toate 
acestea... 

— Calmează-te John, îl întrerupse Preşedintele, şi spune-mi 
prima dată de unde ai tu toate aceste informaţii? Și de ce nu le ştiu și 
eu? Pentru Dumnezeu John, eşti lângă mine de atâta timp, ești 
Consilierul meu de atât timp, am luat împreună atâtea decizii şi vii să 
îmi spui acum că sunt o mulţime de lucruri pe care nu le ştiu? 

— Din păcate da, dar nu putem să discutăm pe această linie, 
trebuie să ne întâlnim. Cu cât mai repede cu atât mai bine... din 
informaţiile mele, poate să fie vorba despre câteva ore sau câteva zile, 
dar în niciun caz nu cred că va trece o săptămână... 

— Şi se va întâmpla ce? Mă exasperezi John, ce se va întâmpla? 
Haide cât de repede poți și discutăm... 

— Vă mulțumesc pentru încrederea acordată domnule 
Preşedinte! John închise transmisia și de data asta puse mâna pe 
telefonul de pe birou, dar pe când să ridice receptorul, în ușă apărură 
cei doi bărbaţi în costume negre. Aduseseră pozele puse frumos 
într-un plic, şi la fel cum au apărut, tot așa, la un semn discret al lui 
John, au dispărut din birou. John deschise plicul şi se uită la prima 
poză...” păcat, poate că nu merita, dar acum nu mai e loc de dat înapoi” 
își spuse el și se ridică de pe fotoliu ca să se îndrepte către Preşedinte. 


II 


Maria se aplecă ușor peste Arian ca să îl întrebe ceva, dar în acel 
moment nava se desprinse de pe sol, putând să simtă cum vibrează 
ușor, în timp ce impulsurile magnetice și câmpurile electromagnetice 
se creau în jurul navei. niciun zgomot nu se auzea, nicio lumină nu 
atrăgea atenţia şi dintr-odată fiecare a simțit că aparține în două locuri 
deodată. Simţurile le erau menținute dublate până în momentul în care 
timpul era reglat, pentru ca apoi totul să revină la normal. Tehnologia 
folosită pentru salturi a fost creată de Arian, după ce a reușit într-un 
raid să fotografieze mental toate datele tehnice ale acestui fenomen 
deținute de către „Ei” pe o navă de-a lor. Aceasta se întâmpla în timpul 
primei lupte. Un tun de particule ionizate, adunate ca urmare a 
interacțiunii câmpurilor magnetice formate de cercurile ce înconjurau 
aeronava era montat la bordul navei, tun care elibera o energie 
complementară cu ceea ce fizicienii denumeau implozie nucleară. 
Singura variabilă care apărea în calcul era timpul, pentru că aceasta 
energie degajată sub formă de implozie într-un spaţiu deschis, nu făcea 
altceva decât să devoreze ceea ce însemna linearitatea spațiu timp şi 
să comaseze două elemente într-unul singur. Astfel era creată o 
barieră de trecere către o altă dimensiune. Capacitatea de a controla 
trecerea era dată de către absorbţia particulelor de energie pe măsura 
trecerii prin barieră până la întâlnirea punctului optim. Acest punct 
optim definea momentul spaţiului în care se dorea să se ajungă, dar în 
care timpul urma să fie decalat. Uneori putea să fie un decalaj chiar și 
de câteva secunde. De aici senzaţia de existenţă bilaterală, ce putea fi 
corectată prin absorbția completă a particulelor ionizate și 
retransmiterea acestora către câmpurile magnetice ale aeronavei. Era 
o experiență uimitoare pentru cei care o încercau pentru prima dată. 
Creierul putea percepe imagini și trăiri din două locuri simultan, 
senzație asemănătoare cu aceea de déjà vu. 

— Am ajuns, Arian, îl anunță George. Dacă ai vreo preferința 
pentru locul în care să aterizăm, te rog să ne spui. 

— Da, ar trebui să se vadă deja, da într-adevăr, uite, se vede o 
casă! 

Era de fapt un palat, ascuns în munți, într-o pădure deasă de 
brad. Aproape complet ascunsă de vederile călătorilor tereștrii şi cu 
sisteme avansate de camuflare pentru călătorii indiscreţi aerieni, casa 


aceea imensă părea a fi decupată din fanteziile celor mai mari arhitecţi 
ai timpurilor. Nenumărate colțuri, înclinații, jocuri de imaginaţie şi de 
vedere, scale geometrice, culori sublime, toate întrunite ofereau înspre 
locuire acea frumoasă casă. Au aterizat pe platforma de pe acoperiş, un 
loc special amenajat, iar doctorii s-au grăbit să coboare pentru a o 
transporta pe Andreea la Maşină. 

— Bănuiesc că nu are rost să întreb unde ne aflăm, nu? zise 
George, în timp ce își verifica puşca mitralieră şi făcea semne către 
ceilalți membri ai echipei lui să își ocupe fiecare câte o poziţie 
strategică pe acoperișul casei. 

— Crede-mă George, e mai bine să nu ştii... oricum apreciez 
grija pe care mi-o porţi, dar te pot asigură că aici nimeni nu o să 
reuşească să ne atace, așa că măsurile de siguranță sunt aproape 
inutile. Mai bine ţi-ai pune băieţii să se odihnească puțin pentru că am 
o senzație neplăcută legată de Centrul de Comandă. 

— Cu toate că te cunosc Arian, și de fapt tocmai pentru că te 
cunosc şi te admir, nu o să fac ce mi-ai propus, ci din contră, o să fim 
foarte atenţi la tot ce se petrece... nu vrem să te pierdem cumva! 
George ştia că dacă Arian ar fi vrut, i-ar fi putut termina pe toți în mai 
puţin de un minut, ceea ce făcea să pară că paza și protecţia lui nu erau 
necesare. Cu toate acestea era un loc necunoscut și nu ştia la ce să se 
aştepte. Pe lângă acestea, instinctele îi spuneau să acorde o atenţie 
sporită acestei situaţii. Se gândi că acei mulți ani în care servise în 
Armata Supremă, decorat de atâtea ori, ridicat în grad pentru merite 
pe câmpul de luptă, expert în lupte de guerilă, lupte corp la corp, în 
muniție și armament nu au fost în zadar, şi ceea ce simţea acum era 
acea exultare dinaintea oricărei lupte ce urma să aibă loc. „Poate mă 
înșel” îşi spuse el, „poate ar trebui să îl ascult pe Arian”, dar cu 
rapiditate își alungă acest gând din minte. 

— N-ai să mă pierzi, George, cel puțin nu azi, şi îl bătu 
prieteneşte pe umăr, peste armura ce îl îmbrăca din cap până în 
picioare, transformându-i pe George şi toată echipa lui în mici roboți. 
Trebuie să cobor să văd de oaspeţi și să pregătesc Maşina pentru 
Andreea, s-ar putea să dureze câteva ore, o să trimit pe cineva să vă 
aducă niște gustări... țin să te anunţ că nu o să ai posibilitate să 
comunici cu nimeni, aici nu funcționează nicio aparatură radio, şi te 


rog nu încerca să întrebi de ce! 

— Am înţeles Arian, o să folosim doar staţiile portabile, și vreau 
să îți instalez și ție una, în caz că... 

— Haide, George, devii paranoic, dar te ascult și te respect, așa 
că mă găseşti jos când ai aparatul pregătit. 

— Ok, în cinci minute o să cobor, doar să îmi informez echipa 
despre noua misiune! Fiecare plecă în direcţie diferită, unul către nava 
andocată şi celălalt către o nișă în care se părea că ar fi o uşă care ca şi 
toată casa aceea de altfel, era foarte bine camuflată. 

Interiorul casei era computerizat în totalitate, astfel că locatarul 
nu avea prea multe de făcut, doar să vorbească și să dea indicații. 
Ultimele gadgeturi în materie de robotică puteau fi observate făcând 
ceea ce fiecare era menit să facă. Existau roboţi pentru curăţenie, 
pentru bucătărie, pentru servirea mesei, pentru relaxare. Fiecare 
dintre ei era realizat într-un fel destul de umanoid, doar că mișcările 
demonstrau necesitatea existenţei circuitelor și „creierele” lor nu erau 
concepute pentru a se dezvolta singure pe baza percepției și 
memorării continue. Astfel că urmând niște reguli foarte simple, 
reuşeau să facă mişcări complexe și să ducă la bun sfârșit lucrurile pe 
care trebuiau să le facă. 

Arian se îndreptă înspre o cameră ce părea a fi birou, dar 
totodată putea fi studio video sau cinema, sau centru de jocuri video, 
ca mai totul în acea casă, totul părea interpretabil, totul putea luă alte 
forme. Orice putea fi altceva şi acel altceva putea fi folosit în cu totul 
alte scopuri decât cel original. Dar pentru Arian nu reprezenta o 
problemă, pentru că mare parte din acele gadget-uri au fost comandate 
de către el și chiar instalate de el, așa că le cunoștea funcționalitatea. 
Se aruncă liniştit şi comod pe un fotoliu imens cu acustică încorporată, 
funcții numeroase pentru vibromasaj şi control funcţii vitale. Că de 
obicei, cu o voce sigură se adresă computerului, cerându-i acestuia să îi 
facă legătura cu sala Mașinii și apoi să identifice locaţia Mariei în casă 
şi să o cheme la el. Un ecran ieşi din biroul din faţa lui, și pe acesta o 
mulțime de funcţii ce indicau de la temperatura interioară, exterioară, 
barometru, la scanare în timp real a locației pe o circumferință de 
aproximativ o milă, scanare în infraroșu a casei, senzori de mişcare și o 
mulțime de alți indicatori care pentru un ochi neavizat nu reprezentau 


nimic. În centrul monitorului apăru o figură cunoscută cu o bonetă 
albă pe cap şi un zâmbet ameţitor de frumos: 

— Bună dimineaţa, frumosule! era o asiatică cu o figură 
pronunțat europeană, ceea ce îi conferea o imagine angelica. Nu 
aşteptă răspunsul lui Arian şi continuă pe același ton vesel și plin de 
viață: bănuiesc că eşti interesat de starea Mașinii și implicit de figura 
tristă şi desfigurată a fetei pe care ai adus-o! A-propos, cine e? O nouă 
achiziție? Nu îți mai ajunge să te culci cu ele, mai trebuie să le şi 
promiți viața veşnică și fericire? Mereu același nenorocit, spuse 
aceasta adăugând și un chicotit... Cât rămâi pe la noi? 

— Mulţumesc pentru aprecieri, Liu, dar nu am acum timp să îţi 
explic ce se întâmplă... şi doar pentru confortul tău psihic, nu e doar o 
„alta tipa”, fata aceasta reprezintă viitorul nostru! îşi duse o mână 
deasupra ochilor, cuprinzându-și fața şi tâmplele, într-un gest de 
oboseală și tristeţe. Pregătește-mi și mie „Odihnitorul”, te rog, după ce 
termini cu Andreea, am nevoie să mă refac. Şi ca să îţi răspund la 
ultima întrebare, nu o să stau destul încât să îţi vizitez și ţie patul... 
poate data viitoare! 

— Mda... te cred! Mă rog, să trecem mai departe... Camera 
Maşinii e pregătită și te aşteaptă pentru calibrări. În câteva minute o să 
primeşti și un raport complet legat de ceea ce s-a întâmplat cât timp ai 
lipsit. Sper că te satisface şi te aşteptăm jos! Închid acum că văd că ai 
musafiri... într-adevăr, în uşa deschisă bătea Maria, care a fost 
anunțată între timp că era căutată de către Arian. 

Acesta închise transmisia, dar lăsă ecranul pe birou și o invită 
pe Maria să ia loc. Atinse un buton de pe suprafața ecranului, și în locul 
imaginii albastre apăru casa în format tridimensional. A navigat puțin 
prin camere până a ajuns chiar la biroul în care stăteau acum și selectă 
o opțiune dintre cele afişate pe margine. Un țipăt de groază se auzi în 
acelaşi timp din partea Mariei. 

— Cen...! 

— Calmează-te... suntem tot în cameră! 

— Nu se poate așa ceva, continuă ea să aibă expresia îngrozită... 
ce ai făcut, cum ai făcut aşa ceva? 

— E doar o iluzie optică, continuă Arian liniștit, ceea ce vezi tu 
acum e exteriorul casei, dar interiorul există la fel ca și mai înainte, 


doar că nu poţi să îl percepi... nu știu dacă are rost, dar o să încerc să îţi 
explic! încă o dată acea expresie obosită apăru pe figura de obicei rece 
şi impasibilă a lui Arian. Ceru calculatorului să revină la camera 
obișnuită, astfel că în următorul moment, Maria se relaxă, pentru că 
stătea pe scaunul ei. 

— E doar un moment de relaxare pe care îmi place să mi-l 
acord... după cum cred că ai văzut e o senzație extraordinară! 

— Da, dar cum e posibil? Întreaga cameră a dispărut și nu eram 
decât noi doi plutind parcă la câțiva metri deasupra pământului? era 
încă uluită, când fără să o atenţioneze, Arian modifică din nou 
structura camerei, astfel că aceasta din nou înfățișa exteriorul. Singura 
diferenţă e că nu se simţea briza și nici aerul rece de munte de afară, în 
rest, din cameră nu mai rămăsese decât corpurile lor. 

— Este vorba despre tehnologie nano... toată această casă e 
construită pe bază de nanoboți, astfel că aceștia, interconectaţi, 
lucrează ca un imens sistem, putând să lucreze în echipe, cumulativ, 
individual sau în grup. Practic e foarte simplă ideea: nanoboții care 
acoperă toate zidurile exterioare şi interioare sunt într-o continuă 
legătură. Cei de afară fotografiază şi cartografiază la nivel de pixel ceea 
ce înregistrează şi o transmit instantaneu la omologii lor din interiorul 
casei. În acest fel, cel din interior preia informaţia şi o transformă 
într-o imagine, schimbând-o ori de câte ori este necesar. Astfel pot să 
creeze senzaţia de exterioritate și pot face să dispară camera cu totul. 
Îmi pare rău că te-am speriat, dar aceasta e oaza mea de linişte. În 
orice cameră se poate alege această opțiune... dacă nu îţi este frică poți 
chiar să dormi în acest fel, e o senzaţie unică! 

— Nu mulțumesc, mi-au ajuns toate experienţele trăite în 
ultimele două ore! Poţi te rog să îmi spui ce caut eu aici, cine ești tu, ce 
vrei de la mine şi cu ce te pot ajută? Se pare că ai totul... tu, care acum 
câteva luni erai un... se poticni, pentru că a simțit că ceea ce voia să 
zică era total deplasat în acest context. 

— Un nimeni... da, am fost și eu cândva un nimeni, într-adevăr! 
Dar asta a fost acum mulţi ani... atât de mulţi, nici nu mai știu câţi au 
trecut! îi aruncă Mariei o privire melancolică şi se adânci în ochii ei 
mari. Mă atașasem de tine, Maria, simțeam că lângă tine voi avea 
linişte, voi putea fugi de toți şi de toate... dar nu a fost așa! Pentru că ai 


fugit tu de mine... 

— De ce m-ai minţit în legătură cu ceea ce eşti? 

— Bănuiesc că mă întrebi acest lucru pentru că nu ai altă 
întrebare în cap! Cum ai fi vrut să vin la tine și să îți spun: „Ştii, sunt 
Arian, cel mai bogat om din lume, omul cu cel mai mare coeficient de 
inteligență de pe planeta” și aşa mai departe? Cum poţi să întrebi așa 
ceva? Maria se uita aproape şocată la el... auzea aceste lucruri pentru 
prima dată, deşi până când a chemat-o Arian, își făcuse o mulțime de 
scenarii în legătură cu ceea ce se întâmplă, dar acum vedea că niciunul 
dintre planuri nu reflectat imaginea corectă. 

— Nu, nu puteam face aşa ceva, aşa că am ales să menţin o 
situaţie incertă în legătură cu mine! Bănuiesc că următoarea întrebare 
e dacă te-am iubit sau nu? Răspunsul evident este, da, te-am iubit, nu 
ştiu dacă te mai iubesc încă, dar te-am iubit. Cu toate acestea tu 
reprezentai o parte dintr-o misiune, eu nu făceam altceva decât să te 
protejez și o făceam cum ştiam eu mai bine. În același timp ai fost 
supusă mai multor teste, cele mai multe psihanalitice, pentru a-ți 
evalua psihicul şi forța interioară și pentru a vedea dacă eşti pregătită 
să accepți ceea ce urma să se întâmple. Toate aceste teste le-ai trecut 
excelent, mai puţin unul! şi aici Arian se opri, privind încruntat undeva 
departe, în spatele Mariei. Da, mai puţin unul, continuă el după un 
timp. 

— Care ar fi acela? Maria era curioasă să vadă unde a greşit, deşi 
adânc în interiorul ei știa deja răspunsul. 

— Acceptabilitate, fidelitate și compromis... nu eşti capabilă să 
utilizezi niciunul dintre cele menţionate în nicio situaţie, ceea ce ar 
pune în pericol la un moment dat pe cei de lângă tine și chiar și pe tine. 
Dar acum aceste lucruri sunt cu mult mai. Ceea ce contează este 
motivul pentru care te afli aici. Nu te afli aici pentru că ai picat testul... 
da, asta ai făcut, ai picat testul! îi confirmă Arian ca și răspuns la 
expresia de nedumerire apărută pe chipul Mariei. Din punctul meu de 
vedere, trebuia să te alegi cu un glonte în cap pentru asta, dar la 
insistențele anumitor persoane, şi la o gândire mai rece, ne-am dat 
seama că totuşi ne-ai putea fi de folos chiar şi așa. 

Când auzi acest lucru, Maria sări ca arsă de pe scaun, reacție ce 
se pare că Arian o cunoștea și o aştepta, astfel că Maria nu apucă să 


scoată vreun sunet deoarece Arian continuă pe același ton impasibil: 

— Nu uita că îți cunosc reacțiile, şi tocmai pentru tipul de 
reacție pe care l-ai avut acum ai picat şi testul! Mă rog, unul dintre 
motive. Aşa că te rog să iei loc şi să mă lași să termin ce am de zis, apoi 
o să poți să pui întrebări. 

Făcu o pauză, timp în care o analiză pe Maria ce încerca să 
depășească starea de învins şi se așeza încet pe scaun. 

— Bun, continuă Arian, acum că ne-am înțeles, haide să îţi spun 
care este rolul tău în această poveste. Am să încep de la începuturi ca 
să înţelegi ceea ce ţi se va cere şi ceea ce reprezinți. 

— Ceea ce bănuiesc că nu te va mira este posibilitatea existenţei 
unor organisme asemănătoare noua în acest imens Univers, continuă 
el. Ei bine, aceștia există, sub denumirea generică de „Ei'. Au fost 
primele ființe din Univers şi creatorii celorlalți. Datorită lor existăm pe 
acest Pământ. Acum, problema e că de-a lungul timpului, au avut 
numeroase intervenții pentru a distruge planeta, au dezvoltat 
tehnologii capabile să influențeze comportamentul uman, să 
influențeze și să controleze fenomenele pe care noi le considerăm 
naturale la nivel planetar. Ei sunt cei care au provocat distrugerea și 
extincția dinozaurilor cauzând era glaciară pentru că planeta avea 
nevoie de un moment de liniște și nu doar atât! Dacă acei dinozauri și 
acele specii ar mai fi populat planeta încă un milion de ani, ar fi urmat 
aceeași teorie evoluționista pe care o urmăm și noi şi ar fi ajuns atât 
structural cât și intelectual la un nivel mult mai avansat, mai avansat 
chiar şi decât „Ei”. Poate te întrebi cum ar putea să fie posibil acest 
lucru, ca un animal, un mamifer, să dezvolte capacităţi intelectuale atât 
de avansate. Ei bine, răspunsul suntem chiar noi, eu, tu, orice ființă vie 
de pe pământul acesta este dovada pură a evoluţiei constante sau chiar 
o hiperevoluţie intelectuală. Afirm acest lucru pentru că am reușit în 
doar un secol să dezvoltăm și să creăm o lume incredibil de avansată, 
cu mai multe descoperiri decât în milenii întregi de existență. 

— Dar totuşi nu înţeleg cum ar fi putut acei dinozauri să îşi 
dezvolte creierul atât de mult încât să depășească inteligența 
extratereștrilor? Maria părea să ia puţin în derâdere ceea ce Arian îi 
spunea, dar acesta știa că e doar o chestiune de timp până îi va da 
dreptate în totalitate. 


— Era vorba despre structura corporală. Cutia craniană, și 
implicit creierul acestor imense ființe erau foarte mari și bine 
dezvoltate. Din păcate le lipsea conştiinţa și subconștientul pe care noi 
le avem, şi de multe ori le avem degeaba, pentru ca nu știm să le 
folosim. Dar pentru aceste animale, era doar o chestiune de timp până 
ce creierul lor putea să își dezvolte toate aceste funcţii. Având o 
capacitate mare de stocare, și fiind capabili să își folosească mai bine 
de șaptezeci la sută din creierul lor poate şi de zece ori mai mare și mai 
greu decât al nostru, aceștia începeau să dea dovadă de capacităţi 
mentale incredibile. Există baze de date ținute în mare secret, şi care 
niciodată nu vor trebui să fie expuse publicului de larg consum, baze 
de date în care există scheleţi de dinozauri ce prezintă o conformaţie 
vocală în zona gâtului care le-ar fi permis dezvoltarea unor capacități 
de comunicare foarte avansate. De asemenea, a fost descoperit un 
cimitir întreg, o vastă câmpie înghețată, un fenomen greu de explicat în 
momentul descoperirii, dar perfect inteligibil acum. Dinozauri 
criogenizaţi, perfect conservațţi, surprinși într-o zi obişnuită de viaţă. 
Acel îngheț a fost provocat de către aceşti „Ei”. Norocul nostru este că 
dintre toți acei dinozauri criogenizaţi, patru dintre ei sunt în 
deplinătatea capacităţilor fizice şi mentale. Gândeşte-te, și aici Arian se 
ridică în picioare şi vorbea din tot sufletul și cu o voce puţin 
tremurând, gândeşte-te că s-au păstrat acele celule vii, nici măcar una 
nu era deteriorată pe parcursul a atâtor milioane de ani. Și asta doar 
pentru ca noi să putem să vedem și să realizăm ceea ce era aproape să 
se întâmple... 

— Vrei să spui că în acest moment există undeva pe Pământ 
dinozauri? din nou Maria părea uimită şi neîncrezătoare în ceea ce 
auzea. 

— Da, există! Sunt în stare perfectă și chiar capabili să se 
reproducă! Dar ce e mai important este că am văzut ce au însemnat cu 
adevărat aceşti dinozauri pentru Pământul nostru şi motivul pentru 
care au fost exterminați. Au o capacitate foarte mare de adaptabilitate, 
pot să folosească orice teritoriu astfel ca să le fie util, comunică atât 
prin telepatie cât și prin limbaj, limbaj ce am reuşit să îl descifrăm și 
astfel, poate aici chiar îţi vine greu să crezi, dar acum putem chiar să 
comunicăm cu ei. Am putut să descoperim astfel de ce au fost aleși 


spre extincție şi de ce acea câmpie a fost trimisă înspre criogenizare. 
Totul la ei, începând de la celulele lor, sângele, creierul, organele, 
denotă o total diferită construcție decât la tot ceea ce cunoaștem noi în 
momentul acesta. Pentru ei nu există cromozomi, pentru ei există un 
fel de tehnologie nano. La fel cum îți explicam mai devreme despre 
nanoboţii care mai devreme, în cameră, au dispărut lăsând loc 
exteriorului, la fel toate celulele lor pot să fie interschimbabile. Un 
exemplu ar fi că sângele lor poate să înlocuiască ficatul sau mai bine 
zis, celulele din sânge pot să repare celulele rele sau moarte din ficatul 
acestor animale. Fiecare celulă conţine informație, fiecare celulă poate 
să transmită impulsuri și să recepționeze impulsuri, astfel că sunt 
capabil să se scaneze singuri şi să se îngrijească singuri, să se repare 
singuri. Creierul lor lucrează bazat pe logică şi pe analiză continuă, la 
fel ca şi un robot. După cum îţi spuneam sunt capabili să asimileze un 
volum incredibil de cunoştinţe, le stochează într-un mod uimitor, astfel 
că în orice moment pot să utilizeze informația stocată trimițând un 
semnal sub formă de cod către zona în care este stocată informaţia, 
care la fel ca şi o opțiune de „search” la un computer, caută, găseşte și 
afişează informaţia. Este incredibil să vezi cu adevărat ce înseamnă 
ceea ce îți spun eu acum... să poți să porţi o conversaţie cu ei... aș putea 
să stau să îi ascult ore întregi! 

— Haide să ieșim, nu mai vreau să stau aici, o să continui 
povestea pe drum, spuse Arian şi opri imaginea exterioară, astfel că 
apăru din nou camera în jurul lor. 

— Unde mergem? 

— Vreau să îți arăt ceea ce îți spun acum, pentru că am nevoie 
să crezi în mine şi în ceea ce urmează să faci sau în ceea ce urmează să 
percepi. Crede-mă, o să ai nevoie! 

Maria era debusolată şi Arian putea să vadă acest lucru pe 
chipul ei. O vedea că tinde să creadă dar pe de altă parte tinde să ia în 
derâdere ceea ce auzea acum. Cu toate acestea își permise un zâmbet 
pentru că ştia că în final o va face să creadă, dar nu ştia dacă va putea 
să facă față la ceea ce urmează. „Vom vedea! Sper că am făcut bine că 
nu i-am lăsat să o elimine și că am păstrat-o ca și rezervă pentru 
Andreea... bine gândit!” erau gândurile ce îi străbăteau creierul în timp 
ce se deplasau înspre ușă. Un ușor ciocănit în ușă, apoi uşa se deschise 


timid, şi George apăru în ţinuta lui robotizată în cadrul ușii: Ţi-am adus 
aparatura necesară, Arian! Te rog să o foloseşti, ca să putem să fim în 
legătură tot timpul! 

— Mulţumesc, George, am să o folosesc. Am să părăsesc locaţia 
pentru câteva minute, poate jumătate de oră, trebuie să verific 
împrejurimile, George nu trebuia să ştie tot ce se întâmplă și Arian era 
pregătit să îl pună la punct dacă acesta insistă să îl însoțească pentru 
a-l proteja. 

— Am înţeles, Arian, nu o să te deranjeze nimeni, noi o să 
continuăm să asigurăm paza şi protecția locației actuale. Cu toate 
acestea, în cazul în care ai nevoie de noi, te rog să nu eziți să ne 
contactezi. 

— Am să o fac, George, dar nu va fi nevoie, te asigur, nu aici! 

Arian se îndreptă urmat de Maria către un lift aflat undeva între 
două nișe, complet mascat datorită arhitecturii complexe cu multe 
ieşiri în relief, multe forme concave și convexe, a clădirii. În câteva 
secunde ajunseră la subsolul clădirii, primul nivel al subsolului după 
cum putea să observe Maria, după care mai urmau încă cincisprezece 
nivele la subsol! Au ieșit din lift ajungând undeva într-un soi de garaj, 
dar în care nu se aflau mașini, ci fel de fel de sisteme a căror utilitate 
sau proveniență nu putea să le vadă sau să le înțeleagă. I se păru totuşi 
că recunoaște o placă asemănătoare cu cea de surf sau de snowboard 
dar cu un sistem de propulsie, și numeroase butoane aflate pe o 
consolă atașată plăcii. Bănuia că e sistemul de navigaţie a acelei plăci. 
Un alt aparat îi atrase atenţia și observă că înspre acel robot se 
îndreptau. Arăta ca o felină, doar că părea să măsoare aproape un 
metru și jumătate înălțime și doi metri lungime. Stătea în poziție culcat 
şi două locuri se vedeau pe spatele acestuia, ceea ce însemna că putea 
fi utilizat ca și mijloc de transport. Într-adevăr, Arian o invită să intre 
într-o cămăruță din spatele acelui robot, de unde după niciun minut 
ieşi îmbrăcată într-un costum menit să o protejeze în cazul unei 
eventuale căzături şi o cască ce îi afişa în timp real o multitudine de 
informaţii. Nu se putu abține să nu observe că deja începea să se 
obișnuiască cu toate aceste toate gadget-uri, afișaje, apariţii 
tridimensionale, aşa că următorul pas logic era să înceapă să se şi 
folosească de toate informaţiile ce îi apăreau pe afişaj. Îl văzu pe Arian 


într-un costum la fel ca şi al ei făcându-i un semn să se urce pe locul 
din spate. 

— Doar nu mergem la călărie, spuse Maria, dar nu realiză că 
vorbea în cască cu voce tare. 

— Ba da, acesta va fi mijlocul nostru de transport, sper că o să îţi 
placă! vocea lui Arian îi umplu casca, în timp ce pe ecran îi apăru poza 
lui şi informaţii legate de el. Începea să îi placă toată această poveste. 
Se gândea că nu poate fi un vis... 

— Din câte îmi aduc aminte, continuă Arian, ţie îți place să 
călăreşti! Mă gândesc că îţi va face plăcere, dar haide mai bine să 
vedem, te invit să îți ocupi locul şi să continuăm cu discuţia începută în 
cameră. 

— Haide să vedem... chiar încep să fiu curioasă în legătură cu ce 
urmează! Maria simţi un imbold venit din adâncul stomacului să îl 
atingă pe Arian, și asta şi făcu, în timp ce se aşeza pe locul ei, în spatele 
lui. Se întinse într-un mod natural să îl cuprindă în braţe ca şi când s-ar 
fi aflat pe motocicletă... 

— Nu e nevoie să mă ţii în braţe! şi într-adevăr, nici nu termină 
Arian bine de zis că imensa felină-robot se puse în mişcare şi se ridică 
de la pământ. Maria simți cum bazinul ei şi picioarele se afundă într-o 
masă gelatinoasă în corpul de metal al robotului. Se uită în jos şi scoase 
un sunet de uimire când văzu că de la bazin în jos nu mai vedea nimic, 
totul era acoperit într-un strat de substanță gelatinoasă ce spre 
surprinderea ei îi permitea să își miște picioarele înspre înainte şi 
înapoi, putea să le întindă, dar nu putea să le depărteze sau să se ridice 
de pe şa. În acelaşi timp două linii de metal se pliară de pe corpul 
felinei-robot pe spatele ei, urcând până pe umerii acesteia şi 
imobilizându-i corpul în întregime. Deşi simţea că se poate mișca, ştia 
că era protejată împotriva căzăturilor sau în fața unor alte eventuale 
pericole. Îi făcea plăcere pentru că se simţea în siguranţă. 

— Cum te simţi? din nou în cască vocea lui Arian, ești gata? 
Haide să plecăm pentru că nu prea avem mult timp la dispoziție. Nu ţi 
l-am prezentat pe transportatorul nostru, așa că să ştii că el este F 
(elino) botul, dar mie îmi place să spun Fbot. Dintre toate mijloacele de 
transport, de acesta mă cel atașat îmi place cel mult. 

— Până acum nu îmi face decât plăcere... şi sunt uimită de ceea 


ce văd și ceea ce se întâmplă, așa că încă o dată îţi spun că sunt 
curioasă în privința a ceea ce urmează! Vreau doar să îți spun că îmi 
pare rău pentru ce s-a întâmplat între noi... chiar îmi pare rău! Maria a 
simţit instincttiv necesitatea de a exprima ceea ce simţea. 

În casca sa, Arian monitoriza informaţiile primite de la Maria, 
astfel că putea să vadă că pulsul acesteia îi creștea în timp ce zicea 
aceste cuvinte și presiunea arterială la fel, iar aparatura înregistra o 
emisie de lichid ce provenea din zona ochilor acesteia...” să fie oare 
adevărat?” Arian nu voia să se gândească acum la asta, aşa că apăsă 
câteva butoane pe ceea ce părea a fi consola de control a Fbotului, iar 
acesta porni într-o mișcare ce Mariei i se părea puţin cam nesigure, dar 
în curând viteza ameţitoare cu care acesta înainta prin pădurea ce 
înconjura casă, agilitatea cu care evita obstacolele, săriturile lungi 
combinate cu utilizarea cu eficacitate a tuturor elementelor de relief, o 
făcu pe aceasta să aibă încredere în ceea ce însemna Fbotul și chiar 
observă cu satisfacție că nivelul adrenalinei ei era în creștere, ceea ce 
însemna că îi face o reală plăcere această deplasare. În scurt timp 
pădurea se termină și în faţa lor se întindea un câmp imens, nepopulat 
de către așezări umane, dar cu o varietate de plante și animale pe care 
Maria nu le mai văzuse în viaţa ei. 

— Cred că putem să continuăm discuţia, nu? Urmează un drum 
de cel puţin douăzeci de minute, așa că avem timp, continuă Arian. 

— Dar unde mergem? 

— Ai să vezi la momentul potrivit, acum vreau să continui ceea 
ce îți spuneam mai sus... trebuie să cunoşti toate acestea! așa că, după 
cum îți spuneam, „Ei” au făcut o greşeală în momentul în care au 
criogenizat acei dinozauri... probabil nu s-au gândit la faptul că la un 
moment dat, după milioane de ani, aceștia vor fi treziți la viaţă și vor 
putea să își spună povestea. Continua lor dezvoltare ar fi pus în pericol 
atât planeta cât și arealul ce oferea resursele necesare evoluției acestei 
imense specii, dar şi acţiunile și intervenţiile pe care „Ei” le făceau 
pentru a controla această dezvoltare. În momentul în care ameninţarea 
pierderii controlului acestei specii, precum și statutul de forță 
intervenționistă asupra teritoriului, aceştia au intervenit cu extincția 
speciei existente și crearea unei specii noi. Astfel a apărut o nouă 
formă de viață pe Pământ, o formă intermediară, care la fel ca şi prima 


a fost exterminată, dar după mult mai puţin timp... 

— Păi nu am apărut noi, după dinozauri? Despre ce 
intermediere vorbeşti? 

— Da, am apărut noi, dar într-o formă greșită! Au fost doar 
câteva milenii în care aceşti intermediari au existat pentru că în scurt 
timp după ce au fost creați, au reușit să se dezvolte într-un ritm 
amețitor. Au reușit să respingă şi să reziste războiul pornit de către 
chiar creatorii lor, au reușit să anihileze toţi acei „Ei” care existau pe 
pământ, dar din păcate nu au reușit să creeze tehnologia necesară 
pentru a face față exterminării. Totuși, au avut timp să creeze Maşina, 
şi aici vreau să precizez că războiul lor cu „Ei” a durat mai bine de două 
milenii! 

— Adică vrei să zici că s-au luptat două mii de ani? Maria nu 
voia să creadă așa ceva... 

— Da, exact, două mii de ani a durat lupta pentru supraviețuire. 
În tot acest timp „Ei” au folosit toate metodele şi toate tehnologiile pe 
care le aveau pentru a-i extermina, de la încercarea unei noi ere 
glaciare sau inundaţii până la control mental și încercarea de 
pulverizare a planetei cu totul. Se simțeau în pericol și aveau şi de ce... 
au făcut greșeala de a construi acești Intermediari prea aproape de 
forma și puterea lor. E un lucru ce poate fi exploatat pentru că asta 
înseamnă că şi „Ei” sunt capabili de a face greșeli. 

— Ai pomenit la un moment dat de „Maşină', ce reprezintă 
această Maşină, despre care am auzit destule în ultimul timp? 

— Da, Maşina... și Arian părea a avea o voce nostalgică... Maşina 
a fost creată pentru a proteja Intermediarii de „Ei”. Pentru că ritmul de 
populare al planetei creștea signifiant, reproducerea Intermediarilor 
nu se realiza pe bază de interacțiune sexuală ci pur şi simplu prin 
cultivarea embrionului într-un surogat care era sacrificat odată cu 
ajungerea la maturitate a embrionului. Surogatul putea transporta 
până la zece embrioni, a căror perioadă de gestație era de două 
săptămâni. Imaginează-ţi ce evoluţie incredibilă au putut avea acești 
intermediari! Bineînţeles că aveau o speranță mare de viaţă, ce se 
întindea undeva în jurul a câtorva sute de ani, astfel că natalitatea 
depășea cu mult mortalitatea, și de asemenea nivelul populaţiei 
crescuse simţitor. Deşi „Ei” prin toate acele atacuri au realizat genocid 


la nivel planetar, nu au reușit să împingă rasa intermediară spre 
extincție, ci din contră, au reușit să o facă mai puternică, mai rapidă, 
mai evolutivă. Astfel că a fost creată Maşina, cu scopul primordial de a 
crea Omul Perfect. Dar ce însemna acest Om Perfect? Nu era altceva 
decât o clonă a acelor „Ei” a cărui misiune era să distrugă rasa lor. În 
timpul lungilor lupte ce au decurs de-a lungul anilor, Intermediarii au 
reuşit să fure destul tehnologie și să evolueze pentru a se apăra şi a 
respinge atacurile „Lor”. Până la urmă au realizat că nimic nu ar putea 
să evolueze mai bine decât un model al „Lor'”, într-o concepție 
umano-intermediară. Maşina, după cum spuneam avea rolul de a crea 
Omul Perfect. Dar acesta nu putea fi creat de la zero, ci acest om 
trebuia găsit, trebuia să existe deja. Au fost făcute teste pe nenumărați 
subiecți, toate având acelaşi final... moartea acestora. Nu puteau să 
suporte modificările structurale survenite la nivelul sistemului osos, 
datorită creierului care nu era capabil să suporte acest lucru. Astfel că 
în timp, Maşina a reușit să ofere până la urmă singură, după o mulţime 
de teste prototipul scheletului uman perfect compatibil cu aceasta. Dar 
problema a apărut la modalitatea de a găsi acest schelet, și aici au 
intervenit „Ei” care au auzit despre existența Mașinii şi utilitatea 
acesteia şi au hotărât să facă un pact. În urma unei întâlniri între 
conducătorii celor două specii, s-a hotărât că metoda de încheiere a 
războiului să fie o simplă luptă între un „El” şi Omul Perfect creat de 
Maşină. Intermediarii doreau extrem de mult să vadă Mașina găsind 
Omul Perfect şi credeau în acest proiect și în faptul că aceasta era calea 
lor înspre libertate. În momentul în care „Ei” au oferit soluţia la găsirea 
scheletului perfect pentru Maşină, intermediarii nici nu au mai stat pe 
gânduri şi au acceptat pactul. Aici a fost greșeala lor... au găsit cu 
ajutorul unui scaner situat pe o navă de-a „Lor” două corpuri umane 
care se încadrau în scheletul osos perfect pe suprafața întregii 
planete... doar două! Unul era un tânăr de abia optsprezece ani, şi 
cealaltă persoană era la cealaltă extremitate, undeva la peste două sute 
de ani. Intermediarii şi-au pus toate speranţele în tânărul pe care 
Maşina l-a transformat în defavoarea bătrânului ce a murit în timp ce 
Maşina lucra. Dar Omul Perfect nu a avut timp să înveţe ceea ce s-a 
schimbat cu corpul lui, cu mintea lui, şi cu tot ceea ce putea să facă... cu 
toate acestea, l-a învins pe cel trimis ca şi reprezentant al „Lor”... 


— Păi nu are nicio logică! Maria era captivată de povestea pe 
care Arian o înșira, dacă a reușit să îl elimine pe reprezentantul lor, de 
ce totuşi au dispărut Intermediarii? 

— Pentru simplul motiv că această luptă și acest pact a fost o 
cacealma! Arian părea nervos și vocea i se schimbă, „Ei”, în timp ce 
pregătirile pentru luptă se duceau, au finalizat cea mai puternică 
armă... armă ce avea să distrugă întregul concept de Intermediari! a 
urmat o pauză, ca și când Arian ar fi avut dificultăți în a continua 
această poveste, ca şi când ar fi trăit acea poveste, au creat Bucla 
Atemporală, continuă el. 

— Bucla Atemporală? ce mai vrea să însemne și asta? întrebă 
Maria simțind durere pentru specia de mult dispărută. 

— Acest lucru însemna distorsionarea timpului şi implicit a 
spaţiului. Înseamnă lipsă percepţiei timpului, înseamnă că dacă faci un 
pas înainte, s-ar putea să ai două sute de ani, iar dacă faci un pas 
înapoi, poate o să ai doi ani! Dar pentru asta, dispozitivul trebuia 
plasat în două puncte cheie ale planetei, puncte ce urmau să 
interfereze cu câmpurile magnetice ale planetei reușind să creeze 
această distorsiune. 

— Şi pentru asta au avut nevoie de o diversiune, și au găsit-o în 
Maşină şi în acea luptă, nu e aşa? interveni Maria satisfăcută ca și un 
copil ce a dezlegat misterul. 

— Exact așa s-a întâmplat! „Ei” nu au avut niciun moment 
intenţia de a încheia vreun pact, ci au urmărit tot timpul extincţia 
acestei rase prin orice mijloace. Au urmărit tot timpul să distragă 
atenția intermediarilor de la încercările „Lor” de finalizare a Buclei 
Atemporale. 

— Cât de frumos, e incredibil! exclamă Maria la vederea unei văi 
verzi, cu râuri albastre şi o mulțime de pomi cu o structură coralica, 
cascade supraetajate, culori vii şi țipătoare. Fbotul se oprise chiar la 
marginea unui platou ce străjuia întreaga vale, de unde se putea 
observa toată această splendoare, un peisaj rupt parcă din altă lume, 
din alt spaţiu. 

— Lasă-mă să termin, nu mai am mult! spuse Arian. Am ajuns la 
cei patru despre care îți spuneam! Am venit să le cer sfatul în legătură 
cu ce are să se întâmple mai departe. Sper să îmi poată oferi o soluţie. 


După cum spuneam, au reușit să planteze dispozitivul pe planetă și să 
îl pornească, ducând astfel la crearea celei mai neasemuite arme... 
Bucla Atemporală! din nou Maria putea să simtă tristețea şi nostalgia 
din vocea lui Arian și începu să se întrebe ce îi determina asemenea 
sentimente. 

— La fiecare pas făcut, continuă Arian, Intermediarii dispăreau, 
unii apăreau doar ca să dispară din nou, alții mureau ca urmarea a 
acelor schimbări, unii rămâneau prinși și blocaţi între două lumi. Se 
vedeau obligați să privească cum timpul trecea cu o viteză uluitoare, 
schimbând totul în jurul lor în timp ce ei rămâneau neobservați. Tot 
datorită acestor treceri dintr-un nivel temporal în altul, schimbări 
majore se petreceau și la nivel planetar, astfel că deşi acum erai pe 
vârful unui munte, la următorul pas făcut te puteai trezi pe fundul 
oceanului, și toate acestea doar pentru că pasul pe care l-ai făcut te-a 
trecut într-o altă dimensiune și într-un alt timp. Acolo unde mai 
devreme era un munte înalt, acum datorită trecerii timpului și 
schimbărilor survenite puteai găsi un ocean. Astfel au murit o mulțime 
de Intermediari, mai puțin unul... 

— Omul Perfect, strigă din nou Maria! 

— Da, într-adevăr, el a fost singurul supraviețuitor din rasa lui, 
aceasta datorându-se modificărilor pe care creierul său le suportase în 
timpul transformării. În momentul în care Bucla Atemporală a fost 
activată, în creierul său s-au produs nenumărate modificări ce îi 
permiteau să controleze spaţiul şi timpul din fața sa, şi doar din faţa sa. 
Nu putea să îl controleze pentru alții... a fost nevoit să vadă cum rasa 
lui apărea şi dispărea, cum prieteni și semeni de-ai lui rămâneau 
blocați undeva între două spaţii, cum lumea se stingea în jurul său, 
cum toate acele războaie au fost duse în zadar. Și-a dat seama că 
Maşina ar fi putut fi salvarea, aşa că a luat Mașina şi a ascuns-o, pentru 
ca „Ei” să nu poată să o deschidă și să o folosească. Odată cu Mașina s-a 
ascuns şi el, pentru că ştia că va veni o zi în care rasa lui va apărea din 
nou, zi în care prezența lui şi a Mașinii ar fi însemnat victoria 

— Dar ce s-a întâmplat cu Bucla Atemporală după ce 
Intermediarii au fost distruși? 

— Speram să mă întrebi acest lucru, spuse Arian. Apoi o să îţi 
mai răspund la o întrebare, care sper să fie cea pe care cred eu că o vei 


pune! şi Arian zâmbi din nou. Nu e din cauză că nu aş vrea, dar nu mai 
dispunem de mult timp, și trebuie să discutăm și cu Cei Patru. 

— După ce Intermediarii au dispărut, reluă Arian discuţia, „Ei” 
au oprit Bucla Atemporală, alegând un timp în care lumea se afla 
undeva la început... un teritoriu vast, nepopulat, dar verde și curat. A 
fost o experienţă cinică să vezi dintr-odată un teritoriu virgin în locul 
imenselor orașe şi zone industriale unde Intermediarii își dezvoltau 
tehnologiile utilizându-șşi puterea lor mintală pentru a realiza cele mai 
impresionante arme. Acum nu, acum exista numai verde, şi aici, au fost 
puse bazele unei lumi fără greşeli, aici s-a decis să se creeze din nou 
specia care să populeze această planetă. Așa a apărut omul... creat de 
către Dumnezeu... 

— Dar cine? Cine a creat această nouă specie? Maria părea că 
s-a întrebat pe ea pentru că tot ea găsi răspunsul: Se pare că 
într-adevăr există Dumnezeu! Acum vreau să îţi pun ultima întrebare... 

— Te rog, sper să fie cea pe care mi-o doresc eu! Arian spera ca 
Maria să dea dovadă de inteligenţa persoanei pe care și-o dorea el să 
fie, deși concluzia de mai devreme l-a cam pus pe gânduri în ceea ce 
priveşte capacitățile Mariei. „Se poate oare să mă înșel în privinţa ei? 
Poate greşesc când o consider atât de capabilă... până acum nu a arătat 
decât prostie!” 

— Unde s-a ascuns Omul Perfect? Pentru că în cazul în care nu 
există mai multe Mașini, acea „Maşina” este chiar cea din subsolul casei 
tale! 

— Aceasta era întrebarea și îți mulțumesc că ai pus-o... din 
păcate, și Arian privind ceasul afişat între informațiile din cască 
constată că nu mai avea timp pentru alte discuţii. Trebuie să ne grăbim 
şi să mergem către Cei Patru, timpul trece... 

— Dar încă nu mi-ai răspuns la întrebare şi încă nu mi-ai spus 
care e rolul meu în povestea aceasta? Maria știa că avea să afle în 
curând răspunsul la toate întrebările, așa că încerca să nu mai insiste 
pe acest subiect şi să încerce să adune cât mai multe informaţii utile. 

— O să îl afli în curând... vei primi toate răspunsurile, te rog să 
ai încredere în mine, Maria, ultimul lucru pe care îl doresc e să pățești 
tu ceva! Arian era sincer și se întreba dacă nu interveniseră și alt fel de 
gânduri în percepția lui asupra Mariei. 


În acelaşi moment simţi brațele Mariei cum îi strâng mijlocul, și 
corpul ei se întinse până se lipi de al lui. „Să fie oare adevărat?” toate 
indicaţiile din cască îi spuneau că da, şi informaţiile emise de corpul 
Mariei indicau că gestul făcut era chiar... afecțiune. Pentru moment, 
Arian nu a ştiut cum să reacționeze, s-a trezit puţin încurcat de către 
gestul Mariei. Drept răspuns a preferat să pornească Fbotul și să îl 
îndrepte înspre întâlnirea cu Cei Patru. 

Au început să coboare povârnișul abrupt, Fbotul scoțându-și 
încă o dată în evidență capabilitățile tehnice prin care îşi menținea 
echilibrul pe acea pantă, efectuând totodată salturi uimitoare, pe care 
le-ar fi invidiat chiar şi cel mai agil mamifer. Maria, aproape obișnuită 
cu Fbotul și adrenalina pe care acesta o oferea din belșug, putea să fie 
atentă şi la peisajul ce îi înconjura și care dădea impresia unei lumi și 
structuri total diferite față de ceea ce cunoştea ea. Ştia foarte bine din 
vastele sale cunoștințe de existența unor locuri pe Pământ ce ofereau 
structuri de relief rupte parcă dintr-o altă realitate. Dar aici totul era 
atât de diferit și totodată atât de cunoscut... mai ales că se apropiau cu 
o viteză ameţitoare de un desiș format din fel de fel de plante și 
structuri arborescente pe care nu a reușit să le catalogheze în niciuna 
dintre familiile cunoscute pe Pământ. La intrarea în acel desiș trona o 
tulpină de ferigă imensă. La vederea acesteia şi-a dat seama! 

— Arian, vreau să te întreb ceva, şi vreau să fii cât se poate de 
sincer cu mine! Maria spera să nu aibă dreptate, aşteptând de la Arian 
să îi ofere răspunsul adevărat. 

— Spune te rog, și dacă ceea ce mă întrebi face parte din ceea ce 
trebuie să afli în următoarele 24 de ore, atunci da, te voi lămuri cât se 
poate de bine! spuse Arian păstrând un ton misterios. 

— Spune-mi unde naiba ne aflăm? Sau oare să te întreb în ce 
dimensiune, în ce timp ne aflăm? Nici nu ştiu cum ar fi mai bine. Facem 
salturi în spațiu cu nava aceea atât de ciudată, și mă întreb „Dacă se pot 
face salturi prin spațiu, de ce nu s-ar putea face și prin timp'...apoi 
mergem să ne întâlnim cu patru dinozauri, și ultimul lucru ce m-a pus 
pe gânduri a fost acea ferigă imensă! spuse Maria arătând cu degetul 
feriga imensă de la marginea desișului. Din cunoştinţele mele, au fost 
descoperite asemenea structuri fosilizate și datate în urmă cu o 
mulțime de milioane de ani... 


— Raționamentul tău e bun, chiar foarte bun! Nu mă aşteptam 
să îți dai seama atât de repede că tot ceea ce te înconjoară sunt de fapt 
elemente necunoscute, Arian îşi stăpâni un zâmbet de satisfacție 
datorat de capacităţile pe care Maria începea încet încet să le scoată în 
evidență, făcându-l să se întrebe dacă nu cumva s-a înșelat mai 
devreme. Într-adevăr, ne aflăm într-un alt spațiu şi timp... nu am putut 
să le oferim dinozaurilor condiţii adecvate de viață, datorită poluării 
existente pe Pământul nostru. Lipsa aceasta a făcut ca deşi capacitatea 
lor de autoconservare şi adaptare a fost dusă aproape de extrem, îi 
vedeam în fiecare zi cum se stingeau. Decizia a venit în momentul în 
care unul dintre ei ne-a spus coordonatele către locul acesta pe care îl 
vezi acum. Din fericire, locul acesta îndeplinește condiţiile ideale 
pentru Cei Patru, şi spun din fericire, pentru că de fapt acest Pământ 
nu e chiar Pământul, ci o clonă a acestuia dintr-un viitor foarte 
îndepărtat din câte am putut să ne dăm seama până acum. 

Arian opri Fbotul care între timp ajunsese aproape de liziera 
aceea deasă şi pentru câteva secunde s-a oprit şi a așteptat comanda 
lui Arian. Pentru Maria, ceea ce văzu îi smulse din nou un țipăt de 
uimire! în fața lor un copac a trecut într-o clipă dintr-o stare perfectă 
într-o stare moartă iar în următoarea clipă s-a transformat în cărbune, 
cărbune ce a fost spulberat de o adiere de vânt, împrăștiindu-se 
controlat şi formând un fel de dală pe care se putea păși. În timp ce 
acel copac se transforma în praf, un altul îi lua loc crescând din 
pământ, o simplă şi subţire tulpină, pentru ca în următoarea clipă să 
ajungă un arbore matur și plin de sevă. Dar acest al doilea arbore 
creștea la marginea acelei cărări, parcă pentru a suplini lipsa celui 
dispărut. La o privire aruncată mai atent de către Maria, aceasta 
observă că la fel se întâmplă chiar și cu firul de iarbă „când unul 
dispărea, un altul creştea instantaneu. În acest fel se deschise în faţa 
lor o cărare, arătând mai mult cu un tunel natural. Era unica 
posibilitate de a intra în acel desiș și probabil de a ajunge la Cei Patru. 
Arian îndreptă Fbotul la început atent și nesigur, degajând un 
sentiment evident de protecţie şi siguranţă, pentru ca apoi să înceapă 
să îi ofere din ce în ce mai multe impulsuri până ce în final atinseseră o 
viteză destul de mare care nu le mai permitea să observe periferic 
aproape nimic. 


— Unde mergem? îl întrebă Maria după ce îşi acordă destul timp 
cât să se obișnuiască și să accepte ceea ce tocmai vedea. 

— Bănuiesc că la Cei Patru... până acum se putea ajunge la ei 
fără niciun impediment, dar probabil că e ceva măsură de siguranţă, 
deși sistemul acesta îmi este total necunoscut! chiar și Arian se arăta 
surprins de ceea ce vedea în jurul său, respectiv în fața sa în aceste 
momente. 

Aleseseră amândoi să nu continue discuţia şi să aştepte să vadă 
ce urmează să se întâmple şi unde îi va scoate acel tunel natural. Nu au 
avut mult de așteptat, pentru că în curând au început să aibă senzaţia 
de spaţiu, şi într-adevăr, la o privire mai atentă, acel tunel începea să 
se lărgească, luând forma unei pâlnii ce se finaliza într-o frumoasă și 
de un colorit intens, o poiană. În mijlocul aceste poieni, se aflau patru 
arbori care puteau fi asemuiţi cu eucaliptul pământesc dar din nou 
Maria nu putea să le găsească asemănarea cu vreo familie de arbori 
cunoscută. Fiecare avea aproape o sută de metri înălțime, dar ieșea în 
evidență coroana care practic nu exista, fiind formată din niște frunze 
imense din care curgeau liane care se uneau cu frunza următoare apoi 
din acea frunză din nou curgeau liane. În acest mod continua 
construcția arborelui până aproape de jumătatea acestuia, de unde 
ultimele liane începeau să se apropie una de alta, să se contopească, 
ajungând aproape de baza copacului să fie o singură liană. Pe alocuri, 
lianele prezentau nişte excrescenţțe care parcă prindeau viaţă la fiecare 
câteva secunde... păreau a se mări puţin, ca și când ceva s-ar fi mișcat 
înăuntru, la fel ca și fetusul la o femeie însărcinată. În continuare acea 
ultimă liană cobora subțiindu-se continuu până ajungea la bază 
copacului, unde nu mai era decât un tub transparent în care se vedea 
un fluid cum urcă. Dar acest ultim detaliu nu a putut fi oberservat de 
către cei doi doar în momentul în care se aflau la câțiva metri de copac. 

— Arian, eu nu văd niciun dinozaur, spuse Maria cu voce tare 
ceea ce și Arian gândea. Și copacii aceștia arată destul de ciudat, nu 
crezi? 

— Aşa e, dar în momentul acesta nu am răspuns la ce se 
întâmplă aici, şi cred că sunt la fel de nedumerit ca şi tine! Arian începu 
să cerceteze zona cu Fbotul la pas, folosindu-și casca pentru a scana 
întreaga zonă, căutând existența unor forme de viață. Spre 


surprinderea lui în imaginea din cască, apăruseră patru forme 
umanoide la o distanță de doar câţiva metri de ei, dar aceasta doar în 
urma scanării cu unde radio de înaltă frecvenţă. 

Au coborât amândoi de pe Fbot şi un sentiment plăcut le 
străbătură corpurile în momentul în care picioarele lor au atins acea 
suprafața densă de iarbă. Era un sentiment straniu, un sentiment de 
contopire şi de identificare cu structura organică ce îi înconjura. Dar în 
acelaşi timp, Arian se simți ameninţat, şi a putut să identifice o 
schimbare în corpul său, ca și când cineva încerca să fure ceva din el. 
Chiar asta se întâmpla... contactul cu acea structură organică a făcut 
posibilă copierea codului genetic a amândurora, și odată cu aceasta și 
toată informația pe care cei doi o dețineau sub forma de memorie și 
sentimente. Arian și-a dat seama mult prea târziu de acest lucru 
pentru a mai putea reacționa în vreun fel, dar totuși sperând că nu au 
reuşit să fure chiar toată informaţia, a ridicat-o pe Maria în braţe și a 
aruncat-o pe Fbot, urmând ca și el să fie în următorul moment în şaua 
acestuia. 

— Ce se întâmplă, de ce ai făcut asta? Maria încerca să își dea 
seama ce se întâmplă pentru că informaţiile din casca ei păreau a arăta 
un nivel crescut al tensiunii lui Arian... 

— Stai aici! Tu nu ai simțit nimic? ar fi vrut să spună că a simţit 
şi ea 

— Nu! Ce să simt? Vai, Arian, indicatorii tăi arată un nivel al 
stresului destul de mare, nu îmi spui și mie odată ce naiba se întâmplă? 

— Am fost copiaţi! 

— Cum adică? chiar se simţea surprinsă și i se părea greu să 
accepte şi acest lucru. Simțea nevoia să îi spună lui Arian că toate 
acestea încep să o obosească, dar nu își putu termina gândul... 

— Adică ne-au furat codul genetic, probabil ca să ne copieze, să 
ne cloneze! Dar nu pot încă să îmi dau seama cine a făcut asta, pentru 
că scanarea a indicat prezenţa unor forme de viaţă la doar câțiva metri 
în fața noastră! 

— Eşti sigur Arian că noi căutăm patru dinozauri? Mie mi se 
pare că sunt exact patru arbori, că sunt patru ființe umanoide scanate, 
chiar şase! Maria își duse mâna la cască în acel gest de a-și acoperi 
gura când rămâi cu ea căscată de uimire. 


— Cred că mă văd nevoit să îţi respect raționamentul, şi se pare 
că da, am fost replicaţi deja! 

Arian cobori din nou pe acea suprafață, pregătit pentru apărare 
în cazul unui eventual atac, deşi își dădea seama că probabil acea 
structură era capabilă să le ofere o gamă foarte variată de pericole. 

— Ne bucurăm că aţi apărut, și îți mulţumim Arian încă o dată 
pentru că ne-ai oferit această nouă lume și o nouă șansă! era chiar 
copia lui Arian, cea care vorbea, dar căreia îi lipsea o mare parte din 
corp, nu avea o mână din umăr, cealaltă era ciuntită, șchiopăta, avea o 
față hidoasă, ca şi când ar fi fost o operă de artă neterminată. Dar Arian 
ştia că imaginea aceasta nu avea să mai dureze mult şi într-adevăr, 
corpul acela ciuntit a început să crească și să se dezvolte până a ajuns o 
copie perfectă a lui Arian. 

— Să înţeleg că voi îi reprezentaţi pe Cei Patru? Arian încă nu 
reuşea să îşi dea seama care e legătura între cele patru ființe, dinozauri 
şi acum replicile lor. Dar probabil că avea să afle în curând, aşa că se 
hotărî să se lase condus în această discuţie până va afla ce voia să ştie. 

— Nu îi reprezentăm, noi suntem Cei Patru, și dacă ne urmați, 
va vom şi explica ce s-a întâmplat în timpul în care ai lipsit! 

— Da, se pare că nu ați stat degeaba, dar haide să vedem, sunt 
curios să aflu de ce mi-a fost furat codul genetic fără consintamantul 
meu? încerca să intimideze, dar pe faţă celulalt Arian nu se vedea nicio 
reacție. 

— Ne pare rău pentru acest lucru, dar în acest moment, pentru a 
putea comunica am avut nevoie de replica voastră, şi amintirile au 
venit împreună cu structura ADN-ului vostru. Vă putem asigura că nu 
le vom folosi în niciun fel şi că sunt în siguranță cu noi. Adu-ţi aminte 
Arian că noi nu ştim coordonatele către lumea ta, ceea ce înseamnă că 
atâta timp cât noi suntem în siguranţă, și voi sunteţi în deplină 
siguranță. Ridică o mână, semn că trebuiau să se oprească și 
într-adevăr, înaintară încet, până când ajunseră la marginea unei 
prăpăstii. Adâncimea acesteia nu putea fi evaluată pentru că din 
interior urca o lumină puternică ce se completa cu lumina zilei, astfel 
că lumina de jos se unea cu lumina de afară tocmai pentru a masca 
existența acestei prăpăstii. De jur-împrejurul prăpastiei pereţii erau 
acoperiți cu aceleași plante pe care le întâlniseră și mai devreme. Pe 


lângă acestea, cei patru arbori erau poziţionațţi în jurul ei, din fiecare 
coborând în prăpastie lianele prin care circula fluidul în ambele 
sensuri. 

— Dacă vrei să înţelegi cu adevărat ce se întâmplă aici, va trebui 
să coborâm în prăpastie ca să te întâlneşti personal cu noi. De 
asemenea datorită amintirilor tale, știm de ce ai venit să ne cauţi, 
precum şi faptul că dacă îți vom cere să nu o iei cu tine în interior și pe 
Maria, tu tot o vei lua pentru că este persoana care este, și înseamnă 
ceea ce înseamnă pentru tine și nu numai! 

Maria a vrut să sară și să intervină în discuţie pentru a afla ce 
înseamnă ea pentru Arian și ce înseamnă acel „este persoană care 
este”, dar se abţinu. Îşi zise că la un moment dat va dezlega toate ițele 
acestui mister care îl înconjurau pe Arian. 

— Aveţi dreptate, aşa că o s-o va urmăm! Arian era vădit agasat 
de faptul că s-a lăsat prins în această prostească capcană. 

— Va trebui să aveţi încredere în noi de data aceasta și să faceţi 
ceea ce va face replica ta, Arian! 

Imediat, replica lui Arian se lăsă să cadă în gol de pe buza 
prăpastiei, şi odată cu dispariția acestuia, Arian se întoarse brusc către 
replica Mariei, cu pistolul scos și fără să clipească măcar, trase două 
gloanţe, în ambii ochi. În următorul moment o înşfăcă pe Maria şi sări 
cu ea pe Fbot. Toată acea structură începu să vuiască și să trepideze, 
toate acele plante începură să evolueze foarte repede, înaintând înspre 
interior cu vădită intenţie de a închide cercul astfel format. Voiau să îi 
prindă pe cei doi ca într-o colivie. Arian scoase la iveală stația radio pe 
care i-a dat-o George chiar înainte să plece şi a încercat să comunice 
prin intermediul ei, dar nu primea răspuns decât o mulțime de 
interferenţe. A realizat că cei patru bruiau undele emise, așa că fără să 
stea prea mult pe gânduri, porni Fbotul şi îl ghidă înspre unul dintre 
cei patru arbori. Când ajunse la baza arborelui, Fbotul se aruncă în 
plan vertical pe scoarța arborelui și Arian îl trecu pe comanda de plan 
vertical, ceea ce însemna că picioarele Fbotului se întindeau ca să 
cuprindă copacul pe o suprafață cât mai mare, condiţii care făceau 
urcarea destul de periculoasă. Arian își aminti că a fost testat şi în 
aceste condiţii, dar din păcate doar pe arbori de dimensiuni normale, 
nicidecum pe asemenea monștrii ai pădurilor. Dar în acest moment nu 


mai era loc de îndoială, şi era singura şansă de a scăpa vii din această 
situație. Observă în curând, pe măsură ce înaintau, că roțile puternic 
zimțate își făceau din plin datoria, asigurând o priză continuă și sigură, 
ceea ce îl mai linişti pe Arian. O simţea nervoasă și plină de adrenalină 
pe Maria în spatele lui, dar nu era timp pentru a o îmbărbăta acum, 
trebuie să o lasă să o facă şi singură! Pe la jumătatea arborelui mai 
încercă odată staţia de emisie. Norocul era de partea lor, pentru că 
vocea încordată a lui George se auzi în staţie: 

— Arian, ce s-a întâmplat, unde sunteţi? Sunteţi bine? 

— Nu cred că pot să spun că suntem chiar bine! George, tu poți 
să vezi unde mă aflu eu în momentul de față? Arian spera ca acest 
lucru să fie posibil și putea să jure că George nu l-a lăsat să plece fără 
să se asigure că îl va putea găsi. Și într-adevăr, nu se înșela. 

— Bineninţeles că vă pot localiza, dar spune-mi ce se întâmplă, 
Arian? Aveţi nevoie de ajutor? Imediat, Arian îl auzi în stație cum da 
câteva ordine scurte și răspicate, şi în câteva secunde, toată lumea 
primise de lucru. 

— Unde ai pus transmițătorul? 

— Unul e în staţia de emisie și celălalt e pe hainele Mariei! Aaa, 
scuză-mă... mai este încă unul în părul tău... 

— Bun, ajunge! George, vreau să pregăteşti cât poţi de repede 
nava, şi să arunci o bombă nucleară în transmiţătorul stației de emisie! 

Maria tresări în spate puternic când auzi de bombă nucleară și 
mai ales că erau atât de aproape de vârf. Mai mult, se părea că arborele 
începea să cedeze, de parcă ar fi auzit ce se punea la cale. 

— În cât timp se va produce explozia? Vreau cel mai bun 
scenariu, George... 

— Acum am apăsat butonul, şi... a plecat! Bomba a fost lansată, 
mai aveți câteva secunde până la explozie! 

— Perfect, perfect, îți mulțumesc George! Arian răsuflă ușurat, şi 
își zise că o să se gândească cum o să îl recompenseze pe George 
pentru o asemenea dovadă de profesionalism... e un om extraordinar, 
gândi Arian în timp ce aruncă înspre prăpastie staţia de emisie. În 
depărtare, pe cer, din vârful arborelui cei doi vedeau urma pe care o 
lăsa bomba ca urmare a frecării cu aerul... în câteva secunde avea să 
explodeze, avea să măture totul pe o rază de peste douăzeci de 


kilometri pătraţi, avea să aspire tot hidrogenul din atmosferă şi avea să 
mai explodeze încă odată ca urmare a cumulării hidrogenului, pentru a 
omori particulele de oxigen. Se crea astfel un vid şi o presiune care mai 
provoca o ultimă implozie, care făcea ca nici măcar o bacterie să nu 
mai rămână în viață pe toată raza de acțiune a bombei. Era arma de foc 
de care îi plăcea lui Arian cel mai mult, pentru că existau și în 
miniatură. Puteau să acționeze pe raze mult mai mici, după preferințe, 
putea să acționeze și doar pe un metru pătrat, nu era necesar să 
depășească câțiva kilometri. 

— Arian, priveşte arborele! auzi acesta în cască țipătul 
înspăimântat al Mariei. Şi într-adevăr când își aruncă privirea înspre 
copac, acesta arăta ca și aceia pe care îi văzuseră mai devreme, 
îmbătrânit, uscat și aproape carbonizat. Arian întoarse Fbotul, iar în 
acelaşi timp acționă o comandă de pe consola de bord ce scoase la 
iveală un spaţiu ascuns sub suprafața metalică din zona gâtului. Acolo 
se aflau cinci pucuri pentru distorsionarea spaţiului și a timpului, 
acelaşi sistem pe care îl folosea tunul de la bordul navei, dar la o scară 
mult mai mică. A luat un puc temporal l-a armat şi l-a lăsat să cadă... la 
nicio secundă după ce a aruncat pucul, roţile zimţate ale Fbotului nu au 
mai avut susținere, arborele transformându-se în praful ce mai 
devreme se aşternea la picioarele lor, pentru a le arăta calea! 

— Nu te speria, vom ieși de aici... trebuie să ieşim! Arian 
aproape a zbierat în cască în timp ce începeau căderea liberă în 
urmărirea pucului temporal, iar bomba trecea la doar câţiva metri de 
ei, imprimându-le o mişcare de rotație. Maria a rămas încremenită de 
spaimă, dar declanşatorul pucului temporal a acționat la timp iar la un 
metru sub ei s-a deschi acea gaură de vierme ce avea să îi poarte 
înspre alte coordonate, scoțându-i din impasul în care se aflau. În acea 
fracțiune de secundă cât a durat până au trecut în celălalt spaţiu, au 
văzut bomba căzând în mijlocul unui grup format din patru fiinţe, care 
încercau să se deplaseze, dar cu o mişcare prea lentă, gesturile prea 
disperate pentru a face vreo diferență. O fracțiune din explozie... 
destul cât să îi vadă pe Cei Patru cum cu expresii terifiante pe chipul 
lor își duceau instinctiv mâinile în încercarea de a-şi acoperi fețele ca şi 
cum acest lucru i-ar fi scăpat de efectul distrugător al bombei nucleare. 
O fracțiune de secundă şi apoi nimic... a dispărut totul! 


Coordonatele criptate în pucul temporal erau cele ale terasei lui 
Arian. George a fost destul de uimit să se trezească cu cei doi şi un Fbot 
căzând din cer. Poate că în alte condiţii nu ar fi fost nimic deosebit, dar 
acum, când au fost la un pas de moarte, toată lumea se bucura cu 
vădită consideraţie pentru Arian. Primul gest a lui Arian când s-a 
ridicat a fost să îl salute pe George cu deosebit respect, strângându-i 
mâna cu putere: 

— Să ştii că din acest moment îţi datorez totul! Dar vom discuta 
în momentul în care toate acestea se vor fi terminat! pe George, acest 
gest a lui Arian l-a găsit foarte confuz şi derutat și fără să știe cum să 
reacționeze 

— Îți mulțumesc, dar mi-am făcut doar datoria... bâigui încurcat 
George, care se părea că sigur nu era prea obişnuit cu asemenea 
gesturi de afecțiune. Dar își reveni repede şi reacţiile sale deveniseră 
prompte, împreună cu creierul care începea din nou să îi funcționeze la 
capacitate maximă, aşa că întrebarea următoare veni aproape 
automat: 

— Ce vrei să spui cu „atunci când toate acestea se vor fi 
terminat”? şi ce s-a întâmplat aici? parcă ne-ai spus să stăm liniștiți 
pentru că nimic nu poate să conturbe liniștea de aici... 

— Da, din păcate am fost ameninţaţi chiar de către propriile 
noastre amintiri şi memorii, aceasta fiind cauza pentru care am fost 
nevoiţi să apelăm la bomba nucleară! 

— Nu te înțeleg, sincer, dar nici nu mă chinui pentru că am 
încredere în raționamentul tău, Arian! Dar spune-ne te rog ce 
urmează... la ce ar mai trebui să ne așteptăm? 

— Deocamdată, acest pericol a fost înlăturat și sper să nu mai 
apară și altceva. Totuși ar fi o idee bună, George, să fiți cu ochii în 
patru. Am să vă deschid și liniile de comunicare, astfel că veți putea 
recepționa tot ce se întâmplă în spaţiul aerian, Arian se întoarse și o 
luă pe Maria de braț îndreptându-se spre casă. 

— Vrei să spui că în tot acest timp puteam să avem liniile de 
comunicație deschise? Poate am fi putut să prevenim ce s-a 
întâmplat... 

Arian se opri din mers, se întoarse şi se uită atent la George, 
apoi își aruncă ochii asupra celorlalți membri ai echipei, ce fiecare 


aştepta un răspuns în legătură cu ceea ce tocmai s-a întâmplat. 
Costumele lor îi protejau contra radiaţiilor provocate de ciuperca 
nucleară, şi căștile monitorizau și le afișau în timp real toate 
informaţiile necesare și folositoare menţinerii funcţiilor vitale la un 
procent ridicat. Astfel că nu aveau de ce să se simtă în pericol în ceea 
ce priveşte radiaţiile sau alte interferenţe biologice sau chimice. Arian 
ridică sprânceana dreaptă aproape fără să îşi dea seama, într-o 
mişcare interogatoare, făcându-i pe cei din fața lui să înțeleagă că nu 
era cazul să îi conteste deciziile sau să ceară alte explicaţii. Pentru că 
nimic nu mai era necesar să fie spus în continuare, Arian se întoarse 
din nou și de data aceasta intră în casă printr-o altă ușă, din nou 
mascată privirii, uşă ce dădea într-o anticameră în care erau curăţaţi 
de praful radioactiv prin bombardarea acestuia cu particule de plumb. 
După această operaţie, camera s-a autovidat, vizierele căștilor 
devenind fumurii, pentru a contracara efectele luminii puternice ce a 
invadat anticamera. 

— Nu te speria, îi spuse Arian lui Maria, e un fenomen de 
recuperare a celulelor distruse pe parcursul bombardării, astfel că 
nanoboţii din care este construit costumul și care oferă toate 
informaţiile pe care le vezi în cască, sunt refăcuțţi și repușşi în funcțiune 
prin încărcarea softului necesar fiecăruia. 

— Dacă nu mi-ai fi spus, aş fi crezut că suntem la solar, încercă 
Maria să destindă puţin atmosfera, o tentativă de umor pe care Arian 
nu l-a putut gustă deloc. 

Odată ieşiţi din anticameră, Arian rugă calculatorul să îi facă 
legătura cu sala Mașinii. În câteva secunde, chipul plăcut al doctorului 
Liu invadă ecranul şi rânjetul ei obişnuit își făcu apariţia: 

— Am auzit că te-ai plictisit de lumea asta și ai vrea să o 
distrugi! i se pare că e jucăria ta de buzunar? și continuă cu un râs 
cristalin, râs ce lui Arian îi provocă un zâmbet venit din toată fiinţa lui, 
iar Mariei un sentiment neplăcut de competitivitate. Fără să îl lase să 
răspundă, Liu continuă: 

— Arian, drăguţule, Andreea este pregătită pentru a face față 
Maşinii, dar pentru asta trebuie să vii să calibrezi Mașina, ştii bine că 
doar tu poţi să faci asta! și după ce termini, îți este pregătit și 
odihnitorul... la cum arăţi, cred că trebuie să îl încarc de cel puțin două 


ori! îşi duse mâna la gură ca să acopere râsul acela colorat ce o prindea 
atât de bine. Lui Arian i-a plăcut tot timpul de ființă aceea plăpândă și 
plină de viață care era doctorul Liu. ÎI făcea să se simtă confortabil, să îi 
readucă un zâmbet pe buze, şi deşi tot timpul a crezut că e din cauza 
originii sale asiatice și a mediului de viață din care a venit, a fost destul 
de impresionat să audă că la originile credinţei şi învățăturilor budiste 
pe care Liu le practică, au stat fericirea şi starea intensă de bine. 
Pentru ca un călugăr budist să ajungă în starea de tranziție necesară 
către adevăratul spirit Buddha, avea nevoie de liniştea sufletească, 
liniştea interioară redată de o stare complexă de bine, de cele mai 
multe ori aceștia fiind capabili să râdă zile întregi, pentru ca starea lor 
să se contopească cu mediul înconjurător. Ei credeau că prin acest 
lucru, întreaga lume va primi starea de spirit şi totul se va propaga la 
fel ca și o undă de șoc, creeand o lume plină de oameni satisfăcuți și 
plini de fericire. Din păcate niciunul dintre călugări nu a reușit să radă 
destul încât să propage acea undă de șoc...” poate e doar un mit, nu e 
posibil să râzi zile întregi” îşi zise Arian când a auzit pentru prima dată 
povestea această, dar după ce a cunoscut-o mai îndeaproape pe Liu, a 
început să se gândească mai serios la acest mit probabil foarte real. 

— Da, mulţumesc frumoaso, o să coborâm imediat! Puteţi să o 
aşezaţi pe Andreea în poziţie, după care ceru să fie încheiată 
transmisia. 

Arian se întoarse către Maria și cu o voce gravă și dominatoare 
îi spuse uşor apropiindu-şi buzele de urechea ei: 

— Ai să vii cu mine acum, şi am să te rog să fii foarte atentă la ce 
se petrece acolo jos, poate îţi va fi de folos mai încolo, și te rog să nu 
mă întrebi de ce îţi spun asta... vei afla la timpul potrivit! îşi retrase 
capul şi îi aranjă o șuviță ce îi căzuse peste frunte şi îi acoperea rebel o 
părticică din frumosul ei chip... Maria nu încercă să se retragă şi gestul 
ei îl surprinse pe Arian. Buzele ei se întinseră după buzele lui și 
amândoi se pierdură la început timid, apoi din ce în ce mai ușor, 
lăsându-se duși de val, nemaicontând nici situaţia în care erau, nici 
trecutul, nici viitorul. Voiau amândoi să rămână așa, un tablou frumos 
pus pe perete, crescut în timpul unei existenţe bivalente. Arian s-a 
trezit primul din acest moment şi îi prinse capul Mariei în mâini, îi mai 
sărută plin de dorință încă o dată buzele după care cu o voce stinsă, îi 


spuse încet: 

— Nu știu ce fac, dar sper că fac bine... mi-ai lipsit, ştii asta, nu? 

— Speram să spui asta... Maria menținea aceeași voce scăzută în 
intensitate. Dacă m-ai fi lăsat să te descopăr, nu am fi ajuns niciodată în 
situaţia asta... am greşit că am plecat, dar în acel moment mi s-a părut 
a fi cea mai bună soluţie! îl sărută și ea înapoi şi apoi îl cuprinse cu 
brațele şi îl strânse puternic tremurând cu fața lipită de gâtul lui. 

— Îmi pare rău, îmi pare rău, atât a mai putut să zică Maria, 
după care cuvintele îi fuseseră pierdute de un hohot de plâns. Arian 
simţea lacrimile Mariei cum se prelingeau de pe gât înspre spate, dar o 
ținea și el în continuare strâns în braţe și cu o mână o mângâia 
alintător pe păr. 

— Haide, nu mai plânge, vedem noi ce va fi, o să fie bine, asta în 
cazul în care vom mai exista pe pământul acesta și mâine! o metodă 
destul de sadică de consolare venită din partea lui Arian. 

Maria se îndepărtă un pas, îşi șterse lacrimile și rimelul negru 
din jurul ochilor ce o făcea să pară sinistră dar în continuare frumoasă. 
Au pornit către liftul ascuns într-una dintre nișele din pereţii 
camerelor, şi au coborât până la subsolul douăzeci. Dar ușile liftului nu 
s-au deschis, ci doar exteriorul acestuia, lăsându-i pe cei doi într-o 
capsulă de sticlă. În felul acesta își continuară călătoria, Maria fiind 
mereu şi mereu uimită de ceea ce vedea. Treceau prin încăperi pline de 
arme, de oameni care testau fel de fel de gadget-uri, de grupuri de 
oameni de știință discutând aprins în jurul unui microscop, de hangare 
în care erau depozitate numeroase nave, una mai futuristă decât 
cealaltă, de câmpuri întinse pline cu flori, de ape ce loveau puternic 
marginile capsulei, prin tuneluri în care nu puteai niciodată să ştii cât 
timp ai stat sau cât de lungă a fost călătoria. Într-un final, Maria răsuflă 
ușurată, pentru că acea capsulă s-a oprit și s-a ridicat, permițându-le 
să pășească în exterior. Au coborât în fața unei uși care necesita 
inspecția retinei şi amprentele pentru a putea fi deschisă. Au trecut de 
această ușă şi a urmat un hol în care pe măsură ce înaintau erau 
scanaţi de lasere de diferite culori evaluându-le și testându-le 
corpurile. 

Când a deschis ușa ultimei încăperi, Arian era deja obişnuit să o 
audă pe Maria cum scoate acel sunet plin de uimire ce o caracteriza în 


ultima vreme. Nu a putut să nu observe de asemenea că începe să fie 
iritat de acest sunet, dar pentru moment se hotărî să nu înceapă să 
analizeze acest nou sentiment, pentru că nu era timp de aşa ceva. 
Maria avea și de ce să scoată acel sunet, pentru că în spatele unui geam 
gros, care străjuia acea cameră plină de pupitre de comandă și înțesată 
de oameni în halate albe, se afla ceea ce bănuia ea că era așa numita 
Maşina. Dar ce era și mai şocant era fata aceea cu vânătăi pe tot corpul, 
cu oasele rupte, dezbrăcată complet și cu mâinile și picioarele întinse 
înspre exterior în plan vertical. Nu părea a fi ținută de nimic, dar Maria 
era sigură că era prea departe pentru a distinge firele subțiri care 
susțineau greutatea corpului Andreei. 

Maşina avea forma unui arc de cerc cu adâncime de aproape un 
metru din câte își putea da seama din poziţia în care se afla. Nu avea 
niciun indiciu încrustat pe ea care să ateste faptul că ar fi cauza luptei 
ce se dă de milenii pe pământ și pentru pământ. Mai mult decât atât, a 
mirat-o simplitatea şi duritatea construcției, cu nenumărate colțuri 
drepte, şi mii de fisuri ce străbăteau toată suprafaţa interioară a acelei 
construcții. La fiecare capăt al unei fisuri se putea vedea un punct roşu 
ce sclipea în culoarea metalică închisă a mașinii. Arăta ca și cum ar fi 
fost făcută într-o altă epocă și doar utilitatea acesteia putea proba 
depășirea epocii construcției. Menţinându-și un aer degajat, Maria 
acceptă realitatea pe care o avea în faţă şi își aruncă privirea asupra lui 
Arian, pe care îl văzu privind cu o anume nostalgie Maşina din faţa lui. 
Îşi dorea să ştie la ce se gândea el în acest timp și ce anume însemna 
Andreea în toată această poveste, dar încă o dată își alungă gândurile 
de această natură din cap, spunându-şi că le va afla pe toate la timpul 
potrivit. 

Doctorul Liu ieşise între timp din camera Mașinii și se apropia 
zâmbitoare, ca de obicei. La vederea lui Arian stând nemișcat și cu 
privirea aţintită înspre Maşină, preferase să se poziționeze puţin în 
lateralul lui şi o jumătate de pas mai în spate. Intenţia era ca vederea 
lui periferică să îi atenţioneze creierul despre existența unei mişcări 
undeva în vecinătatea lui. Într-adevăr, Arian reacționă prompt, înainte 
chiar ca Liu să se apropie de el. 

— Sper că ne aduci veşti bune, doctore! o întrebare mai mult 
decât inutilă, dar menită să contracareze acea stare de spirit în cădere 


ce invadase toată încăperea. Andreea e pregătită să facă față 
intervenției? Sau mai trebuie să așteptăm? 

— Da drăguțţule, Liu nu se putea abținea să nu etaleze o mână 
veselă și zâmbitoare, deşi știa că nu este momentul pentru așa ceva... 
Chiar te rugăm să mergi să calibrezi Mașina, pentru că Andreea este în 
acest moment indusă într-o stare antepremergătoare unei come, ceea 
ce creează mediul perfect transformărilor... creierul nu se opune în 
aceeași măsură şi acceptă mai uşor modificările. 

— Doctore, cred că ţi-am dat specificaţii clare în ceea ce privește 
procesul de utilizare a Mașinii! tună Arian emanând o stare avansată 
de nervozitate. Am nevoie de ea să fie pe deplin conștientă despre ceea 
ce se întâmplă, continuă el pe aceeași voce. Toate persoanele din 
încăpere păreau cuprinse de panică la reacţia lui Arian, astfel că acesta 
cobori tonul până la un nivel acceptabil autoritar, și continuă: suntem 
la un punct de a pierde războiul acesta nenorocit, Andreea este printre 
ultimele noastre şanse de reușită, dar nu putem să îndeplinim sarcinile 
pe care le avem doar pe jumătate pentru că tu crezi că ea nu merită să 
sufere. Trebuie să înţelegi tu prima dată, doctore, că nu este vorba 
despre suferinţa fizică aici, și nici despre musculatură, ci este vorba 
despre capacitatea unică a creierului uman de a accepta sau nu 
modificările pe care urmează să le primească atât la nivel muscular, 
osos, tegumentar, cât și la nivel neuronal. Așa că te rog să o scoţi din 
acea stare, şi vreau să îi adresez câteva cuvinte înainte de a începe 
procesul. 

Maria a fost la început surprinsă de reacţiile înfricoșate ale 
celorlalți doctori, pentru ca apoi să se amuze pe măsură ce vedea că 
zâmbetul și starea de bine a doctorului Liu dispăreau și se estompau 
pe măsură ce Arian îşi ținea pledoaria, până ce deveniseră doar o 
mască tristă așezată pe acel corp plăpând. 

— Nu se poate așa ceva! Arian se întoarse către Maria și vorbea 
mai mult pentru el. Le-am dat specificaţii clare în ceea ce priveşte 
procesul... este primul de acest fel pe care îl întreprindem aici de când 
Maşina a fost repusă în funcțiune. Nu avem voie să greșim, și starea 
fizică a Andreei nu ne face sarcina mai ușoară! 

O urmărea cu privirea în acest timp pe Liu cum îi administra un 
ser Andreei dintr-o seringă-pistol, în zona gâtului. Imediat pe fața 


Andreei apăru o grimasă de durere, şi Arian se grăbi să se îndrepte 
către camera Mașinii, dar mâna Mariei se întinse către el şi îl trase 
înapoi. 

— Nu ştiu ce urmează să se întâmple acolo, dar îmi doresc să te 
văd zâmbind... ar însemna că lucrurile merg pe calea cea bună! Maria 
era mult prea aproape de Arian, dar privirea acestuia ațintită asupra 
Andreei o făcu să îşi reprime dorința ce o împingea şi să se retragă, 
eliberându-i în același timp şi mâna din mâna ei. 

Îl văzu pe Arian în următorul moment cum intră în încăperea 
Maşinii şi cum se apropie de Andreea. Îi văzu buzele cum se mişcă, dar 
nu putea să distingă ce spune, şi în boxe nu se auzea niciun sunet. Era 
sigură ca Arian blocase comunicaţia cu exteriorul camerei... 

— Sunt aici, suntem aproape să câștigăm, Andreea, dar am 
nevoie de tine, lumea are nevoie de tine! Va trebui să complicăm puţin 
lucrurile, va trebui să devii unul dintre „Ei”, asta a fost menirea ta de la 
început! spunând acestea, Arian își deschise pumnul drept în care 
ținea un mic cub din care atârna un mănunchi de fire ce luate singular 
nu ar fi depăşit grosimea de un micron, dar fiind că erau foarte multe, 
păreau a forma un mănunchi cu grosimea de aproape jumătate de 
centimetru. L-am luat acum două zile din creierul unui „EI”, este modul 
în care reuşesc să controleze orice corp de pe Pământ. Aceasta din 
păcate e structura finală, adică atunci când arată așa, și Arian ridică 
mâna cu palma întinsă pentru a se vedea clar cubul împreună cu 
mănunchiul de fire, atunci deja creierul este mort şi corpul devine doar 
un surogat, fiind controlat în totalitate de aceste unelte. 

— Cel care îşi spune Prozon, continuă Arian, a fost primul care a 
testat posibilitatea utilizării corpurilor surogat, împins chiar de către 
Marele lor Conducător. Cu timpul au învățat că cel mai ușor de 
controlat și de accesat erau creierele slabe, cele a căror activitate 
tindea către retardism sau a fost întreruptă din varii motive, gen 
paralizii sau come. 

Arian se opri un moment pentru a o privi pe Andreea deoarece 
ceea ce avea să îi zică îl îngrozea chiar şi pe el. Îi era greu să facă ce 
urma să facă, dar aceasta putea să însemne salvarea lor. 

— Problema e că îți voi instala acest final în creierul tău! 
continuă cu o voce stinsă Arian. Am făcut câteva mici modificări, care 


nu vor mai permite celui care coordonează toate aceste creiere de la 
distanță să aibă control și asupra ta. Vei fi capabilă să te porți exact ca 
şi ei, să gândeşti ca ei, şi să fii luată ca și unul dintre ei. Dar nu vei 
putea să fii controlată, ceea ce înseamnă că probabil vom avea doar 
foarte puţin timp la dispoziţie până vei fi demascată. Mai multe îţi voi 
spune după ce te vei trezi şi după ce vei trece cu bine de următorul 
pas... Maşina! 

Arian se întinse către Andreea şi îi atinse degetele de la picioare, 
într-un gest de tandreţe și plin de durere, pentru că știa că ceea ce avea 
să urmeze ar putea să fie fatal atât pentru ei cât şi pentru Andreea în 
cazul în care ceva mergea prost. Apoi se îndreptă rapid, ca şi când ar fi 
fost ruşinat de ceea ce a făcut şi a început să manevreze o consolă pe 
care Maria nu o observase până atunci pentru că se află în interiorul 
peretelui aproape de piciorul stâng al Andreei. La o singură apăsare, 
un ecran hologramic a apărut central în fața mașinii, destul de mare 
pentru ca Arian să trebuiască să își întindă bine mâinile pentru a 
ajunge aproape de marginile acestuia. A început să manevreze 
obiectele de pe ecran cu mișcări rapizi, ceea ce dovedea că nu era 
prima dată când făcea acest lucru. Următorul lucru ce o surprinse pe 
Maria au fost fascicolele laser care ieşeau din fiecare punct roșu pe 
care îl observase mai devreme în structura Mașinii. Următoarea 
observaţie a fost că acestea erau cele care susțineau corpul Andreei și 
îl imobilizau în poziția în care stătea. De asemenea toate laserele 
plecau din punctele care erau în partea de jos a fiecărei fisuri, pe când 
punctul verde din celălalt capăt era deocamdată inactiv. 

Atenţia i-a fost în curând atrasă de mișcările din ce în ce mai 
ample pe care Arian le execută pe acea hologramă tridimensională, 
unde ceea ce părea la început a fi un simplu conglomerat de simboluri, 
acum deveniseră un şir ordonat în formă eliptică. Din acea formă, 
Arian extrăgea simbolurile necesare pentru a forma ceea ce păreau a fi 
formule matematice împreună cu ecuații fizice și mecanică cuantică, 
după care le aranja sub forma unui cub în partea de jos a ecranului. Pe 
măsură ce înainta în construirea formulelor, Mașina își crea sau își 
elimina câte o fisură, care aducea cu ea şi un nou fascicol laser. 

— E incredibil cât de simplu şi totodată vital, nu-i aşa? doctorul 
Liu apăruse lângă Maria și se lăsă cuprinsă de frumuseţea Mașinii și 


puterea acesteia. Nu cred că poţi să îți imaginezi cât de veche este 
Maşina, dar am senzaţia că l-ai cunoscut pe Arian, nu? 

— Aşa credeam, că îl cunosc, dar se pare că nici măcar numele 
nu i-l știam! un oftat prelung porni din pieptul pronunţat al Mariei 

— Ei bine, el este omul pentru care a fost creată Mașina! 

— Vrei să spui că... Maria își duse mâna la gură, într-un gest de 
a-şi ascunde surprinderea mult prea evidentă. 

— Da, el e... nici azi nu ştim cum a fost posibil acest lucru, dar 
legenda Mașinii spune că și el la rândul lui a fost creat pentru a putea 
crea Maşina în forma pe care o vezi acum. 

— Legenda Mașinii? Mie mi-a povestit câte ceva despre cum a 
apărut Maşina, dar niciun moment nu m-am gândit că ar fi putut fi el, 
continuă Maria la fel de surprinsă ca și mai devreme 

— Nimeni nu ar fi crezut, dar atunci când a fost construit locul 
acesta, a fost construit pentru că Mașina deja se afla aici, tot ce vezi în 
jurul tău a fost construit începând de la locaţia Mașinii. Ei bine, îţi 
imaginezi că înainte de a începe să construim, în acest loc a fost doar o 
peșteră pe un teritoriu virgin. Plante și animale pe care nu le-am putut 
găsi corespondenţa cu structurile pe care le ştiam până acum. Un 
adevărat paradis însemna această planetă, curată, liberă şi perfectă. 
Dar ca să revin la Legenda Mașinii, aceasta a fost formată în jurul unui 
obiect pe care Maşina îl ținea în centrul ei, în poziţia în care o vezi 
acum pe Andreea. Era un jurnal, un jurnal ce reprezenta cea mai de 
preț moştenire a Intermediarilor. Dar ca să îl putem lua de acolo am 
avut din nou nevoie de Arian și de cunoștințele lui nelimitate, după ce 
doi dintre colegii noştri au încercat să îl ia dintre laserele ce îl țineau. 
Au sfârșit amândoi tăiaţi în bucăţi de alte lasere menite să protejeze 
Maşina și acel Jurnal. Când în sfârșit, Jurnalul a ajuns în mâinile 
noastre, am reușit să îi facem câteva poze, înainte ca Arian să îl ia şi să 
îl ascundă. 

— Dar de ce a făcut acest lucru? Nu reprezenta una dintre cele 
mai mari descoperiri ale secolului? 

— Ba da, dar nu putea să riște să fie descifrat acel limbaj, pentru 
că s-ar fi dezgolit pe el însuși! 

— Cum așa? Era cumva vorba despre el în acel Jurnal? 

— Legenda Mașinii, cum am denumit noi ceea ce a urmat, a fost 


creată în jurul a celor câteva pagini pe care am reuşit să le imortalizăm. 
Experții noștri în lingvistică şi mai ales cei ce se ocupă de codificări, 
programatori, au reuşit în final să găsească un algoritm prin care 
simbolurile ce apăreau pe acele pagini să ia o formă. Din păcate am 
reuşit să descifrăm doar o parte din simboluri şi asta doar cu ajutorul 
unor programe concepute ulterior, special pentru acestea. Au trecut 
zeci de ani cred până când am reușit să descifrăm acele simboluri. Dar 
considerăm că a meritat. Fiecare simbol reprezenta viața unui 
Intermediar, memoriile lui, tot ceea ce a trăit de când s-a născut până 
în clipa în care a închis ochii. 

— Dar asta înseamnă că era o bază de data, nicidecum o carte! 
Maria din nou părea confuză. După ce termini, continuă ea, vreau să 
îmi mai spui câți ani ai, pentru că ai vorbit mai devreme despre studii 
pe perioade de zeci de ani! 

— O să îţi explic mai încolo şi acest aspect, pentru că da, ai 
dreptate, un obiect din puzzle lipseşte. Dar haide mai bine să termin cu 
Legenda pentru că văd că şi Arian se apropie de sfârşit. 

Într-adevăr, Arian, în cealaltă cameră mai avea doar câteva 
simboluri pe care trebuia să le formeze în acele ecuații şi formule 
pentru că apoi cubul realizat să fie pus în ordine lângă celelalte. Părea 
satisfăcut de munca lui, mai ales că a reușit să implementeze în 
sistemul Mașinii cubul furat din creierul acelui „El”. Acum cubul era la 
nivelul capului lui Andreea, susținut de câteva lasere la fel ca şi 
aceasta. Fiecare fir din mănunchi era susținut de câte un laser în mod 
separat pentru ca la momentul potrivit să fie realizată operaţia în cel 
mai scurt timp. Arian știa că până la urmă avea să îi reuşească această 
adaptare a Maşinii la condiţiile actuale, aşa că își permise și el un 
moment în care să se oprească din aranjarea simbolurilor. Îşi ridică 
ochii înspre corpul Andreei şi se aruncă puţin în ochii ei mari și 
albaştri. Dar repede îşi reveni, pentru că timpul nu era de partea lor. 
Un gând rapid îi traversă cortexul dar nu îndeajuns de rapid ca să nu îi 
provoace o senzație de frison tegumentar, o reacție nervoasă la un 
stimul neplăcut. Se gândi la ipoteza ca „ei” să fi reuşit să omoare 
timpul. 

— Ei bine, da, era o bază de data, un computer pe care doar din 
greșeală l-am descoperit făcând o analogie cu un joc extraordinar de 


simplu și utilizat în zilele noastre, tetris! Maria pufni în râs, părând că 
nu vrea să accepte o asemenea stupiditate. Din păcate, da, poţi să râzi, 
dar logica tetrisului ne-a permis să decupăm simbolul, să îl împărțim 
în milioane de forme cubice, majoritatea construite în conglomerate de 
câte două, trei sau patru cuburi. Acestea odată decupate, conțineau 
informaţie audio, video. Poţi să le echivalezi cu sistemu nostru binar, 
dar banalitatea sistemului binar față de complexitatea sistemului de 
stocare a informațiilor pe care acele conglomerate le ofereau, făcea ca 
specia noastră să pară o furnică în calea unui uriaş. Încetul cu încetul 
am pus cap la cap informaţia și apoi am decodat fiecare conglomerat în 
parte, le-am unit şi în curând aveam în mână tot ceea ce însemna viața 
unui om. În urma multelor analize și ore petrecute în căutarea Mașinii, 
am descoperit în acele simboluri și viața unui om mai special. Acesta se 
numea Apron, dar în ultimii ani de viaţă a fost denumit „Bătrânul”. A 
dat dovadă de mic copil de capacităţi extraordinare şi mult superioare 
față de cei din specia lui. Printre altele, a reuşit chiar într-un anume 
punct din viaţa lui, să fie capabil să comunice la nivel subliminal cu 
„Ei”. Se pare că acest lucru i-a speriat pe „Ei” şi atunci au hotărât să 
definitiveze Bomba Atemporală. Dar Bătrânul a venit cu un răspuns, 
creeand și el arma perfectă... privirea doctorului Liu se îndreptă înspre 
Arian, care era foarte aproape de a finaliza procedurile. Da, el e! îi 
spuse ea Mariei, care nu îşi mai putea dezlipi privirea de pe Arian. Pe el 
Apron a reușit să îl creeze ca urmare a controlului asupra creierului 
unei femei intermediare. L-a făcut pe Marele Conducător să creadă că 
acea femeie este un „El” care putea să îi aducă un urmaş. Încearcă doar 
să îți imaginezi ce putere putea să aibă omul acela! 

— Păi dacă a fost capabil să dispună de „Ei” cum voia, de ce nu 
i-a exterminat pe toţi? 

Doctorul Liu se aștepta la întrebarea aceasta, așa că îi răspunse 
foarte prompt: 

— Pentru că nu era menirea lui să facă acest lucru! Pentru că el 
ştia că avea să moară în curând, pentru că povara pe care o ducea, acea 
putere extraordinară îi rănea corpul și mintea de fiecare dată când o 
folosea. De aceea a preferat să creeze ceea ce ar fi putut fi mașina de 
luptă ce avea să-i scoată definitiv din luptă pe „Ei'. Astfel a reușit cu 
ultimele puteri să creeze un copil născut din contopirea celui mai 


puternic „EI” şi o femelă de specie umană. Aici probabil se află secretul 
longevităţii lui Arian, drept dovadă că şi tatăl său mai trăiește încă! şi 
pe lângă acest lucru mai găsești și puterea umană în el, dovedită prin 
capacitatea de a iubi, de a ajuta, de a simţi la fel ca și oricare. Aceasta 
este Legenda Mașinii, care de fapt nu ne spune mai nimic despre 
Maşină, dar ne oferă în schimb câteva detalii despre Arian. Celelalte 
vieți pe care am reușit să le decodificam, nu ştiau prea multe, iar Arian 
a luat cu el Jurnalul, tocmai pentru ca noi să nu descoperim ceea ce el 
probabil vrea să ascundă sau încearcă să uite! Păcat, probabil că am fi 
avut o mulțime de lucruri noi de învăţat de la el! 

— Poate că e ceva acolo şi Arian nu vrea să afle şi altcineva! La 
asta nu v-aţi gândit? 

— Ba da, și până la urmă ne-am dat seama că e cel mai probabil 
ca acea carte să ascundă tainele Mașinii, modul în care aceasta a fost 
creată şi concepută... 

— Dar de ce nu ar vrea oare să dezvăluie acest lucru? De ce nu 
lasă pe nimeni să înveţe să controleze Mașina? Maria părea destul de 
nedumerită față de noile descoperiri şi la care trebuia să le facă față. 

— Tu chiar nu înţelegi noțiunea de „Mașina”, nu-i aşa? doctorul 
Liu îşi descoperi pentru prima dată o latură pe care Maria nu o văzuse 
până atunci, și anume nerăbdarea. Mașina reprezintă esenţa existenţei 
noastre, dacă Maşina nu ar fi existat, noi nu am mai fi existat acum 
decât poate în trecut cu mult înaintea Intermediarilor. Ori o incursiune 
în trecut ar face ca revenirea noastră în acest timp dacă nu imposibilă, 
atunci cel mult foarte puţin probabilă! după cum ai văzut în amintirile 
lui Apron, Arian este pe jumătate extraterestru, este unul dintre „Ei”. 
Dar nu știm cum a apărut Mașina! Putem doar să presupunem că a fost 
creată de către Arian, și asta deoarece doar el este capabil să o facă 
funcțională şi probabil că doar el are capacitatea necesară să realizeze 
o asemenea minune. Dar Arian nu vrea să colaboreze deloc cu noi, 
astfel că secretul Mașinii va rămâne nedezlegat cu toate că deja ştim 
destule despre Legenda Mașinii! cât despre noi, suntem atât de tineri 
pentru că suntem aici... haide, o să îţi povestesc altă dată pentru că văd 
că a terminat Arian şi se pregătește să pornească Maşina! Scuză-mă te 
rog, trebuie să mă asigur că Andreea rămâne în viață pe parcursul 
acestui tratament. 


Creierul Mariei începea să tragă niște concluzii acum după ce 
auzise și povestirea lui Liu. Probabil ca Arian, după ce a fost creat de 
către Apron, a dezvoltat Mașina, dar fără să o poată folosi. A fost 
nevoie de acel pact cu „Ei” pentru a găsi persoana potrivită, persoană 
care s-a dovedit a fi chiar el. 

Arian își îndreptă privirea către doctorul Liu așteptând o 
confirmare din partea acesteia. O ultimă privire aruncată înspre 
monitoare şi un deget mare ridicat în sus îi confirmă lui Arian că putea 
să înceapă oricând dorea. Nu a mai stat pe gânduri și se îndreptă către 
ecranul hologramic în centrul căruia mai aștepta un ultim cub pentru a 
fi așezat în continuarea celorlalte. 

Cu o mână sigură, atinse cubul de pe ecran şi îl trase încet lângă 
celelalte. În clipa următoare, cubul, împreună cu ecranul hologramic au 
dispărut, iar de sub baza Mașinii începea să se ridice ceea ce părea a fi 
un câmp de forță, pentru a proteja Mașina de orice s-ar fi întâmplat în 
exteriorul său. Câmpul de forță forma o sferă perfectă în interiorul 
căruia se putea vedea clar Mașina, Andreea și acel cub pe care Arian îl 
plasase lângă capul Andreei. De data aceasta, datorită câmpurilor 
electromagnetice şi electrostatice combinate cu stocarea unor cantități 
mari de energie nucleară utilizată reversibil, se puteau observa miile 
de lasere care susțineau și imobilizau corpul Andreei, precum și 
mănunchiul de lasere care susțineau fiecare fir ce ieșea din cub. 
Utilizarea energiei nucleare stocată între pereţii atât de subțiri și 
transparenți ai acelei sfere era încă un element nou pentru oamenii de 
ştiinţă din acea încăpere care priveau uimiți la puterea negativă 
emanată de energia scutului. Puteau doar să presupună că 
negativitatea energiei se datorează necesităţii absorbției forței oricărei 
lovituri suferită. Acolo unde reacția normală ar fi de explozie prin 
atingere sau reacție chimică, aici puterea scutului creştea cu cât mai 
multă energie era disipată în interiorul sau prin lovire. Maşina era 
perfect protejată și pregătită pentru următorul pas. Un nou fenomen se 
petrecea acum în interiorul Mașinii, unde ceea ce mai devreme erau 
nişte puncte verzi la capetele acelor fisurilor, acum acestea 
punându-se în mișcare, se îndreptau către celălalt capăt al fisurii, până 
ce se suprapuneau peste laserul menit să o imobilizeze pe Andreea. 
Arian urmărea atent tot procesul pentru a fi sigur că totul va decurge 


corect și că Andreea va ieşi de acolo vie și nevătămată. Pentru Andreea 
în schimb, incapacitatea de a se mișca, şi vulnerabilitatea la care era 
obligată o făcea aproape să îşi piardă minţile. Transpira abundent, 
dând dovadă că glandele ei sudoripare reacționau intens la emoțiile 
prin care trecea Andreea. Doar ochii, pupilele și irisul se mai putea 
mişca. Agitaţia cu care privea în stânga şi în dreapta și viteza cu care îşi 
mişca irisul arătau cât de speriată era și cât de neajutorată totodată. 
Toate acestea erau acompaniate de un fel de mârâit pe care era 
capabilă să îl scoată din gât, deoarece mare parte dintre mușchii 
laringieni erau imobilizaţi. În momentul în care punctele verzi mobile 
s-au suprapus peste laserele fixe, creierul i-a oferit un moment de 
liniște, iar ochii Andreei s-au odihnit în ochii lui Arian. O linişte 
interioară o cuprinse atunci când acesta îi zâmbi şi îi şopti: „Ai 
încredere în mine, o să fie bine!'. Imediat pupilele i se dilatară și din 
nou începu să transpire din abundență. Punctele verzi mobile nu erau 
altceva decât alte lasere, de data aceasta chirurgicale, care aveau rolul 
de a efectuă incizii şi de a reconfigura mușchii în zona în care incizia 
era făcută. Doar atunci a observat lumea că acele fisuri erau la rândul 
lor mobile, mișcându-se pe suprafața Mașinii, făcând ca fiecare 
milimetru din corpul Andreei să fie supus acestui calvar. Arian se 
întoarse rapid către doctorul Liu: 

— Doctore, să fii foarte atentă la starea Andreei, procesul a 
început! Ai parametrii în care trebuie să se încadreze funcţiile vitale 
ale corpului ei în timpul acestui proces, te rog urmărește-i cu atenţie, şi 
dacă unul dintre ei a fost depășit, sau e pe cale să fie depășit, să mă 
anunțţi! 

Apoi se întoarse din nou să o supravegheze pe Andreea şi 
transformarea ei. La nivelul capului, laserele i-au deschis cutia 
craniană și acum introduceau cubul între cele două emisfere cerebrale 
lucrând la realizarea conexiunilor dintre nenumăratele terminațţii ale 
cubului cu legăturile sinaptice ale diferiților neuroni ce vor avea rolul 
de a dovedi faptul că la fel ca și alții, creierul Andreei era controlat de 
către un „Ei'. Un alt laser venit din spatele Andreei s-a poziționat în 
aceeași zonă a creierului şi îi transmitea cunoştinţe și informaţii, i le 
stoca şi lucra în sistemul limbic și în zona hipotalamusului pentru a-i 
dezvolta capacitatea de a memora și de a lucra cu informațiile primite. 


Era unul dintre laserele care avea cel mai mult de muncă în cadrul 
acestui proces. Restul laserelor operau în zona mușchilor și în zonele 
motrice, alţii în zona feţei, având rolul unui estetician. Un alt fenomen 
ce a apărut între timp a fost o scanare continuă începând de sus până 
jos cu o pânză de lasere care treceau prin corpul Andreei, preluând 
toată informaţia sub formă de secțiuni și reconstruind-o în imediata 
apropiere a Andreei. Astfel că ochii acesteia, încă vii și disperaţi, 
puteau să își vadă corpul clădit prin intermediul acestor secțiuni, 
secțiuni al căror rol era să semnaleze eventualele erori apărute în 
corpul ei. Odată ce o eroare era localizată, acea zonă era bombardată 
cu nanoboțţi care dacă puteau să remedieze defectul îl remediau, dacă 
trebuia înlocuită zonă respectivă, o înlocuiau. Dar a o înlocui, însemna 
a-şi rescrie singuri softurile conform cu ceea ce avea nevoie secțiunea 
moartă pentru a putea funcţiona în continuare. Într-un anumit fel 
aceștia realizau o clonă a organului sau zonei moarte și se poziționau 
în locul acesteia, luând forma și toate funcţiile pe care respectiva zonă 
le avea. Astfel că în curând, Andreea era mai sănătoasă ca niciodată, 
toate oasele rupte se aflau la locul lor, coloana era reparată, 
terminațţiile nervoase realizate. După ce toate laserele se retrăseseră, 
un spațiu de câteva secunde în care se pregătea trecerea la ultimul pas 
o arăta pe Andreea ca un monstru, desfigurată, cu nenumăratele incizii 
realizate mai devreme şi deschise, cu sângele șiroind din corpul ei, dar 
stocat în nişte pungi asemănătoare cu pungile pentru perfuzii. Din 
acele pungi două tuburi plecau și îi returnau sângele înapoi în corp. S-a 
realizat astfel o extensie la sistemul circular, corpul Andreei nefiind 
nevoit să resimtă lipsă sângelui, și menţinându-i astfel presiunea 
arterială constantă. 

— Cum se simte? o întrebă Arian pe doctorul Liu, fără să îşi 
întoarcă privirea către aceasta. 

— Toate funcţiile sunt normale, deși a apărut o anomalie la 
nivelul creierului... 

— Ce fel de anomalie? Arian trebuia să ştie toate detaliile legate 
de modificările structurale în corpul Andreei. 

— Se pare că din momentul în care acel cub a fost atașat la 
creierul ei, acesta degajă o energie mult mai mare decât un creier 
obişnuit, aproape de două ori, ba nu, acum iarăși creşte, e de trei ori 


mai mare decât un creier obișnuit! 

— Urmăreşte te rog în continuare cu atenţie reacția aceasta, 
s-ar putea să fie datorată cubului care interacționează cu creierul ei. 
Dar deoarece acest lucru nu a mai fost făcut, nu știm în mod cert care 
sunt reacţiile la interferența cu acest obiect străin. Dacă am calculat 
corect, atunci activitatea cerebrală a Andreei ar trebui să crească de cel 
puţin cinci ori față de una normală! 

— De cinci ori! se miră doctorul, şi împreună cu un cor de alte 
voci din încăpere și un zumzet de şoapte ce o acompania. Dar niciun 
om nu e capabil să suporte o asemenea cantitate de energie... doar tu 
ai o asemenea capacitate! 

— Sper ca până la urmă să acordați respectul și atenția cuvenită 
atât Maşinii cât şi „Lor”, care, după cum vedeţi dețin o capacitate 
neuronală atât de mare! Arian părea a fi puțin agitat, dar în continuare 
atenţia îi era îndreptată înspre corpul Andreei. 

— Ochii Andreei se îndreptară din nou în căutarea lui Arian, în 
aşteptarea celui de al treilea val. Dar nu mai reuși să îl fixeze pentru că 
se trezi îmbrăcată într-o lumină puternică care la început îi provocă o 
durere incredibilă şi greu de suportat. O dureau îngrozitor ochii și 
fiecare celulă din corpul ei simţea că îi explodează. Dar totul nu dură 
mai mult de câteva secunde, pentru că apoi să se simtă calmă, să se 
simtă bine, să se relaxeze, să accepte tratamentul. În timp ce toţi 
muşchii ei erau relaxaţi, o nouă bandă orizontală începu să se deplase 
încet de sus către în jos, reparând în drumul ei tot ceea ce găsea stricat 
sau neconform cu scanarea anterioară. Fiecare incizie făcută mai 
devreme era închisă și pielea împreună cu țesutul și celulele refăcute, 
fiecare rid, dispărut, fiecare neregulă de pe corpul Andreei, 
îndepărtată. Acest ultim proces, era menit să îi confere feței corpul la 
care orice femeie visează... niciun defect, nicio cută, nicio greşeală... 
totul era perfect, dar Andreea încă nu avea de unde să ştie acest lucru. 
Sângele i-a fost pompat în totalitate în corp și coborârea scutului arăta 
faptul ca întregul proces s-a terminat. Arian se arătă mulțumit de 
rezultat şi se îndreptă ca să o scoată pe Andreea din laserele ce o 
imobilizau. De data aceasta folosi consola ca să o așeze pe podea, apoi 
se aplecă peste ea: 

— O să ai nevoie de recuperare, dar după cum ţi-am promis, 


totul s-a terminat bine! dacă ai şti cât mă bucur că ai rămas cu noi! 
spuse Arian, iar lacrima ce a picat pe chipul Andreei a exprimat mai 
mult pentru Andreea decât o mie de vorbe. 

Ea încercă în zadar să își miște mâna, deşi creierul își dorea 
acest lucru. Ar fi vrut să îl atingă, să îi atingă fața, să îi atingă buzele, şi 
să îi atingă ochii şi dâra aceea umedă pe care lacrimă a lăsat-o pe 
obrazul lui. Ar fi vrut să guste lăcrima, ar fi vrut să ştie, să simtă ce 
simte Arian acum. Simţea în schimb din nou acea durere îngrozitoare, 
şi atunci realiză că i-a fost administrat un fel de drog, cel mai probabil 
un anestezic pentru a-i relaxa muşchii, și care începea să își facă 
efectul. Cu ultimele puteri rămase și cu un efort remarcabil, 
provocându-și singură o durere incredibilă, îi șopti sacadat lui Arian: 

— C „e... caută-l p... p... pe Cel care's... s... se luptă cu Umbrele! 

— Unde îl găsesc şi de ce să îl caut? dar Arian puse întrebările 
degeaba. 

Andreea își pierduse imediat cunoștința, lucru normal având în 
vedere chinurile prin care a trecut şi mai ales deoarece a fost nevoită 
să le suporte în mod conştient. Îi lasă capul uşor pe podea și se 
întoarse către doctorii din camera vecină făcându-le un semn să vină 
să o ia de acolo. Imediat se întoarse către Maşină și acționă acea 
consolă pentru a apărea ecranul hologramic. Din câteva mișcări, 
redistribui toate cuburile formând nimic altceva decât câteva 
simboluri, aparent fără nicio logică. Îl luă pe unul dintre ele şi îl apăsă 
la fel că şi pe un buton, și întreaga Maşină redeveni un simplu obiect 
preistoric și fără viaţă, fără nicio urmă care să ateste utilizarea ei atât 
de recentă. Arian era mulțumit de ceea ce a reușit să realizeze, se 
simţea fericit pentru că a reușit să o salveze pe Andreea, dar nu îşi 
permitea să se exteriorizeze. În faţa lui, o armată de doctori invadaseră 
camera și fiecare făcea câte ceva ca să faciliteze transportul Andreei în 
zona dedicată pentru refacere. Pe chipurile tuturor se putea citi 
bucurie, ușurare și satisfacție deoarece au fost printre puținii aleși să 
trăiască asemenea momente. Arian a mai rămas puţin să supravegheze 
modul în care Andreea era transportată și tratată, dar în curând își 
dădu seama că nu are de ce să îşi facă nici cea mai mică grijă în privința 
aceasta, mai ales atâta timp cât doctorul Liu era acolo, mereu agilă, 
mereu prezentă și mereu zâmbitoare. „Poate ar fi cazul să o răsplătesc 


pentru toate eforturile ei”, acest gând îi invadă mintea și îşi dădu 
seama că se simţea excitat, şi că ar fi dorit acum să profite de dorinţa 
continuă a doctoriţei de a-l arunca în patul ei. Ştia că era excitat din 
cauza succesului, și din cauza tuturor celor petrecute în ultimele ore. 
Abia acum a realizat că din momentul accidentului nu au trecut mai 
mult de trei ore. Cu toate acestea se simţea obosit și se întreba dacă ar 
fi cazul să îşi permită câteva ore de somn, sau să folosească 
Odihnitorul și să pornească mai departe în căutarea Celui care se luptă 
cu Umbrele. Apoi își aduse aminte de cuvintele lui Prozon, cum că vor 
da drumul la Bomba Atemporală din nou, se gândea că poate în acest 
moment, în celălalt spațiu nu mai există timp. Poate acolo era un haos 
complet, nefiind nimeni capabil, în afară de el, care să creeze un tunel 
format din mai multe găuri negre unite în care să se ascundă. Aceasta 
i-ar fi ferit pe toți de modificările temporale. Cu gândurile acestea în 
minte, o strigă pe doctorița care încă nu ieșise din încăpere: 

— Liu, arareori Arian folosea doar prenumele ei, dar de data 
asta simţea că nu mai e nevoie să fie formal! 

— Da drăguțţule, la fel cum Arian gândise mai devreme, la fel și 
Liu şi-a dat seama rapid de faptul că acesta îi spuse pe nume și un gând 
ce o făcu să roșească îi trecu prin minte! Cu ce pot să ajut un chip atât 
de obosit dar incredibil de frumos ca al tău? 

— Pune te rog pe cineva să îmi pregătească Odihnitorul și 
setează-l pe maxim pentru o oră... şi pregăteşte-mi și o pastilă pentru 
mai târziu. 

— Dar ţi-am spus de când ai venit că te aşteaptă Odihnitorul, și 
pastila o să o ai până când procesul de odihnă se va încheia. Cât vrei să 
conţină pastila? 

— Două zile cred că e de ajuns! Dacă nu, o să mă mai întorc o 
dată aici ca să îmi arunc puțin privirea în ochii tăi frumoşi, aşa că poți 
să pregăteşti Odihnitorul din nou! reacția pe care Arian spera să o 
obţină nu întârzie să apară... Liu îi sări în braţe și se cuibări la pieptul 
lui, fericită și zâmbitoare! niciunul dintre ei nu a realizat că Maria era 
în spatele lor, în cealaltă camera și că îi urmăreşte. 

— Ştiam că nu îţi sunt indiferentă! Te aştept, frumosule, sper să 
te întorci cât mai curând, Liu își schimbă atitudinea dintr-odată 
dându-și seama că nu era demn un comportament atât de 


adolescentin, mai ales față de toți colegii ei. Dar până atunci o să avem 
grijă de Andreea și o s-o pregătim pentru un nou capitol în viaţă ei, 
spuse ea cu cea mai serioasă mină pe care o putea aborda. 

Se întoarse rapid pe călcâie şi plecă să ajute la pregătirea 
Andreei; nu mai suporta să stea acolo în faţa lui Arian și să îl privească 
în ochi fără să nu își dorească să îl sechestreze şi să îl folosească pentru 
îndeplinirea viselor pe care le suprima de atâta vreme. Arian o urmări 
cu privirea puţin, după care se îndreptă către camera în care îl aștepta 
Odihnitorul. 

„O plăcere şi o binefacere bine meritata” îşi zise el pe când se 
întindea în fotoliul atât de comod și pe bună dreptate denumit 
„Odihnitorul”. Imediat ce își relaxă muşchii şi îşi lăsă capul pe spate, 
simți cum o mulțime de ace îi străpung pielea pentru nicio fracțiune de 
secundă, timp în care nu a avut timp nici să reacționeze. Fotoliul îi 
găsea toate terminațţiile nervoase şi descărca asupra lor o cantitate 
mică de energie, destul cât să îi producă un impuls care era transmis 
către creier. Creierul era la rândul său complet impregnat cu acele 
ieşite din fotoliu și legate la sinapsele cele mai importante ce se 
realizau în creierul său. De acolo preluau impulsurile trimise către 
creier şi le stocau în porțiunile creierului care păreau a fi cele mai 
uzate, cele mai obosite. Aceasta făcea ca în scurt timp, cantitatea de 
energie de care creierul avea nevoie pentru a funcționa în parametrii 
optimi să fie refăcută şi pe lângă aceasta și o cantitate de rezervă 
stocată în zona talamusului, undeva între cortex și cerebel. A urmat 
apoi scanarea întregului corp în căutarea de nereguli la nivel celular. 
Unde apăreau celule sau ţesut moarte sau cu anomalii, acestea erau 
distruse şi locul lor era luat de un nanobot care prelua toate funcţiile 
respectivei celule. A urmat apoi verificarea integrității softului 
nanoboţilor ce coexistau în corpul lui Arian. Era necesară verificarea 
datorită capacităţii nanoboților de a acoperii mai multe tipuri de 
celule. Dacă se întâmpla ca o anumită parte din corp să fie rănită și să 
aibă nevoie de asistentă urgentă, nanoboți care în cazuri normale 
asigurau anumite funcţii vitale, preluau funcţiile celulelor rănite 
modificându-și softul în concordanță cu necesitățile momentului. 
Verificarea softurilor acestora nu făcea altceva decât să reseteze și să 
marcheze locurile părăsite de către nanoboțţi, locuri care ulterior aveau 


să fie din nou populate cu celulele artificiale. În tot acest timp, 
impulsurile electrice continuau să fie trimise către terminațţiile 
nervoase, şi la o frecvenţă înaltă aveau rolul de a relaxa fiecare mușchi, 
ceea ce permite acestuia să elibereze o cantitate de enzime echivalentă 
cu cea eliberată în condiţiile unui somn profund şi de durată. De 
asemenea fibrele colagene din piele erau refăcute şi întărite, iar pielea 
lui Arian, formată în compoziţie cu o structură de tip XX, tehnologie 
total nouă pentru protecție corporală, îi transformau pielea într-o 
adevărată armură. Apăsarea succesivă a anumitor puncte cheie din 
corpul acestuia, un cod pe care doar Arian îl cunoştea, dezactiva 
armură de nanoboțţi, permițând eventualelor intervenţii în interiorul 
corpului acestuia. Pericolul unei asemenea expuneri era anihilat de 
protecția pe care oamenii de genul lui George i-o ofereau, şi pe care 
tocmai din aceste motive îi ținea în jurul lui. Ora petrecută sub 
acțiunea Odihnitorului trecuse ca o secundă în mintea lui Arian, și visul 
care i-a fost oferit l-a satisfăcut în întregime. Când s-a ridicat din 
Odihnitor, o văzu pe Maria cum moțţăia și se chinuia să doarmă pe un 
scaun lângă el. Nu îşi aducea aminte să o fi rugat să vină să îi 
supravegheze somnul, dar probabil că i-a făcut plăcere, aşa că se decise 
să o lase să mai moțăie până ce avea să pregătească el totul. Dar nu își 
termină bine gândul că sunetul strident al unei alarme o trezi brusc pe 
Maria, făcând ca scaunul de sub ea să alunece. A căzut speriată la 
podea dând semne că nu realizează unde se află şi ce caută acolo. 

— Computer, motivul pentru care a pornit alarma este...? Arian 
era chiar curios să vadă cum se descurcă toate sistemele din casă 
într-un caz real, fără să pară că îi păsa de Maria care era încă la podea. 
Nu părea a fi prea speriat de faptul că cineva ar fi încercat să treacă de 
sistemele de securitate pentru a fura ceva. 

— Seiful din biroul dumneavoastră a fost spart, se auzi vocea 
plăcută, feminină, a computerului. Va redăm imaginile acum. 

Pe peretele din fața lor un tablou se transformă într-un ecran 
tridimensional, împărțit în 128 de cadrane, fiecare reprezentând 
imagini în timp real al diferitelor colțuri ale casei. Arian se apropie şi 
fără să ezite, localiză un grup de cadrane pe care cu o mișcare rapidă şi 
circulară a mâinii le izola de celelalte, iar apoi încă o mișcare a mâinii 
ce semăna mai mult cu o chemare, le aduse în prim plan. Aceleași 


mişcări le execută până când se opri asupra unei singure imagini ce 
reprezenta biroul în care el și Maria au stat mai devreme. Ducând 
mâna înspre stânga, imaginea începu să se deruleze înapoi. Cu cât 
ducea mai mult mâna în stânga, cu atât imaginea se derula mai repede. 
În curând în imagine apăru o persoană. Arian opri imaginea și ceru 
computerului să îi redea imaginea hologramic din momentul în care 
persoana a intrat în birou pentru a sparge seiful și până când a ieşit. Un 
moment de magie şi camera în care erau se transformă în biroul lui 
Arian. Acesta o trase pe Maria lângă el și se retraseră într-un colț, de 
unde se putea vedea seiful. Ușa biroului se deschise și Maria își 
înnăbusi un țipăt, ca și când i-ar fi fost frică să nu o audă persoana 
respectivă. Dar persoana înainta imperturbabilă către seif, și Arian a 
recunoscut un personaj de care uitase că există cu toată agitația prin 
care trecuseră. Se uitau cum personajul scoate un mic palm pad din 
buzunar, în care introduse mufa unui cablu ce avea la celălalt capăt o 
ventuză. Ventuza o lipi pe uşa seifului și porni palmul. Arian se apropie 
de el şi se uită peste umăr la programul ce rula pe palm. La Maria nu îi 
venea să creadă că Arian priveşte și zâmbeşte. 

— Ce e chiar așa de amuzant? Nu înțeleg, tocmai ești pe cale să 
fii jefuit! 

— Mă bucur să văd că e cineva capabil să treacă de sistemele 
mele de siguranţă, și pe lângă asta, cine a făcut programul ce rulează 
acum e într-adevăr un geniu. Se pare că trimite impulsuri la frecvenţe 
înalte, ceea ce face ca ușa seifului să vibreze şi astfel îi oferă o scanare 
completă a acesteia. Programul o interpretează și o transformă într-o 
imagine tridimensională, și îi izolează locurile fierbinţi! Arian chiar era 
încântat de ceea ce vedea. 

— Locurile fierbinți? Nu mai înţeleg nimic... Maria părea a fi 
depășită de situaţie, iar Arian nu a putut să nu observe acest lucru, și 
să nu se întrebe „pentru a câta oară e depășită de situaţie?” 

— Adică punctele acelea pe care trebuie pusă o anumită 
presiune pentru a putea fi eliberate contactele ce ţin ușa blocată. Ei 
bine, programul acesta, după ce localizează punctele, le calculează 
presiunea ce trebuie aplicată pe fiecare și cu ajutorul ventuzei trimite 
impulsuri mai mari sau mai mici și le canalizează către fiecare punct în 
parte până când contactul este eliberat. După cum vezi, deja a deschis 


ușa... drace, la programul ăsta nici cel mai performant seif nu i-ar sta în 
cale! Arian începu deja să se gândească la o ușă ce nu poate fi spartă de 
programul minune. 

— Să te ia naiba, Robert, am să te omor! De data aceasta, Arian 
nu mai era deloc încântat. Lângă el, imaginea hologramica îl arăta pe 
Robert cu cartea Legendei Mașinii în mână, mângâind-o ca şi când ar fi 
ştiut ce reprezintă! 

— Te rog să nu îl amenințţi pe fratele meu! Maria se sperie de 
privirea pe care nu o mai văzuse niciodată pe chipul lui Arian şi care în 
momentul acesta era aţintită asupra ei...” parca e privirea unui nebun” 
se gândi ea speriată, dându-se un pas mai în spate. 

Arian se întoarse complet către ea, cu aceeași privire nebună în 
ochi și cu un rânjet dement pe față. Maria se sperie şi mai făcu un pas 
înapoi, în timp ce Arian făcu un pas către ea. În spatele lui, în 
hologramă, Robert se îndreptă către ușă, punând cartea într-un rucsac 
mulat pe coloană. Când degetele lui Arian se încleștau în jurul gâtului 
fragil al Mariei, Robert trântea ușa şi camera hologramica dispărea, 
totul în jurul lor revenind la normal. 

— Tu mai trăieşti doar pentru că vreau eu să trăiești, și până 
acum ai trăit pentru că au vrut alții să trăieşti! îi spuse Arian 
păstrându-şi aceeași privire nebună pe chip. Dacă fratele tău... Maria 
nu mai putea să scoată decât un horcăit în acest moment, dacă fratele 
tău nu se va răzgândi în cel mai scurt timp, și aici va trebui să intervii şi 
tu, am să vă arunc pe amândoi într-o buclă temporală unde nu veţi mai 
ştii toată viața voastră dacă timpul care a trecut a fost un an sau o 
secundă, dacă mori azi sau mâine te naști, dacă trăieşti sau dacă doar 
ai impresia că o faci! 

Îi eliberă gâtul fără prea mare plăcere, la fel ca un drogat care se 
desparte de doză lui zilnică. Maria se prăbuși la pământ chinuindu-se 
să găsească o gură de aer. Inima îi bătea îngrozitor și încerca din 
răsputeri să îi pompeze cât mai mult sânge către creier, privat mai 
devreme de acest privilegiu. Arian se aplecă asupra ei, o ridică de jos şi 
o întinse pe fotoliul Odihnitorului, luându-i tandru o şuviţă de păr ce îi 
acoperea ridicol de frumos fața. Se îndreptă apoi grăbit către ușă în 
timp ce îi cerea computerului să îi facă legătura cu George şi să 
localizeze poziţia lui Robert. 


— A fost din interior, Arian! se auzi vocea lui George venind 
parcă din toate colțurile camerei. Aici totul e în regulă, dar stai! Se pare 
că tocmai ce a părăsit perimetrul o masinărie care arată ca un animal 
de pradă. Şi, şi... lui George îi era greu să spună ceea ce vedea, și se 
pare că cineva o călăreşte! 

— Ataşează-i un localizator, George, e singura șansă să mai dăm 
de el! Grăbeşte-te! Arian se îndreptă către garaj, unde se urcă pe placa 
pe care mai devreme o admirase Maria. 

— L-am lovit cu raze alfa, astfel că îl putem localiza după emisia 
de raze pe care le va lăsa în urma lui de acum încolo. Trebuie să îţi 
activezi în cască vederea pentru a intercepta razele alfa. 

— Am făcut-o deja George, am să mă întorc imediat. De fapt, în 
caz că se întâmplă ceva, lovește-mă şi pe mine cu raze şi dacă nu mă 
întorc în jumătate de oră, porniţi pe urma mea! și să o supravegheați 
pe Maria, e în camera Odihnitorului! 

Arian deja ajunsese la limita emisiei radio, iar în cască nu mai 
auzea decât interferenţe, așa că preferă să urmărească raza lăsată de 
Fbot, şi să rumege puțin ce s-a întâmplat în ultimele zece minute. „Ce 
rol are Robert în toată această poveste?” începură gândurile să îşi facă 
loc în creierul lui, „de ce a apărut acolo în Cluj, chiar în acel moment, 
chiar acolo? De ce a dispărut în momentul în care au aterizat pe casă 
lui și de unde știa despre carte? Aici ceva îmi scapă, ceva nu se leagă. 
Ce vrea să facă el cu cartea, pentru că oricum nu poate să o descifreze! 
Nu se poate! dacă a fost capabil să realizeze programul cu care a spart 
seiful, atunci sigur ar putea să realizeze un program care să îi 
descifreze cartea. Doar savanții mei au reușit până la urma să 
desluşească o mică parte din ea! Nu, nu poate să pună mâna pe Maşină, 
pur şi simplu nu poate!” în fața lui Arian apăru Fbotul, mânuit cu 
dexteritate de Robert, încă un lucru uimitor la băiatul acesta. „Nu 
înţeleg, ce vrea Robert? Pentru cine lucrează? Cine are nevoie de carte 
şi care dintre savanții mei a reuşit să ia legătură cu exteriorul pentru a 
furniza informaţiile legate de carte?” o mulțime de întrebări îi măcinau 
creierul. „Nu-i nimic, o să mă ocup de asta mai târziu, acum trebuie să 
îl prind pe Robert, şi să îmi recuperez cartea”. Robert se îndrepta în 
partea opusă exploziei de mai devreme, astfel că norul de radiaţii era 
lăsat în spatele lor. Deoarece placa lui Arian nu trebuia să proceseze şi 


informaţiile legate de relieful înconjurător, şi nici nu realiza în mod 
continuu analize spectrale ale configurării solului, putea să dezvolte 
viteze mai mari decât o făcea Fbotul. Din această cauză, în curând 
Arian se afla la mai puţin de doi metri în spatele lui Robert. 

Robert își întoarse capul simțind în ceafă zumzetul făcut de 
către placa lui Arian, și văzând că acesta e atât de aproape, îşi îndreptă 
Fbotul către o grotă pe care o văzuse mai devreme într-un munte. 
Spera că Arian cu placa lui să aibă probleme în urcarea pe verticală, 
deoarece grota se afla la o înălțime destul de mare și la capătul unui 
perete vertical. Spera că odată ajunşi în întunericul grotei, să poată 
găsi o ascunzătoare pentru el și Fbot. Arian, care nu folosise până 
atunci consolă decât pentru a conduce placa, acum, dându-și seamă de 
intenţiile pe care le avea Robert, începu să lucreze febril cu o mână pe 
panoul de comandă, căutând o altă rută care să îl ducă şi pe el în 
interiorul grotei. În câteva secunde, pe Robert era aruncată o ţintă, 
astfel că pe un perimetru de aproape douăzeci de kilometri, consolă îl 
putea localiza cu o eroare de câţiva centimetri. Tot în acest interval, 
Arian a reușit să folosească toate hărțile disponibile ale zonei 
respective, a suprapus cele de suprafață cu cele ale subsolului, și a 
descoperit toate ramificaţiile pe care grota spre care se îndrepta 
Robert le avea. A identificat rapid o intrare separată şi mult mai ușor 
accesibilă, înspre care îşi îndreptă placa fără nicio ezitare, nemaiținând 
cont de Robert și de direcția de mers a acestuia. 

Aproape în același timp au accesat fiecare câte o intrare 
separată a grotei și se îndreptau unul către celalalalt. Dar o alertă la 
bordul consolelor îi atenționa pe amândoi în același timp că sub ei, se 
află un gol imens, şi mai mult decât atât, în acel spațiu se găsea viață 
din belșug! Robert nu a mai stat pe gânduri și s-a îndreptat către 
intrarea în acel gol, iar Arian, urmărindu-i mişcările datorită țintei pe 
care o aruncase asupra lui, îl urmă către intrarea în gol. Ambii au văzut 
lumina ce străpungea întunericul ca o suliță la început, pentru ca pe 
măsură ce înaintau înspre ea să se mărească, devenind o rază, apoi un 
felinar, pentru ca într-un final să vadă ceea ce părea a fi intrarea în acel 
spațiu. Aparatele lor indicau existența unui ecosistem natural cu o 
biodiversitate incredibilă. Părea a fi o lume întreagă înserată în 
interiorul unei alte lumi. Arian analiză rapid datele oferite de către 


consolă, dându-și seama că ecosistemul din fața lui acceptă corpul 
uman și oferea acestuia condiţiile necesare pentru existentă. Ceea ce 
l-a derutat a fost greutatea aerului și densitatea acestuia. Se părea că 
era rarefiat, la fel cum ar fi la o altitudine de câțiva mii de metri, dar cu 
o greutate mult mai mare decât aerul obișnuit. O singură explicaţie îi 
venea în minte în aceste momente, dar nu voia să ţină cont de ea, era 
prea futuristă. Creierul lui funcționa la viteză maximă, astfel că imediat 
un semnal de alarmă îi străbătu creierul pentru a-l atenționa de faptul 
că Robert era fumător, ceea ce însemna că plămânii lui nu erau 
pregătiți pentru aerul atât de rarefiat şi atât de greu de aici. Putea să 
facă un şoc pulmonar în momentul în care plămânii lui primeau aerul 
acela greu. Şi apoi explicaţia pe care nu voise să o accepte mai devreme 
era imponderabilitatea. Datorită aerului greu, aveau să aibă și ei o 
greutate diferită față de cea pe care o au pe pământ, iar corpurile lor se 
vor comporta la fel ca şi în imponderabilitate, deoarece greutatea lor 
nu substituia greutatea aerului. Acesta avea să îi țină suspendațţi atâta 
timp cât respiră regulat, dar în momentul în care îşi vor ține respirația, 
umplându-şi plămânii cu aerul greu, aveau să coboare datorită 
greutății suplimentare adusă de aer în plămâni. Trebuiau să folosească 
principiul  submersibilelor, care înmagazinau apa din mediul 
înconjurător pentru a cobori în adâncuri și o eliminau pentru a urca la 
suprafață. Era sigur că Robert nu avea de unde să presupună sau să 
ştie toate acestea, doar dacă avea să își folosească panoul de comandă 
la capacitate maximă. Spera să îl găsească înainte să intre în şoc 
pulmonar și să îşi umple plămânii cu aerul greu ce avea să îi asigure o 
cădere liberă cu o acceleraţie aproape asemănătoare cu cea de pe 
pământ. 

Robert simţi contactul cu pământul atât de dur, la câţiva metri 
doar de lumina ce acum părea a fi lumina veșnică, sau într-un mod 
ironic se gândi el, luminița de la capătul tunelului. „Oare să fie 
adevărat? Sunt chiar mort și acum mă trezesc? Nu se poate... ce naiba 
s-a întâmplat cu mine? Ultima data ştiam că eram pe pisica acea 
robotică, pentru ca în următorul moment să mă trezesc la pământ”. Îşi 
mişcă puţin capul și atunci a văzut că și pisica era lângă el, în picioare, 
nemișcată. Și-a adus aminte că ultimul lucru pe care l-a văzut a fost un 
întuneric total al pisicii, ca şi când cineva ar fi scos-o din priză, şi toate 


luminiţele s-au stins. „Chiar nu ştiu ce s-a întâmplat! Uite un înger!” şi 
începu să râdă nevrotic, „e bine totuși că sunt în rai și nu am ajuns în 
altă parte... deci până la urmă am murit! E trist”. Robert se uită către 
lumină şi ceea ce la început părea a fi o formă mai mult diformă, acum 
se contura într-o persoană ce înainta către el în acea lumină puternică. 
Nu putea să îşi dea seama cine e persoana, și pe lângă asta se simțea 
atât de obosit, voia doar să meargă acolo unde credea că e, voia să dea 
mâna cu un înger! Persoana se apleca peste el și întinse mâna pentru 
a-i verifica pulsul probabil, în timp ce Robert încerca să își adapteze 
ochii pentru a vedea formă întunecată ce era aplecată peste el. Lumina 
ce îl înconjura era prea puternică pentru a distinge vreo trăsătură 
distinctă. Mai mult decât atât, efortul pe care l-a depus a fost prea 
mare, pentru că în următorul moment creierul lui încetă să mai 
răspundă la comenzi, şi îşi pierdu cunoştinţa pentru ceea ce lui i se 
păru a fi o secundă. 

— Unde naiba mă aflu? Mă simt de parcă plutesc! 

— Exact asta și faci! Te rog să nu intri în panică şi să nu îţi dai 
jos nasul artificial de pe față. În cazul în care simţi dureri în piept, să nu 
te sperii, este doar aerul pe care îl respiri și plămânii tăi distruși din 
cauza tutunului! Arian plutea și el lângă Robert și îl ținea de mână 
pentru a-i simţi pulsul în mod continuu. 

— Dar unde suntem? şi cum e posibil să plutim? Robert aruncă 
o privire în jos şi văzu într-adevăr cum la sute de metri sub el se 
derulau câmpii, dealuri, ape, împreună cu fauna și flora lor. Te rog 
spune-mi că am murit, și acum sunt în drum spre rai! 

— Aş vrea să îți spun asta, dar din fericire trăieşti, și mă bucur 
pentru asta pentru că am câteva întrebări la care aș vrea să răspunzi... 
sincer dacă se poate! se aștepta ca răspunsurile să fie greu de obținut 

Cu glasul încă stins, Robert şopti: 

— Nu am nimic de ascuns... întreabă-mă ce vrei tu... o să încerc 
să îți răspund cu acuratețe. Chipul lui Robert se schimonosi de durere, 
își simţea pieptul presat de o greutate foarte mare ce nu îl lăsa să 
respire. Pulsul îi crescuse, dar Arian, îi ridică nasul artificial de pe față 
şi îl lasă să expire aerul greu pe care plămânii nu îl acceptau. Odată cu 
aerul expirat de către Robert, Arian s-a văzut nevoit să inspire mai 
mult aer pentru a compensa lipsa din plămânii lui Robert. Acest lucru 


le permitea să coboare către pământ la o viteză acceptabilă și 
controlabilă totodată. 

— Respiră normal, o să încerc să mențin o viteză constantă de 
coborâre! 

— Am câteva întrebări să îți pun, continuă el în timp ce învăţa să 
controleze aerul acela dens. În primul rând, aş vrea să ştiu de unde ai 
ştiut despre carte? 

Ar fi vrut să aștepte să vorbească cu Robert când aveau să 
ajungă pe pământ dar, deşi coborau cu o viteză considerabilă, avea 
totuși senzaţia că distanţa care îi separă de solul de sub ei nu scădea de 
loc. Instinctiv se gândi că percepţia îi joacă feste datorită schimbărilor 
climatice, așa că renunţă să se mai gândească pe moment la coborâre, 
ci să se concentreze la ceea ce urma să se întâmple. 

— Unul dintre savanții tăi a vândut o informaţie către unul 
dintre contractorii mei! spunea că ceea ce ar însemna sfârșitul 
dominaţiei extraterestre şi eliberarea rasei umane se găsește în 
această carte. Drept urmare am fost trimis să o caut și să o găsesc. Și 
bănuiesc că cu asta ţi-am răspuns și la următoarea întrebare... acum 
ştii că nu a fost nicio coincidenta faptul că mă aflam pe aceeași terasă 
cu tine! 

— Bănuiesc că nu ştii cine a fost savantul acela? 

Un zâmbet se întinse pe fața lui Robert care deoarece expirase 
aerul greu, părea să înceapă să îşi revină: 

— Nu înţeleg Arian, de ce mă întrebi ca şi când nu ai afla 
răspunsurile? Nu am nimic de ascuns, așa că îţi voi răspunde la orice 
întrebare cât de bine pot! știu cine a fost savantul și da, am să îţi spun 
cine e: Doctorul Liu! 

— Da, mă aşteptam să zici asta, dar îmi pare rău să aud asta! 
Cred că îmi doream să nu fie ea cea implicată... 

— A făcut-o pentru tine, Arian, şi pentru rasa umană, adică 
pentru noi! Ea consideră că şi-a reparat prin acest fapt toate greşelile, 
greșeli ce au adus-o aici, unde o ţii de aproape un mileniu! 

— Dar cum a reușit să comunice cu exteriorul? 

— Ea nu a reușit... nu a făcut niciun efort ca să comunice cu 
exteriorul. A fost contactată, cineva din exterior a contactat-o... 

— Nu se poate! Bariera pe care am creat-o nu poate fi trecută, și 


pe lângă asta nimeni nu știe coordonatele acestei locaţii, nici în spațiu 
şi nici în timp. 

— Dar cine a zis ceva de spațiu şi timp, îl întrerupse Robert, cine 
a vorbit de coordonate? Adu-ţi aminte că i-ai ținut aici pentru aproape 
un mileniu, dar în timpul real nu a trecut nici măcar un an! și în final de 
unde i-ai adus? Tot de pe planeta mamă, abia acum un an... 

— Dar nu are nicio relevanţă faptul că i-am adus acum un an sau 
acum o mie de ani, tot nu ar trebui să poată să comunice cu exteriorul, 
pentru Arian, acest schimb de cuvinte îi puse în mișcare toate 
sinapsele și toți neuronii începură să îi lucreze frebil 

— Mă miră faptul ca nu reușeşti să priveşti mai departe de niște 
granițe mai mult sau mai puţin prestabilite, Robert știa foarte bine că 
nu era nicio fărâmă de adevăr în afirmaţia lui, dar voia să îl tachineze 
pe Arian, şi-a dat seama că se simţea bine când o făcea. Înainte de a-i 
aduce aici, fiecare dintre savanții tăi aveau o viaţă a lor, fiecare se 
simţea viu, fiecare avea un ideal, un scop. Scopul doctorului Liu a fost 
unul demn de o persoană ca și ea, demn de profesia ei, dar mai puţin 
demn sau benefic mai bine zis pentru sentimentele ei. Vezi tu, Arian, 
oricât de inteligent ai fi, oricât de frumo sau de deștept, în momentul în 
care iubeşti... iubeşti, nu faci nimic altceva decât să iubeşti. lubești cu 
fiecare răsuflare, iubești cu fiecare unghie, cu fiecare răsărit, cu fiecare 
fir de păr. Așa iubea şi ea, dar iubea un om ce era mai mult decât un 
om! 

— Lasă-mă să ghicesc, acel om e chiar contractorul tău! 

— Ai o minte într-adevăr sclipitoare, Arian! Robert anticipase că 
avea să primească răspunsul corect, şi mai ştia că dacă Arian nu ştie 
totul, atunci cel puțin scenariul pe care și l-a construit nu e prea 
departe de adevăr. Lasă-mă te rog să continui, și vei vedea dacă 
raționamentul pe care sunt sigur că l-ai construit deja e cel corect sau 
nu. Acel om avea o capacitate deosebită, un dar sau un blestem, 
depinde cum îl priveşti și mai ales din ce punct al timpului îl priveşti. 
Atunci era un blestem, și deoarece era considerat de către unii o boală, 
şi acel om a fost considerat un pericol pentru societatea în care trăia. 
În consecinţă, a fost capturat și închis pentru o lungă perioadă de timp. 

— Şi presupun că doctorul Liu s-a ocupat personal de boala lui, 
Arian nu se putea abține să nu intervină 


— Aşa e, din nou ai dreptate. S-a ocupat de boala lui pe 
parcursul a mai mulţi ani, timp în care se părea că boala a intrat în 
regres, accesele devenind din ce în ce mai rare, și pentru aproape un 
an de zile acel om s-a considerat un om normal cu o viaţă normală. 
Atunci, în acea perioadă, cei doi au deveniți iubiţi, și crede-mă, nu am 
văzut în viața mea oameni mai îndrăgostiți decât ei doi. Din fericire, 
acesta a fost şi antidotul la boala lui, pentru că a reușit să își dezvolte 
capacitățile şi să descopere puteri nebănuite în el. Credea la un 
moment dat că putea să îşi controleze accesele, dar în final a fost 
doborât de ele. Asta s-a întâmplat după ce i-ai răpit-o tu pe Liu... s-a 
chinuit câteva luni bune să accepte plecarea lui Liu și distanţa care îl 
separa de aceasta. Pe lângă asta trebuia în mod constant să își 
controleze mintea. În final a fost doborât de amândouă, după cum 
spuneam. 

— Ce fel de boală era? 

— Nu e neapărat o boală, mie personal îmi place să îl numesc 
dar, respectiv blestem în acest moment. Este vorba de mintea lui care e 
prinsă undeva între două lumi. A reuşit să le accepte pe amândouă, dar 
fizic nu ar trebui să poată să trăiască decât într-o singură lume. 
Problema e ca lumea cealaltă este lumea „Lor”, şi „Ei” îl văd că trăieşte 
printre ei. De cele mai multe ori aleg să îl ignore, dar atunci când 
întâlnește câte unul mai revoltat, de obicei se ajunge la o luptă în toată 
regula, cel puţin asta e explicația care ne-a oferit-o el. Şi atunci oriunde 
se află, zona respectivă se transformă într-un câmp de luptă în care el 
se luptă cu fantome, pentru că niciun alt pământean nu e capabil să 
vadă ce vede el. Nimeni nu poate să îi vadă oponenții. Tot ce se poate 
vedea sunt mișcările nebunești pe care le face și sângele care curge 
atunci când nu reușește să scape. Dar toate aceste încercări i-au adus o 
anumită dexteritate, astfel că a reușit să ajungă un luptător de temut, și 
nimeni nu vrea să aibă de-a face cu el. 

— Acum înţeleg, este vorba despre Cel care se luptă cu umbrele! 
Andreea mi-a spus despre el, dar până acum nu i-am văzut rolul în 
povestea noastră și nici nu am ştiut despre relaţia lui cu Liu. Şi pe 
lângă asta, Liu singură s-a oferit voluntară pe perioada unui an contra 
unei importante sume de bani. În momentul în care a semnat 
contractul, ştia toate condiţiile în care lucrează acum, nu i-am ascuns 


nimic și nici nu am obligat-o să vină aici. A fost încântată când a auzit 
că are la dispoziție un capital imens pentru dezvoltare, plus aparatură 
de ultima generaţie și puterea de a face aproape ce vrea. Aveam nevoie 
de ei, aveam nevoie de ea, pentru a dezvolta facilitatea pe care o am 
acum aici, singur nu aş fi reușit. Dar oricum, nu ştiu de ce îți spun ţie 
toate acestea, tu eşti doar hoțul, tu acum trebuie să îmi răspunzi la 
întrebări. Aşa că te rog să îmi spui cum au reușit cei doi să comunice în 
tot acest timp? Altfel nu îmi explic cum a reușit Cel care se luptă cu 
Umbrele să afle despre carte. 

— Aici intervine acel an în care cei doi au avut o relaţie foarte 
strânsă, Robert își revenise complet între timp şi ajutat de nasul 
artificial şi susținut în continuare de Arian, se îndreptă și el în timpul 
zborului, descoperind totodată că aerul acela greu îl susținea chiar și în 
poziția în picioare, deși plutea în continuare. Ți-am spus mai devreme 
că în timpul relaţiei lor, a reușit să scape de existenţa în cele două lumi, 
dar şi-a dezvoltat alte capacități. Una dintre aceste capacități era să 
construiască o lume paralelă cu alte persoane, nu doar cu „Ei”. Prima 
lume paralelă a fost construită chiar cu iubită lui, Liu! 

— Nici nu e de mirare, acum se explică totul! Arian se lovi cu 
palmă peste frunte, dându-și seama cât de important e să îl găsească 
pe Cel care se luptă cu Umbrele. Asta înseamnă că în tot acest timp, 
iubitul lui Liu a fost mereu cu ea, mereu în contact, şi în consecinţă știe 
tot ce s-a întâmplat aici. Trebuie să mă duci la el, trebuie să îl găsesc! 
Robert, e necesar să știu ce urmărește! 

— Aici aş putea eu să îți dau câteva indicii, printre care şi faptul 
că sunt sigur că nu îţi vrea răul, nici ție şi nici rasei umane. Dovada stă 
în anii îndelungaţi petrecuţi în compania celeilalte lumi paralele, şi a 
nenumăratelor lupte cu „Ei'. Nu știu să îți spun ce vrea să facă cu 
cartea, dar știu că avea nevoie de un programator, și m-a găsit pe mine. 

— Deci tu ai realizat programul prin care ai spart seiful! Arian 
ar fi trebuit să pară uimit, dar se aștepta la asta. Robert, simt nevoia să 
te laud... acel program este opera unui geniu! 

— Îţi mulțumesc, dar să revenim, nu despre mine este vorba 
aici! Robert se simțea uimitor de bine şi de încântat că Arian i-a făcut 
un asemenea compliment. Liu i-a furnizat toate informaţiile necesare 
în tot acest timp, iar din câte știu eu, Cel care se luptă cu Umbrele vrea 


să pornească o vendetă împotrivă „lor”. 

— Ei bine, singur nu va putea, dar poate reuşim să îl ajutăm, 
sunt singur că vom putea avea o colaborare fructuoasă. 

Arian începea să vadă utilitatea unei eventuale relaţii între el şi 
Cel care se luptă cu Umbrele. Se puteau ajuta reciproc. Acest nou 
partener putea să modifice substanţial balanţa de forțe şi la fel şi 
regulile jocului. 

— Acum, revenind la tine, tu de ce ai acceptat această 
provocare? 

— Pentru că am aflat cine ești cu adevărat, am văzut o poză cu 
tine și mi-am dat seama că aventura cu sora mea a fost doar o farsă! La 
un moment dat am vrut să mă răzbun, dar de când am ajuns aici şi 
toate câte s-au întâmplat în ultima vreme, m-au făcut să îmi schimb 
poziția, astfel că acum vreau să mă implic și eu şi să îmi pun la 
dispoziție toate cunoștințele pentru a schimba ceva! 

Arian așteptă câteva secunde, timp în care îi analiză lui Robert 
pulsul, pupilele, culoarea tenului, tot ce ar putea indica existența unor 
inadvertenţe între spusele acestuia și dorințele lui reale. Concluzia a 
fost că Robert nu minte și însemna că într-adevăr își doreşte cu 
adevărat să schimbe ceva. Totuşi își propuse să țină un ochi mereu 
deschis pentru ceea ce însemna Robert în momentul acesta. 

— După cum vezi, Robert, avem nevoie de toate forțele pentru a 
scăpa pentru totdeauna de „Ei”! așa că îţi doresc bun venit în echipă, şi 
sper să nu mă înşel în privinţa ta... à-propos, cred că nu are rost să îţi 
mai menționez faptul că dacă reuşești să îmi trădezi aşteptările, nu voi 
ezita nicio clipă să te omor! 

Robert îi aruncă un zâmbet ce însemna mai mult decât orice 
răspuns, și îi întinse mâna. Arian o strânse puternic în a lui, şi tocmai 
se pregătea să mai zică ceva, când un sunet asurzitor dispersă toate 
particulele de aer greu din jurul lor, antrenându-i într-o cădere 
ameţitoare. 

— Ce naiba e asta? Robert se ținea strâns de mâna lui Arian, 
care încerca să expire cât mai mult aer, dar fără niciun efect vizibil. 

Deși plămânii lui erau goi de aerul ce îl inspirase, căderea părea 
a nu fi încetinită deloc. Sunetul asurzitor continuă să le facă urechile să 
îi doară, şi aerul din jurul lor să fie disipat. Se apropiau cu viteză de 


pământ, şi amândoi căutau febril o metodă de scăpa din asurzitoarea 
cursă. Arian scoase pistolul și începu să tragă înspre pământul de sub 
ei, unde deocamdată nu reușeau să distingă existenţa vreunui element 
care să provoace acel sunet. Arian trăgea în continuare mizând pe 
faptul că au avut o cădere verticală, ceea ce înseamnă că tunelul 
sunetului era perpendicular cu suprafața pământului. Ori dacă e 
produs de un element, de o armă, aceasta nu putea să fie decât la 
capătul tunelului, chiar sub ei, așa că spera ca în curând să aibă și 
contact vizual. Îi părea rău că și-a aruncat casca după ce Robert a picat 
de pe Fbot şi nu şi-a mai ridicat-o, pentru că l-ar fi ajutat enorm în 
aceste momente informaţiile pe care le-ar fi primit de la ea. Acum 
trebuia să se bazeze pe vederea lui foarte bună şi intuiție. Trebuia să 
existe ceva acolo jos care să producă acest sunet, şi dacă reușea să îl 
elimine, ar putea să intre din nou în starea de levitaţie datorită aerului 
greu şi bineînţeles, ar fi evitat un contact brutal cu pământul. El ar fi 
scăpat, datorită nanoboţilor din care era formată suprafața pielii lui, 
dar Robert sigur ar fi murit, şi nu își permitea în momentul de față să îl 
piardă, de abia îl recrutase. La viteza aceasta de coborâre, Arian calculă 
mai puţin de douăzeci de secunde rămase, înainte să urmeze contactul 
cu pământul, ceea ce însemna că mai avea doar aproximativ 
cincisprezece secunde să localizeze ţinta și să o distrugă. Și într-adevăr 
nu termină gândul bine, că sub el un punct albastru începea să crească 
în mărime şi imediat observă şi undele sonice produse de el. Atunci a 
realizat că nu contactul cu pământul avea să îi distrugă, ci puterea 
sunetului, care la bază spărgea bariera sunetului. Îşi simţea corpul că 
explodează şi urechile îl dureau îngrozitor. Nanoboţii au intrat în 
funcțiune protejându-i urechile lui Arian, disipând energia. La fel şi 
pielea, sub acțiunea nanoboților care îi protejau restul corpului, ceea 
ce făcea ca Arian să nu mai simtă nicio durere. Acest lucru îi permitea 
să gândească o strategie pentru a-l salva pe Robert care în acest 
moment era expus în totalitate. Apoi trebuia să se gândeascu cum să 
scape și el din această situaţie dificilă. Robert avea fața tumefiată de la 
presiunea pe care sunetul o exercita asupra urechilor și asupra 
creierului, sângele îi curgea din urechi şi din nas, iar nasul artificial era 
inutil în aceste momente. Arian nu a mai stat pe gânduri şi a comutat 
pistolul pe impuls electromagnetic. Era singura cale de a trece de 


bariera sunetului, gloanţele neputând înainta în acele unde. Un led 
verde aprins în partea dreaptă a pistolului îl anunță că pulsul 
electromagnetic e încărcat şi pregătit, şi fără nicio ezitare a apăsat pe 
trăgaci. Mai avea zece secunde până la impact, şi pulsul 
electromagnetic nu a avut niciun efect! „Nu se poate!” dar nu mai avea 
timp să se gândească la altceva. 

— E naturală chestia de mai jos! urlă el la Robert, trebuie să te 
salvez, ține-te bine, am să te scot din tunel, și atâta timp cât nu tragi 
aer în piept, vei fi bine, vei pluti! în timp ce îi spunea aceste cuvinte, 
Arian își comută pistolul pe unde de şoc, şi îl îndreptă către pieptul lui 
Robert. 

Robert se simți lovit în mai puţin de o miime de secundă de 
două ori. O dată șocul produs de pistolul lui Arian, și apoi trecerea prin 
zidul tunelului din nou în imponderabilitate. Durerea simțită îl făcu să 
deschidă ochii, îndeajuns pentru a vedea cum Arian dispare cu o viteză 
uluitoare către acea formă naturală. A mai observat și forma de pâlnie 
a tunelului, semănând cu o tornadă, doar că în loc de spirale, aici 
tunelul era format din inele provocate de undele sonice. În următorul 
moment își pierdu cunoștința și începu să cadă și el cu o viteză 
considerabil mai scăzută decât a lui Arian. Își pierduse nasul artificial 
la impactul cu zidul sonic al tunelului. Nu a mai reușit să apuce să vadă 
cum tunelul a dispărut, și odată cu el și sunetul acela asurzitor, iar 
Arian a fost oprit la câțiva metri de de acel punct albastru. Între timp 
devenise o cuvă plină cu apă albastră care nu era deranjată de nici cel 
mai mic val. Părea din sticlă. În jurul acelui bazin, o faună şi floră mai 
puţin cunoscută ascundea sute de ființe ce păreau a demonstra 
inteligență. O singură privire asupra uneia dintre acele ființe care 
stătea cu câţiva păși în față celorlalţi, ținând impunător în mână un fel 
de toiag, a fost de ajuns pentru a realiză că acela e conducătorul lor. 
Semănau cu oamenii, dar nu putea să își dea seamă dacă erau oameni 
din trecut sau cei din viitor. Toţi se uitau undeva deasupra lui, așa că 
își întoarse capul, bănuind că e vorba despre Robert, dar uimit să vadă 
că și acesta cobora cu destul de mare viteză către pământ. Avea să se 
lovească de apa aceea ca de sticlă, și mai mult ca sigur își va găsi 
sfârşitul acolo. Un val porni de la cel ce părea a fi conducătorul către 
celelalte ființe. Valul s-a propagat până la ultima ființă şi apoi a început 


să revină, de data aceasta având o formă cu totul schimbată. Se 
formase o cupolă care se închidea la trei sutesaizeci de grade. Centrul 
cupolei a luat forma unei plase concave, şi imediat ce se închise, Robert 
a fost prins în acea plasă şi lăsat ușor la pământ. Apoi din nou valul se 
retrase înspre ființele care erau cele mai în spate, şi începu să revină 
din nou către conducător. Arian observa că doar conducătorul nu își 
schimbase formă, în rest, toată populaţia se contopise într-o formă 
comună pentru a conduce înspre salvarea lui Robert. Un nou val porni 
din partea conducătorului, dar de data aceasta nu se întâmplă nimic, 
valul nu a mai revenit. Arian nu a putut decât să presupună că în acest 
fel comunicau. Și într-adevăr începu să vadă sute de mici astfel de 
valuri, care se propagau chiar şi doar între două ființe. Conducătorul 
începu să se miște înspre el, o mișcare lină și bipeda, dar fără ca 
picioarele lui să pară a face vreo mișcare. Atunci observă Arian că 
picioarele lor se terminau unite pe o placă organică sub care se putea 
observa o cuvă albastră la fel ca și cea deasupra căreia plutea acum. 
Cuva îi susținea la o distanță de câțiva centimetri deasupra 
pământului. Făcea parte din corpul lor, aşa că înaintarea sub această 
formă nu avea cum să le creeze niciun fel de probleme. Arian începu și 
el să coboare şi deoarece nu mai avea impuls, se văzu obligat să atingă 
suprafața aceea netedă și albastră pentru a înainta și el către 
conducătorul acelor fiinţe. Un nou val, de data aceasta însoţit de o 
mişcare rapidă a mâinii în care ţinea toiagul conducătorul îl atenționă 
că nu era cea mai bună idee să atingă acea suprafață. În consecinţă se 
opri şi aştepta să se apropie conducătorul de el. Din nou înjură în gând 
lipsa cășştii pe care o lăsase la intrarea în peşteră. De data aceasta ştia 
că informaţiile pe care le-ar fi putut primi de la cască i-ar fi conferit un 
avantaj net față de acele ființe, şi pe lângă aceasta nu ştia încă dacă 
avea să poată să comunice cu ele. 

— Arian! conducătorul avea o voce ca un cântec, minunată și 
melodioasă, auzeai în sunetul ei vocile a tuturor acelor ființe din jurul 
lui. Te aşteptam, Arian! 

Un nou val porni de la conducător, şi din nou se formă cupola 
aceea de mai devreme, dar de data aceasta având două ochiuri de 
plasă, ce se închiseră sub picioarele lui Arian și sub placa organică a 
Conducătorului, ridicându-i pe amândoi înspre înaltul cerului. Arian 


preferă să aştepte şi să asculte ce are Conducătorul de spus. Trecuseră 
secunde bune până când Conducătorul începu din nou să vorbească pe 
tonul său melodios, timp în care amândoi se studiaseră reciproc: 

— Profeția ne-a spus că viitorul nostru va depinde de cel care va 
cobori din ceruri și va distruge bazinul albastru. Noi nu am fi putut să 
ne salvăm altfel, deoarece nu ne puteam apropia de bazin. De câte ori 
încercam să îl distrugem, acesta își cobora asupra noastră sunetele și 
puţini reuşeau să supravieţuiască. Eram o rasă numeroasă, dar am mai 
rămas doar cei pe care îi vezi aici. Ne numim Sorg și deoarece ne-ai 
salvat de la extincţie, îți datorăm totul! dacă vreodată vei avea nevoie 
de ajutorul nostru, ştii unde ne găseşti. Acum, dacă mai dorești să afli 
altceva de la noi, îți suntem la dispoziţie! 

Arian îl privi cu atenţie, încercând să surprindă elemente ce l-ar 
putea ajuta în aflarea a cât mai multor informaţii în legătură cu aceste 
fiinţe. Apoi se adresă către Conducător cu o voce fermă și sigur pe el. 

— Aş dori să îmi răspundeţi la o singură întrebare: Cine a 
realizat Profeţia? 

— Ştiam ca asta vei întreba, chiar Profeţia a spus-o! încă o 
dovadă care atestă faptul că tu eşti cel despre care vorbește. Oricine 
altcineva ar fi avut o mie de întrebări, și poate, din greşeală, una dintre 
ele ar fi fost asta! Dar nu tu! Tu ai pus o singură întrebare, dar aceasta 
e întrebarea care îți aduce răspunsul la toate celelalte o mie. 

— Vă mulțumesc pentru apreciere, dar aş vrea să îmi 
răspundeți la întrebare! 

— Profeţia eşti tu, Arian! Tu ne-ai spus că ai să revii şi ai să ne 
salvezi acum multe mii de ani. Am avut momente în care poporul 
nostru și-a pierdut speranța, modul în care Bazinul Albastru distrugea 
semeni de-ai noștri ne-a făcut să credem că existenţa ta este doar un 
mit, și că nu se va mai întâmpla niciodată ceea ce s-a întâmplat acum. 
Eram pe punctul de a lansa un atac final cu ultimele noastre forțe 
asupra Bazinului Albastru în momentul în care ai apărut tu, atac care 
probabil ar fi însemnat exterminarea definitivă a speciei noastre. Am 
trăit până acum înconjurați de sfaturile și învățăturile tale, şi acum 
avem onoarea și fericirea de a te avea în fața noastră, în cel mai crucial 
moment al existenţei noastre. După cum spuneam, tu ne-ai învățat tot 
ce știm acum, inclusiv limbajul acesta ciudat, care din păcate s-a 


pierdut de-a lungul timpului. Sunt doar câțiva dintre noi, cei mai 
bătrâni care ştim limbajul tău şi care ne numim Păstrătorii Profeţiei. 
Tot noi suntem cei care transmitem mai departe toate cunoștințele 
noastre către cei care ne vor urma în păstrarea Profeţiei. 

— Dar nu înţeleg... eu de ce nu îmi aduc aminte de voi? dacă eu 
sunt cel care a scris Profeţia, atunci cum de nu am nicio amintire legată 
de aceste lucruri? 

— Pentru că tu ai ales să nu știi! Pentru că te așteptai ca „Ei” să 
afle marele tău secret, și să te distrugă, împreună cu noi... dar asta nu 
avea să se întâmple deoarece ai ales să îți ștergi memoria în ceea ce 
priveşte locul acesta și să ne-o lași nouă în păstrare, împreună cu 
Maşina, până când momentul în care vei avea nevoie de amintiri va 
veni. Atunci doar vei putea să ştii ce s-a întâmplat cu adevărat aici. Noi 
nu putem să îți spunem, pentru că nici noi nu ştim! Ne-ai lăsat în 
Profeție doar ceea ce trebuia să auzim şi să știm, dar mai este o parte 
pe care nu ne-ai împărtășit-o, o parte care este doar pentru tine, şi ne 
gândim că partea aceea reprezintă memoria ta din perioada 
respectivă. 

— Maşina? Ce știți voi despre Maşină? 

— Profeţia spune că tu ai apărut în mijlocul poporului nostru 
coborând din ceruri și aducând cu tine ceea ce numești a fi Maşina! 
Probabil te întrebi de ce Maşina nu e cu noi... teritoriul nostru a fost 
mult mai mare și mai extins, dar cu timpul, Mașina a rămas ascunsă la 
locul ei, acolo unde tu ai lăsat-o, dar noi ne-am retras către locul în 
care Chems-ul a început să se dezvolte! Am primit instrucțiuni clare 
din partea ta că Maşina să nu fie mișcată, regulă respectată până în 
ultima clipă. Strămoșii noștri au considerat că este destul de bine 
ascunsă în adâncul pământului pentru a nu putea fi găsită de către 
nimeni, ceea ce a dus la retragerea lor către actualul nostru cămin, 
Conducătorul Sorg arătă mândru către imensul Chems. 

— Pe lângă aceasta, continuă el explicaţiile, în mod regulat erau 
trimişi câte doi reprezentaţi pregătiți aproape un ciclu complet pentru 
a verifica existența Maşinii. În acest mod am reușit să păstrăm 
contactul cu Maşina și să ne asigurăm de existenţa ei. Dar din păcate, 
de când a apărut Bazinul Albastru, a început exterminarea speciei 
noastre, iar cei care trebuiau să fie trimiși să verifice existența Mașinii 


au preferat să rămână să lupte alături de semenii lor. Din această 
cauză, timpul îndelungat trecut și lupta pentru supravieţuire pe 
parcursul atâtor generaţii au estompat existența Profeţiei, şi doar 
câțiva dintre noi, cei bătrâni mai menţinem contactul cu ea. 

— Unde se află Profeţia? şi cum pot să îmi recapăt memoria? 

— Pentru ca acest lucru să se întâmple... va trebui să treci un 
test! vocea melodioasă a Sorgului conducător era plină de inflexiuni şi 
Arian nu putea să citească nimic în ea. 

— Tind să cred că tot eu am înființat testul acesta, ca să fiu sigur 
că eu sunt adevăratul Arian, nu? 

— Da, ai dreptate! Dar după părerea noastră, este un test simplu 
şi uşor de trecut, aceasta bineînţeles în condiţiile în care tu ești cu 
adevărat acel Arian! Conducătorul își aruncă privirea înspre înaltul 
cerului că și când ar fi spus că doar un singur om ar putea să coboare 
de acolo 

— În ce constă testul acesta? nu termină bine întrebarea că 
simți cum cupola începe să se pună în mișcare și în curând rulau cu o 
viteză considerabilă. Unde ne deplasăm? 

— Profeția a lăsat pentru tine criogenizat un specimen ce se 
pare că a fost creat special pentru acest lucru. Arian profetul, a folosit 
Maşina pentru a crea acest specimen, şi i-a oferit toate capacitățile 
pentru a te înfrunta. Da, Arian, conducătorul observă uimire pe faţa lui 
Arian, va trebui să câștigi o luptă cu un umanoid special creat pentru a 
lupta împotriva ta doar pentru a demonstra că tu ești cu adevărat 
Profetul! 

— Să zicem că e aşa cum susţii tu, dar oricine s-ar putea lupta cu 
acest umanoid... nu? Arian își dăduse seama că întrebarea aceasta era 
la urma urmei îndeajuns de stupidă şi nelalocul ei. 

Conducătorul nu avea de unde să ştie mai multe informaţii, şi 
acest lucru îl dovedise pe parcursul discuţiei. Se resemnă și își spuse că 
trebuie să se relaxeze puțin pentru a gândi corect următoarele mişcări 
ce avea să le facă. 

— Nu știu răspunsul la această întrebare! Arian se aștepta la 
răspunsul acesta, dar sperăm că îl vom afla în curând, continuă Sorgul. 
Știu doar să te anunţ că în acest moment, umanoidul este trezit şi 
pregătit pentru luptă, așa că te sfătuiesc să faci și tu acelaşi lucru! 


Arian preferă să nu mai zică nimic, și se cufundă într-o analiză a 
tot ceea ce s-a întâmplat în ultima oră. „Doar o oră a trecut!” Nici lui nu 
îi venea să creadă că timpul este câteodată atât de liniștit şi de încet, şi 
câteodată atât de volatil. Uităm că noi suntem cei care modelează 
timpul, ca urmare a percepției noastre, timpul se creează și se 
formează şi se conturează după necesităţile noastre. La fel și acum, 
toate acțiunile s-au petrecut cu o viteză... Și doar timpul este cel ce 
atestă faptul că lucrurile de mai devreme au avut loc într-adevăr. 

În curând a simţit cum viteza cupolei scade, până ce în final s-au 
oprit şi cupola a început să coboare, lăsându-i pe amândoi la pământ. 
Apoi din nou acel val de retragere, prin care cupola a dispărut, apărând 
în locul ei o mulțime de Sorgi. Abia atunci a reușit Arian să observe că 
se aflau într-o altă peşteră, la rândul ei imensă, în care nu se mai 
simțea imponderabilitatea atât de puternic, dar în schimb simţea o 
adiere de vânt fierbinte. Se gândi că singură posibilitate este ca acest 
loc să fie situat aproape de mantaua superioară a structurii terestre, 
formată în mare parte din magna. Acest lucru ar putea să explice şi 
existenţa aerului greu, datorită polarizării excesive. Imediat ce corpul 
se obişnui cu noile condiţii, și ochii începură să străpungă 
semiobscuritatea peșterii, un sentiment de déjà vu îi cuprinse 
simţurile. În fața lui se ridica o construcţie atât de familiară, o clădire 
imensă, cu o înălțime de peste două sute de metri din câte a putut să 
estimeze, şi o suprafaţă ce acoperea peste zece hectare de pământ. Dar 
nu mărimea era ceea ce impresiona, ci faptul că întreaga clădire își 
schimba forma în mod continuu, transformându-se ca și când ar fi fost 
vie. Un robot complex, care putea să se adapteze și să se repare, care 
asigură toate necesitățile traiului și care își extindea în mod continuu 
baza, oferindu-şi noi funcționalități și răspunzând cererilor locatarilor 
săi. Arian îşi aduse aminte cu plăcere despre perioada Intermediarilor 
când asemenea construcții integral robotizate luptau alături de oameni 
pentru a contracara atacurile necontenite ale „Lor”. Ştia că el a avut un 
aport important la dezvoltarea acestor construcţii gigant integral 
robotizate prin realizarea unor codificări transpuse la nivelul 
mainframe-ului fiecare maşini în stadiul incipient. În momentul în care 
construcția manuală atingea un anumit punct de dezvoltare și asigura 
viitoarea construcție cu necesarul pentru dezvoltarea ulterioară, 


mașina prelua singură activitatea de dezvoltare prin activarea softului 
conceput de Arian. Din acel moment, mașina se putea întreține 
singură, se repara singură, și susținea viața umană la cele mai bune 
standarde, oferind atât protecţie, cât și condiţii prielnice pentru trai. 
Oamenii care trăiau în interiorul construcției, puteau să execute mici 
modificări în cod, astfel că dacă doreau o casă normală, puteau să 
oprească dezvoltarea și să mențină în funcțiune doar capacitatea de 
reparare și mentenanţă. La fel, dacă doreau să cultive pământul, sau să 
exploateze minerale, sau să facă sport, puteau să seteze mașina să se 
dezvolte pe domeniul dorit. A însemnat o minune a tehnologiei la 
vremea respectivă. Din păcate, în ultimele momente ale existenţei 
Intermediarilor, „Ei” au reuşit să realizeze și să strecoare un virus în 
rețea, virus ce conţinea secvenţe de cod ce odată înserate în codul 
sursă, au setat mașinile pentru autodistrugerea lor şi distrugerea 
specimenelor umanoide existente pe teritoriul în care mașinile își 
dezvoltau activitatea. Arian își amintea cum vedea mașinile 
distrugându-se, și cu toate că a încercat să intervină, nu a mai reuşit să 
facă nimic. S-a învinuit mult timp pentru această pierdere, şi deşi ştia 
că nu acest lucru a cauzat exterminarea Intermediarilor, totuși au fost 
pierderi omeneşti uriașe. lar acum stătea în fața unei mașini din timpul 
Intermediarilor, ce se pare că a scăpat de virusul ucigaș, dar nu își 
putea da seama deocamdată cum a reuşit să facă acest lucru. 

— Ştii cumva cum a ajuns mașina această aici? se adresă Arian 
conducătorului. 

— Ştim doar că tu ai realizat-o, dar Profeţia nu ne-a zis cum. 
Generaţii întregi au fost martore la dezvoltarea continua a ceea ce tu 
ne-ai spus că se numeşte „Chems”. Din ceea ce înseamnă o casă simplă, 
a ajuns ceea ce vezi acum. Înainte era şi mai mare, dar în timp, 
deoarece populația noastră a fost vădit micșorată, mare parte din ea 
nu și-a mai dovedit utilitatea, astfel că ea singură a recurs la 
distrugerea şi reconstrucția unor părţi din ea. Înăuntru vei găsi atât 
Profeția, cât şi amintirile tale, precum și testul pe care trebuie să îl 
treci! Te invit să intrăm, pentru că știm că timpul este cel care în acest 
moment îţi creează probleme. 

Arian se uită la conducător ca şi când atunci s-ar fi trezit 
dintr-un vis. Sentimentul de mai devreme, acel plăcut dâjă vu se 


estompase acum, lăsând în urmă lui un gol pe care Arian se chinuia să 
îl umple cu altceva. Mintea lui căuta un motiv pentru care să intre în 
acest joc, şi îl găsi în curând, nu unul, ci chiar două. Primul motiv veni 
cu o întrebare către conducător: 

— Cum se face că am fost de atâta timp atât de aproape de voi, și 
totuși să nu ştiu despre existența voastră? știu că am scanat toată 
planeta, înainte de a mă hotărî să mă stabilesc în această dimensiune, 
tocmai bazându-mă pe faptul că planeta este goală și nu mă poate 
deranja nimeni. 

— Dar noi am știut tot timpul despre existența ta pe acest 
pământ, dar nu ştiam cine ești! Am presupus că dacă nu vom 
interacționa, şansele de a descoperi existența Mașinii ar fi minime, 
exceptând posibilitatea ca cineva să se fi stabilit în această zonă doar 
pentru a căuta Mașina. Se pare că ne-am înșelat, şi că tu ai venit aici 
special pentru a fi aproape de Maşină. Dar după cum ţi-am spus și mai 
devreme, lupta noastră pentru păstrarea speciei, și nevoia de a 
distruge Bazinul Albastru ne-au făcut să ne îndepărtăm privirile de la 
apărarea Maşinii! glasul conducătorului, deși melodios, căpătă o 
intonaţie baritonală ceea ce denota părere de rău și conştientizarea 
greșelii făcute față de rugămintea lui Arian. 

Arian alese să nu mai continue discuţia, atâta timp cât din nou 
Conducătorul nu mai părea a fi capabil de a oferi răspunsuri concrete. 
Ajunseseră între timp la intrarea în Chems, intrare păzită de doi ochi 
mobili situaţi în partea de sus a zidului, deasupra cărora tronau două 
arme de mici dimensiuni. A urmat o scanare cu laser a întregului corp, 
şi Arian înțelese uitându-se în ochii Conducătorului şi văzând privirile 
uimite ale mulțimii că această scanare avea să spună adevărul despre 
el, avea să scoată la iveală dacă el este cel așteptat de Profeție sau nu. 

— Se pare că nu ne-am înșelat! Conducătorul era fericit, drept 
dovadă trilul intonat pe cuvintele rostite. 

Și într-adevăr, imediat uşa se deschise creând o intrare înspre 
ceea ce însemna mii de tone de fier şi cabluri, constituind cea mai mare 
mașină creată vreodată. Pașii lui Arian se îndreptau calmi pe holurile 
lungi, fără să ceară nicio explicaţie, nicio direcţie. În spatele lui, 
Conducătorul îl urma, pe când restul populaţiei dispărea în grupuri pe 
celelalte holuri ce intersectau direcția de mers a lui Arian. Cu mâinile 


împreunate la spate, fruntea puţin aplecată, dar ochii observând în 
detaliu tot ce îl înconjura, Arian își continuă drumul, în curând urmat 
doar de Conducător. 

— Se pare că știi să te îndrepți singur înspre Profeţie! 
Conducătorul părea puţin uimit, dar era conștient că Arian deținea o 
explicaţie logică 

— Adu-ţi aminte că eu am construit aceste mașini, eu le-am 
integrat softul pentru dezvoltare! intonaţia era plină de durere, 
durerea cumulată a milioanelor de suflete ce își găsiseră sfârşitul între 
fiarele creației lui. Şi cu ele mi-am distrus specia! 

Al doilea motiv pentru care își dorise mai devreme să rămână 
era găsirea amintirilor pierdute şi odată cu ele aflarea motivului 
pentru care acest Chems există aici. Se opri în fața unui panou de 
control, și începu să se joace cu softul acestuia, aceleași cuburi ce 
reprezentau encriptari la fel ca și la Maşină. Conducătorul privea uimit 
la zecile de cuburi și inscripţiile de pe ele și încerca să înţeleagă ce vrea 
Arian să facă. În curând simţi cum toată Chems începe să tremure şi să 
se mişte. 

— Ce se întâmplă? întrebă Conducătorul vădit speriat 

— Aduc Camera de Control la noi. Pentru ca acest lucru să se 
întâmple, Chems trebuie să fie reconfigurat şi să îşi modifice structura 
interioară. Stai liniștit, niciunul dintre semenii tăi nu are să pățească 
nimic. Am codificat foarte bine softul, și l-am pregătit pentru tot ceea 
ce avea să urmeze, inclusiv pentru decimarea populaţiei voastre... 
Arian aruncă o privire Conducătorului, care încurcat de cele ce auzea 
ridică din umeri în semn de neputinţă. 

— De unde am ştiut eu ce are să se întâmple? spera să nu fie 
ceea ce îi trecea acum prin cap. 

Partea de hol din faţa lor se rupse de la jumătate și începuse să 
îşi modifice structura, transformând totul într-o cameră care necesita 
o parolă. Arian nu mai pierdu timpul știind că nu are de unde să știe 
parola, așa că din nou începu să se joace cu cuburile și cu simbolurile 
indescifrabile pe care le forma. Luă un cub, extrăgea un simbol din el, 
după care trăgea simbolul peste alte cuburi. Din cuburile peste care a 
trecut erau extrase un set de alte simboluri ce se alăturau primului. 
Dintre aceste ultime simboluri, Arian extrăgea doar două pe care la 


alătura primului, pe restul eliminându-le. Cu cele trei simboluri 
obţinute, forma un cub, pe ale cărui fețe se puteau vedea cele trei 
simboluri. Restul fețelor erau goale. Cubul format îl arunca înapoi în 
mijlocul celorlalte, și apoi singur, revenea în centrul ecranului, dar de 
data aceasta cu toate fețele acoperite. A repetat de câteva ori mișcarea, 
alegând de fiecare dată cu grijă simbolurile inițiale. Aceste prime 
simboluri formau linii de cod în care informaţia era deținută. Fiecare 
curbă, colț sau linie a simbolului reprezenta o encriptare, astfel ca 
simbolul întreg era un conglomerat de informații. Simbolul corect ales, 
aruncat printre celelalte, extrăgea informația legată de ceea ce se 
dorea. Cubul reprezenta amestecarea informaţiei iniţial, pentru ca 
ulterior să formeze punțţile de legătură și nodurile din circuitul logic. 
Pentru Arian citirea simbolurilor era o joacă de copil, atâta timp cât o 
mare parte din secvențele de cod păstrau amprenta geniului lui. În 
curând ușa era deschisă și Arian urmat îndeaproape de Conducător, 
care încă era uimit de cele ce a văzut, pășiră înăuntru. Centrul de 
Control era plin de ecrane hologramice și despărțit printr-un geam 
gros de ceea ce părea a fi o arenă. La vederea arenei, Arian încercă să 
își reprime un nou gând dureros. Dar acesta reuși să iasă la iveală, 
aducându-i în minte nenumăratele lupte pe care le-a dus în astfel de 
arene pe parcursul Intermediarilor împotrivă „Lor”. Reuși să îşi scoată 
din minte crimele aduse de arenele ce existau în fiecare astfel de casă 
în perioadă Intermediarilor, şi încercă să se concentreze mai departe 
la găsirea amintirilor. Arian se întoarse către Conducător în speranța 
că avea să îi poată răspundă la următoarea întrebare: 

— Oare are vreun sens să te întreb dacă știi unde îmi găsesc 
amintirile? 

— Profeţia a spus că trebuie să treci testul, nu știu mai mult de 
atât! Profeţia se află chiar în fața ta, Arian! Conducătorul se apropie de 
unul dintre ecrane şi apăsă un cub hologramic. Chipul lui Arian invadă 
ecranul şi începu să vorbească, dar după doar câteva minute, Arian şi-a 
dat seama că ar asculta fără niciun sens monologul interactiv al 
celuilalt Arian. Era dedicat în mare măsură Sorgilor. 

— Nu se poate! Trebuie să fie ceva lăsat aici doar pentru mine! 
era puțin exasperat datorită timpului pe care îl pierdea cu căutările în 
codificare, dar se părea că nu are altă alternativă. 


— Pot să te ajut cu citirea mai rapidă a mesajului, Conducătorul 
părea a fi o persoană foarte sociabilă 

— Dacă îmi spui ce înseamnă acel „mai rapid”, atunci o să îţi 
spun dacă merită sau nu! Arian se aștepta la orice din partea Sorgilor 
acum. 

— O atingere, doar atât are să dureze, o atingere, Conducătorul 
întinse mâna înspre fruntea lui Arian, ca şi când ar fi vrut să 
exemplifice ce înseamnă o atingere. 

— În cazul acesta, chiar te rog! după cum spuneam şi mai 
devreme, timpul nu e chiar prietenul meu cel mai bun în aceste 
momente. 

Conducătorul aruncă în spatele său acel val prin care ei 
comunicau. În câteva secunde îşi făcu apariţia în uşă un copil destul de 
plăpând şi cu o privire blândă şi înțelegătoare. Copilul se apropie de 
Arian, puse mâna pe cubul hologramic pe care mai devreme apăsase 
Conducătorul, și întinse mâna cealaltă către fruntea lui Arian. Acesta a 
închis ochii pentru o clipă, acceptând atingerea, pentru ca în următorul 
moment, să îi arunce Conducătorului o privire plină de mulțumire. Se 
întoarse către ecrane şi privi în jos înspre arenă. Manevră rapid câteva 
cuburi și o ușă se deschise sub el concomitent cu o alta în cealaltă 
parte a arenei. Pe acea ușă se năpusti un corp ciudat, părând a fi 
umanoid, fără niciun fir de păr pe el, plin de cicatrici, de lovituri şi 
sânge din câte putea să îşi dea seama Arian de la distanța aceea. Corpul 
părea a fi format din mai multe elemente adunate parcă în grabă, unite 
m şi mai mare grabă și total disproporționale. Nu părea a deţine vreun 
strop de inteligență, drept dovadă modul hilar aproape în care își 
mişca picioarele, ca și când nu l-ar fi învățat nimeni să umble în modul 
biped. Arian se îndreptă și el către ușa ce permitea intrarea în arenă. 
Pe măsură ce se apropia de acel corp îi vedea ochii injectaţi și gura 
plină de sânge, mâinile la fel, cu niște unghii groase, murdare şi 
ascuţite la fiecare deget, niște veritabile arme. Arian nu a stat pe 
gânduri niciun moment și înainta către el, pregătindu-se pentru ceea 
ce va urma. La mai puțin de trei metri de acel corp, scoase pistolul şi îi 
descărcă în zona inimii două cartuşe. Oponentul hidos căzu la pământ 
instantaneu, fără nici cea mai mică urmă de reflex. Arian se apropie şi 
se aplecă peste el, dar în următorul moment, unghiile acelea murdare 


se înfipseră în gâtul lui, deschizându-i nişte răni adânci. Doi stropi de 
sânge se prelinseră pe fața hidoasă a oponentului, stârnindu-i acestuia 
niște accese ce îl făceau să se contorsioneze, dar fără să slăbească 
strânsoarea. Încerca din răsputeri să îşi apropie colții de faţa și gâtul 
lui Arian, încercând să îl muşte. Ochii injectaţi și privirea nebună a 
acestuia, cu pupilele dilatate arătau dependenţa, probabil dependenţa 
la mirosul cărnii umane sau la gustul sângelui. Arian îi simțea 
respriaţia oribilă pe faţa lui și îşi spuse că prea mult i-a permis acelui 
corp diform să se apropie de el, așa că îi aplică două lovituri în zona 
axială, care la prima vedere păreau să nu aibă niciun efect vizibil. Nu a 
mai stat mult pe gânduri și cu pumnul încleştat îi mai aplică o lovitură 
în care a pus mare parte din forța imensă pe care o deţinea. Lovitura a 
avut efectul scontat, adică şi-a lăsat oponentul cu capul într-o baltă de 
sânge, și cu o gaură începând din zona gurii până în ceafă. Încă o 
lovitură aplicată în zona frunțţii, o nouă gaură în capul oponentului. De 
data aceasta, scoase din creierul acestuia un mic cub, aproape la fel cu 
cel pe care i l-a înserat Andreei. 

— În sfârşit, toată această mizerie începea să devină ridicolă! 
Arian, se ridică şi se îndreptă către uşa de la Centrul de Control. Acolo, 
îl aștepta Conducătorul, într-o poziție aplecată, pe cât îi permitea 
stabilitatea cuvei. La fel în spatele lui, în număr mare veniți să observe 
lupta lui Arian o mulțime de Sorgi, care la vederea lui Arian, se 
aplecaseră şi ei. 

— Ce se întâmplă, ridică-te, de ce vă închinaţi? Arian nu era 
deloc fericit de ipostaza în care era pus. 

Conducătorul își ridică puţin privirea din pământ și îi spuse: 

— Mărite Conducător, noi suntem doar niște sclavi în fața 
Mariei tale, poţi să dispui de noi cum crezi de cuviință. Vom face tot ce 
doreşti, și promitem obediență și respect față de înaltul nostru 
Conducător, Marele Arian! 

— Ce naiba se petrece aici, e vreo glumă sau altceva? lui Arian 
nu îi venea să creadă ceea ce vedea. „Nu am acum timp de prostii 
dintre acestea, dar totuşi se pare că nu o să scap de ei prea curând, așa 
că poate ar fi mai bine să le fac jocul” se gândi Arian și îi prinse foarte 
bine această idee. 

În curând era din nou pe cupolă, de data aceasta singur, 


Conducătorul fiind undeva în mulţime, nu mai voia să urce alături de 
el. Se îndreptau spre locul unde îl lăsase pe Robert, lângă Bazinul 
Albastru. Robert îl aștepta liniștit, păzit de câţiva Sorgi care 
rămăseseră acolo cu el. Rămase mirat când Arian a fost lăsat jos de 
acea cupolă imensă, şi care imediat dispăru, lăsând în locul ei o 
mulțime de Sorgi. Nu se simţea în stare să găsească sau chiar să ceară 
explicaţii, încă nu se obişnuise cu aerul greu și plămânii lui plângeau 
după oxigen. Arian se îndreptă către el, ținând în mâna acoperită de 
sânge închegat un mănunchi de fire, și avându-l alături pe unul dintre 
Sorgi. „Acesta probabil e conducătorul lor” îşi spuse Robert. 

— Robert, mă bucur să văd că eşti în regulă! Se pare că nu mai ai 
probleme cu aerul, Arian chiar se bucură să îl găsească teafăr. 

— Da, într-adevăr, sunt mai bine! nu știa ce să facă, să ceară mai 
multe explicaţii, sau să aibă răbdare până va găsi Arian că e necesar să 
i se confeseze. Pot să ştiu și eu ce s-a întâmplat şi cine sunteţi voi? 
înjură în gând faptul că nu s-a putut abține, dar acum gata, întrebarea a 
fost lansată. 

— E poveste lungă, dar am să ţi-o spun pe drum, acum trebuie 
să plecăm de aici cât mai repede! Am aflat tot ce trebuia să aflăm, şi 
ne-am ales şi cu niște aliaţi de nădejde! Arian se întoarse și întinse 
mâna către Conducător, care la vederea mâinii întinse se aruncă din 
nou în poziţia aceea serviabilă, și după el toţi Sorgii. 

— Ridică-te, Mare Conducător, i se adresă Arian pe un ton 
autoritar. Din acest moment, te proclam Conducătorul tuturor Sorgilor 
iar un Conducător ca şi tine nu trebuie să se aplece în fața mea. 
Ridică-te, deci, şi ai grijă de semenii tăi! 

Un freamăt și mii de valuri traversară mulțimea de Sorgi, iar 
Conducătorul lor se ridica în faţa lui Arian, își aruncă o privire către 
mulțimea din spatele lui, apoi pentru un moment îşi pierdu privirile în 
adâncul Bazinului Albastru, parcă nevenindu-i să creadă că războiul 
s-a terminat. Pe când îi poposiră ochii pe Arian, aceştia îi erau 
înlăcrimaţi, și fericiţi în același timp. 

— Încă o dată, poporul Sorg îți mulţumeşte, Mare Arian! Sperăm 
să te revedem în curând. Acum că nu mai avem niciun război de dus, 
am avea nevoie de nişte sfaturi pe care să ne fundamentăm viitoarea 
structură socială şi economică. 


— Nu cred că mai aveţi nevoie de mine pentru acest lucru, deşi 
Arian se simțea împlinit că îi putea ajuta, ştia că nu mai are cu ce. Cel 
mai bun lucru pe care l-am putut face pentru voi este numirea ta în 
fruntea poporului tău. Am încredere că sub mâna ta, vei dezvolta și îţi 
vei conduce poporul înspre un trai liniștit și în perfectă comuniune cu 
tot ce vă înconjoară. 

Conducătorul nu mai zise nimic, dar se întoarse către poporul 
său, şi le transmise un val nou. Din exterior se formă cupola, dar de 
data aceasta împreună cu un freamăt la început, pentru ca apoi 
freamătul să se transforme în zumzet, zumzetul în versuri și versurile 
într-o melodioasă înşiruire de cuvinte. Cupola formă trei plase de data 
aceasta atât pentru Conducător cât şi pentru Robert. Imediat ce toţi 
trei erau la locul lor, cupola începu să se înalțe, urcând în înaltul 
cerului, acompaniată de melodia ce nu încetase niciun moment. În 
curând începură să vadă partea de sus a peșterii. Conducătorul privea 
melancolic înspre tunelul ce se apropia și avea să îi ia pe cei doi, 
rămânând în schimb cu părerea de rău, că aveau să rămână în 
continuare închiși într-o lume limitată! A privit atent cum Robert și 
Arian erau lăsaţi din plasele lor pe pământul tunelului, în timp ce o 
senzație că avea să îi revadă pe cei doi mai repede decât se aștepta îi 
punea stăpânire pe tot corpul. Odată cu acea senzație, și privind în 
ochii lui Arian pentru ultima dată înainte ca cei doi să dispară în 
întunericul tunelului, își dădu seama că sunt liberi, că nu mai au cu 
cine să se războiască şi moartea nu mai are ce căuta între ei. „Trebuie 
să ieşim din această lume, trebuie să explorăm, trebuie să ne 
dezvoltăm, trebuie să trăim!” era prima hotărâre pe care o luă ca şi 
Conducător al poporului Sorg. 

Arian mai aruncă o privire peste umăr la Conducător și văzu în 
ochii lui acea hotărâre şi determinare pe care o vezi la un om care 
operat de cancer, s-a vindecat, oferindu-i-se o a doua şansă la viaţă. Ar 
fi vrut să îi spună că nu are de ce să își facă grija, are să se descurce, 
dar nu mai era necesar, a văzut mai mult decât trebuia în ochii 
Conducătorului. Se îndreptă cu Robert către Fbotul ce îl trântise mai 
devreme pe acesta la pământ şi îi introduse un cod care îl readuse la 
viață. Abia acum și-a dat seama Robert că Arian a fost cel care mai 
devreme îi scurtcircuitase Fbotul cu ajutorul consolei plăcii lui. 


— Mă duc în partea cealaltă să îmi iau placa și ne vedem la 
ieşire. Să nu te duci singur către casă, s-ar putea să te elimine George! 
Aşteaptă-mă afară. Arian se întoarse şi o luă la fugă către marginea 
tunelului și se aruncă în aerul greu ce îl purtă către intrarea unde îşi 
lăsase placa mai devreme. 

În curând amândoi se aflau în drum către casă, fiecare aruncat 
în gândurile sale; Arian rumegând întâlnirea cu poporul Sorg și Robert 
încercând să înțeleagă ce s-a întâmplat acolo jos și cine erau umanoizii 
aceia ce păreau să îl venereze pe Arian. Respira cu plăcere aerul 
nemaisimțind în plămâni nicio durere, dar cu gândul la renunțarea la 
acel viciu deloc productiv, fumatul. Numai gândul că ar fi putut să 
moară acolo dacă ar mai fi respirat mult timp aerul acela greu şi dacă 
nu era Arian, îl determină să ia o decizie ce probabil că nu o va regreta, 
deși ştia că îi va fi foarte greu să ducă la bun sfârşit acest lucru. Îşi 
aduse aminte cât de greu a respirat în primele clipe în dimensiunea 
aceasta. Era din cauză că aerul este atât de pur, fără nici cea mai mică 
urmă de poluare. Plămânii lui parcă nu erau pregătiți să accepte 
existența unui aer curat, fără niciun gram de toxine în el, ei fiind 
obișnuiți cu o mulțime de elemente poluante, cu un regim dur de 
întreținere, şi într-un stadiu avansat de necrofilie. Se întreba oare cât 
mai avea până ce un cancer îl dobora, sau până ce un infarct punea 
stăpânire pe inima lui datorită vaselor de sânge îngroșate din cauza 
nicotinei și a dioxidului de carbon. „Nu, nu se poate, dacă nici acum nu 
am găsit motivele şi exemplele necesare pentru a renunţa la viciul 
acesta tâmpit, atunci nu ştiu când am să o mai fac!”. Îşi promise că va 
face tot posibilul pentru a păstra vii în amintire momentele de mai 
devreme astfel că de fiecare dată când dependenţa îl va îndemna să își 
aprindă o ţigară, el să aibă o armă împotriva ei. Spera să meargă, şi în 
acelaşi timp un sentiment de exaltare îl cuprinse şi o senzaţie de 
putere şi de confort psihic că a reuşit să își arunce din minte 
dependenţa de ţigări. Îi venea să strige de bucurie, dar pentru că 
trebuia să se abțină, se îndreptă doar de spate şi își permise un zâmbet 
larg şi lung, ce se termină în momentul în care Fbotul se opri în fața 
garajului casei lui Arian, înconjurat de oamenii lui George. 

— Lăsaţi armele jos! strigă Arian la ei venind în viteză pe placă. 

George rămase puţin surprins, dar îl ascultă şi le făcu semn 


subordonațţilor săi să asculte de Arian și să nu mai țină armele 
îndreptate înspre Robert. 

— George, în jumătate de oră vreau să fie toată lumea pregătită 
de plecare. 

Intră în casă, urmat de Robert şi se îndreptă înspre liftul ascuns 
în perete. Ținea într-o mână cartea și în cealaltă mână cubul extras din 
capul acelui hidos specimen. Opri liftul doar în apropierea camerei 
Maşinii. Aruncă o privire către Robert, care spre deosebire de sora lui, 
părea că e familiarizat cu locurile acestea. 

— Ai reușit să ajungi şi aici, nu? Arian se gândea că Robert a 
spart şi sistemele de siguranţă şi a intrat în toate zonele, umblând 
nestingherit, probabil observând ce s-a întâmplat cu Andreea şi cu 
Maşina. 

— Da, nu pot să zic că a fost ușor, dar nici extraordinar de dificil. 
Cred că sistemele tale de siguranţă pot fi îmbunătăţite, şi te-aş ajuta cu 
plăcere să o faci, nu ar dura mult, probabil câteva zile, Robert se 
bucură că îi putea fi de ajutor şi că în sfârşit există un om care vedea în 
el potenţialul pe care îl deținea și ce abia aştepta să fie exploatat. 

Arian îi aruncă o privire ce părea să îi zică „Eşti nebun? Crezi că 
ne permitem să pierdem câteva zile? Poate dacă cereai câteva ore sau 
minute... dar nu zile!”. Apoi îşi întoarse privirile căutând pe cineva. Se 
îndreptă către un panou de pe perete și ceru calculatorului să o 
găsească pe doctorul Liu și să îi transmită că vrea să o vadă în cel mai 
scurt timp în camera Mașinii. 

— Aşteaptă-mă te rog afară, îi spuse el lui Robert și acesta 
ascultă fără să mai pună nicio întrebare. Era curios să vadă cum 
funcționa sistemul logic al Maşinii și acele simboluri. La urma urmei 
era un programator! 

Arian se întoarse către panoul de control al Mașinii unde după o 
singură atingere apăru acel ecran hologramic de mai devreme. Se urcă 
în interiorul Mașinii unde mai devreme a stat Andreea, și începu să 
manevreze de acolo simbolurile și cuburile de pe ecran. Poziţionă 
cubul în centrul Mașinii, undeva chiar în spatele sau, și îl lasă pe mână 
laserelor care la fel ca în cazul Andreei începură să despartă fiecare fir 
din mănunchi. Doctorul Liu intră în camera Mașinii, destul de 
bulversată să îl vadă pe Arian manevrând din nou Mașina. 


— Am înţeles că ai vrut să mă vezi, se adresă ea pe același ton 
încântător lui Arian. 

— Da, vreau să îți spun că misiunea ta în cadrul acestui complex 
s-a încheiat conform contractului! Nu intenţionez să te ţin mai mult 
aici, cred că ai făcut o treabă excelentă, dar e timpul să ne despărțim! 
Arian îi spuse toate acestea fără ca măcar să se uite la ea, ci din contră 
se juca în continuare cu ecranul 

Lui Liu îi dispăru orice zâmbet de pe faţă și dintr-odată izbucni: 

— Ce vrei să spui, că mă concediezi? era efectiv un urlet, la auzul 
căruia Arian își ridică ochii din ecran, se uită atent la ea și îi spuse: 

— Nu te concediez, ţi-a expirat contractul şi nu mai am nevoie 
de serviciile tale! 

— Eşti un nenorocit! Adică vrei să îmi iei toată munca pe care 
am depus-o aici, toate descoperirile și să le dai la un ştiu ce alt 
nenorocit de doctor? Asta vrei? și mai ai şi tupeul să vii să îmi spui că 
mi-a expirat contractul! Din câte ştiu eu, contractul l-am făcut pentru 
un an de zile, şi la ultima mea verificare, adică acum două zile, sunt aici 
de exact 983 de ani şapte luni şi două zile! și tu vii acum să îmi spui că 
mi-a expirat contractul?!? era foarte frumoasă în ipostaza aceasta 
nervoasă, şi fără să își dea seama, cuvintele ieşeau atât în engleză, cât 
şi în chineză. Pentru Arian nu asta era o problemă, pentru că oricum 
înţelegea şi vorbea fluent o mulțime de limbi, problema e că nu și-a dat 
seamă că a trecut chiar atât de mult timp aici. 

— Ei bine, continuă el ca şi când Liu nu ar fi zis nimic mai 
devreme, contractul tău era semnat pentru un an de zile din lumea de 
unde ai venit. Ei bine, azi, în acea lume, te vei întoarce exact după un an 
de zile după ce am semnat contractul. Ai uitat că aici suntem într-o altă 
dimensiune? Aici a trecut mult mai mult timp, dar pe Pământ nu a 
trecut decât un singur an! 

— Vrei să îmi spui, că toți prietenii mei, părinţii, rudele, toată 
lumea trăiește, și că sunt doar cu un an mai bătrâni decât atunci când 
am semnat contractul? Scuză-mă Arian, dar sunt confuză... eu am 
măsurat aici anii pe care ţi i-am spus mai sus, şi acum tu vii şi îmi spui 
ceva imposibil... Liu simți nevoia să se așeze, căci picioarele îi 
tremurau. 

— Ar trebui să îţi vezi faţa, Arian zâmbea la vederea stării de 


spirit a doctorului! Aici v-a fost afectată percepția asupra trecerii 
timpului, şi pe lângă asta, aerul pe care îl respiraţi este un aer special, 
format în mare parte din nişte toxine ce se găsesc din belșug în 
plantele ce cresc deasupra noastră. Aceste toxine acționează asupra 
tuturor celulelor din corp, suprascriindu-le la nivelul la care le-au 
găsit. Asta înseamnă că dacă respiri tot timpul acest aer, celulele tale 
își vor păstra nivelul și construcția celor pe care le aveai la prima 
inspirare a aerului. Acest lucru înseamnă pentru corpul tău că nu va 
suferi nicio modificare... vei rămâne veșnic tânără! Mă mir că încă nu 
ați reuşit să descoperiţi această toxină din aer, deşi ați făcut o mulțime 
de teste! 

— Deşi sunt om de ştiinţă, Arian, şi pentru mine orice lucru are 
o explicație empirică, de data aceasta simt că îţi baţi joc de mine şi de 
tot ceea ce înseamnă știință! Liu părea furioasă, şi Arian era sigur că 
dacă ar fi avut o armă la îndemână l-ar fi atacat fără să mai gândească 
nicio secundă. Vrei să îmi spui că aerul pe care îl respirăm este Elixirul 
Tinereţii? 

— Da, poți să îi spui și aşa, eu încă nu m-am gândit să îi dau o 
denumire. Vezi tu, așa a fost posibilă şi existența mea atâta timp pe 
Pământul acesta şi nu numai în această dimensiune, ci chiar în 
dimensiunea noastră, unde eram privat de această toxină... corpul meu 
produce această toxină, astfel că eu nu am nevoie să respir aerul acesta 
ca să rămân la același nivel. Scuză-mă te rog un minut! 

Terminase de manevrat simbolurile și cuburile şi acum laserele 
îi imobilizaseră capul. Liu se apropie de el, și abia atunci observă cubul 
ce era susținut de lasere care începură să conducă firele înspre zona în 
care se găsea hipocampusul. Această zonă era chiar sub lobul 
temporal, astfel că toate firele trebuiau să pătrundă până stabileau o 
conexiune cu reţelele neuronale din hipocampus. Liu nu avea de unde 
să ştie în ce zonă a creierului aveau să fie trimise firele, dar bănuia că 
avea ceva de a face cu memoria, datorită zonei înspre care se 
îndreptau laserele. 

Întregul proces, nu dură mai mult de un minut, și la final, firele 
au fost scoase, laserele oprite, şi Arian se prăbuși la pământ încercând 
să tragă aer în piept din răsputeri. Liu se repezi asupra lui și îi luă 
capul în mâini, punându-l în poziţia culcat, unde îi era mai ușor să 


respire, îi verifică răspunsul pupilelor la stimul luminos și pulsul. 
Toate erau în regulă şi în câteva minute Arian își reveni complet, dar 
pe chip i se citea nemulțumire și nedumerire. 

— Ce a fost asta? Liu era curioasă ce putea să îl afecteze așa de 
tare pe Arian. 

— O amintire uitată, ascunsă şi regăsită! şi acum sunt fascinat 
de ceea ce tocmai am aflat și de ceea ce mi-am adus aminte. 
Pregăteşte-te te rog, o să plecăm în curând, se apropie de ea, îi luă 
capul în mâini şi o sărută pe buzele roşii și supărate. Nu îmi doresc să 
pleci, continuă el, dar nu mai permit să stai aici, nu mai eşti în 
siguranță! Arian se întoarse către Maşină pentru a o închide, dar Liu îl 
prinse de mână, îl întoarse înapoi către ea şi se aruncă înspre buzele 
lui, pornind un sărut nebunesc şi excitant. 

— Te vreau, Arian, te vreau de atâţia ani... am uitat ce am avut 
acasă, am ales să trăiesc doar ca să te văd pe tine, şi îmi pare rău că 
niciodată nu am avut curajul să fac ce fac acum! Liu nu mai ținea cont 
că poate o vede cineva, că în camera de lângă ei încă mai erau savanți 
ce monitorizau procesele prin care a trecut Mașina și Arian. 

— Computer, sigilează camera, fonic, vizual, lumina la treizeci la 
sută şi lansează modul exterior. O ridică pe Liu în brațe, în timp ce 
Computerul transforma camera în pădurea de afară, dar lăsând-o fără 
nicio comunicaţie cu exteriorul. Arian o așeză pe Liu pe suportul 
Maşinii şi se aplecă asupra ei, uitându-se pentru câteva momente atent 
în ochii ei frumoşi, în timp ce îi mângâia umărul, urcând ușor pe gât și 
apoi pe chipul ei de o frumuseţe sălbatică. Pereţii camerei acum 
procesau imaginile din afara casei, oferindu-le senzația că se aflau în 
exteriorul casei, liberi şi nestingheriți de nimeni, în acel decor format 
din fauna şi flora atât de sălbatică şi virgină. Liu a vrut să spună ceva, 
dar un deget al lui Arian peste buzele ei îi opri orice intenţie de a ruina 
momentul din cauza câtorva cuvinte. Uşor, Arian începu să o descheie 
la nasturii halatului alb, şi în curând, Liu se găsea goală și splendidă în 
fața lui, uitându-se la el ca și o virgină ce experimentează gustul 
fructului interzis pentru prima dată. Urmă ea să îi dea jos hainele de pe 
el, cu grijă, de parcă i-ar fi fost frică să nu se spargă. Deşi nu era prima 
dată când îl vedea pe Arian dezbrăcat, era la fel de surprinsă ca de 
fiecare dată de perfecțiunea corpului lui, de mușchii puternic reliefati 


şi de o simetrie extraordinară. Nu se putu abține să nu îi mângâie 
pielea tânără și întinsă pe mușchii ieșiți în evidenţă, o piele puţin 
închisă la culoare, ce scotea și mai mult în evidență corpul parcă 
sculptat al lui Arian. Acesta o împinse în spate uşor, până ce Liu se afla 
întinsă pe spate, începând să o sărute pe buze, pe ochi, pe frunte, nas, 
urechi, gât, se opri puțin mai mult asupra frumoșilor ei sâni pentru ca 
apoi să coboare către zona fierbinte dintre picioarele ei. Un geamăt la 
început timid, pentru ca imediat Liu să se lase purtată pe niște valuri 
imense, un tsunami simțind că trece prin corpul ei. Închise ochii iar 
când îi deschise, Arian era întins lângă ea, susținându-și capul într-o 
mână şi uitându-se cu un zâmbet ștrengăresc la ea. Cu cealaltă mână îi 
mângâia uşor sânul. Se întinse către ea, o sărută pe vârful nasului, şi 
apoi se ridică şi începu să se îmbrace. 

— Ce mi-ai făcut? Liu era confuză, nu își aducea aminte nimic, 
simțea doar acea senzaţie de plăcere imensă şi urmele unui orgasm ale 
cărui valuri încă mai circulau prin venele ei, trimițându-i semnale 
electrice către creier. 

— Îmi pare rău, dar nu aveam timp pentru așa ceva, așa că am 
comprimat timpul. Ceea ce s-a întâmplat în două ore, în realitate a fost 
doar o secundă! Nu te speria, în câteva minute vei avea memoria la 
loc... sper doar că o să rememorezi cu plăcere orele de mai devreme! 
Arian era îmbrăcat și pregătit de plecare, când un prim flashback îi 
apăru în minte lui Liu. Se îmbujoră toată și începu să gâfâie în timp ce 
își recăpăta memoria. 

— Da, ai tendinţa să retrăiești pentru scurt timp ceea ce s-a 
întâmplat în perioadă aceea! Arian zâmbea văzând-o cum resimte un 
orgasm intens, pentru ca apoi să deschidă ochii, să îl privească şi să îi 
şoptească „Mulţumesc!”. Sper să îți mai aduci aminte din când în când 
şi de mine după ce vei pleca în cealaltă dimensiune, continuă el mai 
mult ironic. 

— Nu fi rău, Arian, bineînţeles că o să ne mai întâlnim atâta timp 
cât îți dorești și tu lucrul acesta! Liu abia reușea să articuleze cuvintele, 
dar încet, începuse să se îmbrace și ea, încă afectată de imaginile din 
creierul ei care îi arătau ceea ce s-a întâmplat mai devreme. Simţea un 
dâjă vu, dar se simţea excelent, că și când ar fi trăit de două ori acele 
senzaţii extraordinare. 


— Haide, trebuie să plecăm! spuse Arian și se opri să o 
privească pe Liu în timp ce îşi acoperea corpul frumos cu câte un inutil 
obiect vestimentar. 

Comandă computerului să revină la camera inițială, indiferenți 
la discuţiile şi privirile pe care doctorii din camera alăturată le 
aruncau, Arian o mai sărută încă o dată pe Liu înainte să iasă din 
cameră. O trimise apoi să își pregătească lucrurile pentru că aveau să 
plece în jumătate de oră. Se îndreptă către Robert care muncea ceva la 
un calculator 

— Haide, Robert, trebuie să punem cartea din nou în seif! Ce 
lucrezi acolo? Arian își aruncă o privire peste umărul lui Robert și văzu 
că acesta verifica sistemele de securitate, și după expresia de pe fața 
lui nu părea deloc satisfăcut. 

— Am aruncat o privire la modul în care ai configurat sistemele! 
Sunt bune, dar nu foarte bune! Adică eu, continuă Robert, dacă le 
studiez puțin, aş putea să le sparg pe toate! Poate dacă m-ai lasă puţin 
timp cu ele, aş putea să le rescriu și să le fac imbatabile. 

— Nu acum, nu avem acum timp pentru așa ceva! Trebuie să 
plecăm, dar am sentimentul că vom reveni în curând aici şi atunci ai să 
ai timp să te ocupi de ele. Acum dă-mi cartea și du-te să o aduci pe sora 
ta. Va veni şi ea cu noi! Arian luă cartea din mână lui Robert și cu mână 
cealaltă se întinse şi îl prinse pe Robert de ceafă lovindu-l violent cu 
capul de masă. 

— Ce dracu’! reuși să îngâne Robert ridicându-şi capul cu nasul 
şi gura pline de sânge. De ce ai făcut asta? părea a nu conștientiza 
situaţia în care era pus și nici motivul. Savanţii din cameră se retraseră 
într-un colț așteptând să vadă urmarea, niciunul dintre ei neavând 
puterea să intervină. 

— Lipseşte o pagină din carte, ce ai făcut cu ea? simţurile 
dezvoltate ale lui Arian coroborate cu informaţiile primite de la 
milioanele de nanoboţi ce îi acopereau corpul îl anunţaseră despre o 
diferenţă în greutatea cărții, chiar dacă aproape insesizabilă. Cel ce se 
luptă cu Umbrele este în legătură și cu tine, nu-i așa? urlă Arian la 
Robert 

Privirea lui Robert cobori încet către pământ, şi nu a mai fost 
nevoie de nimic altceva pentru a continuă conversaţia. Arian se 


prăbuși pe un scaun și îşi luă capul în mâini. „Nu se poate să fiu 
înconjurat numai de oameni care urmăresc cu totul alte scopuri sau de 
trădători. Ar trebui să dau un exemplu, dar nu am timp acum... 
niciodată nu am timp pentru aşa ceva! Am să îi fac jocul Celui ce se 
luptă cu Umbrele până la capăt, am să observ loialitatea lui Robert față 
de el și apoi am să iau o decizie în privinţa lui Robert”. 

— Ridică-te! Arian aproape îi smulse braţul din umăr lui Robert 
forțându-l să se ridice de pe scaun. Vreau să știu de ce nu mi-ai spus că 
Cel ce se luptă cu Umbrele a stabilit o conexiune şi cu creierul tău? și 
de ce ţi-a spus să rupi foaia aceea? 

— Nu ştiu de ce mi-a spus să rup foaia, dar știu unde am pus-o! 
şi în legătură cu conexiunea, când acesta face o conexiune cu cineva, 
respectiva persoană nu e neapărat obligată să ştie că cineva vede 
acelaşi lucru... doar dacă el îţi spune, ori nici mie, și nici lui Liu nu ne-a 
spus că a fost stabilită conexiunea. Despre pagina lipsă, îți spun că este 
la mine, este în perfectă stare de funcționare, şi se poate citi totul de pe 
ea... era îndeajuns să o ceri! Robert se așeză din nou pe scaun, 
simțindu-se obosit și pe de-o parte depășit de toate aceste situații. 
Ideea era să intru în sistemele tale de securitate, să le sparg, şi apoi să 
te conving că trebuie refăcute și întărite şi că doar eu pot să fac acest 
lucru. Dacă te convingeam, urmă să pun o secvenţă de cod, ce mi-ar fi 
permis la o dată ulterioară să vin şi să am acces oricând în incintă, la 
orice nivel, şi fără niciun fel de constrângeri. 

— Te omor! Arian avea pe față din nou expresia aceea de 
nebunie, își pierduse din nou cumpătul. Robert observă pumnul 
încleștat și simţi că e la o distanță de doi paşi de moarte, așa că închise 
ochii! 


III 

După ce se îmbrăcă, Liu ieși din camera Mașinii și nemaiavând 
putere să dea ochii cu restul savanților din încăpere, foști colegi atâția 
ani de zile, porni în cealaltă direcţie, către încăperile personalului. Pe 
drum începu să se gândească la tot ce i-a spus Arian înainte de a face 
dragoste. Se gândea că avea să plece acasă, şi că acolo încă îi va găsi pe 
cei dragi, îl va găsi pe EL. Timpul a estompat frumoasa lor poveste de 
iubire şi lupta ce au dat-o amândoi pentru a încerca să îl scape de acea 


boală nimicitoare. Apoi, când a luat decizia de a munci pentru Arian, a 
trebuit să renunţe la el pentru un an de zile, dar ştia că avea să se 
întoarcă și dacă ar fi vrut, cu banii pe care i-ar fi câștigat pe contractul 
oferit de Arian avea să poată să trăiască toată viața în lux, fără să fie 
obligată să mai muncească niciodată. Îşi dorea linişte financiară, şi îşi 
dorea pentru copiii ei să nu fie obligaţi să treacă prin neajunsurile și 
mizeriile prin care a trecut ea în copilărie. Împreună cu el a luat decizia 
de a pleca și au fost de acord că un an de zile nu e mult. Apoi își aduse 
aminte că a trecut primul an aici şi cum Arian a venit şi le-a prelungit 
contractul pentru o perioadă nedeterminată, oferindu-le în fiecare an o 
mulţime de motive ştiinţifice pentru care să rămână. În timp, au uitat 
de existenţa altei vieți decât cea de aici, şi aici credea Liu că au intrat în 
joc şi câteva neurotoxine probabil administrate regulat de către Arian 
pentru a estompa aceste dureri și a uita trecerea timpului. Arian i-a 
ținut captivi aici, dar cu toate astea nu era supărată pe el. Nu era şi nici 
nu avea de ce să fie, pentru că dacă Arian are dreptate și în exterior, în 
cealaltă dimensiune nu a trecut decât un an de zile, atunci toată 
această așteptare și muncă nu s-a dovedit a fi în van. Pe lângă acest 
aspect, cunoștințele acumulate în cei aproape o mie de ani de existență 
în această incintă, şi descoperirea existenței tinereții veșnice, 
înseamnă un pas uriaș pentru omenire. „Trebuie să iau o specie de 
plantă pentru a demonstra lumii despre existența acestei posibilități” 
își spuse ea. Atunci un semnal de alarmă îi se aprinse în creier, şi își 
aduse aminte de discuţia avută cu Arian şi de faptul că acesta a zis că 
lui îi produce corpul această toxină a tinereţii veșnice. „Dar cum pot să 
aflu oare care este plantă aceea şi cum de ne-a scăpat un asemenea 
aspect după toate testele pe care le-am făcut pe corpul lui Arian de-a 
lungul timpului. „Nu se poate! Trebuie să o fi găsit, dar'...își duse mâna 
la gură, și aproape că se prăbuși la pământ: „Mașina! să fiu a naibii!” îşi 
aduse aminte că în timp ce Andreea era modificată de către Mașină, a 
observat o fluctuație neobișnuită de substanțe plecând de la Maşină 
către cortexul Andreei şi apoi răspândite de acesta în tot corpul, 
oferind o luminozitate neobişnuită a întregului corp. În acel moment, 
deoarece activitatea cerebrală rămăsese aproape nemodificată, pulsul 
şi funcţiile vitale fiind la un nivel excelent, a trecut cu vederea acea 
anomalie. Dar acum, privind în retrospectivă, era gata să bage mâna în 


foc că acela a fost momentul în care cortexul a fost încărcat cu 
substanţele al căror nume nu şi le aducea aminte acum, dar putea să 
revadă oricând înregistrările cu desfășurarea modificărilor Andreei. 
„Trebuie să îi fac o scanare Andreei, să mă conving că într-adevăr am 
dreptate, şi atunci misterul este rezolvat, înseamnă că și Arian, tot de 
la Maşină deține această importantă descoperire. Asta înseamnă că nu 
plantele produc această toxină, plantele fiind doar o diversiune!” îşi 
îndreptă atentă paşii înspre zona de recuperare în care Andreea era 
ținută pentru a-şi reface corpul și creierul, fiind pregătită pentru 
contactul cu exteriorul. Trebuia să treacă printr-o serie de teste, 
inclusiv lupte corp la corp, teste de inteligenţă, tactice şi psihologice. 
Aşa că acum nu i-ar fi greu să îi spună că are nevoie de o scanare 
pentru pregătirea unui test. Ajunse la ușa ce o despărțea de Andreea şi 
privi prin geamul pe jumătate mat. Andreea dormea liniștită. „Nu are 
de ce să fie un lucru ieșit din comun!” se încurajă Liu. Bătu încet la ușă 
şi intră în încăpere. 

— Bună Andreea! aceasta se întoarse către Liu și se uită mirată 
la ea, cu ochii încă umpluţi cu cearcăne și încă evident obosită după 
chinurile la care creierul şi corpul i-a fost supus. 

— Doctore Liu! Mă bucur că aţi venit, şi mă mir totodată. Se 
zvoneşte că Arian v-ar fi cerut să plecați. 

— Este doar o neînțelegere, te asigur, Andreea! Liu încerca să nu 
schimbe nimic din poziţia feței, sau din zâmbetul ei nelipsit, pentru că 
ştia că mai ales acum, după ce a trecut prin Mașină, Andreea, la fel ca şi 
Arian era capabilă să miroase de la distanță o minciună. Am venit să îţi 
fac o scanare pentru că o să începem în curând testele finale. Nu o să 
dureze mult. 

— Mă mir să aud că m-am înşelat, dar presupun că poate fi ca și 
efect al modificărilor Mașinii. 

— Se poate ca încă să nu fii obişnuită cu schimbările din corpul 
tău, dar tocmai din cauza aceasta trebuie să rulăm testele, ca să putem 
să îți spunem ce s-a modificat și ce nu. Acum, dacă nu te superi, am să 
te rog să te relaxezi și să te întinzi pe spate. Liu începu să aibă 
încredere mai mare în ea, mai ales că a văzut-o pe Andreea cum o 
ascultă fără să comenteze nimic. Își luă aparatul care semăna cu un 
playstation, cu un ecran mare în centru și câteva butoane pe laterale. A 


atașat de la aparat două fire în zona cortexului Andreei. Apoi puse 
aparatul pe pieptul Andreei şi apăsă unul dintre butoane. Ceea ce 
părea a fi ecranul aparatului era de fapt un ecran hologramic care 
odată pornit, începu să transmită o imagine la jumătate de metru 
deasupra corpului Andreei, reprezentând corpul acesteia pe o scară de 
unu la unu. Astfel că Liu avea acces la tot corpul acesteia şi la toate 
modificările aduse, depinzând de selecția pe care o făcea din butoanele 
de pe aparat. Funcție de opţiunile pe care le alegea, acea hologramă se 
transforma, aducând doar sistemul muscular dacă asta se dorea sau 
doar sistemul osos, sau doar cel limfatic. Putea de asemenea să 
selecteze o vedere la nivel celular sau doar terminaţiile nervoase. Dar 
Liu a delimitat doar zona din cortex care a fost impregnată cu acele 
substanţe și a cerut să afişeze principalele sinapse din acea zonă. Astfel 
a observat că una dintre sinapse crea o legătură la nivel celular cu 
toate celulele corpului, controlând nivelul de alimentare cu impulsuri 
electrice a acestora. Acea sinapsă semăna cu un aparat de măsurat 
voltajul bateriilor. A selectat doar acea sinapsă și a observat că 
într-adevăr avea dreptate... se dădu doi paşi mai în spate şi se uită la 
hologramă corpului Andreei, în care apăreau toate celulele din corpul 
ei, absolut toate. Vedea clar cum din acea sinapsă pleca la fiecare 
inspirație câte un val de energie care modificau structura celulelor 
suprascriind informaţia cu informaţia memorată la ultima inspirație. 
În acest fel, celula rămânea mereu la același nivel ca și la ultima 
inspiraţie. Liu selectă o zonă a corpului, apoi o mări până ajunse la 
nivel celular, și se opri când în locul corpului hologramic, se aflau doar 
câteva celule. 

— Te rog să inspiri şi să ţii aerul în tine până când îţi spun eu să 
îi dai drumul! din nou Liu a fost bucuroasă să observe că Andreea o 
ascultă fără să pună întrebări. 

— Poţi să respiri acum! 

Liu observă modificările apărute la celulele afișate, iar una 
dintre ele, din lipsă de oxigen, chiar muri. În momentul în care Andreea 
inspiră, celulele au revenit la nivelul de mai devreme, inclusiv cea care 
murise, acum fiind din nou vie şi nevătămată. 

— Incredibil! Liu scăpă această remarcă și Andreea realiză că 
scopul vizitei era cu totul altul decât pregătirea testelor. 


Un șoc trecu prin corpul Andreei, aceasta își dădu ochii peste 
cap de câteva ori, dar își reveni înainte ca Liu să aibă timp să intervină. 
I se adresă lui Liu ca și când nu ar fi păţit nimic, dar totuși cu o privire 
destul de impacientată și foarte obosită. 

— Doctore Liu, dacă nu mă înșel, în acest moment Arian este 
pregătit să îl omoare pe Robert! Ai la dispoziţie mai puţin de un minut 
să o găseşti pe sora lui, Maria şi să îl salvezi din mâinile lui Arian! Te 
rog, fă-o, Robert nu trebuie să moară, este foarte necesar să trăiască! 
Andreea o privi cu ochii stinşi şi obosiţi. Du-te! 

Liu o luă la fugă pe coridor, multumind în gând că încăperea în 
care era închisă Maria era chiar lângă cea de recuperare a Andreei. Pe 
Maria o găsise într-o stare de agitaţie, lovind cu pumnii ușa și urlând că 
trebuie să iasă, strigând că simte că ceva rău se va întâmpla! 

— Haide, repede, Arian vrea să îl omoare pe fratele tău! Nu prea 
mai avem timp, e în camera de control, fugi! Liu alerga în spatele ei, 
gândindu-se la legătura care trebuie să existe între Maria și Robert, cei 
doi fiind fraţi gemeni. Maria a simţit pericolul în care era pus fratele 
său și plângea pentru că nu putea să facă nimic să îl salveze. 

Liu se opri la câțiva metri de camera de control și îl văzu pe 
Arian prin geam cum îşi aruncă pumnul către capul lui Robert, acel 
pumn care putea să distrugă un perete de beton. Ştia că în fața acelei 
forţe, ţeasta lui Robert nu era altceva deca o bucată de spumă 
poliuretanică, avea să îl străpungă mai puternic decât un glonţ, şi avea 
să îl omoare. Îşi duse mâinile la ochi şi nu auzi decât urletul lui Maria, 
şi biroul cum trosneşte rupându-se sub puterea loviturii. 

— Arian, nu! în încăpere intră Maria alergând, şi ţipă la Arian 
care lansase deja pumnul înspre țeasta lui Robert, te rog, nu face asta! 
continuă Maria, izbucnind în plâns. Arian se trezi parcă dintr-un somn 
adânc, şi dându-și seama ce face, reuşi să schimbe traiectoria 
pumnului, astfel că lovi masa și tastatura biroului rupându-le în două. 
Robert îi văzu chipul calm al lui Arian, o diferență imensă față de fața 
pe care o avusese mai devreme și realiză că e în siguranţă. Maria se 
aruncă la gâtul fratelui său, plângând. Ai înnebunit? De ce ai vrut să îl 
omori? strigă ea uitându-se speriată la Arian. 

Arian se uită nedumerit la cei doi, strânse cartea în mână, se 
întoarse și plecă uitându-se atent la reacţiile îngrozite ale savanților și 


apoi la privirea plină de compasiune a lui Liu. „Ce se întâmplă cu mine? 
De ce îmi pierd controlul atât de des? Înainte aveam câte un acces de 
acest gen o dată la un secol sau chiar mai rar, dar acum... am avut deja 
trei într-o săptămână! Ceva s-a modificat în sistemul meu, și o să aflu 
ce!” Cu gânduri de acest gen în minte, se îndreptă către biroul său, 
unde ascunse din nou în seif cartea împreună cu cubul din care extrase 
amintirile lipsă. Apoi rescrise codul de securitate pentru a preveni o 
altă eventuală spargere a seifului, bazându-se pe impulsurile sonice pe 
care le-a folosit Robert ca să treacă de sistem. După ce închise seiful, a 
folosit stația de emisie-recepţie ca să îl anunţe pe George că în câteva 
minute vor pleca. 

— Suntem pregătiți de plecare, Arian, dar poate că ar fi bine să 
vii să vezi ce se întâmplă aici sus... s-a înnegrit tot cerul! Ar trebui să 
ne pregătim și pentru altceva în afară de plecare? 

— Da, pregătiți-vă de luptă, s-ar putea să ne fi fost descoperită 
poziția! George, că să câştigăm timp, în cazul în care într-adevăr 
suntem invadațţi, anunţă-mă și voi camufla întreaga zonă. Ne va ajuta 
să mai câştigă ceva timp înainte să ne găsească. 

— Cine să ne găsească Arian? dacă ştii, spune-mi și mie, ca să 
ştiu pentru ce să îi pregătesc pe băieții mei! George trebuia să afle cât 
mai multe detalii, cu riscul de a-l supăra pe Arian, dar altfel nu își 
putea pregăti apărarea. 

— „Ei”! Doar „Ei” ne pot găsi în această dimensiune, pentru că 
doar „Ei” au tehnologia necesară să sară dintr-o dimensiune în alta. 

Afară, toţi se cutremurară la auzul acestei vești. Adică s-ar putea 
să fie „Ei', cei de care se povestea atâta, cei care își doresc dispariţia 
omenirii atât de mult. Lui George îi luă ceva timp să îşi revină, dar în 
curând, vocea lui răsuna autoritar pe suprafața din zona navei, dând 
ordine și pregătind armele disponibile pentru a face față unui eventual 
atac. Trebuia de asemenea să se asigure că soldaţii lui erau pregătiți să 
dea ochii cu „Ei”, deşi nici el nu era sigur că e capabil de așa ceva. Arian 
apăru în curând pe platformă, uitându-se spre cerul întunecat unde 
norii formaseră o spirală paralelă cu curbura pământului. O singură 
privire a fost de ajuns pentru ca Arian să îşi dea seama că nu sunt în 
pericol. 

— Pregătiţi-vă de plecare, nu suntem în pericol, ne-au ratat de 


data aceasta! Au trecut la câteva minute depărtare de noi. Arian se 
gândea cine ar fi putut să le transmită locaţia lor, chiar dacă nu atât de 
exactă, dar îndeajuns încât „Ei” să poată face încercări de a o găsi. Se 
pare că sunt chiar foarte aproape de a reuși. „E doar o chestiune de 
timp până când vor găsi breşa și dimensiunea cuantică corectă. 
Trebuie să plecăm de aici şi să le-o luăm înainte!” Se gândi la cei patru 
dinozauri care ar fi avut timpul necesar să transmită măcar o parte din 
informaţia pe care au furat-o din Arian, înainte de a-i distruge. Sau ar fi 
putut fi Cel care se luptă cu Umbrele, care a reușit să stabilească o 
legătură cu două persoane din această dimensiune. Poate are o metodă 
de calcul a distanţei legăturii sau o metodă de localizare a spaţiului în 
care îşi duceau activitatea conexiunile sale. Se poate ca „Ei', fiind atâta 
timp în contact cu el, să îi monitorizeze activitatea cerebrală şi astfel să 
descopere unde erau aruncate impulsurile electrice din creierul lui. Nu 
avea de unde să știe acest lucru până nu avea să îl cunoască pe Cel care 
se luptă cu Umbrele, și să îl citească. Ca să facă acest lucru, trebuia mai 
întâi să îl găsească. Dacă totuși nu era el, cel care oferea informaţii 
„Lor”, atunci înseamnă că e cineva din interiorul incintei, unul dintre 
savanţi, care a reuşit cumva să transmită informaţii în cealaltă 
dimensiune. Îşi spuse că se va întoarce curând aici şi va găsi trădătorul 
dacă e unul dintre savanţi. „Dar acum trebuie să fac ceva mult mai 
important decât să găsesc trădătorul... trebuie din nou să ascund 
Maşina!”. Alergă până la lift, apoi în camera Mașinii, unde câţiva 
savanți se învârteau în jurul ei, făcând diferite măsurători. 

— Plecaţi de lângă Maşină! strigă Arian la ei. leşiți din cameră, 
altfel vă aşteaptă o moarte deloc plăcută. Arian din nou văzu pe fețele 
lor acea groază, o frică față de el, şi nu înţelegea de ce sunt în ultima 
vreme atât de îngroziți de apariţia lui prin zonă. „Sigur e din cauza 
acceselor mele din ultima vreme, dar prea puţin contează ce cred ei în 
aceste momente”, își spuse Arian şi se urcă pe piedestalul Mașinii, 
ridicându-şi mâinile şi atingând partea superioară a cupolei. Apoi 
închise ochii. 

Savanţii din cameră de control au asistat cu stupoare cum în fața 
lor, în camera Mașinii spaţiul şi timpul putea să fie manipulat de către 
un om. Acum realiza fiecare dintre ei de ce Arian este atât de respectat 
şi motivele luptei pe care o ducea. Toată lupta era dusă pentru ca ei să 


poată să îşi revadă familiile, să aibă la cine să se întoarcă acasă, să aibă 
un pământ pe care să calce fără să le fie teamă că mâine nu vor mai 
exista. 

În jurul lui Arian se crea un câmp de forțe asemănător unui 
uragan, dar care în exteriorul său nu mișcă absolut niciun fir de păr. 
Această mișcare rapidă a particulelor de aer din jurul lui Arian, dilata 
timpul şi spaţiul şi cuantifica materia într-un alt timp şi în alt spaţiu. 
Reușea până într-acolo încât să stabilească el unde și când avea să se 
transpună. 

Când deschise ochii se afla în ceea ce părea a fi o încăpere fără 
nicio ușă, dar cu câteva hublouri. Prin hublouri se vedea fundul unui 
ocean împreună cu o bogată faună și floră marină. „Locul perfect!” îşi 
zise Arian, care a creat acest buncăr cu multe mii de ani în urmă, ca și 
plan de rezervă pentru situatii ca și ceea ce s-a întâmplat azi. Era cea 
mai bună ascunzătoare, în cel mai adânc punct al oceanului, undeva la 
peste douăzeci de kilometri adâncime, şi din nou într-un timp şi spațiu 
diferit. Buncărul menținea nivelul radiaţiilor emise de către Maşină la 
un nivel apropiat de zero, şi pe lângă aceasta, undeva la doisprezece 
kilometri adâncime a lansat o pânză hologramica ce denatura 
adâncimea reală a acelei zone prin imitarea solului marin. De 
asemenea, pânză ecranează orice undă transmisă din exterior, ceea ce 
ar face imposibilă orice scanare venită din exterior. O ascunzătoare 
perfectă. Arian lasă Maşina acolo în acel buncăr, și se întoarse înapoi în 
camera de control. 

— Anunţaţi-o pe Liu că plecăm în momentul acesta, strigă Arian 
la savanți și se îndreptă către Robert și Maria, care stăteau pe câte un 
scaun și se țineau de mâini. Maria încă avea ochii înecati în lacrimi. 

— Haideţi, trebuie să plecăm, nu mai putem pierde niciun 
minut. O să vă lămuriţi voi la un moment dat despre ceea ce s-a 
întâmplat mai devreme, dar acum am nevoie de ajutorul vostru! nu 
prea îi convenea să zică asta, dar trebuia să îi convingă cumva că nu el 
este cel de care trebuie să le fie frică. 

Cei doi se ridicară de pe scaun, și îl urmară pe Arian în lift, apoi 
pe platformă. Liu era deja acolo, pregătită pentru plecare. Arian aruncă 
o privire scurtă către George, care îi confirmă dintr-o mişcare de sus în 
jos a capului că nu s-a întâmplat nimic deosebit și că pot pleca oricând 


doresc. 

— Să mergem atunci! Arian se opri pe scara navei, se întoarse 
către toţi cei adunaţi pe platformă și le adresă câteva cuvinte: Vreau să 
vă atenționez înainte de a pleca despre posibilitatea ca în lumea 
noastră, în cealaltă dimensiune să fi început războiul. De asemenea 
ne-ar putea aștepta intrarea direct într-un val de bucle atemporale, 
asta în cazul în care „Ei” s-au ţinut de cuvânt și au declanșat din nou 
bomba atemporală. Atâta timp cât suntem împreună nu are de ce să vă 
fie frică. În schimb, dacă e linişte și încă nu s-a întâmplat nimic pe 
pământ, am să vă rog să rămânem împreună și să ne rugăm că vom 
reuşi să oprim la timp distrugerea rasei umane. În ambele cazuri, vă 
mulțumesc pentru că aţi fost alături de mine și pentru că ați dat 
dovadă de curaj şi loialitate, privirea lui se opri puțin mai mult asupra 
lui Robert şi Maria. lar unii dintre voi trebuie să conștientizați că 
victoria în lupta ce urmează să se dea, stă în mâinile voastre! de data 
aceasta se opri cu privirea asupra lui Liu. 

— Trebuie să plecăm, avem o specie de salvat! 

Imediat ce toată lumea se afla în navă, trapa se închise, George 
ridică naveta, şi Arian îi dădu din nou acel card care de data aceasta 
conținea coordonatele pentru a se întoarce pe pământ. Tunul era 
armat și trase la câțiva metri în fața lor, formând acea gaură neagră 
prin care avea să îi ducă înspre noile coordonate. Toată lumea închise 
ochii în aşteptarea apariției pământului. 

John aproape alergă pe coridoarele înguste ce făceau legătura 
dintre zona subterană, zonă ce asigura transportul şi legătura dintre 
toate instituţiile importante ale Washingtonului cu Casa Albă. În 
curând se îndrepta înspre etajele superioare ale Casei Albe. Ştia că își 
aduse aportul la dezvoltarea mijloacelor de comunicare și la 
micşorarea timpului de răspuns în ceea ce privește mijloacele de 
transport către Casa Albă. Știa că timpul președintelui este foarte 
preţios, şi includerea în acesta a întârzierilor consilierilor săi din cauza 
traficului sau alte motive ar însemna să întârzie luarea unor decizii, 
ceea ce ar putea duce la un efect de domino asupra tuturor instituțiilor 
sau ramurilor sociale implicate în respectivul proiect. Din această 
cauză a venit cu mai bine de treizeci de ani în urmă cu propunerea 
construirii unor reţele subterane complexe pentru a asigura 


transportul rapid atât a preşedintelui, cât şi a celor cu care urma să se 
întâlnească preşedintele. În timp, au dezvoltat atât de bine aceste 
rețele, încât din orice punct al orașului s-ar pleca, nu durează mai mult 
de cinci minute pentru a apărea în apropierea preşedintelui. Dar nu 
doar pentru acest lucru era John atât de apreciat în cadrul 
demnitarilor de la Casa Albă, ci mai mult pentru dovada de 
imparțialitate și capacitatea acestuia de a gândi analitic orice 
problemă. 

Acum alerga către birourile preşedintelui, cu un plic în mână 
calculând din mers riscurile la care era supus planul său. Ceea ce 
făcuse mai devreme cu Kim nu a însemnat decât prima parte a planului 
său. Se săturase să ascundă toate mârșăviile tuturor, și să fie de fiecare 
dată pus în situaţia de a oferi declaraţii false, dovezi false. „E timpul 
meu acum, am tăcut destul și am înghițit destule! E rândul meu!”, cu 
gândul acesta în cap, deschise ușa de la biroul președintelui. 

Preşedintele stătea liniștit pe scaunul său din Camera Ovală, și 
savura un trabuc, unica lui plăcere, deoarece soţia lui nu îi dădea voie 
să pufăie trabuc în altă parte. 

— Intră John, te aşteptam să mă lămurești ce e atât de urgent și 
de ce îmi spui că mai avem o săptămână! Preşedintele părea a fi 
neîncrezător în ceea ce îi spusese John la telefon mai devreme. 

— Alex, John îşi permitea să vorbească la persoana întâi cu 
Președintele, astfel că atunci când erau doar ei doi i se adresa cu o 
formă prescurtată a prenumelui său Alexander, Alexander Smith. Nu 
are niciun sens să îți explic deocamdată, îți înmânez dosarul acesta și 
plicul, şi mai bine îmi pui tu întrebări pe măsură ce le studiezi! John se 
lăsă să alunece într-un fotoliu foarte confortabil din fața biroului şi 
începu să îi studieze lui Alex mișcările. 

Preşedintele deschise prima dată plicul, în care erau puse 
pozele de mai devreme. 

— Ce naiba e asta? E... e... Kim! Cine i-a făcut așa ceva? Vreau să 
îi găseşti şi să îi execuțţi! Preşedintele aproape urlă la John, privirea lui 
întunecându-se pe măsură ce se uita la următoarea poză, apoi la 
următoarea. 

— Calmează-te, Alex, se pare că pozele au fost făcute cu voința 
lui Kim, și cei care ne-au trimis pozele, sunt aproape sigur că aparțin 


de administraţie! ştiu că ești atașat foarte mult de ea, știu că îţi este 
amantă de atâta vreme, știu că ai de gând ca după ce se încheie 
mandatul să îți părăsești soția şi să rămâi cu Kim. Din păcate acest 
lucru nu mai e posibil. Tot ce pot să îţi spun acum, și după cum vezi şi 
în ultimele poze, este undeva închisă și ţinută în lanţuri, după ce a 
căzut în cursa lor de bunăvoie. Scrisoarea care încheie acest șir de 
poze îți explică mai multe despre ce se întâmplă! 

Preşedintele despătura foaia de hârtie ce însemna scrisoarea de 
la cei care o țin pe Kim și începu să citească cu fruntea încruntată și 
aproape negru de furie: 

„Doamna Kim este în custodia noastră, domnule Ministru al 
Apărării, ceea ce înseamnă că vrem să ajungem direct la Preşedinte. 
După cum cred că ţi-ai dat seama, știm despre legătura dintre 
Preşedinte și doamna Kim, astfel că cererile noastre aveţi să le găsiți 
destul de pertinente. În primul rând ţin să precizez faptul că doamna 
Kim a aderat de ceva vreme la organizația noastră, astfel că primele 
poze, cele care o înfățișează în ipostazele acelea mai mult decât vulgare 
nu au fost făcute cu acordul dânsei, dar partida de sex da, a fost cu 
acordul ei. Aceasta a venit ca urmare a anumitor dezacorduri în ceea 
ce priveşte politicile media și anumite ramuri ale organizaţiei noastre. 
Sunteţi de acord cu mine că nu vă putem divulga date exacte, pentru că 
ar însemna să ne distrugem imunitatea actuală. Cererile noastre sunt 
simple şi uşor de îndeplinit. Prima cerere este să îl anunțați pe 
Preşedinte cu privire la situaţia doamnei Kim. lar a doua cerere este ca 
Preşedintele să fie înștiințat în privința „Lor”, să fie înștiințat despre 
existența Centrului de Comandă. 

Dacă doriți să o mai vedeţi pe doamna Kim în viaţă, va trebui să 
faceți publice toate datele în legătură cu existența „Lor”. Prin public 
înseamnă un unic post de televiziune, pe care îl veţi afla ulterior, după 
ce vă hotărâți să organizaţi declaraţia. În cazul în care nu respectați 
înţelegerea şi informaţiile apar pe alte posturi, tot acest joc are să se 
termine deloc plăcut pentru Președinte. Aveţi la dispoziție o zi din 
momentul în care ați deschis plicul cu pozele. 

Vă mulțumesc pentru atenţia acordată şi sper ca termenii 
menționați mai sus să fie respectați, în caz contrar, nu doar că doamna 
Kim va dispărea, dar le vom da şi „Lor” tot sprijinul pentru a declanșa 


ultima ofensivă împotriva rasei umane”. 

Preşedintele lăsă să îi scape din mână foaia, îşi puse coatele pe 
birou şi își luă capul în mâini. A stat aşa aproape un minut, după care 
revenind în poziţia inițială, spuse calm: 

— Când ai deschis plicul John? 

— Cu aproape jumătate de oră în urmă, Alex. Am pregătit deja o 
echipă care mă aşteaptă cu indicaţiile pe care mi le vei dat. Vrem să 
descoperim cine a trimis plicul, ca să putem să organizăm o misiune de 
salvare a doamnei Kim. 

— Lasă-mă cu asta, John! tună președintele și bătu cu pumnul în 
masă. Spune-mi cine sunt acești „Ei” sau „Lor”, sau cum le zice. Despre 
ce naiba vorbea nebunul acesta în scrisoare. Poţi să îmi spui acest 
lucru, John? Pentru că mi se pare că eu sunt singurul din lumea aceasta 
care nu ştie un lucru de o asemenea importanţă. 

— Da, Alex, îți spun tot! John începu să îi explice despre 
existența „Lor” pe pământ şi faptul că în acest moment au preluat 
controlul Zonei 51. Îi spuse și despre existenţa lui Arian și îl rugă să 
studieze dosarul acela gros, pentru că acolo avea să afle toate detaliile 
legate de „Ei'. Nimeni nu mai știe despre existența lor, Alex, 
concluzionă John. Cei care muncesc în Zona 51, sunt oameni care nu 
vor spune niciodată ce s-a întâmplat acolo, şi asta pot să ţi-o garantez, 
aducându-ți mai multe dovezi. Doar GOA ştia despre existenţa lor, şi 
acum aţi aflat şi dumneavoastră. Dar se pare că mai e cineva care a 
aflat şi care doreşte să publice întreaga poveste, dar din păcate încă nu 
am reușit să ne dăm seama ce urmărește. Un lucru e clar, că în 
momentul în care va scoate la iveală existenţa lor, întreaga lume va 
putea fi manipulată, după cum doreşte presa. Trebuie să înţelegi un 
lucru, Alex, singurul lor scop este exterminarea rasei umane, şi acest 
lucru a început de acum mai bine de două zile. 

— Şi tu doar acum vii să îmi spui ca s-ar putea ca într-o 
săptămână să nu mai existăm pe pământul acesta? John, începi să mă 
dezamăgeşti! Preşedintele făcu un gest de lehamite din mână și se lăsă 
pe spătarul scaunului ergonomic. 

— Ascultă-mă Alex, nu mă acuza pe nedrept! John se ridică 
amenințător în picioare. Nu te-am anunțat pentru simplul motiv că 
instaurarea haosului prin cultivarea cultului legii marţiale nu ar fi 


făcut decât rău, și ar fi grăbit distrugerea noastră. Nu te-am anunțat 
pentru că lucrăm de ceva timp la o metodă de a contracara atacul 
acestora și chiar în acest moment aştept să se întoarcă Arian, dintr-o 
altă dimensiune. El ar putea să dețină cheia la ceea ce ar însemnă 
salvarea noastră. Înţelege, te rog, că armele noastre nu au nicio putere 
asupra lor, lupta cu ei se duce la alt nivel. Nu ai să vezi un război cu 
oameni pe front căzuți și mamele și soțiile îndurerate plângându-și fii 
şi bărbații. Nu! 

— Şi ce propui atunci, John, ce vrei să fac? Președintele privea 
exasperat undeva adânc în ochii lui John. Tu îmi propui să stau cu 
mâinile în sân şi să nu fac nimic, în timp ce numărătoarea inversă a 
început și s-ar putea ca într-o săptămână să nu mai existăm? 

— Exact! deşi acum că a apărut această amenințare, totuși va 
trebui să anunțăm lumea despre existența „Lor”. Asta o veţi face 
dumneavoastră, dar în niciun caz nu avem să le dăm satisfacție prin 
acceptarea provocării făcute. Vom anunța lumea despre existența 
acestor ființe, ca aliații noştri, ca prietenii noştri. Dacă vă veți uita în 
dosarul pe care vi l-am adus, veți vedea că forma lor este una 
umanoidă, ceea ce îi face aproape imposibil de detectat. Singura 
metodă de a-i detecta este activitatea lor cerebrală intensă și scanarea 
creierului, care conţine un cub legat la creierul unui corp uman. Din 
această cauză, credibilitatea dumneavoastră în faţa oamenilor va face 
ca existența acestor extratereștrii să fie acceptată și oamenii să creadă 
că suntem în cele mai bune relaţii cu ei. 

— Dar cum să facem asta, John... oamenii nu vor vrea să vadă o 
dovadă? Tu mi-ai zis că nu suntem deloc în relaţii bune cu ei, ceea ce 
înseamnă că... 

— Lasă asta pe seama mea, Alex. Problema e că au cerut un 
singur post de televiziune, ceea ce mă face să cred că există anumite 
rațiuni economice. O să verificăm posturile importante și acționarii 
acestora să vedem care dintre ei ar putea să tindă înspre o asemenea 
amenințare. Sperăm să îi găsim înainte ca anunțul să fie făcut public, în 
caz contrar, s-ar putea să ne fi semnat condamnarea la moarte! John își 
făcu o cruce, şi aștepta o dovadă de receptivitate din partea 
preşedintelui. 

— La ora douăsprezece fix vom organiza conferința și vom 


prezenta lumii întregi prima colaborare cu o specie extraterestră. Îţi 
mulțumesc John, că eşti aproape de mine şi că îți aperi țara, am să țin 
cont de acest lucru, preşedintele se ridică între timp şi depăși biroul, 
oprindu-se în fața lui John. A întins mâna acestuia care a refuzat, 
luându-l în schimb în brațe pe Alex. 

— Dumnezeu să ne ajute, John! ochii preşedintelui erau în 
lacrimi 

— Nu există Dumnezeu, Alex! încă îl strângea pe Preşedinte în 
braţe. Dumnezeu sunt „Ei”, „Ei” ne-au creat, ei ne-au făcut să fim ceea 
ce suntem. Și acum, noi trebuie să ne luptăm cu chiar creatorii noştri, 
Alex. Avem o misiune foarte dificilă, şi sper să realizezi și tu acest 
lucru. Încă o dată îţi spun că toate detaliile le găseşti în dosarul pe care 
l-am pregătit pentru tine. Trebuie să plec acum, pentru că am de 
pregătit o luptă împotriva lor şi vreau să aflăm ceva și despre cei care 
ne obligă să facem declaraţia. Îți promit că o vom readuce pe Kim, Alex, 
dar acum trebuie să fii tare, trebuie să îți dai seama că ţara are nevoie 
de tine mai mult ca oricând. Declaraţia ta de mâine va modifica starea 
de spirit nu numai a SUA, ci a întregii lumi. 

John se întoarse și ieși din birou, lăsându-l pe Alex căzut într-un 
fotoliu, fără vlagă, fără măcar să denote că el ar fi preşedintele suprem. 
„Îmi este scârbă de omul acesta. Trebuie să mă duc să mă spăl pe 
mâini, că m-a atins!” John era acum mai mult decât sigur că nimeni nu 
merită să fie respectat mai mult decât el. Dacă planul lui va fi dus la 
îndeplinire, și acum John își frecă fericit mâinile, pentru că primele 
două mutări au decurs perfect, dacă totul va fi bine, atunci va primi 
răsplata pe care şi-o dorea de atâta timp! 

John se îndreptă din nou înspre culoarele strâmte ce aveau să îl 
scoată la reţeaua subterană care îl va duce în mai puțin de cinci minute 
la biroul lui din sediul GOA. 

Rămas în birou, Preşedintele se aruncă asupra dosarului și 
începu să îl citească agitat pagină cu pagină. Era un dosar gros de mai 
bine de cinci sute de pagini. Cu toate acestea, acolo existau și 
înregistrări, poze, stenograme, tot ce era necesar și util pentru a 
înţelege ceea ce înseamnă „Ei. La final, pe ultima pagină, îi atrase 
atenția imaginea din centru, care în mod aproape incredibil, se mișca. 
Era o înregistrare video. Preşedintele scoase foaia din dosar și o ridică, 


o întoarse pe toate părțile, o pipăi, dar nici pe departe nu arăta ca un 
ecran. Şi cu toate acestea, imaginea continua să fi e vie, derulându-se 
mai departe. Îşi spuse că are să afle până la urmă ce înseamnă asta, are 
să îl întrebe pe John. O privire mai atentă aruncată pe suprafaţa paginii 
şi atenţia i-a fost acaparată de notițele de pe margine care indicau 
faptul că acea înregistrare era mai mult decât o înregistrare. Era o 
transmisie în timp real a ceea ce părea să fie Zona 51, imagine 
transmisă de camerele de luat vederi din incintă. Astfel că Președintele 
a putut să realizeze primul contact cu cei care se intitulau „Ei”, îi putea 
privi, îi putea analiza, putea să audă limba „Lor” ciudată. 

— Îţi mulțumesc, John! preşedintele simțea că ar putea să 
reuşească cumva să salveze omenirea de la acest pericol, doar că încă 
nu știa exact cum avea să facă acest lucru. A început să se simtă 
dintr-odată foarte obosit, aşa că se lăsă pe spătarul fotoliului imens, își 
aruncă picioarele pe birou și închise ochii... 

O lovitură puternică le făcu nava să se clatine, toți cei din 
interior fiind aruncați unii în alţii. Cei doi piloţi își duseră mâna 
deasupra ochilor când două flash-uri puternice au umplut cabina cu o 
lumină albă. Imediat un tunet asurzitor a făcu ca nava să fie zguduită 
din nou. George și Arian s-au aruncat amândoi către scaunele piloților 
pentru a vedea ce se întâmplă. Sub ei se întindea un ocean învolburat 
pe suprafața căruia se vedeau pe alocuri pete roşiatice, iar deasupra 
lor, cerul era împânzit cu o mulțime de nave ce păreau a zbura în 
sincron. Dar toate acestea doar pentru o miime de secundă, pentru că 
de fapt sincronul reprezenta o formaţie de luptă iar aparent, dușmanul 
era oceanul. 

— Cred că am nimerit exact în mijlocul unui război! zise unul 
dintre piloţi, ridicându-și privirea în încercarea de a cuprinde o 
porțiune cât mai mare din cer. Da, priviţi, sunt şi deasupra noastră! 
Sunt peste tot! vocea pilotului era schimonosită de frică. 

Arian privea și el gânditor, încercând să înțeleagă ce a mers 
prost și unde se aflau acum. 

— Acelea sunt nave de luptă... şi cred că se pregătesc pentru un 
atac asupra oceanului de sub noi sau împotriva a ceea ce găzduiește 
oceanul acesta. Pregătiți-vă pentru un nou salt, urgent, înainte să 
declanșeze atacul! strigă Arian la piloţi şi se întinse peste ei, 


dezechilibrând puţin nava. Tastă pe panoul de control în grabă câteva 
coordonate și apăsă butonul pentru armarea tunului. 

Un sunet puternic îi prinse la mijloc, sunet venit din oceanul ce 
acum părea că s-a rupt în două. Sunetul era amplificat de miile de nave 
de luptă ce își antrenară motoarele în cădere către ciudățenia ce ieșise 
din apă. Tunul navei lor trase şi deschise gaura de vierme ce avea să îi 
scoată din nenorocita aceea de luptă ce nici măcar nu le aparţinea, nici 
măcar nu ştiau cine contra cui se luptă. Arian împinse cu putere manșa 
înspre înainte, pentru a intra cât mai repede în gaura de vierme, dar 
navele de deasupra lor probabil speriate de apariția găurii de vierme 
au deschis focul asupra ei. Absorbţia şocurilor produse de proiectilele 
ce loveau și explodau pe suprafața exterioară a găurii au disipat 
imediat învelișul de materie ce susținea forma acesteia. La câțiva metri 
în fața lor, Arian a văzut cum gaura de vierme se închide și dispare, 
înainte ca ei să poată trece. În schimb au intrat chiar sub tirul nemilos 
al navelor de deasupra, care încă trăgeau după gaura de vierme. 

— Țineţi-vă bine, ne prăbuşim! strigă Arian la cei din spatele 
său, şi îl dădu la o parte pe unul dintre piloți, punându-se în locul lui. 
Nava era zdruncinată de loviturile pe care le încasa, dar încă rezista, 
datorită scutului electromagnetic pe care cercurile concentrice îl 
produceau. Cu toate acestea, chiar dacă nu a suferit daune majore și 
aparent fără niciun motiv, nava se afla în picaj. 

— Ce naiba se întâmplă? Arian se uita la toate indicatoarele care 
arătau mici defecţiuni, dar niciunul îndeajuns de mare ca să provoace 
acest picaj. Motoarele funcționează, nu? întrebă el pe pilotul rămas 
lângă el. 

— Toate funcționează normal, nu pot să îmi dau seama de ce 
picam cu asemenea viteză, pilotul era la fel de nedumerit ca și Arian. Și 
dacă nu facem nimic, în curând o să ne lovim de structura aceea 
imensă ce a ieşit de sub apă, vocea lor era tremurată și mișcările din ce 
în ce mai grele, datorită forțelor la care îi supunea viteza cu care 
cădeau. 

— S-ar părea că nu! Arian arătă cu mâna un punct luminos sub 
ei, care creștea în intensitate și în mărime. S-ar putea ca ei să să fie cei 
ce ne provoacă această cădere, şi poate că acesta e și motivul pentru 
care navele de mai sus stau la o înălțime atât de mare. Nava lor 


continua să fie lovită de o mulţime de proiectile, care spre satisfacția 
lui Arian nu păreau să afecteze cu nimic structura exterioară, ceea ce 
era bine, pentru că îi demonstra capacitățile de apărare ale navei. Cu 
toate acestea, nava era zdruncinată puternic atât din cauza 
proiectilelor cât și din cauza vitezei cu care cădeau. 

Pe măsură ce se apropiau de construcția de sub ei, o trapă 
începuse să se deschidă în structura în care aveau să intre. Imediat ce 
au trecut de trapă, viteza lor a scăzut considerabil şi nava a fost repusă 
pe orizontală, ceea ce acum le conferea o anumită libertate de mișcare. 
Arian se ridică de la locul lui şi îl luă pe George deoparte. 

— Ascultă-mă George, nu avem timp pentru evenimente de 
genul acesta. Trebuie să ieşim de aici în mai puţin de jumătate de oră. 
Nu știu cum s-a întâmplat și ce eroare a intervenit astfel că am ajuns 
aici, dar vreau să ştiu dacă sunteţi pregătiţi să atacăm nava aceasta? 
Arian emana o asemenea determinare și o siguranță încât George 
părea o furnică în calea lui în aceste momente. 

— Da, Arian, avem puterea de foc necesară, dar gândeşte-te că 
nici măcar nu știm cu cine avem de a face, care e tehnologia de care 
dispun şi la ce să ne aşteptăm din partea lor. Poate nu au vrut decât să 
ne salveze din mijlocul acelei lupte... 

— Dar asta nu ai de unde să ştii, nu-i așa? îl întrerupse 
nerăbdător Arian. Ascultă-mă bine, George, și te rog să nu îmi mai 
conteşti modul în care gândesc de acum înainte. Am să îți explic 
raționamentul, dar să fie pentru ultima dată când mă contrazici. În 
oricare dintre cazurile pe care le-ai menționat mai sus, fie că ne sunt 
prieteni, fie că ne sunt dușmani, în ambele vom avea o mulțime de 
timp de pierdut. În prima ipostază o să pierdem timp până probabil 
vom reuși să comunicăm, iar dacă reuşim să comunicăm va trebui să le 
observăm obiceiurile. Probabil că nu ne vor lăsa să plecăm până ce nu 
ne vor fi auzit povestea și până ce nu au făcut pe gazdele ospitaliere. În 
cel de-al doilea caz vom ajunge într-o temniță de unde nu vom scăpa 
decât prin forță sau prin judecată. Ori dacă va trebui să așteptăm 
judecata... o să dureze o veşnicie. În ambele cazuri, timpul nu e de 
partea noastră, George, şi trebuie să vezi asta. În schimb, dacă îi 
atacăm de cum ne coborâm din nava, şi luăm controlul navei lor, vom 
putea să ieşim de aici în maxim jumătate de oră. 


„Eşti nebun!” asta îşi spunea George în timp ce Arian îi derula 
şirul întâmplărilor. „Nu pot să cred că fac asta dar sper, sper să nu se 
înșele!” 

— Am înţeles ideea, Arian, aşa o să facem! Se întoarse către 
subordonații lui, cinci la număr, își făcu cruce, și le ordonă să se 
pregătească pentru luptă. Le explică în câteva cuvinte ce aveau de 
făcut, adică pe scurt, să tragă în oricine le apare în cale. 

— Oameni buni! strigă pilotul rămas în cabină, cred că ar fi bine 
să vedeţi asta! 

Toată lumea întoarse capul către el și se uitau cum hangarul în 
care se aflau se umplea cu apa. În curând se aflau în totalitate sub apă. 
Apa era aproape incoloră, datorită luminii albe ce se propaga atât de 
clar din toate zonele hangarului. De undeva de jos, de sub ei, începea să 
se vadă puțin mișcare, semn că cineva se va ocupa de ei în curând. 
Într-adevăr, o formă ce se unduia în apă executând mișcări largi de 
înot, se îndrepta rapid către ei. În capul fiecăruia se conturase deja 
forma ihtiofila a corpului de mai jos ce înainta rapid, cu corpul fără 
niciun fir de păr, degetele lipite cu un fel de membrane, corpul alungit, 
alunecos și acoperit cu o mucoasă ce îi micşora frecarea cu apa, 
favorizându-i o viteză de înaintare superioară. Dar imaginea din capul 
lor reprezenta imaginea omului derivat din peşte, imagine prezentată, 
văzută și acceptată în numeroase filme şi ilustraţii. În curând corpul ce 
înainta înspre ei se transformă într-un corp uman, la fel ca și oricare 
dintre ei. În fiecare nară avea câte un dispozitiv al cărui rol era să 
extragă oxigenul din apă, oferindu-l înspre utilizare. Din acele 
dispozitive porneau două tuburi, care se uneau cu alte două tuburi ce 
ieşeau din masca ce îi acoperea gura. Tuburile îi înconjurau corpul 
până la tălpi. Se părea că aceste tuburi aveau rolul de a transporta 
hidrogenul rămas după extragerea oxigenului şi utilizarea acestuia sub 
formă de combustibil ce îi oferea utilizatorului un surplus de viteză. 
Labele picioarelor aveau acele extensii pe care le folosesc scafandrii 
pentru a manipula mai bine apa, iar zona inghinală îi era acoperită 
vederii de un material ce permitea o frecare slabă cu apa. Corpul 
acestui om era unul de invidiat, chiar și Arian se întreba dacă nu 
cumva arată mai bine decât corpul lui. „E o tâmpenie, la ce pot să mă 
gândesc eu în aceste momente... dacă arată mai bine decât mine sau 


nu!” și se întoarse către doctorul Liu. 

— Liu, te rog scanează-l rapid şi spune-mi tot ce trebuie să știu 
despre construcția lor. S-ar putea să fie unica şansă de a obține astfel 
de informaţii despre ei. 

Liu îl ascultă, își scoase imediat „playstation-ul” începând să îl 
scaneze. 

— E uman, Arian, are construcţia la fel ca și a noastră, chiar 
identică. E genom uman, dar, stai! Liu apăsă câteva butoane, şi în fața 
lor apăru corpul hologramic al omului de afară. Priviţi aici! şi arătă 
către mâna dreaptă a acestuia, cum cumulează un nivel foarte mare de 
energie şi creierul transmite impulsuri doar în acel sens, aproape 
ignorând celelalte funcționalități ale corpului. E ca şi când ar vrea să îşi 
transpună tot corpul în mâna dreaptă, îngăimă Liu. 

— Priviţi! strigă dintr-odată Maria. 

Când se întoarseră către om, acesta plutea în fața lor 
conferindu-le un sentiment de real. Cu toate acestea, el se afla în 
exterior dar cu mâna dreaptă lipită de geam. 

— Asta este! spuse Liu. Energia și informaţia ce ajunsese în 
mână a făcut posibilă transpunerea corpului sau în partea aceasta a 
geamului. Cu toate acestea bănuiesc că dacă îl atingem nu este decât 
tot un altfel de hologramă, și Liu întinse mâna să îl atingă dar se dădu 
doi paşi înapoi speriată. E... e... e real, îngăimă ea, nu se poate așa ceva! 

— Omul deschise ochii şi întinse mâna înspre ei. Toţi se 
retraseră mai în spate. 

— Se poate, spuse el cu o voce foarte umană. Avem capacitatea 
de a ne dematerializa o parte din corp sau tot corpul și de a-l trimite 
oriunde vrem pentru a extrage informații. Dacă mă veți omori aici, 
toată informaţia va rămâne stocată în cel de dincolo, eu aș dispărea. Aş 
apărea din nou în el, așa că vă anunț că nu are niciun sens să vă 
chinuiți să mă omorâţi. Puteţi să mă consideraţi o unică celulă din 
corpul lui, de altfel chiar asta sunt, o celulă din corpul lui. Restul până 
la forma actuală e doar manipularea materiei din jurul vostru. 

— Ce doreşti? Şi de ce ne-aţi forțat să coborâm aici? întrebă 
Arian pe un ton autoritar. 

— Înainte de toate aş vrea să ne cunoaștem! vocea îi era calmă 
şi îşi aruncă privirea asupra fiecăruia în parte, până ajunse la Arian, 


care rânjea satisfăcut. 

— Vrei să ne cunoaștem, nu-i aşa? Nenorocitule! Poate ca de la 
„Ei” ai reușit să afli câte ceva, dar ca să reuşești să intri în capul meu, îţi 
trebuie mai mult decât atât! Arian a fost atenţionat de toate fibrele din 
corpul lui și mai ales de cele nanobotice despre tentativa de furt 
informaţional, ceea ce îl făcu să le blocheze pe toate în timp util. 
„Oricum” se gândi el „acesta e mult mai slab decât Cei Patru! şi pe lângă 
aceasta, Cei Patru i-au furat întreg codul genetic împreună cu toată 
informaţia deținută, pe când acesta vrea să ajungă direct la cortex”. 
Spera să nu fie nevoit să îi distrugă şi pe aceştia la fel cum a făcut cu 
Cei Patru. 

— Tu eşti un specimen interesant, se adresă el lui Arian, 
informaţiile ce le deţii asupra ta nu pot fi decriptate. Mă numesc 
Atehoo, şi reprezint rasa umană de pe planeta Isphor. Mai marele 
nostru îmi transmite că doreşte să te vadă și vrea să poarte o discuţie 
CU... 

— Transmite-i mai marelui tău să ia discuţia și să şi-o bage în 
fundul lui mare, noi trebuie să plecăm de aici, şi aş vrea să văd că 
încercaţi să ne o... Arian căzu ca secerat la pământ. Într-un moment de 
neatenție, Atehoo i-a atins mâna şi Arian se materializă de partea 
cealaltă a geamului în apa limpede ca şi cristalul. 

— Ce îi faceţi? îl omorâţi! El nu poate să respire ca şi voi! Liu se 
zbătea să scape din mâinile lui George. 

— O să îl aducem înapoi teafăr și neavatamat! Avem nevoie de 
el. Corpul lui Atehoo se dematerializa revenind în corpul din apă, 
luându-și acum mâna de pe geam, semn că „transmisia” era încheiată. 

Toţi cei rămaşi în navă se întrebau ce avea să se întâmple, și cel 
mai important lucru, cum ar putea să îl salveze pe Arian și cum ar 
putea să reușească să plece de aici fără să mai piardă prea mult timp. 
Dar cu Arian întins la podea, nu prea aveau ce să facă și nici nu ştiau 
cum să îl aducă înapoi. În primul rând nu aveau cum să părăsească 
nava deoarece dacă ar deschide ușa, toată nava ar fi fost inundată iar 
măștile de oxigen nu ar face mult timp față. Apoi mai era problema 
înotului. Au văzut agilitatea cu care acești oameni ai oceanului înotau 
şi au conștientizat că nu ar fi putut să le facă față în cazul unei lupte 
sub apă. Pe lângă acest lucru, încă tot nu știau care era capacitatea și 


metoda de a se apăra a acelor oameni. 

— Propun să așteptăm o oră, se ridică Robert în picioare şi luă 
cuvântul. O oră e de ajuns pentru Arian să rezolve orice problemă cu 
oricine, chiar dacă acest oricine înseamnă o specie întreagă. În cazul în 
care nu se întoarce într-o oră, putem să ieşim să încercăm un atac 
asupra lor. Am observat că în momentul în care au coborât cu el înspre 
ceea ce pare o intrare luminată acolo jos, şi Robert se apropie de geam 
încercând să străpungă cu privirea apa ce îl înconjura, nu i-au dat lui 
Arian niciun dispozitiv pentru a respira. Acest lucru mă face să cred ori 
că nu aveau la ei, lucru destul de improbabil, dar valid, ori că acolo jos, 
undeva, nu mai este apă ci aer. Acolo, Arian nu ar mai fi avut nevoie de 
dispozitive pentru respirat artificiale. 

— Eu sunt alături de tine, interveni George, dar atâta timp cât 
nu punem în pericol siguranța tuturor celor din navă. Consider că e 
imprudent să presupunem că vom găsi aer acolo jos. În cazul în care nu 
vom găsi, ce facem? Murim în cel mult o oră asfixiați! George dorea și 
el să îl salveze pe Arian, dar nu putea să se gândească doar la el şi să nu 
ia în considerare celelalte persoane din navă. Dacă ar deschide trapa, 
ar fi foarte probabil că vor muri toți. Nu putea să permită așa ceva. 

Robert se aşeză la locul lui şi cântărea opţiunile pe care le aveau 
în momentul de față. Clătină din cap spunându-şi că nu sunt chiar cele 
mai bune. 

Arian deschise ochii şi începu să tuşească violent, simțindu-și 
plămânii plini de apă. Se chinuia să elimine apa și să găsească o gură 
proaspătă de oxigen, care nu întârzie să apară. Un înger era aplecat 
asupra lui, preocupat cu readucerea lui la viață. Buzele îngerului blond 
se apropiară de buzele lui Arian, oferindu-i un val de aer cald în tot 
corpul, împreună cu un frison și un fad sentiment de excitare. Vederea 
începea să îi funcționeze mai bine, în curând fiind în parametrii optimi, 
aşteptând cu nerăbdare să privească îngerul în ochi și să îi 
mulțumească. Se uită la ea, o zeitate coborâtă pe pământ pentru a-l 
salva de la înec. Perfecțiunea era definită folosind persoana care stătea 
în fața lui şi care acum manevra câteva aparate. Din câte putea să 
observe se aflau la infirmerie, lumina albă, aparatele cu sunetele lor 
constante și curăţenia specifică acestor locuri întărindu-i această 
presupunere. Apoi mai era ea, îngerul, cea care îmbrăcată în totalitate 


în alb, cu părul prins în coadă și acum cu gura acoperită de o mască, ea, 
cea care îl salvase de la o moarte cruntă. 

— Bine ai revenit printre noi, Arian! îi şopti ea la ureche, 
aruncând către el un parfum dulce și îndeajuns de incitant încât să îţi 
dorești să îl mai simți încă odată și încă odată și încă odată. Ar fi fost 
păcat să fie pierdut un specimen ca şi tine, continuă ea pe același ton 
şmecheresc. Dacă nu am şti că vii de pe altă planetă, aş fi crezut că eşti 
unul dintre ai noștri... te trădează corpul! 

Lui Arian îi era încă greu să vorbească, la prima încercare se 
îneca din nou și începu să tușească convulsiv, eliminând apa ce îi mai 
rămăsese în plămâni. Ce i se părea ciudat, era faptul că nanoboţii nu au 
intrat până acum în funcțiune, şi că plămânii îl dureau. Ar fi trebuit să 
își revină complet până în acest moment, corpul lui să reacționeze 
singur la apa aflată încă în plămâni și să o elimine din sistem. Nu îşi 
putea da seama de ce nu s-a întâmplat acest lucru. 

O durere intensă în creierul lui Arian îl făcu să se chircească pe 
masă de durere, pentru ca în următoarea secundă, durerea să dispară 
la fel de brutal cum și apăruse. În urma sa, însă activitatea neuronală a 
crescut simțitor şi Arian a început să aibă flashbackuri cu ceea ce în 
curând a realizat că ar fi această nouă specie peste care au dat acum. 
Cumva, şi încă nu ştia cum, cineva i-a oferit tot necesarul de informaţie 
pentru a ști cu cine avea de a face. Acum ştia că nu erau pe Pământ, ci 
pe o planetă dintr-un alt sistem solar într-un timp nu foarte îndepărtat 
de cel de pe Pământ. Planeta era aproape în întregime acoperită de 
ape, şi cei care au populat planeta, sunt imigranți pământeni. Acum îşi 
explica de ce nu dețin capacitatea de a respira sub apă. Cu toate 
acestea, au venit pregătiți pentru a trăi în acest mediu și au reușit ca 
dintr-o bază inițială destul de mică, să construiască structuri 
submerisibile impresionante, printre care aceasta pe care se afla acum. 
Între timp au descoperit şi „apa”. Arian vedea în minte generaţiile care 
se dezvoltau şi trăiau în perfectă armonie cu mediul înconjurător, 
hrana fiind preparată și dezvoltată bazându-se pe calitățile apei. 
Deoarece nu doreau distrugerea mediului înconjurător, această 
populaţie a reușit să creeze hrana ce avea să acopere necesarul de 
proteine din corpul omenesc timp de mai bine o săptămână. În acest 
fel, ei mâncau doar o dată pe săptămână și nici atunci nu aveau nevoie 


de mai mult de un bol de mâncare. Comuniunea cu mediul 
înconjurător, cu speciile care trăiau în apele acelor oceane și chiar cu 
indigenii au devenit cele mai importante deziderate ale pământenilor. 
Protejarea și slăvirea mediului înconjurător şi a „apei”, care le oferea 
întreg necesarul existenţial, a devenit misiunea lor primordială. Astfel 
au ajuns în aceste zile, când atacați de către o specie extraterestră, 
şi-au unit forţele în încercarea de a salva planeta de invazie. Atacatorii 
erau la fel ca și primii pământeni care au venit să populeze planeta. Se 
aflau în căutare de planete vii pe care să le populeze şi ale căror 
resurse să le utilizeze. Acest lucru nu puteau să îl permită niciunul 
dintre locuitorii actuali ai planetei. Atât indigenii, care mențineau 
trăsături umanoide combinate cu trăsături de mamifere acvatice, cât şi 
oamenii s-au aliat împotriva acestui duşman comun. Lupta era destul 
de inegală, deoarece invadatorii dețineau o putere de foc mult mai 
mare decât băștinașii. Pe lângă puterea de foc mai aveau de partea lor 
şi strategia, tactica şi experienţa în astfel de războaie. 

— Eşti bine? parcă visezi cu ochii deschişi! se aplecă Eoma 
asupra lui, atingându-i fruntea cu degetele. 

— Da, Eoma, sunt bine! o văzut pe aceasta cum își duce mâna la 
gură. 

— De unde îmi știi numele? 

— Nu ești tu Eoma, fiica lui Strah și a lui Esher, generaţia a doua 
din clanul nou format Matoo, derivat din regatul Ocean? pentru Arian, 
lucrurile deveniseră foarte clare, şi atunci a fost momentul în care a 
realizat puterea „apei'. „Apa” a fost cea care i-a invadat corpul şi 
creierul și i-a oferit toate aceste informaţii. Acum știa tot ceea ce s-a 
întâmplat din momentul venirii primilor oameni şi chiar ce s-a 
întâmplat înainte de ei. Acum simțea că lumea aceasta era formată 
dintr-un singur organism. Vedea cum „apa” s-a chinuit ani de-a rândul 
să accepte mirosurile și mizeria provocată de existența acestor 
oameni. Dar în final, acest organism a considerat că oamenii merită o 
şansă, în consecință au fost acceptaţi, fiind ulterior considerați fii 
planetei, peştii oceanelor, şi apărătorii acesteia. 

— VUimitor! lui Arian nu îi venea să creadă, parcă totul e ca un 
vis, dar cu toate acestea, în acest moment, știa exact ce trebuia să facă, 
şi mai ales știa cum aveau să scape de pe planeta aceasta. 


— De unde ştii cine suntem noi? Nu ţin minte să se mai fi 
povestit vreodată atâta despre alte apariții de pe ceea ce noi numim... 

— „Pământul Vechi”! continuă Arian fără să își dea seama. Da, 
ştiu, Eoma! „Apa”, „apa” este de vină, aici ați greşit voi timp de mulți 
ani. Trebuie să vorbesc cu tatăl tău, cu conducătorul clanului Matoo. 

— Eşti nebun! Cred că moartea clinică în care te-ai aflat atâta 
timp ţi-a afectat gândurile! îi puse o mână pe piept și îl apăsă ușor în 
semn că nu are voie să se ridice. Arian îi înșfăcă mâna, 
dezechilibrând-o, şi trăgând-o uşor peste el. În următorul moment, 
feţele lor se aflau la câţiva centimetri unul de altul și amândoi se 
priveau adânc în ochi. „E de o frumuseţe rară. Arian, nu face vreo 
prostie acum!” dar prea târziu se gândi Arian la aceste lucruri pentru 
că toate gândurile i se blocară când Eoma își aruncă buzele asupra 
buzelor lui. Se contopiră într-un sărut pentru câteva momente, după 
care Eoma sări ca arsă și îi dădu o palmă peste față, prefăcându-se 
exagerat de indignată 

— Să nu mă mai atingi niciodată! Cum îți permiţi să mă atingi... 
tu... un om murdar, ce vii din alte timpuri să pui mâna pe mine! Prea... 
un gest de lehamite și de scârbă destul de teatral făcut de ea, 
aruncându-şi ochii înspre capătul camerei, la legătura dintre perete şi 
tavan. Atunci observă Arian firul ce străbătea toată camera, un fir 
strălucitor ce monitoriza tot ce se întâmplă în cameră şi probabil în 
întreaga incintă din toate unghiurile posibile. Și tot atunci își aduse 
aminte că ştia despre această monitorizare. Încă îi era greu să 
proceseze toate informaţiile pe care le primise în ultimele minute, dar 
într-o foarte mare măsură se descurca excelent. 

— Îmi pare rău, frumoasă Eoma, la aceste cuvinte Arian o văzut 
pe Eoma cum pune capul în pământ şi își ascunde un zâmbet şi o 
roşeaţă în obraji. Trebuie urgent să vorbesc cu tatăl tău, altfel soarta 
voastră pe această planetă se apropie de apus. 

— Ce vrei să spui cu asta? îşi ridică ea ochii speriată. 

— Nu am timp acum, dar vei afla în curând! Anunţă-l te rog pe 
tatăl tău că sunt în drum către el, și Arian se ridică în picioare de pe 
masă, observând cu mirare că este gol. 

— Nu înţeleg... își duse el mâna prin păr încurcat, dacă mi-ai 
făcut doar resuscitare, ce treabă ați avut cu partea de jos a corpului 


meu? 

— Nu mai insistă pe tema asta când o văzu pe Eoma cum roșește 
din nou. 

— Îmi pare rău, spuse ea, şi se întoarse cu spatele. Am să îl 
anunț pe tatăl meu că vei pleca înspre camerele lui. 

Arian se îndreptă către ieşire, dar îi atrase atenţia un ecran din 
apa în care informaţia era produsă şi procesată. Câteva flash-uri, 
puţină căutare în memorie în legătură cu aceste lucruri și în curând se 
juca cu ecranul din apă creând anumite valuri care trimiteau cererea 
pentru ca la întoarcere să aducă informaţia cerută. După niciun minut, 
Arian se întoarse şi se îndreptă din nou către Eoma, îi puse o mână pe 
umăr și o întoarse către el. 

— Ce faci, ai înnebunit? Vrei să ne omoare pe amândoi? şi se 
trase doi paşi mai în spate. Arian zâmbi și îi spuse că a dezactivat 
monitorizarea, așa că în acest moment nu mai e nimeni care să vadă 
sau să audă ce se întâmplă acolo. 

— Cum ai făcut aşa ceva? Nici eu nu știu, de fapt sunt foarte 
puţini dintre noi care știu să facă asemenea modificări! Cine ești tu? 
dar răspunsul nu mai veni pentru că în următorul moment amândoi se 
luptau unul cu buzele celuilalt într-un sărut plin de viaţă şi de dorință. 
Dar momentul de fericire nu a fost menit să dureze prea mult... în ușa 
infirmeriei se auzeau bătăi puternice și voci care o strigau pe Eoma. 

Arian se desprinse din îmbrăţișarea pătimaşă și alergă înspre un 
colț al încăperii în care erau așezate două cercuri unul peste celălalt. 
Reacționând la simplă atingere a lui Arian, cele două cercuri se 
desprinseră unul de celălalt. Unul urca pe verticală până la nivelul 
înălțimii lui Arian, iar celălalt cobori până la nivelul podelei. Arian 
intră între ele și dispăru aproape instantaneu, în timp ce ușa de sticlă 
era pulverizată, câțiva soldaţi nervoşi dând buzna în infirmerie. 

— A folosit Dhaka-ul! strigă unul dintre ei la ceilalţi, prinzând 
momentul în care cele două cercuri reveneau la poziția iniţială, unul 
asupra celuilalt. Mă duc după el! și soldatul se aruncă în urmărirea lui 
Arian. 

Arian se simțea ameţit la ieșirea din cele două cercuri, dar 
bănuia că aşa trebuie să se simtă deoarece corpul i-a fost încă o dată 
dematerilizat și apoi materializat în altă zonă a acelei structuri. 


Mulțumea în gând apei care i-a oferit toate aceste informații și 
creierului său care e capabil să proceseze atât de rapid o cantitate atât 
de mare de informaţie. În spatele său auzi un fâşâit, şi când se întoarse 
a văzut activate din nou acele cercuri. „M-au văzut când am intrat în 
ele” îşi spuse și se pregăti să îl primească pe cel care are să vină. Spre 
surprinderea lui, era Eoma! 

— Ce cauţi aici? o întrebă el. Cum m-ai găsit? 

— Știu unde să te caut, și un zâmbet ştrengăresc apăru pe faţa ei 
frumoasă. Îi prinse capul în mâini, sărutându-l lung și pasional. Apoi se 
depărtă un pas spunându-i că trebuie să se grăbească. 

— Te voi duce eu la tatăl meu. Dar trebuie să te anunț că nu o să 
fie prea fericit când o să ne vadă! mai vreau să îmi promiţi ceva... şi 
făcu o pauză mai lungă așteptându-l pe Arian să îi acorde atenţia 
cuvenită. Acesta realiză că e un moment destul de important pentru ea 
şi se opri din analiza continuă a tot ceea ce s-a întâmplat în ultimele 
minute pentru a o asculta. 

— Spune te rog, continuă... 

— Vreau să îmi promiţi că ai să mă iei de aici! Trebuie să fug! 
Tatăl meu a promis zeilor şi apei că mă va oferi drept ofrandă dacă îl 
vor ajuta să câștige această bătălie. Vezi tu, eu sunt un om de ştiinţă, 
sunt medic aici şi am reușit să fac câteva descoperiri destul de 
importante. Printre altele, am descoperit compoziţia „apei” şi cum 
aceasta face posibil schimbul de informaţii, sau cum își protejează 
mediul și structura. Dar această descoperire am înțeles-o cu adevărat 
abia acum, când te-am întâlnit pe tine şi am văzut că într-adevăr 
această legătură există. Ce nu am înţeles e de ce te-a ales numai pe tine, 
şi nu şi pe noi. Arian părea destul de surprins să audă acest lucru. 

— Îmi spui că voi nu deţineţi informaţiile pe care le-am primit 
eu acum? „Apa” nu vă oferă şi vouă aceste informaţii? 

— Nu, nu a oferit la nimeni, doar știm că există asemenea 
legături între „apa” şi mediul înconjurător. A fost mai demult un şaman 
care putea să vadă anumite lucruri. El a observat puterea pe care o are 
„apa” în acest loc. Din cauza lui am învăţat să respectăm acest loc şi să 
stabilim o legătură puternică cu natura şi cu ceea ce ne oferă ea, Eoma 
se lăsă puţin să cadă pe gânduri apoi continuă, nu știu de ce te-a ales 
pe tine, sau ce te face pe tine un om atât de special încât să îţi ofere o 


asemenea informaţie? 

— Vom vedea! Acum, mă poți conduce la tatăl tău, te rog? nu 
cred că mai avem prea mult timp de pierdut. Am văzut ce vă aşteaptă 
afară şi cred că invadatorii voştri nu au deloc cele mai frumoase 
gânduri! 

Eoma nu a mai zis nimic şi a ieșit din încăpere, urmată 
îndeaproape de Arian care a luat din mers un cearșaf pentru a 
improviza o togă în jurul corpului. Se aflau în încăperile care 
deserveau necesitățile conducătorului clanului din câte putea să își dea 
seama. 

— Cum e posibil aşa ceva? întrebă Arian, măcinat de curiozitate 
şi supărat că nu putea să îşi dea el seama ce se întâmplă. Nu am mers 
până acum deloc regulat sau în linie dreaptă, și cu toate acestea, în 
dreapta tot timpul există un hublou cu vedere la ocean. 

— Nu e real! Eoma își înăbuși un râs plăcut, deşi surprinsă de 
perspicacitatea de care a dat dovadă Arian. Sunt doar niște pereţi de 
apă, un fel de tablouri, în care „apa' își adaugă singură forma 
exterioară pe care a avut-o ultima dată în memorie. Este doar un alt 
mod de a arăta legătura „apei” cu mediul înconjurător şi capacitatea 
acesteia de a stoca informaţii și de a le arăta mai departe. 

Arian se aştepta la acest răspuns și i-a prins bine confirmarea 
venită din partea Eomei. Înaintea unei uşi, Eoma se opri şi îi şopti lui 
Arian: 

— Trebuie să te uiţi în ochii lui, să îl lași să vorbească și abia 
apoi să vorbești tu. Te va considera inferior rasei noastre și din această 
cauză îți va cere să te închini în fața lui. Dacă nu o faci, s-ar putea să 
aleagă să te dematerializeze. Nu uita că vrea să mă omoare și pe mine! 
acestea au fost ultimele cuvinte înainte ca Eoma să îl mai sărute o dată 
pe buze și cu ochii în lacrimi deschise ușa de la ceea ce părea a fi 
încăperea conducătorului. 

La fel ca şi toți ceilalți, Arian observă un corp parcă sculptat, dar 
lovit de trecerea anilor. Părul îi era alb și prins într-o coadă lungă, 
împletită, iar pe frunte ridurile îi arătau trecerea nemiloasă a anilor. 
Pielea era puţin lăsată dar acest lucru Arian a putut să îl observe doar 
când se apropie de el. Mușchii în schimb îi erau toți proeminenți și 
puternici. Chipul avea trăsături colțuroase, dure, cu nasul ascuţit și 


ochii puţin intraţi în orbite. Aducea puţin cu chipul frumos al Eomei. În 
dreapta conducătorului stătea o femeie în vârstă, dar de o frumusețe 
rară. Acum a văzut Arian cu cine seamănă într-adevăr Eoma. Timp de 
câteva secunde nu își putu dezlipi privirea de la chipul acelei femei, 
peste ale cărei trăsături timpul nu își spuse cuvântul la fel ca şi peste 
chipul bărbatului ei. 

Arian alese să îngenuncheze singur, pentru că nu mai avea 
dispoziția să piardă timpul cu certuri pe teme atât de puerile ca și: „Eu 
nu îngenunchez în fața nimănui!” 

— Mărite conducător Strah, am venit în faţa ta pentru a-mi oferi 
cunoştinţele primite de la „Apa” şi pentru a vă ajuta să scăpaţi de 
invazia ce vă aşteaptă la suprafață. De asemenea aș dori ca de îndată ce 
mă veți asculta să ne lăsați pe mine și echipajul meu să plecăm 
deoarece avem o misiune importantă de îndeplinit... 

— 'Tăcere, sclavule! tună Strah, la auzul căruia Arian abia se 
abținu să nu se ridice şi să îl omoare. Cum îți permiţi să vii în faţa mea 
şi să îmi vorbeşti Mie, cel care deţine controlul clanului Mahoo? 

— Tată, interveni şi Eoma în apărarea lui Arian, cred că mai bine 
l-ai asculta pentru că a primit învățăturile „Apei'. Acum în el se află 
toată istoria noastră și toată istoria lumii în care trăim! Tot ce „Apa” 
ştie, l-a învăţat și pe el. Eoma se aplecă umilă şi supusă în fața tatălui 
sau în speranța ca cuvintele ei au fost auzite şi înțelese. 

— Spune-mi de unde vii, sclavule! Strah continuă pe același ton 
de parcă nici măcar nu auzise ceea ce Eoma îi spuse mai devreme. 

— Pentru Arian era deja prea mult şi nu neapărat pentru că nu 
mai putea să îndure cuvintele pe care Strah i le adresa, ci pentru că 
deja simţea că pierde prea mult timp și dacă ar mai fi rămas în aceeași 
poziție cine ştie unde s-ar mai ajunge. 

— Se ridică în picioare şi observă chipul îngâmfat al lui Strah 
cum rămâne şocat de gestul lui. Se uită fix în ochii lui și îi spuse: 

— Ascultă-mă bine, pentru că nu o să îţi spun a doua oară! Voi 
existați aici, pentru că așa vrea planeta aceasta, pentru că așa vor 
locuitorii săi, pentru că așa vrea „Apa'. Aţi fost acceptaţi să coexistaţi 
pentru că la început le-a fost milă de voi și de copiii voştri, așa că v-au 
oferit adăpost în adâncurile oceanelor. Aţi avut noroc cu faptul că 
prima voastră construcţie recicla absolut totul, nu aţi eliminat nicio 


toxină în apă... credeți-mă când vă spun că dacă ați fi umplut cu cea 
mai mică moleculă de toxină apa, ați fi fost striviți într-o clipă. 
Existenţa voastră v-a fost îndelung monitorizată și shamanul a primit 
informaţia tocmai pentru a realiza tranziția în totalitate și pentru a 
putea fi acceptaţi ca și fii planetei, fii oceanelor, fii „Apei”. Problema a 
fost că el nu a putut să suporte o cantitate prea mare de informaţie, 
astfel că „Apa' a trebuit să se selecteze cele mai importante lucruri pe 
care voi trebuie să le știți pentru a coexista în pace. Se pare că acest 
proiect a fost de bun augur, pentru că în scurt timp aţi fost acceptaţi în 
sânul familiei. 

— De unde știi tu toate acestea, sclavule? vocea lui Saher își 
pierduse din aroganţa impunătoare de mai devreme. 

— Dacă îmi mai zici o dată „sclavule”, am să vin lângă tine şi am 
să îți rup mână cu care vrei să scoţi acea armă de la brâu, apoi am să îţi 
rup piciorul de sprijin și în momentul în care vei fi în genunchi în fața 
mea urlând de durere, am să te lovesc în frunte atât de puternic încât 
mâna mea va intra în cutia ta craniană şi va ieşi de acolo împreună cu 
creierii tăi gelatinoși şi albi! Arian a exprimat această ameninţare atât 
de clar, cu o voce calmă și cu ochii ațintiți în ochii conducătorului încât 
acesta a ales să se prăbușească pe scaunul său. Părea obosit şi Arian 
vedea acum pe chipul lui o mulțime de sentimente contradictorii. 

— Bun, mă bucur că ne-am înțeles. Acum planeta vă cere 
tuturor celor care coabitați pe fundurile oceanelor ei să vă ridicați și să 
luptaţi. Împreună cu ea şi cu locuitorii ei, va trebui să vă apăraţi şi să 
acceptaţi eventualele pierderi de vieţi omeneşti. 

— Dar noi nu am mai dus un război de atâtea secole! Nu știm 
cum să ne apărăm, cum să luptăm! conducătorul îngăimă cu un glas 
stins aceste cuvinte. 

Arian aruncă o privire către Eoma întrebând-o parcă „Acest om 
e tatăl tău? Conducătorul întregului clan Mahoo?”, dar pe chipul ei se 
vedea aceeași nedumerire. Nu avea nici cea mai mică idee despre ce se 
întâmpla cu tatăl ei. 

— Nu trebuie să știți nimic. Trebuie doar să acceptaţi lupta ce o 
aveţi în față și pierderile umane. Pentru a scăpa de cei din ceruri, 
planeta va conlucra cu voi. Distrugerea lor va veni tot din ceruri, voi 
trebuie doar să urcați la suprafață și să folosiți sistemele de 


transformare a apei în mâncare sau în alte stări solide. Ideea este că 
trebuie să evaporati o cantitate destul de mare de apă, pentru a se 
forma un uragan la nivel planetar. Acest lucru este posibil, pentru că la 
o încălzire maximă şi continuă a navelor voastre, acest uragan s-ar 
produce în mai puţin de jumătate de oră. Din momentul producerii lui, 
voi trebuie doar să menţineţi un nivel ridicat de apă în atmosferă. De 
distrugerea mașinilor de luptă se va ocupa planeta! 

— De ce nu poate să coexiste şi cu ei la fel cum coexistă cu noi? 
pe chipul lui Saher se citea spaimă și o frică aproape copilărească. 

Arian se întoarse către soția lui Strah, apoi se uită la Eoma. 

— Îmi pare rău, dar nici eu nu am timp pentru aşa ceva, şi nici 
cei care aşteaptă să vă invadeze nu cred că vor mai aștepta până se va 
naște un conducător care să fie cu adevărat conducător, Arian era cu 
adevărat indignat și spera să nu fie toată această colonie umană la fel 
ca şi conducătorul lor. Cu cine trebuie să vorbesc, care să mă înţeleagă 
şi pe care clanul să îl respecte? 

— Fratele meu, Atehoo, este cel de care ai nevoie, Arian! spuse 
Eoma şi se îndreptă către un ecran jucându-se puțin cu apa. S-a auzit 
imediat numele lui Atehoo pe toate punțţile platformei anunţat că era 
chemat în încăperile tatălui său. 

— Vreau să te întreb, Eoma, fratele tău are încredere în tine? 

— Da, are, mă iubeşte mult prea mult şi a înțeles importanța 
muncii mele pentru semenii noştri. 

— Atunci vreau să îi explici că trebuie să mă asculte și să facă 
ceea ce voi spune. Despre ceea ce am discutat aici cu tatăl tău, o să îi 
spui tu mai încolo, acum nu mai avem timp ca să mai explic încă odată 
la altcineva. 

— Nici nu e nevoie să mai repeți încă o dată, Arian, toată 
discuţia a fost înregistrată și începând din acest moment fratele meu 
poate să o asculte. Eoma era pregătită pentru aproape orice situație, 
lucru care îi plăcea lui Arian, mai ales acum când tatăl ei nu mai avea 
nicio putere să o amenințe cu moartea ca şi ofrandă adusă zeilor. 

Se simţea liberă şi exulta de fericire deși specia ei se afla 
aproape pe cale de exterminare. Se aruncă în braţele lui Arian și îl 
sărută pe acesta înfocată. Părinții Eomei priveau surprinși această 
scenă fără să intervină. În acel moment intră în cameră fratele ei, 


Atehovo, care la vederea acestei priveliști se aruncă asupra lui Arian, cu 
vădită intenţie de a-l ucide. Arian îl observă, se retrase la timp ferind-o 
totodată și pe Eoma din calea sabiei nesăbuitului ei frate. Apoi cu o 
mişcare scurtă de picior îi aplică o lovitură în spatele genunchiului 
care îi biciui mușchiul aproape rupându-l. Atehoo pică la pământ și își 
trase piciorul lovit sub el, strângând din dinţi de durere. 

— Îţi va trece imediat durerea, Atehoo, spuse Arian. Aş vrea să 
te ridici, și să nu mă consideri duşmanul tău. Duşmanul tău e acolo sus, 
şi Arian ridică mâna cu degetul arătător în sus, arătând înspre cerul ce 
mai devreme era acoperit de mulțimea navelor inamice. Trebuie să îţi 
ajuţi planeta mamă, pentru că în aceste momente vă cere ajutorul. 
Trebuie să evaporati cât mai multă apa în atmosferă, apă pe care 
planeta urmează să o folosească pentru a forma furtuni de intensitate 
foarte mare însoţite de descărcări electrice ce vor viza navele inamice. 
Vântul de asemenea va sufla cu peste douasute de kilometri per oră, 
astfel că nimic nu va mai sta în calea ucigașei furtuni. Dar acest lucru 
trebuie făcut în maxim jumătate de oră, altfel inamicii îşi vor da seama 
şi vor reuşi să scape, ba mai mult, vor putea chiar să își creeze o tactică 
de apărare împotriva unui asemenea atac. 

Atehoo se ridicase încet de jos şi se uită insistent către sora lui, 
în timp ce Arian vorbea, întrebând-o parcă „Despre ce naiba vorbește 
nebunul acesta aici?” 

— Are dreptate, Atehoo, interveni Eoma care observă privirea 
întrebătoare a fratelui ei. Tatăl nostru, după cum vezi nu vrea să 
intervină, dar e unica noastră şansă pentru a ne salva pe noi şi planeta 
în care trăim! 

— Eşti convinsă că ceea ce spune acest străin este calea corectă? 

— Da, a primit lumina „Apei”. Duce cu el darul suprem, conține 
toată informaţia planetei noastre, și poate stabili legătura între noi şi 
planetă, Atehoo! Eoma era fericită să spună aceste lucruri unui om 
care o și asculta. 

— Am încredere în tine, Eoma, şi în faptul că pentru tine știința 
este mai presus decât viaţa însăşi. În acest caz, să nu mai pierdem 
timpul şi să ne recâștigăm dreptul de a locui pe această planetă fără a fi 
ameninţaţi de alți invadatori. 

Arian îi aruncă o privire Eomei prin care îi mulțumea pentru 


ajutor, această primind-o zâmbitoare. Se îndreptară toți trei către zona 
de lansare, acolo unde se afla și nava lui Arian. Până ajunseră acolo, 
discuţiile continuară: 

— Trebuie să înştiințăm fiecare platformă că trebuie să urce la 
suprafață. Deoarece ştiu că nu este nicio metodă de a lua legătura cu 
toate platformele, Arian îi zâmbi lui Atehoo când acesta întoarse capul 
surprins la auzul acestei informaţii, am să vă ofer eu, adică „Apa' o 
metodă de a comunica tuturor noile ordine. 

— Putem să știm şi noi cum vei face acest lucru? întrebă 
curioasă Eoma. 

— Da, vom ieși în ocean, eu şi Atehoo și voi transmite „Apei” 
decizia pe care ați luat-o, iar „Apa” se va ocupa de transmiterea 
informaţiei mai departe la toate celelalte platforme. 

— Bine, am înţeles că „Apa' va transmite, dar cum o va face? 
Eoma încă simţea că nu aflase totul. 

— Atehoo o va face, el îi va informa pe toţi în acelaşi timp. „Apa” 
îi va lua celulele și îi va materializa corpul în fiecare platformă. De 
acolo depinde doar de el să îi convingă să iasă la suprafaţă. 

— Şi dacă nu o să reușească să îi convingă? Eoma știa că era o 
întrebare mai mult decât tâmpită, dar toată lumea ar fi vrut să afle 
răspunsul la această întrebare. 

Arian își aruncă privirea în spate, uitându-se la tatăl lor, 
conducătorul care mai devreme tremura de frică, și care acum îi urma 
tăcut și cu privirea în pământ, împreună cu soția lui. 

— În acest caz veţi ajunge toţi ca el, şi arătă în spate către tatăl 
lor, poate chiar mai rău! Sunt sigur că veţi ajunge niște sclavi pentru 
cei care o să vă cucerească. 

La auzul acestor cuvinte şi mai ales la auzul cuvântului „sclav”, 
toată lumea începu să murmure și să vocifereze, iar Eoma îl prinse de 
mână strângându-l cu putere. Arian a fost satisfăcut de puterea pe care 
acest cuvânt o are asupra acestor oameni. Ajunseră la ocean unde 
Arian primi un dispozitiv pentru respirat la fel ca și ceilalți. Înainte să 
iasă în „Apă”, îl prinse de mână pe Atehoo și îi spuse: 

— Anunţă pe toată lumea că veţi ajunge niște sclavi dacă nu 
acceptaţi să vă ridicați să luptaţi! Aceasta are să vă fie soarta! 

Cu acestea spuse, Arian se lăsă invadat de apa ce intra prin 


hublourile deschise. În clipa următoare îl văzu pe Atehoo cum rămâne 
nemișcat. „Apa” preluase toată informația și trimise corpul lui Atehoo 
către toate platformele. 

Nu trecuse nici jumătate de oră, dar agitația cuprinse interiorul 
navei, toată lumea imaginându-și diferite scenarii. Sperau că Arian este 
bine, și că nu au să fie nevoiți să deschidă trapa. Știau că dacă mai 
întârzie mult, vor trebui să iasă după el, dar sperau să nu trebuiască să 
o facă. Descumpănit, Robert se ridică de la locul lui, își privi ceasul de 
la mână și înaintă către scaunul gol al pilotului care se retrase mai în 
spate pe o banchetă. Se uita pierdut la pereţii acelei platforme, când o 
mişcare în partea de jos a bazinului, undeva în zona unde a fost dus 
Arian îi atrase atenţia. 

Se ridică în picioare şi se aplecă peste consola de bord în 
exterior, în încercarea de a vedea mai bine ce se întâmplă. Şi-a 
concentrat privirea până când au început să îl doară ochii, dar a reușit 
să distingă un corp ce părea a fi inert și încă unul care începea să 
crească înotând în direcţia lor. Așteptă puţin pentru a fi sigur că acel 
corp se îndreaptă într-adevar către ei înainte să dea alarma. Îi spuse lui 
Liu să îşi pregătească scanerul ca să fie pregătită în cazul în care vor fi 
nevoiţi să se dematerializeze. 

— E Arian! strigă Robert și nava se dezechilibră când toţi au 
sărit în picioare la auzul aceste veşti. 

Într-adevăr, Arian înota aproape la fel de agil cum o făcuse mai 
devreme Atehoo, utilizând dispozitivele lor de respiraţie. Se apropie cu 
viteză de nava lor şi se opri în fața geamului, uitându-se la ei rânjind. 
Îşi puse o mână pe geam, dar nimic nu se întâmplă, nu a reuşit să se 
dematerializeze și să treacă în partea cealaltă a geamului. Se gândi că 
ceva nu a făcut bine și a mai încercat încă o dată. Același efect! apoi 
realiză că nu a pune mâna pe geam e important, ci crearea unei 
conexiuni cu „Apa” pentru a-i transmite imaginea dematerializata în 
punctul în care dorea, materializând-o acolo. Dar cu toate acestea nu a 
reuşit să se dematerializeze. Închise ochii pentru a căuta în informaţia 
primită de la „Apă” despre cum poate să obțină capacitatea de 
dematerializare, când o mână poposi pe umărul său. Se întoarse rapid 
şi în fața lui o văzu pe frumoasa Eoma, cu părul unduindu-se în apa 
clară şi cu ochii ei mari mai frumoși ca niciodată. Zâmbea, arătându-i 


cuțitul pe care îl ținea în mână. Atunci a procesat Arian informația 
primită de la „Apă”, corelată cu imaginea cuţitului. A luat cuțitul și şi-a 
crestat puțin pielea, lăsând un strop de sânge să răzbată în apa 
limpede. ADN-ul i-a fost analizat de către „apă” iar în următorul 
moment imaginea lui, materializată, a apărut în navă. 

— Arian, ne bucurăm că eşti întreg! Robert nu mai știa ce să 
zică, aşa că în numele tuturor a sărit pe el și l-a luat în braţe. Nici el nu 
ştia dacă era bucuros pentru că Arian era teafăr şi liber sau din cauză 
că nu mai era nevoie să deschidă trapă pentru a înota spre a încerca să 
îl salveze. Urma să venim să te salvăm, continuă el, dar am hotărât să 
aşteptăm pentru că deschiderea trapei ar fi putut însemna distrugerea 
navei şi poate chiar şi a noastră. Am decis să îți dăm o perioadă de o 
oră pentru a scăpa de acolo. Dacă în acest timp nu apăreai, atunci am fi 
riscat şi am fi venit după tine. 

— Vă mulțumesc, prieteni, dar nu trebuia să vă gândiţi să 
deschideţi trapa. Oricum, abia a trecut o jumătate de oră! Arian era 
impresionat de devotamentul de care au dat dovadă și mai ales de 
reacţia lui Robert. 

— Am să vă rog să aşteptaţi, continuă el, mai am câteva lucruri 
de rezolvat aici. Cei de jos sunt oameni ca şi noi, nu aveţi de ce să vă 
temeţi, iar cei de sus sunt invadatorii. Nu putem să plecăm fără să îi 
ajutăm. Mai durează puţin şi am să mă întorc, rugămintea mea e să 
staţi aici, şi orice s-ar întâmpla, orice auziți să nu vă mai gândiţi să 
părăsiți nava. O să revin și o să plecăm de aici, vă promit! 

O văzu pe Liu că vrea să zică ceva, o văzu pe Maria că era cu 
ochii în lacrimi, şi îl văzu pe George cum regretă tot ce a zis mai 
devreme. Alese să nu mai continue discuţia și să plece înapoi la Eoma. 
Dematerializarea şi citirea informaţiei de către corpul rămas inert în 
exterior se făcu instantaneu şi semăna cu o primă gură de aer după ce 
îți țineai respirația o perioadă mai lungă de timp. Eoma era în fața lui, 
îi ținuse corpul inert în braţe tot timpul, și acum îi mângâia tandru fața 
fără să-şi dea seama că atât Liu cât şi Maria se uitau cu ură și invidie la 
ea. Arian se lăsă purtat de Eoma înspre partea de jos a hangarului, la 
intrarea în platformă, unde Atehoo îi aștepta revenit din pelerinajul la 
celelalte platforme. 

Doar la intrarea în incinta platformei și doar după ce şi-au dat 


jos dispozitivele au putut afla cum au decurs întâlnirile cu celelalte 
platforme şi cu platforma mamă. 

— A fost incredibil, spuse Atehoo vădit încântat de rezultatele 
pe care le-au avut discuţiile purtate cu fiecare conducător de 
platformă. La nimeni nu îi venea să creadă că a apărut un nou şaman, 
dar după ce le-am spus ce eşti capabil să faci, cum m-ai doborât și cum 
planeta ne cere ajutorul, toți au devenit brusc interesaţi! Dar pe toţi 
i-am convins cu adevărat abia după ce le-am spus despre posibilitatea 
de a deveni sclavi în propria noastră lume dacă nu ne ridicăm și 
luptăm împotriva invadatorilor. 

— Foarte bine ai procedat, Atehoo! Arian îi puse mâna pe umăr 
în semn de recunoștință. Acum, va trebui să ieşim din nou, eu pentru a 
anunța „Apa” despre decizia de a o ajuta, și tu pentru a merge din nou 
la fiecare şi a-i anunţa despre necesitatea unei sincronizări în evoluţia 
lor. Trebuie să existe o singură mișcare din partea tuturor, astfel că în 
aer să fie evaporată cât mai multă apă. 

Cei doi se îndreptară din nou către intrarea în apă, iar Arian 
după ce oferi noile informaţii „Apei” trase trupul lui Atehoo înăuntrul 
platformei, așteptând revenirea lui. Simţi cum platforma începe să 
vibreze și să urce înspre suprafață. Simţea acest lucru în urechi, 
cauzate de depresiune, deși aparatele de compensare a presiunii 
funcționau la capacitate maximă. Apoi a urmat o voce ce anunţa în 
toată platforma că partea superioară a platformei trebuie evacuată, 
deoarece există posibilitatea să fie avariată. Se dorea limitarea 
pierderilor de vieți omeneşti, dar probabil că acest lucru nu avea cum 
să se întâmple. Erau prea multe nave afară, prea mare puterea de foc şi 
căldura emanată de platforme nu putea să absoarbă toate şocurile și 
energia produse de exploziile de la suprafaţa lor. Astfel că invariabil, 
aveau să sufere avarii şi implicit pierderi de vieți omeneşti. Din nou 
acea voce atât de impasibilă, anunţa acum sigilarea căilor de acces 
către partea superioară a platformei, pentru a nu fi inundat restul 
navei în caz de avarie. 

Arian știa că în momentul în care Atehoo va reveni, va trebui să 
dispară. Aveau o singură fereastră deschisă înspre a scăpa din această 
lume. 

Se bucură când mâna Eomei îi atinse capul și apoi fața, urmând 


ca buzele ei să se apropie de ale lui. Un nou sărut ce le tulbură 
gândirea, le făcea minţile să se revolte şi simțurile să o ia razna. 

— Ştii că trebuie să plec... Îi şopti el ușor. 

— Da, ştiu! Dar nu pot să îmi las poporul, nu acum, când am 
descoperit atâtea! Nu pot să îmi părăsesc fratele pentru că nu știu dacă 
se va descurca la conducere și dacă tatăl nostru va accepta să predea 
conducerea după ce tu nu vei mai fi. 

— O parte din mine îmi spune să lupt pentru tine, și o parte îmi 
spune că aparțţii acestei lumi şi că îţi este rezervat un viitor strălucit în 
față. În legătură cu ultima parte, cred că „Apa” a vorbit! spuse Arian 
râzând. 

Eoma îl strânse în braţe și cu lacrimi în ochi îi spuse: 

— Îmi doresc să te revăd, sper să revii la mine, am să te aştept, 
Arian! după care un plâns în hohote o cuprinse. 

— Am să revin, îți promit că o să ne reîntâlnim, poate chiar mai 
repede decât crezi! Arian simţea nevoia să o consoleze dar nu a mai 
reuşit pentru că jos, lângă ei, Atehoo prinse viață și se ridica în 
picioare. 

Îi văzu pe sora lui şi pe Arian prinşi în mirajul şi durerea 
despărțirii şi renunță să mai zică ceva. Se retrase câţiva pași mai 
încolo, așteptând liniștit. Simţea şi el o părere de rău după Arian și 
faptul că pleca, îi producea un nod în stomac, deoarece avea să 
trebuiască să țină piept unui tată dezlănțţuit și lovit în orgoliu. Mai era 
apoi şi responsabilitatea conducerii unui întreg clan. Arian se îndreptă 
spre el, lăsând-o pe Eoma plângând în genunchi. 

Pentru cei doi, cuvintele nu mai erau necesare. O strângere 
puternică de mână şi privirea susținută cu mândrie în ochii celuilalt 
denotând o putere fără margini au spus totul. Arian îi luă cuțitul din 
teacă și mai aruncă o ultimă privire înspre Eoma înainte de a şi-l înfige 
adânc în inimă. Eoma a scos un țipăt îngrozită, şi şi-a dus mâna la ochi, 
izbucnind în plâns. 

Aproape instantaneu, corpul lui Arian se dematerializă și cuțitul 
a căzut pe podea sunând asurzitor de dureros atât pentru Atehoo cât şi 
pentru Eoma. Aceasta deschise ochii la auzul sunetului metalic, privind 
mirată la locul unde ar fi trebuit să fie Arian întins, mort. Atehoo se 
îndreptă către un ecran ce reprezenta un panou de control, iar când 


platforma ajunse la suprafață, dădu comandă pentru a se deschide 
trapa şi pentru a goli bazinul de apă. 

Arian se ridică de jos, trăgând adânc aer în piept. Așteptă câteva 
secunde până ce realiză ce se întâmplă şi unde se află. Apoi îi mai 
trebuiră aproape un minut ca să proceseze toate informațiile pe care le 
primise de la „Apa”. Și-a dat seama că în forma lui actuală, corpul 
procesa toate aceste informații mult mai repede decât corpul 
materializat. Se îndreptă către scaunele piloților și întinse mâna până 
ce atinse geamul. Astfel transmise și ultimele informații „Apei, 
rugând-o totodată să le dea răgazul să plece din acea zonă. 

Se întoarse către pasagerii navei, care nu scoseseră un cuvânt 
până atunci și li se adresă: 

— O să plecăm de aici, Arian nu era deloc fericit când spunea 
acest lucru, deoarece Eoma exista în fiecare sinapsă din creierul său. 
Ce o să vedeţi afară s-ar putea să fie puțin cam înfricoșător, dar să 
sperăm că nu trebuie să ne schimbăm strategia. Ideea e că în 
momentul în care trapa se va deschide și apa va fi golită din hangar, 
avem mai puţin de jumătate de minut ca să ne ridicăm și să armăm 
tunul pentru coordonatele de acasă, înainte ca nenorocitele de nave de 
mai sus să înceapă să tragă. 

„Apa” începea să scadă şi în curând hangarul era gol, ceea ce le-a 
permis să pornească nava și să aștepte deschiderea trapei. Arian a 
introdus de data această manual coordonatele către casă, deoarece din 
acest punct nu mai era nicio problemă dacă cineva avea să descopere 
coordonatele. Intenţiona să afle care a fost motivul pentru care stickul 
nu a funcționat, fiind sigur că l-a configurat pentru întoarcerea acasă. 
Îşi dorea ca această planetă și aceste noi coordonate să rămână în 
log-ul navei. Putea astfel ca mai târziu să se întoarcă să o vadă pe 
Eoma. 

Un sunet puternic îl trezi din gândurile lui. Îşi aruncă privirea în 
sus, observând trapa cum începe să se deschidă. Cerul era la fel cum îl 
lăsaseră, împânzit de nemiloasele nave invadatoare. Trebuia să se 
ridice cât mai repede deasupra platformei deoarece suprafața acesteia 
deja era de un roşu încins, culoare oferită de apa care se evapora la 
atingerea platformei, eliberând o cantitate foarte mare de vapori în 
atmosferă. Toate navele de deasupra și-au încetat activitatea privind 


spectacolul oferit de suprafaţa oceanului devenită roşie acum. Aburii 
produși prin evaporare începeau să se ridice către înaltul cerului, 
înspre ele. Arian nu a mai stat să privească şi ei spectacolul vizual 
impresionant, ci a armat tunul și a tras cu particulele ionizate la câțiva 
metri în fața navei. Ştia că nu o să dureze mult până când navele de 
deasupra aveau să înceapă din nou atacul. Un nou rând de proiectile 
le-ar putea distruge pentru totdeauna posibilitatea de a dispărea din 
acel loc. 

— Dumnezeu se va aibă în pază! le transmise el celor de sub el, 
o expresie ce a folosit-o instinctiv, în secunda următoare aducându-și 
aminte despre inexistența acestei zeități montată la superlativ în 
mințile oamenilor. Cu toate acestea era un mod de a exprima dorință 
de a fi salvați şi de a scăpa de invadatori. 

Intră în gaura de vierme chiar în momentul în care navele de 
luptă au apărut la un nivel atât de jos și atât de aproape de platforme 
încât proiectilele lansate puteau să provoace daune serioase 
învelișului exterior al acestora. Dar nu a mai reușit să vadă urmarea. 
Îşi imagină doar că tactica folosită era una dintre cele mai bune, 
planeta obligând navele să coboare la nivelul apei, ceața ascunzând 
privirilor platformele. De la acest nivel nu se vor mai putea ridica 
deoarece deasupra lor furtuna începuse să se formeze. Totul dispăru în 
următorul moment. 


IV 

John ajunse în biroul lui și îi chemă pe cei doi agenţi care mai 
devreme se ocupaseră de corpul inconștient al lui Kim. 

— Găsiţi-l pe Arian urgent! le spuse el pe un ton autoritar. 

— ÎI căutăm, domnule, de mai bine de o zi, dar nu l-am găsit. 
Nava lui a fost detectată în zona orașului din România în care și-a 
petrecut ultimii ani. Apoi am detectat cu ajutorul sateliților noștri 
energia degajată de navă la trecerea într-o altă dimensiune. De atunci 
scanarea continuă pe toată suprafața Pământului, dar nicio asemenea 
degajare de energie nu a mai fost anunţată. 

— La dracu'! John bătu revoltat cu pumnul în masă. Trebuia să 
fie la mine în birou de mai bine de două ore. Până acum totul a mers 
conform planului, dar fără Arian nu o să putem să continuăm. 


Trimiteţi-l la mine pe ofițerul cu relaţiile comerciale și am nevoie 
urgent de raportul despre Zona 51! le făcu celor doi semn cu mâna că 
sunt liberi să plece și se lăsă pe spătarul scaunului aprinzându-și un 
trabuc. Îşi turnă puţin whiscky pe fundul unui pahar de cristal şi 
începu să îi savureze aroma minunată combinată cu mirosul tutunului. 

În pragul uşii apăru un tânăr ce nu părea să aibă mai mult de 
douăzeci şi cinci de ani. John îl observă și îl invită să ia loc pe scaunul 
din faţa lui. Îl analiză puţin, parcă nici lui nevenindu-i să creadă că își 
pune încrederea în acest puşti, dar apoi îşi aduse aminte cât de talentat 
este şi cât de bine își cunoaște meseria. 

— Suntem pe punctul de a porni afacerea, Lewis, începu John 
parcă spunând o poveste. Din acest moment ai exact până la ora 12 să 
închei toate contractele. Crezi că poţi să o faci? 

— Nu am nevoie de atâta timp, domnule, zâmbi Lewis pe sub 
cele câteva fire răzlețe de mustață. Contractele sunt pregătite, trebuie 
doar completate ora și durata. Acum le cunoaștem pe amândouă, aşa 
că nu mai e nicio problemă. În ceea ce privește legătura cu companiile, 
am lăsat câte un om la toate cele zece companii pentru a fi tot timpul în 
contact cu ce se întâmplă la sediile lor. Valorile sunt uriașe așa că am 
ales să mergem pe cincizeci la sută înainte și restul ulterior. 

— E bine aşa, bine gândit! S-au încheiat negocierile și cu 
celelalte trusturi de presă? Am auzit că au existat câteva accidente 
stupide ieri şi azi ce s-au soldat cu moartea a câtorva CEO al unora 
dintre trusturi! John știa clar despre ce vorbește, și încă o dată aruncă 
o privire mirată înspre acel copil ce părea o stâncă. 

— Aveţi dreptate, un singur trust ne mai stă în cale, un om ce nu 
poate fi convins într-un timp atât de scurt... 

— Să-l ia naiba de nenorocit bătrân și schizofrenic! John 
interveni lovind biroul cu pumnul încleștat. O să îl demolez, rânji el 
având în ochi o privire ce îi dădu lui Lewis un fior pe șira spinării. O să 
îl fac să îşi dorească să nu se fi născut pe lumea aceasta! Bun! Ai verde 
de la mine să începi să semnezi contractele și până la ora zece 
dimineața vreau să fie de la toate companiile partea de cincizeci la sută 
în cont. Apoi vei cumpăra cu banii aceștia toate trusturile şi tot ce 
există televiziune şi radio în țara aceasta. O să îi arăt eu nemernicului 
cine e cel mai puternic! 


— Totul este pregătit, domnule John, așteptam doar acordul 
dumneavoastră. Până la ora 11 veţi avea puterea asupra a mai mult de 
şaptezeci la sută din drepturile de televiziune la nivel naţional. Am 
anunțat și televiziunile importante și toți își doresc drepturi de 
televizare iar preţul pe care l-am cerut nu i-a speriat pe niciunul, 
comparativ cu promisiunea că ceea ce o să cumpere, le va aduce mai 
mulţi bani decât ar fi visat vreodată. 

— Foarte bine, foarte bine! John își freca satisfăcut palmele şi își 
şterse fruntea transpirată cu un şerveţel. Acum ne mai rămâne doar să 
urmărim evoluţia acțiunilor la bursă după ce se vor anunța toate 
aceste achiziţii. 

John își aduse aminte de Kim, și regretă că a fost nevoit să o 
arunce în temniţă, poate i-ar fi fost mai de folos aici, lângă el. Dar acum 
era prea târziu şi deşi cunoştinţele ei în domeniu l-ar fi putut ajuta, 
gândul că mai trebuia să împartă cu cineva puterea îl făcu să o lase pe 
Kim acolo unde era: în celula ei, încătușată, murdară, și înfometată. 

— De asemenea vreau să vinzi cinci participaţii de câte un 
miliard de dolari fiecare în momentul în care capitalizarea corporației 
noastre pe bursă va depăși valoarea de zece miliarde. 

— Dar domnule, acum abia dacă avem cinci sute de milioane 
capitalizare! Credeţi că va crește atâta? Lewis părea puțin șocat, dar 
ştia și el că e destul de probabil că acest lucru să se întâmple. 

— Nu doar cred Lewis, sunt convins de asta! spuse John, din nou 
satisfăcut de ceea ce realizase şi de planul său. Un singur lucru vreau 
din partea voastră, a tuturor! John făcu o pauză puţin mai lungă înainte 
să continue pentru a amplifica importanța a ceea ce urma să spună. 
Arian nu trebuie să afle nimic din ceea ce se întâmplă și ceea ce facem 
noi aici! 

— Este foarte probabil să afle, o să audă din presă despre 
această mişcare importantă de forțe pe domeniul media, sugeră Lewis. 

— Da, poate să afle, dar nu are cum să facă legătura cu noi, nu 
are de unde să ştie că noi suntem cei care am pus la cale acest complot! 
Voi ajunge preşedinte în scurt timp, Lewis, şi ar fi bine să fii pe 
aproape când se va întâmpla lucrul acesta, John se ridică de pe scaun și 
se îndreptă către steagul Americii, ce era ţinut pe un piedestal într-un 
suport frumos ornamentat, într-un colţ al camerei. 


Lewis se ridică şi el și se întoarse să plece, spunându-și că a 
auzit destul. Îl speria gândul că Arian nu ştie ce se întâmplă. Dacă 
cumva ar afla despre acest complot, Lewis era sigur că niciunul dintre 
ei nu ar mai exista pe Pământ, sau dacă ar mai fi, şi-ar duce existenţa la 
fel ca și Kim acum. Din nou acel fior rece pe şira spinării și simţi cum îi 
transpiră palmele. „Nu e deloc un semn bun” își spuse el. 

— Lewis! strigă John după el chiar înainte să părăsească biroul. 
Lewis, John se apropie de el şi îi puse o mână pe umăr, privindu-l 
părintește în ochi, îmi place de tine şi te consider ca şi copilul meu, dar 
nu mă face să mă îndoiesc în privinţa ta! 

Deşi chipul îi rămase calm, şi un zâmbet îi încerca figura, Lewis 
își simţea palmele transpirând și mai tare, dar se ținea bine. Se 
întoarse la fel de calm și plecă să rezolve problemele care le mai 
stăteau în cale. Se opri doi paşi mai încolo şi se întoarse către John: 

— Am uitat să vă spun! Am creat o corporație nouă ca şi 
acoperire pentru contractele cu restul țărilor din lumea întreagă. În 
acest fel posibilitatea de a descoperi cine se află în spatele acestei 
afaceri devine aproape imposibilă. Restul tranzacţiilor se vor face pe 
compania mamă. 

John îl privea acum cu admiraţie pe acest tânăr şi nu își putu 
suprima un zâmbet de satisfacție. 

— Foarte bine ai făcut! Să îmi spui doar cum se numește şi unde 
e locaţia ei! 

— Numele nu contează prea mult, iar locaţia este în statul 
Delaware, la parterul unui bloc pe o stradă de la periferie. E cel mai 
bun paradis fiscal din lume, domnule John, şi alegerea acestei locaţii 
îmi aparține. 

— Mă bucur sincer că eşti lângă mine, Lewis! Ai să vezi că 
puterile tale vor fi nelimitate. Dar acum haide să ne ocupăm de 
contracte şi să vedem ce pretenţii mai au „Ei”. 

De data aceasta Lewis se întoarse și se îndepărtă de John, 
permițându-și un zâmbet discret, o infimă exteriorizare a ceea ce 
simţea acum. 

În ușa lui John apăruseră din nou cei doi agenţi. Erau la fel ca şi 
doi siamezi, niciodată despărțiți, niciodată separați. 

— Am adus raportul despre ce s-a întâmplat în Zona 51 în 


ultimele douăzecispatru de ore, domnule! unul dintre ei vorbea, iar 
celălalt îi înmână dosarul, apoi se întoarseră şi dispărură din cadrul 
uşii. 

John începu să răsfoiască dosarul, dar în curând se plictisi 
pentru că nu conținea nicio informație prețioasă. Acelaşi lucru pe care 
îl ştia de ceva vreme, adică faptul că „Ei” au luat controlul bazei şi pe 
lângă asta, totuși, a aflat un amănunt destul de ciudat. Arian a luat 
legătura cu Zonă 51 înainte de a dispărea. Din păcate, nu avea cum să 
asculte înregistrarea pentru că era encriptata doar pentru sistemele 
din bază 51. 

Apăsa pe butonul de la speakerul de pe birou și îi ceru 
secretarei să îl găsească și să îl trimită la el pe generalul Clove, șeful 
departamentului de contraspionaj. Era și el implicat în această goană 
după putere şi își avea rolul lui. Acum era momentul în care putea să 
vadă dacă generalul este sau nu de partea lui. Implicarea generalului 
însemna că a început o altă etapă a planului său. 

În mai puţin de jumătate de oră, timp în care John a mai aruncat 
o privire peste dosarul despre Zona 51, a apărut şi generalul. Acesta 
era îmbrăcat într-o ţinută lejeră, nimic care să arate faptul că e unul 
dintre cei mai influenți oameni din ţară. Deoarece deținea cele mai 
multe informaţii, aceasta îi conferea și o putere de manipulare 
extraordinară. 

— Generale, mă bucur că ai venit într-un timp atât de scurt! 
John îi făcu semn să ia un loc, dar generalul preferă să rămână în 
picioare, era mult mai demn pentru el fiind în fața unui superior. A 
venit vremea în care loialitatea ta trebuie demonstrată, generale. 
Trebuie să acționăm conform planului elaborat și pentru ca acest lucru 
să se întâmple, următoarea mişcare îți aparţine. 

Generalul Clove scoase dintr-o mapă un minidisk pe care îl 
înmână lui John. Din nou John își frecă satisfăcut mâinile și luă 
minidisk-ul introducându-l în unitatea de citit. Pe ecranul din fața sa 
apăru un reportaj în exclusivitate, datat cu ziua de azi. Postul de 
televiziune aparținea trustului care avea să îl transforme în cel mai 
puternic om din lume. 

— Frumos, într-adevăr, o operă magnifică! şoptea John doar 
pentru el, jubilând de fericire. 


Privea mai departe atent la imaginile transmise în direct 
dintr-un oraş al Americii unde nave ca și cea a lui Arian apăreau din 
neant, luptându-se cu armata americană. Soldaţii americani cădeau 
răpuşi de luminiţele albastre ce plecau din nave și se transformau 
într-un val acid la atingerea pământului, ucigând tot ce le stătea în cale 
pe o distanţă de peste douăzeci de metri. Apoi o navă a fost doborâtă și 
din ea soldații au scos câţiva „Ei', pe care i-au executat cu sânge rece. 
În momentul în care acei extratereștrii au fost scoşi din navă, 
reporterul care prezenta agitat împreună cu cameramanul care filma 
pelicula în timp ce mergea, au trecut pe un alt spectru de vedere ce 
permitea să se vadă activitatea cerebrală enormă pe care „Ei” o aveau. 
A urmat dispariția activității cerebrale în momentul în care cei doi „Ei” 
au fost executați cu câte un glonte în cap, după care câteva cuvinte 
agitate şi speriate ale reporterului de la sol și încheierea transmisiei. 

— Frumos, frumos, spuse din nou John. Excelentă reprezentaţie, 
şi o abordare foarte bună, Generale. Ţin să te felicit și mă bucur că ai 
decis să ni te alături. 

— John, nu ştiu ce să zic în privinţa acestui truc! dacă o să afle 
„Ei” şi într-adevăr vor declanșa un război împotriva noastră? Ştii bine 
că un glonte nu i-ar putea omori niciodată! 

— Eu ştiu asta, tu ştii asta, dar restul oamenilor nu știu asta! Nu 
considera acest lucru un impediment. 

— Dar John, e un lucru imoral... 

— Ascultă-mă! tună din nou John și îl văzu pe general cum îi 
dispare paloarea din obraji. Nu te-am chemat ca să îţi cer părerea! dacă 
vrei să îți mai păstrezi postul și dacă vrei să mai exişti pe lumea 
această, ar fi bine să mă asculţi și să faci ceea ce îţi spun acum. Am avut 
o înțelegere, adu-ți aminte! Voi ați fost cei care ați falsificat 
aselenizarea în 1961, nu-i așa? Stai să îmi aduc aminte, și John mima că 
gândeşte profund, chiar tatăl tău a fost cel care a coordonat toată 
această înşelătorie! 

— Ok, John, am făcut așa cum ai cerut, ţi-am adus filmuleţul. Ce 
am spus mai devreme a fost doar o supoziţie, la urma urmei încă mai 
sunt șeful departamentul de contraspionaj și e de datoria mea să mă 
gândesc și la lucrurile acestea negative! generalul a cedat foarte ușor, 
apăsat de amintirea groaznică a celei mai mari înșelătorii a tuturor 


timpurilor. Mai mult decât atât, aceasta a fost coordonată chiar de tatăl 
său! Știa că dezvăluirea acestor fapte, iar în acest moment John avea 
toate dovezile şi toate filmuleţele pentru a o putea face, avea să îl 
denigreze instantaneu. 

— Dacă nu mai ai altceva de adăugat, și John spuse aceste 
cuvinte pe un ton cât se poate de acru, poți să pleci și vreau câte un 
raport al activităţii tale de două ori pe zi. 

Generalul salută foarte milităros deși nu era îmbrăcat în ținuta 
de serviciu, apoi se întoarse pe călcâie și ieşi din biroul întunecat 
înjurând în gând situaţia în care a fost obligat să intre. Nu ştia unde 
avea să ducă tot planul acesta, dar știa că sunt oameni mari şi influenţi 
implicați. „De fapt ce naiba”, gândea el, „și eu sunt unul dintre eil”. Doar 
că acum simțea apașeara faptei tatălui său mai mult ca niciodată, mai 
ales că reportajul pe care i l-a dat lui John reprezenta doar o altă 
înșelătorie, mult mai complexă de data aceasta datorită tehnicii 
utilizate. „Poate că aceasta este moştenirea tatălui meu către mine! Și 
acum eu trebuie să o duc mai departe!” gândurile sale îl obligară să se 
aşeze obosit pe o bancă înainte de ieşirea din sediul GOA. Îşi luă capul 
în mâini, și cu ochii aproape în lacrimi, se întrebă: „Ce am făcut! Tată, 
ce am făcut?” 

Înapoi în biroul său, John revedea satisfăcut reportajul. A fost 
întrerupt de către cei doi agenți care îl anunţară că au reperat energia 
produsă de nava lui Arian în apropiere de casa lui din Aspen. 

— Ce naiba face acolo? în loc să vină la mine să îmi raporteze! 
Vreau să îl văd imediat, le spuse agenților. 

Arian răsuflă uşurat când navă lor trecu cu bine în partea 
cealaltă a găurii de vierme, o trecere destul de bruscă de la un război la 
pacea calmă și liniștea oferită de munții ce înconjurau cabana din 
Aspen. Zăpada era spulberată şi măturată de nava ce ateriză pe 
platforma din faţa cabanei. Toţi erau bucuroși că au scăpat din acel 
război ce nici măcar nu le aparținea. 

— Sper că de data aceasta suntem în dimensiunea corectă, 
spuse Liu destul de neîncrezătoare. 

Arian îi răspunse cu un zâmbet și deschise trapa navei pentru a 
cobori. 

— Arian, strigă George în urma lui, ești căutat pe frecvența 


Camerei de Control. 

Un gest de lehamite făcut din mână şi Arian își continuă 
coborârea fără să se mai întoarcă. Îl auzea pe George în schimb în 
spatele lui cum răspunde la apel şi cum dădea explicaţii în legătură cu 
activitatea lui Arian. Acesta simțea nevoia să spargă câteva capete în 
zona de vârf a politicii sau să îi trimită pe ei pe câmpul de luptă, şi să îl 
lase în pace. Voia să aibă câteva minute de liniște după care avea să 
pornească mai departe în misiunea sa. 

— John parcă a înnebunit, îi spuse George care alergase să îl 
prindă din urmă. Vrea cu orice preţ să discute cu tine şi a recurs chiar 
la amenințări, atât la adresa ta cât și la adresa mea și a echipajului 
meu. 

— E în regulă, George, am să îi scot eu în curând toată nebunia 
din cap și lui John, dar acum nu am timp să mă ocup de el. 
Contactează-l şi transmite-i că o să iau eu legătura cu el atunci când o 
să pot, şi că până atunci tu vei fi legătura noastră. Să îţi transmită ție 
orice cerere ar avea! Pe lângă asta am să te rog să te ocupi de plasarea 
unui dispozitiv de urmărire asupra lui Liu. Vreau să știu în orice 
moment unde este. 

George se simţea privilegiat să audă asemenea lucruri din 
partea lui Arian, demonstrându-i încă o dată că avea încredere în el şi 
în capacitățile sale. Încântat, se întoarse înapoi către navă pentru a 
îndeplini ordinele primite. 

— Şi George, după ce aranjaţi cu nava, să intrați să mâncaţi şi 
voi ceva, ar trebui să fim în siguranţă aici o perioadă de timp. 

Ceasul arăta ora opt dimineaţa. Asta însemna că trecuseră exact 
zece ore de când „Ei” au lansat ameninţarea cu eliberarea Bombei 
Atemporale. „Dacă nu au făcut-o până acum, înseamnă că mai avem o 
şansă de a scăpa teferi” își spuse el. „Dar de ce nu s-au ținut de cuvânt? 
Ce s-a întâmplat? Trebuie să iau legătura cu ei să văd care le este 
poziția!” 

Se îndreptă către Liu și o prinse de mână întorcând-o către el: 

— Liu, îmi pare rău să zic asta, dar din acest moment ești liberă 
să pleci! Noi mai rămânem puţin aici, mai am câteva probleme de 
rezolvat, şi apoi ne vom îndreptă către Washington DC. Dacă crezi că 
putem să te lăsăm pe undeva, să îmi spui. 


Liu a văzut în ochii lui că despărțirea aceasta nu îi crea deloc 
plăcere şi şi-a dat seama că o durea și pe ea faptul că nu îl mai avea în 
preajmă. A realizat atunci că percepţia timpului din dimensiunea 
cealaltă a avut ca efect dispariția sentimentelor pentru tot ceea ce 
înseamnă casă şi pământ. Îi era greu acum să găsească sentimentele şi 
emoțiile pe care le-a lăsat vii cu atâta timp în urmă. 

— Da, o să te rog dacă poți să ocolești până în Miami, am să mă 
duc la părinţii mei să îi vizitez. 

— Hmm... nu avem timp pentru un asemenea ocol, dar am să îl 
rog pe George să te ducă acum până acolo, nu ar trebui să dureze mai 
mult de câteva minute. Și Liu, încă ceva! Arian părea fâstăcit în fața ei 
în aceste momente, mă bucur pentru ce s-a întâmplat între noi! 

Liu îi zâmbi frumos, şi se ridică pe vârfuri pentru a-l săruta pe 
colțul gurii, atingându-i cu mâna fața. Nici nu bănuia că Arian știa 
despre existenţa prietenului ei şi că avea să se reîntâlnească mult prea 
repede. Se întoarse apoi şi porni către navă, iar Arian rămase pe loc 
până când nava se ridică și dispăru în înaltul cerului. Era mulțumit 
pentru că știa că Liu merge să se întâlnească cu Cel ce se luptă cu 
Umbrele, deoarece ea nu avea părinți pe care să îi poată vizita. 
„Perfect, eu mă pot ocupa de „Ei” aici, în timp ce George îi va plasa 
dispozitivul de urmărire și în mai puţin de jumătate de oră vom pleca 
să ne întâlnim cu prietenul ei” un zâmbet își permise Arian în urma 
acestui gând, umbrit imediat de discuţia ce avea să o poarte cu Ei”. 

Calculatorul îi stabilise legătura pe aceeași frecvenţă pe care o 
făcuse din mașină pentru a evita intercepţiile eventualilor indiscreți. 
Se afla în biroul lui din cabana imensă, cu privire înspre pârtiile de schi 
de pe partea această a versantului. Zăpada era perfectă pentru o tură 
cu skiurile, ceea ce îl făcu să îşi doreasc să le încerce o dată înainte dea 
pleca mai departe deşi ştia că nu avea timp pentru aşa ceva. Îşi 
promise că acesta avea să fie primul lucru pe care îl va face când toate 
acestea se vor fi terminat. Cu gândurile înfipte în zăpada de pe muntele 
din fața lui, nu realiză când o față descompusă și hidoasă apăru pe 
ecranul tridimensional. Vocea acestuia îl trezi din visare și îl făcu să 
revină cu picioarele pe pământ: 

— Arian, în sfârşit! Te-ai gândit că poate ar fi timpul să 
discutăm, nu-i aşa? spuse Prozon pe un ton puţin ironic. 


— Da, Prozon, Arian renunță la ideea de a-l enerva pe „El 
pentru că avea nevoie de cât mai multe informații. Ascultă-mă, 
spune-mi și mie care este motivul pentru care faceţi voi toate acestea? 
Care este scopul vostru, pentru că văd că timpul încă este la fel cum îl 
ştiu eu de multă vreme, nu v-aţi jucat cu el. Arian continuă să joace 
rolul unui necunoscător, la fel ca şi în prima discuţie, unde s-a prefăcut 
că nu ştie nimic despre posibilitatea manipulării timpului. 

— Ultima discuţie s-a terminat brusc, spuse Prozon, fără ca 
măcar să reuşim să îți expunem situația actuală şi ceea ce dorim de la 
voi. 

— Da, sunt curios ce v-am putea noi oferi, fără ca voi să fiți 
capabili să vă luaţi singuri! lui Arian îi părea rău că a încheiat prea 
repede discuția din maşină pentru că ar fi aflat mai devreme motivele 
ce au stat la baza atacului asupra Zonei 51. 

— În primul rând o vrem pe cea pe care voi o numiţi Maria şi 
care din informaţiile noastre a fost protejata ta pentru o perioadă 
destul de mare de timp. 

Pentru Arian, auzul acestei cereri nu era un şoc prea mare, și 
chiar în aceste momente se bucura că au nevoie de Maria. Acest lucru 
însemna că s-au înşelat şi „Ei” asupra ei la fel cum s-a înșelat şi el. De 
fapt nu de Maria au nevoie, ci de Robert! 

— Aşa... foarte bine, o să o aveţi pe Maria! dacă mai aveți şi alte 
cereri... Dar înainte mă consider îndreptăţit să pun şi eu câteva 
întrebări, acum că eu v-am satisfăcut una dintre cereri. 

— Am să îți răspund la o singură întrebare, Arian, așa că ai grijă 
ce întrebare pui! Arian vedea chipul lui Prozon cum se descompune și 
nu îşi pută explica de ce. Îşi dorea să întrebe ce se întâmplă cu chipul 
lui, dar își spuse că sunt lucruri mai importante pe care trebuie să le 
afle. 

— Cum aţi hotărât să distrugeţi rasa umană? era cea mai simplă 
întrebare pentru situația dată. 

Prozon simulă ceea ce ar fi vrut să însemne un râs în hohote, dar 
care din păcate se transformă într-un maxilar rupt ce atârna grotesc pe 
fața lui. Dinţii se desprindeau unul câte unul, iar pielea se 
descompunea. 

— Pot să îți spun că în mare parte vă veți distruge singuri, noi 


doar v-am oferit motivul și vă vom ajuta să finalizați. Nu are să fie un 
efort prea mare din partea noastră, dar voi, voi vă puteți blama de pe 
acum pentru extincţia speciei voastre. 

Arian rămase mut de uimire la auzul acestei vești și nu ştia ce să 
creadă, unde voia să ajungă Prozon cu aceste afirmații! 

— Dar... atunci înseamnă că amenințările și evoluţia voastră în 
ultimele zile au fost doar un joc de culise? 

— Ajunge! Nu vei mai afla nimic în acest moment, vocea lui 
Prozon până în acest moment calmă și inexpresivă, a devenit acum 
parcă temătoare. Ai o jumătate de oră să ne-o înmânezi pe Maria, altfel 
ne vedem obligaţi să ne ținem de cuvânt în ceea ce priveşte timpul. 
Trebuie să o aduci personal în Zona 51. 

— Când o vom avea pe Maria, continuă Prozon, vom discuta şi 
următorii pași, adică despre Maşină! și cred că ştii foarte bine, Arian, că 
acesta este de fapt scopul existenței noastre pe acest pământ. 

Arian închise transmisia pentru că știa că nu are să afle mai 
multe de la Prozon. Era mulțumit deoarece încă se pare că nu au aflat 
despre dispariția celui pe care Arian l-a omorât pentru a-i luat Cubul. 
Dar nu știa ce să creadă în privinţa faptului că lumea se va distruge 
singură şi că „Ei' doar au dat o mână de ajutor pentru ca acest lucru să 
se întâmple. Apoi ce se întâmpla cu fața lui, de ce se descompunea așa? 
„Trebuie să îl găsesc pe Cel care se luptă cu Umbrele, e unica șansă dea 
afla ce înseamnă conspirația aceasta despre care se vorbește!” leşi din 
birou setându-și cronometrul ceasului pentru o jumătate de oră. Spera 
ca între timp George să se fi întors, iar Liu să îşi fi regăsit iubirea. 

— Maria, trebuie să vii cu mine! i se adresă el fetei, care stătea 
necăjită și obosită pe o canapea, alături de fratele ei. Robert am să te 
rog să rămâi şi să monitorizezi activităţile din întreaga lume. Vreau să 
ştiu dacă ceva suspect se întâmplă! 

— Suspect în ce sens? Trebuie să fii puțin mai specific, ca să ştiu 
înspre ce să mă îndrept! 

— Suspect în sensul unui eveniment care să conducă înspre 
exterminarea speciei noastre. O activitate produsă de către om! nici el 
nu ştia exact la ce ar trebui să se refere când vorbea despre a căuta 
ceva suspect, dar avea încredere în capacitatea lui Robert. 

— Da, încălzirea globală, distrugerea pădurilor, poluarea! îi 


enumeră Robert câteva elemente ce într-adevăr aveau să ducă înspre 
distrugerea planetei. 

Arian nu mai continuă, presupuse că Robert a înţeles ceea cei 
s-a cerut, aşa că o luă pe Maria și se îndreptă cu ea înspre ieşire. După 
toate prin câte trecuse, Maria nu mai avea puterea să lupte, se simțea 
obosită şi voia ca toate acestea să se termine mai repede. Nici nu o 
interesa unde o ducea Arian. 

George tocmai ce aterizase şi se pregătea să oprească nava, când 
îl văzu pe Arian ieşind din casă Un semn scurt din mână al acestuia îl 
făcu pe George să înțeleagă că vor porni din nou la drum. 

— Vezi locaţia lui Liu? îl întrebă Arian pe George. George a dat 
din cap în semn că da și îi arătă un ecran pe care Liu era ţinută sub 
urmărire de peste douăzeci de sateliți. Informaţiile primite erau în 
timp real și imaginea era foarte bună. 

— Pare că aşteaptă pe cineva! comentă George imaginile 
primite, şi da, acum se întâlneşte cu un bărbat! Se săruta! Arian veni 
lângă el uitându-se atent la acel bărbat. Nu părea să fie un inamic de 
temut, dar ştia că de cele mai multe ori imaginea exterioară înșală 
ochiul așa că îşi spuse că e mai bine să fie prudent. Cei doi se 
îndreptară înspre o biserică ce se afla peste drum de ei și intrară 
înăuntru. 

— Repede, George, trebuie să ajungem la biserică aceea, avem 
nevoie de băiatul acesta! Arian își aruncă ochii pe ceasul de la mână și 
își spuse că cele două ore rămase până la începerea conferinţei ar 
trebui să fie mai mult decât suficient. 

George se folosi de tun pentru a crea gaura de vierme care avea 
să îi transpună instantaneu în fața bisericii unde au intrat cei doi. Arian 
coborî din nava urmat de George, Maria şi încă doi soldaţi. Mai aveau 
doi paşi până la gardul ce împrejmuia biserica, când un geam se sparse 
iar uşa a fost trântită de perete. Lumea se îmbulzea să iasă afară 
speriată şi îngrozită. Arian se aruncă agil înspre fereastra spartă şi 
intră înăuntru. În biserică îl văzu pe Cel care se luptă cu Umbrele 
înconjurat și lovit de şase „Ei”, iar un altul se târa pe jos lângă geamul 
spart. Cel care se luptă cu Umbrele era la pământ, acoperindu-și fața şi 
mâinile de loviturile puternice ale „Lor”. Arian scoase arma și trase 
câteva gloanţe în direcţia lor. Atunci și-a dat seama că „Ei' sunt într-o 


altă dimensiune deoarece gloanţele treceau prin „Ei”, oprindu-se în 
altarul bisericii. Putea să îi vadă pe „Ei' la fel cum îi vedea și Cel care se 
luptă cu Umbrele. Se aruncă în mijlocul lor aplicându-le cu o agilitate 
de felină lovituri în zonele cele mai dureroase ale corpului. Având și ei 
corp uman, Arian ştia din timpurile Intermediarilor că punctele slabe 
ale corpului lor sunt aceleaşi ca și al oricărui alt pământean. Se ferea 
de loviturile lor şi para lovituri ce îi erau adresate Celui care se luptă 
cu Umbrele. A reușit să rupă mâna unuia dintre „Ei” și piciorul în două 
locuri la altul, astfel că cei doi au fost scoși din luptă, iar ceilalți, la 
vederea semenilor lor la pământ urlând de durere au făcut primul pas 
în spate. Arian îl ajută pe Cel care se luptă cu Umbrele să se ridice, 
privind cu coada ochilor mișcările adversarilor săi. Aceştia îşi 
pregăteau ultimul atac şi au făcut-o în următorul moment, 
aruncându-se efectiv asupra celor doi. Dar Arian deja avea pregătite 
loviturile cu care intenționa să mai scoată cel puţin încă doi dintre „Ei” 
din joc. O lovitură dată cu podul palmei la baza nasului, deasupra buzei 
superioare îl lăsă aproape inconștient şi cu ochii în lacrimi pe primul 
oponent, pentru următorul fiindu-i adresată o lovitură în zona ficatului 
având ca finalitate două coaste rupte şi o fisură puternică a ficatului. 
Durerea a explodat în capul adversarului care se aruncă la pământ 
capitulând în faţa unei forțe ca a lui Arian. Ceilalţi doi au fost luat în 
primire de către Cel care se luptă cu Umbrele, eliminând și el pe unul 
dintre „Ei”. Arian îi blocă acestuia atacul asupra ultimului adversar 
rămas în picioare și se îndreptă către el. 

— Spune-mi care este motivul pentru care îl păstraţi pe și aici 
Arian neștiind cum îl cunosc „Ei” pe Cel care se luptă cu Umbrele arătă 
cu degetul către acesta. Pe el, aici, între aceste două lumi? văzând că se 
teme, Arian continuă îndreptându-se amenințător către „EI. 

— Prietenii tăi suferă îngrozitor acum, îi spuse Arian uitându-se 
la ceilalți care se târau pe jos cu chipurile schimonosite de durere. Dar 
ceea ce vei suferi tu dacă nu îmi răspunzi la întrebare nici nu o să îi 
putem găsi un termen de comparaţie față de ceea ce vezi tu acum în 
jurul tău. Am nevoie de un răspuns simplu şi apoi puteţi să plecaţi, iar 
în cazul în care mai reveniţi... 

— Bine, bine! Am priceput ideea, scuipă celălalt vorbele. 

George, Maria, Liu şi cei doi soldaţi s-au uitat înmărmuriți la 


acea demonstrație de forță pe care Arian o arătase, „Dar împotriva 
cui?” se întrebau ei. Nu vedeau pe nimeni acolo, era ca și când cei doi 
mimau o luptă, diferența făcând-o sângele de pe fața Celui care se luptă 
cu Umbrele. Apoi l-au văzut pe Arian vorbind și gesticulând către 
cineva pe care din nou ei nu puteau să îl vadă sau să îl perceapă. 

— „Omul”! zicând aceasta, îndreptă degetul către Cel care se 
luptă cu Umbrele. „Omul” reprezintă liantul existenței noastre pe acest 
pământ. Creierul lui menţine deschisă dimensiunea prin care putem să 
accesăm lumea voastră, putem să punem stăpânire pe trupurile 
voastre, pentru ca apoi să putem coexista cu voi. 

— Pe Arian l-a surprins puţin auzul acestei afirmaţii şi abia 
atunci a realizat importanţa pe care Cel care se luptă cu Umbrele o are 
în acest război. Moartea lui ar fi însemnat închiderea porţii către 
dimensiunea de unde veneau ei, dar însemna totodată și blocarea celor 
care existau deja pe pământ. Îi obliga pe aceștia să rămână pe pământ 
până se găsea o altă modalitate de a intra în lumea aceasta. Arian era 
nedumerit totuși într-o privinţă: 

— Mai spune-mi atunci, dacă el reprezintă acum poarta către 
dimensiunea voastră, atunci cine reprezenta cheia intrării în lumea 
noastră pe timpul existenței Intermediarilor? 

— Nu ştiu cine ești tu, și de unde ştii despre existența 
Intermediarilor, dar pentru că ai pus această întrebare, sunt chiar 
fericit să îți ofer răspunsul. În prima parte a timpurilor Conducătorul 
nostru Suprem a reușit să mențină deschisă mereu câte o poartă către 
toate planetele pe care le invadaserăm și pe care am construit viață. 
Reuşea acest lucru doar prin puterea minții lui. Cu timpul însă, a obosit 
şi a preferat să ofere fiecărei lumi câte un specimen care să țină loc de 
poartă. Pe planeta voastră, a fost creat cel care se numea Arian, și 
deoarece lumea voastră era atât de avansată și apropiată de a noastră, 
a fost unicul creat prin contopirea Conducătorului nostru cu o 
persoană feminină intermediară. Cu toate acestea, inteligența 
intermediarilor a reușit să îl scoată pe Arian de sub influența 
Conducătorului nostru printr-o greșeală. Apoi a urmat descoperirea și 
construirea Mașinii care a dus inevitabil la distrugerea speciei voastre, 
având ca efect dispariția lumii într-o dimensiune pe care abia de ceva 
vreme am reușit să o regăsim, după îndelungate căutări. 


— Ce s-a întâmplat cu Conducătorul Suprem? întrebă Arian 
dându-și seama că nu ştia nimic despre aceste lucruri. 

— Nu știm! A dispărut la scurt timp după ce a fost creat Arian. 
Multă vreme l-am considerat pe Arian răspunzător pentru asta, dar cu 
timpul, ne-am obișnuit cu ideea și cu Prozon ca și conducător. 

— Acum o întrebare puțin mai delicată și care merită un 
răspuns pe măsură! Arian spera că va mai afla câteva răspunsuri la 
întrebări. Ce ştii despre o conspirație venită din partea speciei umane 
pentru distrugerea acesteia? Oamenii se împing singuri către 
exterminare, ce înseamnă acest lucru? 

Un ușor zâmbet apăru pe chipul acelui „EI” şi se pregătea să 
înceapă să vorbească, când aruncă o privire speriată în față ca și când 
ar fi văzut ceva îngrozitor acolo. Arian se întoarse și el să vadă ce e 
acolo, dar nu putea să observe nimic iar pe când se întoarse toată 
lumea dispăruse, iar legătura a fost ruptă. Se aruncă asupra Celui care 
se luptă cu Umbrele, scuturându-l şi strigând la el să refacă legătura. 

— Nu pot să refac legătura, ei apar când vor, nu pot să îi 
controlez, îmi pare rău! și căzu la pământ în genunchi aproape fără 
suflare. 

— Asta nu are să rămână aşa, îi şopti la ureche Arian aplecat 
asupra lui. O să te învăţ cum să îţi controlezi gândurile și cum să 
controlezi legăturile cu „Ei” şi cu dimensiunea lor. Am nevoie de tine 
acum să intri în echipa mea pentru a salva lumea! 

Liu alergase și ea lângă ei când a văzut ca prietenul ei este la 
pământ. Îi efectuă în viteză câteva analize pentru a vedea cât de gravă 
este starea lui. Dar după câteva minute, și o injecție cu adrenalină, 
acesta îşi reveni şi se ridică în picioare. Arian îi mulțumi din mers lui 
Liu, o mulțumire pe care Liu nu ştia cum să o interpreteze și pentru ce 
era adusă. 

— M-ai adus direct la el, Liu, o lămuri Arian văzând că nu 
înţelegea de ce îi mulțumea. 

— Asta înseamnă că te-ai folosit de mine! Eşti un nenorocit, 
Arian! 

— Liu! strigă Arian în urma ei, am nevoie de tine să vii înapoi, de 
data aceasta poți să ai grijă și de prietenul tău, va veni şi el! Trebuie să 
îl ajutăm, trebuie să îl legăm la Maşină! 


— Se numeşte Abel și este de origine cehă, spre satisfacerea 
curiozităţii tale, îi aruncă Liu din mers lui Arian. 

Arian rămase puţin gânditor în urmă, analizând ceea ce tocmai 
aflase de la acel „EI”. Ce i se părea straniu era faptul că deși în mod 
normal ar fi trebuit să aibă pe timpul Intermediarilor o atitudine la fel 
ca şi Abel, el nu a simțit niciodată existenţa lor în jurul lui sau apariția 
lor prin intermediul lui. Acum însă, când aflase aceste lucruri și a 
realizat că din nou a contribuit la distrugerea Intermediarilor, era mai 
hotărât decât niciodată să elimine această specie, în frunte cu 
Conducătorul lor Suprem, adică tatăl lui. Se poate ca memoria să îi 
joace feste, sau imaginile să fie estompate de trecerea timpului. 
„Hmmm... un lucru interesant! Se pare că mai sunt câteva 
discontinuități în memorie, câteva întreruperi! Cea pe care am 
recuperat-o din cubul luptătorului din Chems nu era singura care îmi 
lipsea! Interesant!” 

„Totuşi”, îşi spuse el, „au trecut peste un milion de ani de când 
am apărut pe acest pământ! Se poate să fi uitat mare parte din cele ce 
s-au întâmplat în primii ani ai existenţei mele. Trebuie să citesc cartea 
Legendei Mașinii, va trebui să descifrez ce spune... sigur e ceva ce mie 
îmi scapă și acolo voi găsi răspunsuri!” 

George se apropie de Arian, şi îi spuse că John așteaptă de ceva 
vreme să vorbească cu el. 

— E puţin cam irascibil! îi şopti George la ureche. 

Arian nu avea dispoziţia necesară pentru a primi ordine de la un 
om care nu are nici cea mai mică idee despre ceea ce se întâmpla, dar 
deoarece acest om este totodata și finanțatorul său mai trebuia să îi 
acorde puțină atenție din când în când. Se îndreptă către navă, 
cerându-le tuturor să îi acorde un minut pentru a putea comunica cu 
Ministrul Apărării. 

În ecran apăru chipul vizibil iritat al lui John. În colţul gurii ţinea 
un trabuc care din cauza nervilor era tot mușcat. Părea nerăbdător și 
își privea nemulțumit ceasul, iar Arian se întreba ce anume ar fi putut 
să îi provoace starea aceasta. 

— Îmi pare bine că îmi acorzi puţină atenţie, scuipă John 
cuvintele cu o vădită ironie în glas. Te aştept să apari pe planeta 
aceasta de mai bine de trei ore, iar când binevoieşti să apari, te prefaci 


că nu ne cunoști și îţi vezi de ale tale. 

— John, vorbeşti în totală necunoștință de cauză! comparativ cu 
John, Arian era calm şi calculat. Vezi tu, din câte ţin eu minte, noi doi 
am avut o înțelegere. Tu îmi dai misiunile, misiuni pe care toată armata 
ta nu e capabilă să le rezolve, şi mă plăteşti pentru ele. Și pe lângă 
aceasta am mai convenit ca tu să nu îţi bagi nasul în felul în care îţi 
rezolv ţie misiunile decât la cererea mea expresă, pentru a șterge 
urmele sau pentru a oferi un ajutor. Te rog exprimă-te frumos în 
continuare şi ține minte ce ţi-am spus acum, pentru că nu o să mai 
repet încă o dată. 

John îi aruncă o privire de gheață știind că se află la mâna lui 
Arian şi că doar Arian mai putea să stea în calea planului său. Tocmai 
din această cauză trebuie să se asigure că Arian avea să dispară 
definitiv din peisaj. Deocamdată se hotărî că cea mai bună decizie e să 
îi facă jocul acestuia. 

— lartă-mă Arian, dar treburile au început să miroase pe aici! 

— Tot timpul au mirosit a putrefacție, John, tot timpul miroase 
aşa în zona voastră pe acolo! nu se abținu Arian să nu comenteze. 

— Da, dar de data aceasta a ajuns mirosul prea sus. Preşedintele 
e amenințat cu divulgarea în presă a unui război ireal cu „Ei și 
eliminarea lui Kim! 

— Pfuu! lui Arian nu-i venea să creadă ce auzea. Preşedintele 
încă mai e cu curva aia bătrână? și Arian începu să radă cu poftă. Nu e 
indicat ca lumea să afle despre existența „Lor”, nu acum, încă nu sunt 
pregătiți, continuă Arian redevenind serios. 

— Credem că e o conspirație la mijloc. La ora douăsprezece fix, 
Preşedintele trebuie să iasă să dea o declaraţie despre existenţa „Lor”. 
Deoarece conspiratorii au spus că vor anunţa războiul doar dacă după 
declaraţie lumea nu va fi făcută să creadă în existenţa „lor”, trebuie să 
facem în aşa fel încât Preşedintele să pară credibil. Avem nevoie de un 
„EI” viu şi dispus să dea mâna cu Președintele în faţa întregii lumi. 

— Ai înnebunit, John? Arian a devenit impacientat. Cum naiba să 
îți aduc un extraterestru acum, când „Ei” mai au puțin şi ne distrug 
lumea. Cred că ţie îți arde de glume, John! Nu am timp de asemenea 
prostii, şi Arian se întoarse să încheie transmisia. 

— Arian! Dacă nu respectăm condiţiile lor, au zis că deţin 


metode prin care să declanșeze războiul cu „Ei”. Nu cred că e un lucru 
indicat în aceste momente delicate. 

Arian a stat puţin pe gânduri, după care se întoarse către John şi 
îi spuse: 

— Nu ştiu ce lucraţi voi acolo, conspirații, uneltiri și scrisori 
aruncate de la unul la altul! Dar John, roagă-te să nu aflu ce se 
întâmplă, pentru că o să îmi dedic tot timpul pentru a transforma 
mirosul putred în miros de petale de trandafiri, Arian era calm când 
zicea toate acestea dar John știa cu cine are de a face și îi veni în minte 
chipul lui Arian din înregistrarea cu uciderea acelui „EI”. 

— O să îți aduc un „El”, John, la doisprezece fără zece minute îl 
vei avea! Arian se aplecă aproape de ecran și se uită în ochii lui John. 
Tu miroși a putrefacție, John, pot să îţi simt mirosul infect de aici! 
Arian închise transmisia şi se lăsă pe spătarul scaunului pilotului. 

„Ce naiba se întâmplă și aici? Nu e de ajuns o luptă, mai trebuie 
să ne jucăm și prin culise? Nenorociţi!” 

Arian se uită la ceas. Mai aveau două minute pentru a o duce pe 
Maria la „Ei”, şi ea încă nu ştia nimic, nu ştia ce o aşteaptă. „La naiba! 
Iarăşi trebuie să dau explicaţii și să curgă lacrimi!” Arian ar fi vrut să o 
teleporteze direct în braţele „Lor” dar știa că e necesar să fie de față 
pentru a afla ce intenţii au cu ea și ce intenții de viitor au „Ei”. Îi chemă 
pe toţi în navă și îi spuse lui George să îi ducă în Zona 51. George 
introdu-se coordonatele și în următoarea secundă se aflau deasupra 
unei platforme, în dreptul unui hangar. În faţa lor se pierdea în 
deşertul salin pista de decolare lungă de peste cinci kilometri. 

— Maria, vino cu mine, restul rămâneţi aici şi mă așteptați! 
Arian întinse mâna să o ia pe Maria, dar aceasta se trase mai în spate. 

— Ce se întâmplă, Arian? Unde mă duci? De ce numai eu? Maria 
simţea că ceva nu e bine. 

— Pentru că pe tine te vor, Maria, dar nu am acum timp să îţi 
explic! Vino, nu mai avem mult timp la dispoziție! Arian continua să 
țină mâna întinsă. 

— Nu merg niciunde până nu îmi spui de ce mă vor pe mine! 
Maria începu să plângă, speriată de ceea ce auzea. 

Arian îi făcu un semn discret lui Liu, care se apropie grijulie de 
Maria arătând compasiune și tendința de a o consola. Maria simţi o 


împunsătură în umăr, pentru ca în următorul moment ochii să i se 
încețoșeze și să îi simtă grei. A adormit aproape instantaneu. Arian se 
aruncă asupra ei, o luă în braţe şi cobori din navă îndreptându-se către 
hangar. Imediat după ce a închis ușa hangarului, prin crăpăturile 
hangarului și la îmbinarea neetanşă între ușă şi perete, cei din navă au 
putut să vadă o lumină puternică, un flash. Apoi nimic, liniște. 

John răspunse la telefonul la al cărui capăt era Preşedintele: 

— Da, Alex, sunt aici, cu ce te pot ajuta? John juca rolul celui mai 
bun confident și consilier al Președintelui. 

— John, mai avem două ore până la declaraţia în presă, pe vocea 
Preşedintelui se citea impacientarea și neliniștea. Eu nu am niciun 
discurs, nu ştim încă cine va difuza această declaraţie, ofițerul meu cu 
relațiile cu presa nu știe absolut nimic! 

— Liniştește-te, Alex, toate se vor afla într-un timp util. Cu atât 
mai bine că nu ştie nimeni despre această declaraţie pentru că astfel 
nu pot să existe scurgeri de informații. Gândeşte-te la un discurs 
convingător, Alex, trebuie să îi faci pe oameni să creadă că „Ei” ne sunt 
prieteni, nu dușmani. Dacă reușeşti să faci asta, sunt sigur că vom 
putea evita extincția omenirii! nici el nu credea ce spunea, dar trebuia 
să îl mențină speriat pe Preşedinte. 

— Bine, John, și îți mulțumesc pentru acel ecran! Am reuşit să 
aflu mai multe despre comportamentul lor, și se pare că colaborează 
bine cu oamenii, deși am văzut la un moment dat un grup de soldați 
închiși şi doctori speriați alergând. Voiam să te întreb ce înseamnă 
acest lucru? 

— E doar un experiment social! John jubila în sinea lui. 
Calculează modul de interacționare între cele două specii și legăturile 
neuronale care se stabilesc între ei în diferite ipostaze. Una dintre 
ipostaze este și frica. Au trebuit să inducă oamenilor frica pentru a 
putea calcula factorul de necesitate socială a participanţilor. 

— Nu înțeleg mai nimic, dar am încredere în tine. O să continui 
să-i urmăresc să văd ce se mai întâmplă și aşteptăm declaraţia. 

Preşedintele închise telefonul și John rămase surprins cu 
receptorul la ureche. „Una rece, una caldă, una rece, una caldă!” se 
gândea el. 

— Nu îmi vine să cred cât de ușor de manipulat e acest 


măscărici care deține titulatura de Președinte. L-am făcut să creadă că 
ceea ce a văzut el la Zona 51 este doar un joc, nimic real. Incredibil! 
John vorbea cu el însuși dar de data aceasta cu voce tare. 

Îşi sună secretara şi o rugă să îl cheme rapid la el pe Lewis. 
„Dacă toate merg conform planului, nu o să avem nevoie de planul de 
rezervă şi o să fie totul terminat la jumătate de oră după ce 
Președintele va da declaraţia”. Din nou John îşi frecă satisfăcut mâinile, 
în așteptarea lui Lewis, care nu întârzie să apară. 

— Hei, fiule, ce veşti îmi aduci? Lewis rămase puţin surprins în 
dreptul ușii pentru că nu îl mai văzuse niciodată pe John atât de fericit. 

— Banii pentru publicitatea în timpul de emisie al declaraţiei 
sunt virtual în cont, ceea ce înseamnă că putem să dispunem de ei, 
dacă vom atinge ratingul promis! în momentul în care cifrele de rating 
vor arăta cinci sute de milioane de utilizatori unici în această perioadă, 
banii se vor debloca automat și vor cădea în conturile noastre. Până 
atunci nu avem niciun drept asupra lor. 

John se întunecă la față când auzi acest lucru, și se pregătea să 
înceapă să urle la Lewis, dar acesta ridică tacticos o mână cu toate 
degetele răsfirate. 

— Lasă-mă să continui, John! Cred că îţi va plăcea ce vei auzi 
mai departe. 

John alese să facă un simplu gest cu mâna care îi dădea 
posibilitatea lui Lewis să spună mai departe. 

— Nu avem drept de uzufruct asupra lor, John, dar asta nu 
înseamnă că nu îi vedem în cont! Pentru a perfecta celelalte achiziţii, 
trebuie să demonstrăm că avem acești bani în cont, ori în momentul de 
față suntem mai bogați cu aproape opt miliarde de dolari, John! Bursa 
încă nu a aflat despre intenţia de a achiziționa atâtea trusturi, dar în 
momentul în care vor afla, acțiunile noastre vor înregistra un tsunami! 
şi deoarece în piață suntem limitați zilnic la o anumită creştere, am 
ales să trecem la licitaţie cu strigare în afara pieței pentru cele cinci 
pachete de acțiuni. 

Lewis privea faţa lui John cum se luminează din nou şi cum își 
recapătă acel zâmbet straniu ce îi dădea fiori, dar continuă cu 
prezentarea: 

— lar cele cinci pachete de acțiuni nu vor fi vândute la prețul la 


care ai spus tu, ci licitația va începe de la acel preț! Sper că mă 
urmăreşti, John! Pentru fiecare pachet scos în piață am creat câte o 
firmă care să liciteze împotriva celorlalți posibili cumpărători pentru a 
ridica prețul. Gândește-te la aceste firme ca la niște iepuri într-o cursă 
de alergare de zece mii de metri. Ei sunt cei care dau tonul şi lansează 
posibilitatea unei lupte! 

— Genial, genial, Lewis, John bătea copilărește din palme! 
Nimeni nu s-ar fi gândit mai bine decât tine la aceste lucruri. Încă o 
dată Lewis, bine jucat, felicitări! 

— Îţi mulţumesc, John, dar mai bine aşteptăm finalul. Și oricum, 
nu aş fi reușit fără ajutorul și nenumăratele tale legături şi oameni care 
îți sunt datori. Crede-mă că m-am folosit de fiecare dintre ei pentru a 
reuşi să fac acest lucru posibil! 

Acestea fiind zise, Lewis se retrase cu acelaşi fior pe şira spinării 
pe care îl simţise și data trecută, doar că de data aceasta nu era frică, ci 
exaltare. Pe John îl lăsase în al nouălea cer, ceea ce nu îi făcea de loc 
plăcere. Lewis era un om cerebral, iar vederea unei exuberanțe atât de 
copilăreşti la un om care este Ministrul Apărării i se părea un lucru de 
neconceput. Ministrul Apărării avea și el meritele lui, dar munca 
dificilă îi stătea lui în spate şi nu mai voia să o ducă mult timp. Cu 
gândurile acestea în cap și cu un zâmbet pe chip, se îndreptă să rezolve 
ultimele detalii legate de achiziţiile ce urmau a fi făcute. 

În hangar îi așteptau doi „Ei” care urmau să le arate drumul. 
Maria își reveni din starea de inconștienţă la timp pentru a-i vedea pe 
cei doi în fața ei. Reacţia a fost una normală pentru ea... își duse mâna 
la gură, înăbușindu-și un sentiment de greață la vederea celor doi. 
Erau la fel de descompuși și desfiguraţi ca și Prozon, iar Arian nu 
înţelegea de ce arătau atât de rău. „O să încerc să aflu cât mai multe 
despre ce se petrece aici” își spuse el şi se îndreptă către cei doi, 
trăgând-o de mână pe Maria care încerca să se opună. Îşi blocă orice 
gând care putea să îi transforme compasiunea față de Maria într-o 
dorinţă arzătoare de a o feri de ceea ce avea să se întâmple. 

— O să vă ducem la Măreţul Prozon, spuse unul dintre cei doi 
după ce Arian şi Maria se opriseră în fața lor. Vă rugăm să nu vă 
împotriviţi, destinul vostru este scris! 

— De unde ştii tu ce destin avem noi? strigă Maria revoltată 


pentru că nu ştia ce se petrece şi care e rolul ei în această poveste. 

— E menirea noastră să ştim! Dar acum trebuie să mergem, 
Măreţul Prozon așteaptă! dacă mai aveţi alte întrebări, el o să vă 
lămurească! 

Unul dintre ei înaintă şi întinse mâinile, apoi le depărtă ca şi 
când ar fi vrut să dea la o parte o perdea. Puterea minții lui a făcut ca 
particulele ionizate din zona în care a întins mâinile să intre în contact 
cu pielea lui, transmițându-i impulsuri către creier. Aceste impulsuri 
erau preluate și retrimise imediat înapoi sub formă de descărcări 
electromagnetice care dispersa particulele ionizate şi crea o fisură în 
continuitatea timp-spațiu, ducând la apariția unei mici găuri de 
vierme. Pe măsură ce primea impulsuri de la particule, creierul lui 
trimitea informație găurii de vierme în legătură cu coordonatele 
destinaţiei lor. Le-a făcut semn celor doi să păşească cu încredere în 
gaura de vierme, ceea ce și făcură, Arian nedorind să se împotrivească. 
Închiderea găurii de vierme a produs lumina puternică văzută de cei 
din navă. 

Gaura de vierme se deschise chiar în fața lui Prozon şi cei patru 
au ieșit din ea unul după celălalt. Prozon arăta chiar mai rău decât 
înainte cu jumătate de oră când Arian vorbise cu el. Așteptă până ce 
gaura de vierme se închise și abia apoi îi adresă lui Prozon prima 
întrebare: 

— Ce se întâmplă cu voi toți? De ce arătaţi așa de rău? 

— Un salut probabil că ar fi fost mai indicat, Arian, dar necioplit 
mereu! așa te cunoaștem! faţa lui Prozon din nou nu indica nimic, dar 
în voce i se putea simţi scârba cu care vorbeşte. 

Îşi îndreptă privirea către Maria, şi o măsură din cap până în 
picioare, ignorându-l complet pe Arian. Se uită îndelung la ea, în timp 
ce Maria îi arunca priviri întrebătoare lui Arian. Maria se enervă şi mai 
tare şi intră într-o stare de agitație când îl văzu pe Arian zâmbind: 

— Chiar nu e momentul să râzi, nenorocitule! îi spuse ea printre 
dinţi. 

— Ea este! spuse satisfăcut Prozon către Arian. Sincer să fiu, 
continuă el, nu mă aşteptam să te conformezi atât de repede. Se pare 
că semenii tăi contează mai mult pentru tine decât orice altceva. E bine 
de știut că cel mai puternic om are și puncte slabe! 


— Nu te încrede prea mult în ce zici, Prozon! Arian îi tăie elanul 
fără niciun resentiment. Mă mir să te aud spunând că nu aveai 
încredere că îţi aduc marfa pe care ai comandat-o! 

— Marfă? Eu sunt o marfă pentru tine? Nesimţitule! Maria sări 
ca arsă când a auzit cum se discută despre ea. Nu știu cum am putut să 
cred că între noi mai poate fi ceva! şi se lăsă să cadă în genunchi. 

— Acum spune-mi, Prozon, ce se întâmplă cu voi? Arian 
continuă mimând indiferenţă şi o degajare totală față de scena făcută 
de Maria. De ce arătaţi în halul ăsta? 

Prozon îşi duse o mână la faţă, și cu un deget îşi apăsă obrazul. 
Degetul intră cu totul în obraz, de parcă ar fi fost gelatină, și 
într-adevăr, când l-a scos afară, nu a curs niciun strop de sânge, ci doar 
o substanță gelatinoasă de culoare roșie. „Ce naiba e aia?” Arian 
aşteptă ca Prozon să termine demonstraţia și să îl lămurească despre 
situaţia în care erau. 

— După cum vezi, corpurile surogat nu ne mai suportă! A 
intervenit o reacţie la nivel celular despre care nu știm de unde 
provine. Acesta este unul dintre motivele pentru care am luat controlul 
asupra bazei 51. Aici sunt singurii oameni de ştiinţă care ar putea să 
descopere fenomenul. Dar ei încă nu au fost capabili să ne ajute, astfel 
că după cum vezi legătura cu corpurile surogat se distruge. O să 
devenim în curând „Noi”, cei care suntem cu adevărat şi o să vedeţi 
adevărata noastră formă dacă această descompunere nu va înceta. 

— Şi scopul pentru care Maria se află aici, este...? Arian a lansat 
această întrebare, deşi Maria se afla lângă el şi îl putea auzi. Trebuia să 
afle până la urmă care îi este poziţia în această luptă. 

— Maria este aici pentru mine, Arian. Corpul meu va intra în 
corpul Mariei şi își va lăsa amprenta genetică asupra a ceea ce urmează 
să crească în pântecul ei. Mai exact, particula corpului meu se va 
contopi cu genele copilului. Tu va trebui să completezi acest procedeu! 
Din reuniunea noastră va apărea cel care va conduce lumile, Stăpânul 
Nostru de mult apus! 

— Adică va trebui să port în pântece copilul vostru? îngăimă 
Maria printre lacrimi. 

— Taci, femeie! tună Prozon, într-un mod bizar, deoarece chipul 
lui nu arăta nimic, niciun mușchi nu se clinti pe fața lui. Corpul tău 


Maria, conține genomul uman perfect, iar Arian conţine genele 
combinate cu particula Conducătorului Suprem! lui Arian nu îi venea 
să creadă că Prozon ştia despre proveniența lui. 

— Da Arian, ştiu despre apariţia ta, ştiu că tu eşti cel care a 
apărut pe timpul Intermediarilor! Dar acum, pentru a salva lumea ta 
de la extincţie, trebuie să mi te supui! îți cer doar să procreezi cu 
Maria! Sămânţa pe care o vei depune va fi combinată cu particula pe 
care o voi lăsa eu în corpul ei! 

— Eşti nebun! Vrei să îl dai jos de la putere pe Conducătorul 
vostru Suprem! O să te distrugă... 

— El nu mai există de mult, Arian, şi acum dacă nu facem ceva, o 
să pierdem toate porțile către lumile pe care le-am creat, pentru că eu 
nu am puterea necesară de a-i controla pe toţi cei care dețin porțile. 
Trebuie să creez pe cineva mai puternic, care să continue opera 
începută de Conducătorul Suprem! 

— De unde ai aflat despre existența mea? Arian nu se putea 
gândi decât la Abel, singurul care a avut legătură cu dimensiunea 
cealaltă prin intermediul lui Liu. Şi „Ei” au avut o legătură strânsă cu 
Abel, controlându-i mintea! 

— De la cel care reprezintă Poarta către lumea voastră, Arian. 
Nu are rost să îți explic pentru că pierdem timpul! Nasul lui Prozon se 
desprinse şi pica încet susținut de un fir din acea gelatină roșiatică. 

Arian preferă să nu zică nimic și îi părea bine că Prozon nu 
putea să îi citească mintea, iar Maria nu știa mai nimic despre Abel. 
Dacă Prozon nu ştie că ei îl au pe Abel, adică Poarta „Lor', atunci 
trebuie să menţină acest statut cât mai mult timp și să îl facă pe Prozon 
în continuare să creadă că nu ştie nimic despre Abel. 

— A găsit înregistrările cu anii apariţiei tale, Arian, şi mai mult, 
a descoperit locaţia aproximativă a Mașinii! 

— Nu se poate! Arian se prefăcu șocat și în acel moment creierul 
lui aruncă asupra Mariei o pânză neuronală de protecţie, care avea să îi 
protejeze acesteia creierul de eventualele incursiuni ale lui Prozon în 
memoriile ei. Nu se poate să fi descoperit Maşina... era atât de bine 
ascunsă! continuă Arian teatrul. 

— Ba da, se poate! şi chiar în timp ce noi discutăm, toți cei din 
bază lucrează la descoperirea locației exacte în care se află Maşina. Au 


estimat că în cel mult câteva zile o vor descoperi! Dar acum, i se adresă 
Prozon lui Arian, acum trebuie să ajungem la motivul vizitei voastre 
aici. Vă invit să începeți procreerea pentru că nu avem mult timp la 
dispoziție. 

— Ce? Maria își recăpătă vocea, aşa că zbiera cu putere. Vreţi să 
vă folosiți de noi acum? Mai bine mor decât să duc acest monstru în 
pântece. 

Prozon îi făcu un semn lui Arian, care se îndreptă către Maria și 
încercă să o potolească. Dar acesta se zbătea înfricoşată în braţele lui 
Arian care îi şoptea cuvinte liniştitoare la ureche. Din păcate nu aveau 
niciun efect, iar Arian presat din nou de trecerea nemiloasă a timpului, 
o lovi puternic pe Maria peste față. Intenţia a fost ca Maria să nu fie 
conștientă în timp ce atât el cât și Prozon vor profita de ea. Corpul 
Mariei atârna inert în braţele lui Arian și doar suflul încet demonstra 
existenţa vieţii. Arian o întinse pe unul dintre birourile care mobilau 
încăperea ce părea a fi sediul central a lui Prozon. O dezbrăcă încet, 
aducându-şi aminte de clipele în care făceau dragoste şi momentele în 
care se iubeau. Pe măsură ce îi dădea jos câte o haină, pe Arian îl 
copleşeau amintiri, amintiri legate de fiecare părticică din corpul 
Mariei. „Nu pot să fac așa ceva! Nu pot!” şi se retrase în spate doi pași, 
cu ochii ațintiți asupra corpului ei aproape gol. 

— Să înţeleg că nu vrei să duci la îndeplinire menirea ta? Nu 
înţelegi, Arian, acesta îți este destinul! Prozon se aplecă puţin către 
Arian de parcă ar fi vrut să se facă mi bine înțeles. Am să îţi arăt care îţi 
este destinul, Arian! 

Prozon transmise un mesaj telepatic, care a fost imediat 
recepționat de către toată specia, având în vedere faptul că deţin o 
gândire colectivă. Fiecare poate să audă în orice moment ceea ce se 
întâmplă la nivelul întregii lor specii. Singura problemă e că doar cei 
aleşi conducători au capacitatea de a menţine tot timpul deschis acest 
tip de comunicare, acesta fiind principalul factor care stătea la baza 
unei astfel de alegeri. Un „El” aparținând nivelurilor de jos a societății, 
era capabil să recepționeze gândurile a cel mult o mie de alţi „Ei”. În 
rest, oricare are posibilitatea de a bloca atât gândurile lor către alţii, 
cât şi gândurile altora către ei. Singurul Conducătorul are capacitatea 
mentală de a sparge orice barieră impusă de gândurile celorlalți şi de a 


transmite un mesaj către toată specia, sau de a primi și a asculta tot 
timpul gândurile şi mesajele celorlalți. A asculta și a înțelege fiecare 
gând în parte a miliarde de specimene, era ceva ce pe oricine ar fi 
speriat. Prozon din fericire nu avea această capacitate, ceea ce nu îl 
făcea cu adevărat Conducător. Putea să transmită un mesaj către toată 
specia, dar nu era capabil să asculte simultan gândurile atâtor miliarde 
de indivizi. Arian ştia despre toate acestea de la acel „El” pe care l-a 
omorât cu câteva zile înainte. Știa că Prozon pregătea ceva pentru a 
deveni Conducătorul Suprem și abia acum a realizat că acest copil pe 
care şi-l doreşte va fi ochii şi urechile sale în această lume. Împreună 
aveau să poată să conducă întreaga specie. 

Prozon îi făcu un semn lui Arian să privească într-un ecran aflat 
pe unul dintre birouri. Pe ecran apăruse o imagine a uneia dintre 
camerele de luat vederi din incintă. Se vedeau acolo o mulțime de 
aproape douăzeci de oameni, în general soldaţi şi câțiva oameni de 
ştiinţă sau doctori judecând după halatele lor albe. Erau înconjurați de 
câțiva „Ei” şi păreau foarte speriați şi agitați. 

— Priveşte-i Arian bine și deschide-ți mintea pentru a-i și auzi! 
îi şopti Prozon apropiindu-se de urechea lui. Arian îl ascultă și își 
focusa creierul asupra acelei încăperi, căutând-o în întreaga incintă. 
După ce o identifică, creierul lui capta toate informaţiile emise de 
gândurile acelora care erau în încăpere și rămase surprins să audă din 
partea multora rugăciuni! 

— Se roagă! continuă Prozon. La cine se roagă? La Dumnezeu? 
Spune-mi Arian, ştii cine este Dumnezeu? 

— Voi sunteţi! 

— Ai dreptate, Arian! Prozon continuă satisfăcut. Noi am creat 
mitul, noi am fost consideraţi de diferitele culturi ale lumii voastre 
drept creatorii lumii. Noi suntem zeii, noi suntem Buddha, noi suntem 
Allah, noi suntem Dumnezeu! Am cultivat pe rând imaginea aceasta 
pentru că am considerat social etic ca omul să conțină un surplus 
mintal spiritual. E singura lume în care am introdus acest gen de 
judecată, am creat un mare experiment social, și privește Arian! 
Priveşte cât de mult am avansat! Nici acum, când sunt în pragul 
dispariţiei, lumea nu poate să realizeze că a fost creată după chipul și 
asemănarea... lui Dumnezeu! Adică după forma fizică pe care am ales-o 


noi acum multe miliarde de ani! 

— Dar voi a-ți apărut pe pământ abia în momentul în care l-ați 
găsit pe Abel! Cum poți să vii să îmi spui acum că voi ați introdus acest 
mit? Arian simţea că ceva nu se leagă, ori a greşit el undeva în 
raționament, ori acești „Ei” îşi conferă mult prea multe merite. 

— Da, aşa e! Dar Arian, la fel cum tu datezi de atâtea milioane de 
ani, ce te face să crezi că specia noastră nu a putut regăsi pământul 
acum zece mii de ani? Abel a fost găsit atunci, și deși profeția spune că 
a fost omorât de fratele său, Cain, nu e adevărat! în acel moment 
existau cel mult un milion de oameni pe pământ, apăruţi doar din 
cauza ta şi a Maşinii! 

Arian își lasă capul în pământ şi își aduse aminte de momentele 
ce au urmat după Bomba Atemporală. El reîntors pe noul pământ, 
unde totul era curat și verde, dar care după o primă scanare nu părea a 
fi populat de loc. Știind că apariţia oamenilor depinde de el, s-a întors 
în dimensiunea unde a ascuns Mașina și cu ajutorul acesteia a creat 
două persoane. Dar nu le-a oferit genele cu multă informaţie, ci i-a 
lăsat să evolueze singuri, preferând să stea deoparte și să îi 
urmărească. 

— Da, Arian! Prozon era mulțumit de efectul pe care această 
discuţie îl lăsase asupra lui Arian. Deși noi am creat această lume, 
oamenii și implicit pe tine, responsabil pentru această ultimă parte a 
existenţei voastre eşti tu, Arian! Tu reprezinți Dumnezeul lor pentru 
aceşti ultimi zece mii de ani. 

— Şi în aceste condiții cum s-a putut întâmpla să nu ne lovim 
unii de alţii? Cum de nu am aflat despre existenţa voastră? De atâta 
timp... 

— Pentru că am ales să păstrăm tăcerea și să stăm cât mai 
ascunşi. Căutam Mașina, Arian, ori lumea nu era pregătită să ne 
primească și nici să ne ajute. Abel a apărut ca și o anomalie genetică 
rezultată din activarea unui cod ADN pe care tu în momentul în care 
i-ai creat pe primii oameni ai încercat să îl ascunzi, codificându-l. Ei 
bine, acest cod s-a activat și a apărut Abel pentru ca imediat să apărem 
şi noi! Pentru ca nimeni să nu bănuiască nimic despre această activare 
şi despre posibila noastră apariție, am ales să înscenăm moartea lui 
Abel şi am aruncat vinovăția în spatele fratelui său, Cain. 


— Dar toate acestea le-am aflat și noi de curând, inclusiv 
descifrarea codului ADN al lui Abel, cu ajutorul savanților voştri. Doar 
aşa am putut să aflăm adevărul despre ultima voastră apariţie, aşa am 
găsit codul tău în spatele codului lor. Așa am descoperit existența 
particulei Conducătorului Suprem în codul tău, Arian şi astfel, odată cu 
găsirea ta, specia noastră își poate relua cursul. 

Prozon termină discursul, satisfăcut de tot ceea ce a realizat în 
ultima vreme şi de tot ceea ce a aflat şi a descoperit. ÎL invită din nou pe 
Arian să privească mai departe şi să asculte oamenii din cameră. 

— Uite unde va ajunge frumoasa ta creaţie, Arian, dacă nu mi te 
supui! Prozon transmise un nou ordin către acei „Ei' care erau în 
cameră. 

Arian a văzut atunci din nou imaginea ce nu o mai văzuse de pe 
vremea intermediarilor, imaginea „Lor” reală. Toţi acei „Ei” din cameră 
își părăsiseră corpurile intrate în descompunere și se îndreptau acum 
către oamenii ce priveau stupefiați la ceea ce se întâmplă în jurul lor. 
Cuburile care făceau legătura cu corpul uman părăseau creierul și 
toate legăturile cu acesta erau întrerupte. Surogatul pică la pământ, 
mort! Cuburile împreună cu acel mananunchi de fire care pornea din 
ele, formau acum un fel de pelerină transparenta care se mișca în 
continuu şi încărcată cu reţele neuronale care transmiteau informaţia 
şi o procesau pentru ca apoi să o ducă înspre cub. Cubul avea puterea a 
câtorva mii de procesoare de ultimă generație produse de către om. La 
contactul cu pielea umană, cubul fura informaţia şi se dematerializa, 
intrând în creierul uman prin foliculii din piele. Se poziționa în creier 
unde pelerina revenea din nou la acel mănunchi de fire care preluau 
controlul persoanei respective prin legăturile neuronale pe care le 
realiza. 

Se putea întâmpla situaţia în care cubul considera că persoana 
era incompatibilă. În acest caz făcea legăturile dintre sinapse, fura 
toată informaţia deținută de persoană și ieşea. Persoana atacată astfel 
murea, deoarece toate sinapsele îi erau rupte în momentul în care 
mănunchiul de fire se desprindea pentru a ieși. Acum toate acele forme 
se îndreptau înspre oamenii speriați căutând fiecare surogatul 
compatibil. Arian privea, ştiind că nu mai poate nimeni să îi oprească 
în a-şi găsi surogatul, privea cum se apropiau de un om, intrau în el și 


apoi ieşeau doar pentru a intra în următoarea victimă. Trebuia să 
privească, trebuia să vadă ceea ce pot să facă aceşti monștri doar 
pentru a putea să revină să îi înfrunte ulterior. Creierul lui primea 
acum şi informaţii vizuale din cameră, nu doar gândurile persoanelor 
de acolo. Următorul pas a fost transpunerea lui în cameră, undeva 
lângă un perete de unde putea să observe întreaga scenă, dar fără să 
aibă putere să intervină. Vedea acum toate conexiunile pe care acele 
cuburi le făceau în creierul fiecărui posibil surogat. Vedea fluxul de 
energie transmis în corpul victimelor care cobora până la punctele 
extreme ale nervilor la care se făcuse legătura și care transmiteau 
înapoi informaţia. Odată ce fluxul de energie străbătea lungimea 
sistemului neuronal al victimei, acesta era impregnat cu codul sursă al 
cubului, care în ochii lui Arian reprezenta o lumina fluorescentă albă. 
Vedea legăturile dintre cub și victimă sub forma întregului sistem 
neuronal fluorescent. Apoi vedea cum cubul iasă din corpul victimei 
pentru a urmări o alta, iar în momentul ruperii legăturii, a sinapselor, 
lumina fluorescentă se stingea începând din zona creierului către 
extremități. Victima pica cu întreg sistemul neuronal distrus, ars, 
deoarece nu suporta suprascrierea cu codul sursă fără susținerea din 
partea cubului. 

— Asta se va întâmpla cu întreaga rasă umană, Arian! Nu mai 
avem nevoie de Bomba Atemporală, de dilatarea timpului! Prozon din 
nou părea mulțumit de ceea ce a reușit să îndeplinească și de 
descoperirile făcute. 

— Nu puteți să faceţi așa ceva! Arian își reveni din șoc, şi mintea 
lui începea să lucreze pentru a construi un plan. 

— Acum, dacă vrei să îi opresc din a mai face mai multe victime, 
te rog să continui ce ai început! Prozon știa că dacă Arian va accepta 
această situație, atunci războiul lui cu lumea e pe jumătate câştigat. 

Arian i-a făcut un semn din cap, un semn de supunere, iar 
Prozon i-a oprit pe cei cinci „Ei” care deja omorâseră aproape douăzeci 
de oameni din acea încăpere, majoritatea soldați. Fiecare a rămas legat 
la victima în care erau când Prozon le-a transmis să se oprească. 
„Curios lucru” îşi spuse Arian „asta înseamnă că totuși, nu ţine de 
compatibilitate cub-surogat! Pot să aleagă pe oricine!”. S-a îndreptat 
docil către biroul pe care Maria încă inconștientă și goală îl aştepta. 


Intră în ea rugându-se să termine cât mai repede, să nu mai 
prelungească acest chin mult timp. Prozon aștepta liniştit momentul în 
care aura lui Arian va deveni strălucitoare, semn că finalul era 
aproape. Acesta nu întârzie să apară, şi în curând Arian își lăsa toată 
sămânţa în interiorul cald al Mariei. 

— Foarte bine, foarte bine! Prozon îşi frecă mâinile și corpul lui 
pică la pământ, inert în momentul în care cubul ieși din creierul 
surogatului. 

Arian era încă în interiorul Mariei când l-a văzut pe Prozon cum 
atinge doar cubul de fruntea Mariei, fără a intra în ea. În schimb 
pelerina înregistra o activitate mult mai intensă decât de obicei, 
adunând un flux mare de energie în partea de jos a acesteia, parte care 
în curând se contopi cu corpul Mariei. Imediat a ieşit afară iar 
activitatea neuronală a pelerinei a revenit la un flux normal. Creierul 
lui Arian din nou înregistra informaţii legate de sistemul neuronal de 
data aceasta al Mariei şi a văzut un intens flux de energie străbătându-i 
tot corpul şi adunându-se în zona inghinală în apropierea uterului. 
Acolo s-a creat uniunea dintre cele trei forme de viaţă, ovulul Mariei, 
sămânța lui Arian şi particula lui Prozon, rezultând o celulă a cărui 
ritm de creștere era mult superior unei gestante normale. Arian a 
estimat perioada de gestanţă la două zile, ceea ce însemna că avea 
două zile să salveze populația acestui pământ! 

Prozon nu a mai putut să intre în corpul vechi, deoarece întregul 
sistem neuronal al acestuia era ars, ceea ce îl făcu să înceapă să îşi 
caute o victimă. 

— Faci o greșeală, Prozon! spuse Arian la vederea cubului 
apropiindu-se de el, cu vădita intenţie de a-i ataca sistemul nervos. 

Prozon se apropie de fruntea lui Arian, încercând să acceseze 
informaţii despre creierul acestuia. În momentul în care un colț al 
cubului s-a apropiat la câţiva milimetri de fruntea lui Arian, acesta a 
eliberat o cantitate atât de mare de energie încât l-a trântit pe Prozon 
de peretele ce se afla la câțiva metri depărtare. Rămase puţin acolo 
uitându-se la pelerina transparentă a lui Prozon... jumătate era arsă! 
Activitatea neuronală a pelerinei începea să revină şi să prindă contur 
din nou, dar deocamdată mult mai slab decât înainte. 

— Jumătate dintre echipele din fiecare încăpere vreau să îi 


găsiți pe Arian şi pe Maria. Vă uploadez informaţia acum! Prozon 
transmitea această comunicaţie către toţi „Ei” din incinta Zonei 51. Îşi 
revenea cu greu din șocul de mai devreme și aproape nici nu știa ce s-a 
întâmplat cu el. A vrut să își ducă mâna la frunte, dar nu mai era în 
niciun corp, şi îl percepea pe Arian ca și un flux imens de energie! Nu a 
mai văzut niciodată pe cineva să emane un asemenea flux... poate doar 
pe Conducătorul Suprem. I-a atras atenția și fluxul de energie emise de 
uterul Mariei, în care se dezvolta ceea ce avea să fie viitorul stăpân al 
Universului. 

Arian se aruncă asupra Mariei, o ridică în braţe și ieși cu ea afară 
din încăpere. Se afla la capătul unui hol lung, de-a lungul căruia se aflau 
o mulțime de uși și intersecţii cu holuri la fel de lungi. Nu avea nici cea 
mai mică idee unde se află, deoarece au fost aduși acolo prin 
comprimarea spaţiului şi a timpului. 

Maria începea să dea semne că devine conștientă, iar Arian 
simţea energia degajată de apropierea unor „Ei”. Le simţea până şi 
undele de comunicare dintre ei, la fel cum mai devreme a simţit 
transmisia efectuată de Prozon. 

— Ceva s-a schimbat! spuse Arian. Până acum nu simţeam 
aceste unde, dar acum... pot să îi văd! şi într-adevăr, Arian se uită în 
sus şi în jos și vedea mai departe de pereţii şi holurile lungi care îi 
înconjura. Îi vedea pe ei, vedea fluxurile de energie, vedea undele 
transmise de la unul la altul pentru a comunica, îi percepea sub forma 
unor sisteme neuronale. Le vedea cubul. 

A început să alerge, cu Maria în brațe, urmărind zonele în care 
nu există niciun „EI. Aruncă o privire la ceas și a văzut că mai are 
jumătate de oră ca să îi ducă lui John un „El”. „Să-lia naiba și pe John! 
Nu ştiu ce are de gând să facă, dar sper ca Robert să fi aflat ceva. Acum 
trebuie să mă concentrez să găsesc o ieşire din bază!" 

Privirea lui Arian a rămas puţin aţintită asupra unei locaţii 
aflate la aproape un kilometru depărtare de locul unde se afla el, la 
acelaşi nivel! Era un spațiu imens, gol, semănând cu un hangar. Spera 
ca acolo să găsească ceva util pentru a scăpa din această Zonă și din 
labirinturile de coridoare. Maria își revenise aproape complet şi acum 
îl ținea puternic în braţe, în timp ce el alerga cu corpul aplecat puțin 
înspre în față către zona liberă pe care o văzuse mai devreme. 


— Ce s-a întâmplat? De ce fugim? reuși ea să articuleze câteva 
cuvinte. 

— O să îţi spun mai încolo, acum trebuie să găsim o metodă să 
ieşim de aici! Arian alerga ca și când nu ar fi avut niciun surplus de 
greutate în braţe, ca şi când Maria nu ar fi existat. 

— Dar unde suntem? mai întrebă ea pentru ca apoi să se 
strâmbe de durere resimțind lovitura primită de la Arian în tâmplă și 
acum amplificată de fuga lui Arian. 

— Nenorocitule! și începu să îl lovească cu palmele și să dea din 
picioare până ce îl obligă pe Arian să încetinească și să se oprească. 

Ştia că Maria îşi recăpătase memoria şi că îşi aducea aminte 
despre ultimele cuvinte pe care le auzise înainte ca Arian să o lase 
inconştientă. Dar cu toate acestea, nu avea timp acum de explicaţii. Se 
uită în jurul lui la o mulțime de „Ei' care erau din ce în ce mai aproape. 
Lui Arian i se păru că aceştia nu respectă trasee drepte şi nu i-au 
colțurile de la intersecţia holurilor ci foloseau încăperile pentru a 
comunica cu holul următor, astfel că îi vedea mergând în zigzag sau în 
diagonală chiar. Mai aveau aproximativ cinci sute de metri până la 
hangar şi ceva îi atrăgea pe „Ei” exact către locaţia lor. Arian se uită în 
pântecele Mariei şi văzu fluxul de energie degajat de către fătul care 
creştea acolo. 

— De ce mă simt atât de... și Maria își duse mâinile la burtă, 
simțind cum i se umflă și cum starea ei se schimbă, metabolismul ei se 
modificându-se în fiecare clipă. 

Arian nu mai putea să aştepte şi nici să dea explicaţii. Îi aplică 
Mariei presiune pe un punct din zona gâtului în apropiere de jugulară, 
împreună cu acționarea unui nerv din zona lombară a coloanei care au 
avut ca efect provocarea unui leșin acesteia. O luă din nou în braţe și 
începu să alerge, chinuindu-și creierul să arunce un scut peste emisia 
de energie oferită de făt. Energia îi atrăgea pe acei „Ei”, care își 
trimiteau undele pentru a o găsi. Dar chiar și pentru el era prea mult. 
Puterea fătului era mult prea mare şi creştea mult prea repede pentru 
a-i putea face față și pentru a-l mai putea ascunde. Trebuia să se 
preocupe să observe continuu locaţia „Lor”, să acopere creierul Mariei 
pentru a nu mai permite niciunui „El” să îi modifice destinul şi să 
alerge cu surplusul de greutate în braţe, pe care, în mod ciudat pentru 


Arian, începea să îl simtă. Nu s-a mai simţit niciodată obosit, dar acum, 
datorită efortului depus de către creierul său, muşchii săi au emis mult 
mai multe enzime necesare alimentării creierului decât în mod 
obişnuit. Mai avea de alergat două sute de metri până la acel hangar, și 
primii „Ei” apăruseră în urma lui, iar viteza lui a început să scadă 
considerabil. 

— Suntem pe urmele tale, Arian! era vocea lui Prozon pe care o 
simțea aproape în spatele lui. Aruncă o privire peste umăr şi a văzut un 
„EI” descompus, cu o față căreia îi lipsea un ochi, buza de sus și obrazul 
îi atârna sărind hidos în sus și în jos după cum alerga. Picioarele și 
mâinile păreau a se ține într-un fir de aţă. Cu toate acestea, era la 
aproape doi metri în spatele său și a întins mâna pentru a-l prinde. 
Arian s-a oprit brusc din alergat şi s-a întors aplicându-i o secerare de 
picior la nivelul genunchilor acelui „EIl”. Ambele picioare i-au fost 
amputate şi „El' s-a trezit aruncat pe burtă. Arian și-a continuat 
mişcarea de rotație pornind în alergare din nou când a ajuns să 
îndeplinească cele trei suteșaizeci de grade. 

La următoarea intersecție de holuri îl așteptau deja alți doi „Ei”, 
la fel de hidoși şi descompuși, cu mâinile întinse către el. Încercau să îi 
pătrundă în minte și să îi atace gândurile, dar Arian preferă să își apere 
creierul decât să îşi menajeze muşchii. Încercările lor de a lovi creierul 
lui Arian cu emisii de fluxuri de energie s-a dovedit inutilă. Următoarea 
mişcare logică pe care Arian a reușit să o anticipeze, era ieşirea cubului 
din corpul surogaţilor pentru a încerca să intre în corpul lui. Arian 
spera să mai aibă destulă putere în el pentru a elibera cantitatea 
necesară de energie pentru a-i prăji pe cei doi oponenți. A strâns-o 
puternic pe Maria în braţe și s-a aruncat înspre cei doi, observând 
periferic alţi doi „Ei” venind către ei pe holul din dreapta și încă trei pe 
holul din stânga. 

O privire aruncată în urma sa, și i-a văzut pe toţi, o mulțime de 
„Ei” opriţi şi uitându-se după el. A ajuns aproape de uşa de la intrarea 
în hangar, când creierul său l-a atenţionat despre o altă mulțime de 
„Ei” care îl aşteptau în hangar. Arian deschise ușa și mulțumi în gând 
pentru ce a văzut în interior. În centrul hangarului trona o navă 
imensă, înconjurată de oameni în alb care munceau frenetic şi printre 
ei, purtându-se perfect natural, peste o sută de „Ei'. O singură privire 


asupra navei îi fusese îndeajuns pentru a-și aduce aminte că aparținea 
unei lumi la fel ca şi a lor. Era doar o altă specie controlată de către „Ei” 
şi care încerca să se salveze. Au venit pe pământ pentru a-i anunţa pe 
oameni despre acest pericol, dar oamenii i-au atacat și le-au doborât 
nava. „Nici nu e de mirare că în toate poveștile, corpurile extraterestre 
sunt tot timpul umanoide! Doar toți suntem făcuți după chipul şi 
asemănarea „Lor” îşi spuse Arian aducându-și aminte că a încercat să 
le explice oamenilor ce se întâmplă de fapt. Dar aceştia, printre care şi 
John, pe atunci un tânăr dornic de afirmare, au efectuat experimente 
pe cei care rămăseseră în viață după prăbuşirea navei. În scurt timp 
i-au omorât pe toți. Explicaţia lor a fost că au încercat să afle informații 
de la ei, dar că din păcate cererile lor au fost prost percepute. 

Arian ştia să piloteze acea navă, o făcuse pe timpul 
Intermediarilor, timp în care păstrau legături strânse cu multe planete, 
acordându-şi ajutor reciproc şi făcând comerţ. Îşi adună ultimele 
puteri şi se îndreptă liniștit către liftul care avea să îi ducă în mijlocul 
acelei mulțimi combinate de oameni şi „Ei'. O ţinea în continuare în 
brațe pe Maria, într-un mod protectiv. 

— Am să vă distrug pe toţi! le transmise Arian o undă celor de 
jos în timp ce liftul îl cobora către ei. Creierul lui se adapta foarte 
repede, astfel că a reușit să învețe să comunice cu ei în doar câteva 
minute, mai exact de când l-a prăjit pe Prozon. Renunțaţi și plecaţi 
dacă vreţi să mai rămâneţi în viaţă şi nu vreţi să vă irosiți milioanele de 
ani pe care i-aţi trăit până acum! continuă el pe un ton ameninţător. 

Uşile se deschiseră, dar niciunul nu părea să aibă de gând să 
renunțe, din contră, se adunaseră în semicerc în fața ușilor, 
aşteptându-l. Arian își concentră forţele asupra lor și creierul lui 
transmise o undă de energie către ei arzându-le la toți sistemele 
neuronale. Se uita la ei cum pică la pământ, dar nu a fost îndeajuns. 
Unda nu i-a distrus pe toți, ci doar pe cei aflați pe o rază de câţiva 
metri. Eliberarea unei asemenea cantități de energie l-a secat de 
putere pe Arian care a căzut într-un genunchi, împovărat de greutatea 
Mariei. Se ridică cu greu, şi înainta împleticindu-se, încercând să își 
trimită impulsuri către mușchi. Savanţii se dădeau la o parte din fața 
lui, făcându-le loc să treacă înspre navă. Dar printre ei se aflau şi „Ei”. 
Aceștia încercau să se apropie de Arian, dar creierul lui încă reacționa 


instinctiv şi reușea să mai emită câte un impuls de energie care să ardă 
circuitele neuronale ale „Lor”. 

— Unde mă duci? Maria i-a văzut chipul schimonosit de durere, 
urâțit, parcă nu mai era el. 

— Trebuie să ajungem la navă! spuse cu greu Arian ridicând 
ochii tocmai la timp pentru a vedea o lovitură venind către el. Se lăsă 
să cadă în față pentru a evita impactul cu ceea ce părea a fi o bâtă de 
baseball, şi căzu peste Maria. 

— Ce se întâmplă cu tine? Nu ai fost niciodată aşa! Maria încerca 
să înțeleagă unde se află şi ce e cu mulțimea aceea de oameni care îi 
înconjura. 

— Sunt slăbit... am pierdut energie... trebuie să te protejez! 
Arian se chinuia să vorbească, în timp ce creierul lui menținea funcţiile 
vitale operative. 

— Dar nu ziceai că nanoboții sunt cei care te protejează? Cum 
poți să fii slăbit? fără să își dea seama, Maria tocmai i-a oferit salvarea 
lor. 

„Nanoboti! De ce nu m-am gândit eu până acum la asta? De ce nu 
au intrat în funcțiune până acum? Probabil i-am dezactivat la primul 
contact cu Prozon!”. Îşi apăsă câteva puncte de pe suprafaţa corpului şi 
toți nanoboțţii au revenit la viață. Pielea lui Arian era protejată acum, 
funcţiile vitale au fost preluate de către ei ca să dea posibilitate 
creierului să se reîncarce şi să pornească ofensiva. 

Arian se ridică de la pământ, luă un halat de pe un doctor și o 
îmbrăcă pe Maria. Apoi o ridică de jos, şi începu să răspundă atacurilor 
acelor „Ei”, rotindu-se în cerc în jurul Mariei, părând, lovind și prăjind 
cuburile celor care se încumetau să îi atace. Arian simţea energia 
eliberată de prezenţa lui Prozon prin preajmă. Asta însemna că 
aşteaptă să intre în creierul Mariei...” Trebuie să găsesc o soluţie!”. Se 
învârtea protectiv în jurul Mariei și arunca priviri rapide acelor „Ei” 
care strângeau cercul în jurul lor ameninţător. 

— Pe „Ei', băieţi! se auzi un strigăt de undeva din spate, urmat 
de un urlet războinic venit din piepturile a peste o sută de oameni. 

Acei „Ei” care se adunaseră în jurul lor reprezentau ultimii care 
mai păzeau acea sală imensă, și se pare că toți uitaseră să se mai 
preocupe de existența prizonierilor umani. Savanţii s-au aruncat 


asupra „Lor” cu orice aveau la îndemână, fiindu-le relativ ușor să îi 
doboare datorită stadiului avansat de descompunere în care se aflau. 

— Haide, o luă Arian de mână pe Maria şi o trase după el. Nu 
avem timp, trebuie să ajungem la navă! era necesar să profite de 
momentul de nedumerire şi de surprindere al „Lor” înregistrat în urma 
atacului oamenilor. 

Au început să alerge, făcându-și loc prin mulţimea care se lupta 
acolo, Arian protejând-o continuu pe Maria. Ieşirea din mulțimea 
revoltată împotriva „Lor” a însemnat câțiva metri până la navă. În 
spatele lor, savanții erau înrobiţi, transformați în „Ei” pe măsură ce 
câte un alt „EI” era ucis şi cubul îl părăsea pentru a intra în creierul 
altui om, apoi în altul, și în altul până ce îşi găseau gazda potrivită. 

— Cum naiba intrăm în nava asta? Maria se uita neputincioasă 
la forma de farfurie a navei, arătând la fel ca în multele poveşti auzite 
cu şi despre extratereştrii. Era susținută de un picior central care arată 
ca un cilindru cu capetele lărgite sub formă de pâlnie. Arian se 
îndreptă sigur către piciorul acela și îi activă un panou de comandă. 

— Ar fi bine să te grăbeşti Arian! Se pare că vin după noi şi nu 
sunt fericiţi deloc... 

Nu mai apucă Maria să termine propoziția pentru că s-a trezit 
înhățată şi trasă din fața „Lor”, intrând în următorul moment în navă. 
În interior, Maria a găsit doar o imensă cameră goală. 

— Ce e asta? E o glumă sau au furat tot ce era în navă? Nuo să 
putem să plecăm niciodată de aici! Maria aproape că plângea, iar Arian 
încercă să pună această slăbiciune pe seama a ceea ce s-a întâmplat în 
ultimele minute. 

— Ascultă-mă! şi Arian a fost nevoit să o zdruncine puțin ca să 
îşi revină. Vezi toate cadranele acestea? atunci abia a observat Maria că 
toată podeaua navei era împărțită în cadrane delimitate de canale ce 
emanau o lumină verzuie. Eu o să mă duc la comanda navei, ca să ieşim 
de aici, și Arian arată cu mâna un punct unde Maria din nou nu a văzut 
nimic, era gol. 

— Dar nu înţeleg... ce comandă, ce cadrane! Arian, nava e goală! 

Arian o împinse aproape brutal în primul cadran. Imediat 
cadranul se umplu de gândurile Mariei, deloc frumoase... o înconjurau 
din nou acei „Ei”, aşa că Maria începu să ţipe speriată. Imediat Arian 


intră în cadranul ei şi controla imaginile, ducând-o pe Maria pe nisipul 
fierbinte de la malul unui ocean luând-o în braţe în încercarea de a o 
linişti. 

— În aceste cadrane poți să creezi ce vrei tu, creierul tău le 
controlează. Uite, dacă vrei mergem în vârf la Himalaya! în următorul 
moment Maria tremura de frig pe un vârf de munte, pentru ca imediat 
să revină înapoi la ocean. 

— Ai văzut? Nu e chiar așa de greu! Haide, încearcă şi tu, Arian 
vorbea cu ea ca și cu un copil mic. 

Maria a început cu imagini haotice, până când încet, încet și-a 
canalizat gândirea către un singur punct, împinsă de glasul lui Arian 
care îi spunea ce să facă. A reușit astfel să rămână mai mult timp la o 
singură imagine. Arian i-a arătat că putea inclusiv să pună mâna pe un 
obiect pe care să îl simtă ca fiind real. Maria a luat o piatră de pe jos, a 
pipăit-o mirându-se de înregistrările pe care i le transmitea pielea la 
atingerea acelei pietre. Creierul ştia că nu e reală, dar mâna îi spunea 
cu totul altceva. Se năștea astfel un conflict care a avut ca și finalitate 
aruncarea pietrei în depărtare. Piatra a lovit apa lacului la zece metri 
de locul unde stăteau ei, stârnind numeroase valuri şi implicit un 
zgomot destul de familiar. Un nou conflict apărea. Cadranele nu aveau 
mai mult de patru metri pătraţi, şi totuși chiar dacă ar fi fost vorba 
despre o hologramă, atunci cum poate să îi manipuleze simţurile astfel 
încât să o facă să simtă ceea ce se întâmplă în jurul ei? 

— Te las să găsești mai multe răspunsuri, îi şopti Arian amuzat 
de comportamentul Mariei. Eu o să mă duc să pilotez nava pentru că 
trebuie să şi plecăm de aici! 

Maria se uita pierdută în ochii lui, ţinându-se cu mână de burta 
care crescuse vizibil. 

— Ce mi-ai făcut? Ce am în mine? Maria îl prinse de mână şi se 
rugă acum pentru nişte răspunsuri. 

— Acesta îţi este destinul, pentru acest lucru ai fost creată, 
Maria! Nimic în lumea aceasta nu e întâmplător... e doar menirea ta! și 
Arian ieşi din cadran, îndreptându-se către un alt cadran mai mic, din 
centrul navei. 

O vedea pe Maria cum privește fascinată în jurul ei, cum 
construiește și îşi folosește mintea pentru a descoperi funcționalitatea 


cadranelor. El intră în cadranul acela mic, unde creierul i se conecta la 
sistemele de control ale navei, imaginile pe care le dorea umplând 
cadranul la 360 de grade în jurul lui. Erau imagini din exteriorul navei, 
precum și o mulțime de alte informații. Un fotoliu pentru pilotaj 
acoperit cu touchscreen-uri a apărut din neant, și deși din exterior nu 
se vedea decât Arian și nimic altceva, în interiorul cadranului acesta se 
aşeza confortabil pe scaun. Din exterior privit, Arian stătea suspendat, 
fără să fie susținut de nimic. 

— Să-i prăjim puţin pe nemernicii aceştia! spuse Arian, 
aruncând o privire sub el și uitându-se la toţi acei „Ei” care priveau 
momentan neputincioși cum nava începuse să se rotească. 

Mișcarea de rotaţie a părții de jos a navei era cea care îi imprima 
mişcarea de înaintare precum şi evoluţia acesteia în timpul zborului. 
Deşi imperceptibilă, toată partea de jos era mobilă, și odată începută 
mişcarea de rotație, viteza pe care o dezvolta nu permitea ochiului să 
observe mișcarea pe toate cele trei axe. Controlul zborului îl deţinea 
pilotul care era de ajuns să se gândească la traiectoria navei, pentru ca 
aceasta să răspundă cerințelor. Singurele momente în care era 
necesară intervenţia manuală era doar pentru selectarea altor tipuri 
de date, și pentru a trece nava pe diferite moduri, cum ar fi modul de 
luptă. Dar şi acest lucru se făcea de pe fotoliul de pilotaj. 

Odată ce creierul lui Arian s-a conectat la sistemele navei, acesta 
a trecut nava pe modul de atac și a armat un impuls ce trimitea 
electroni în formă pură către țintă. Electronii se descărcau în ţintă și 
încărcau toate moleculele din care era formată materia cu energie, 
transformând molecula într-o mininovă. Căldura și energia emanată se 
disipa într-o secundă şi din țintă nu mai rămânea decât un nor de fum. 
La acest impuls Arian a uploadat energie direct de la creierul său, 
energie ce avea să atace mult mai eficient sistemele nervoase ale „Lor”. 

Prozon privea neputincios cum viitorul Conducător Suprem le 
era furat împreună cu nava de care aveau atât de disperat nevoie. Apoi 
semnele că nava se pregătește de atac l-au făcut să își spună că i-a 
ajuns şi că s-a săturat de Arian şi de existenţa lui. A văzut fascicolul ce 
a plecat din lateralul navei, din îmbinarea celor două farfurii. A reușit 
să își creeze un câmp de forţă în jurul său care să îl protejeze de orice 
ar fi fost acea armă. Scutul l-a protejat pe deplin, dar Prozon se uită la 


ceilalți „Ei” cum se transformă rând pe rând în mininove, pentru ca în 
următorul moment să dispară cu tot cu corpurile surogat. 

— E prea mult! lui Prozon nu-i venea să creadă cât de avansat 
era Arian. Ştia că mai există și pe celelalte lumi câte o anomalie de 
genul lui Arian, dar niciunul nu era atât de puternic ca şi acesta. Știa că 
în timp au fost nevoiţi să se lupte cu multe dintre aceste anomalii, dar 
de fiecare dată au învins! Dar de data aceasta a trebuit să stea să 
privească cum mai bine de douăzeci de „Ei” au fost distruși de un 
singur om într-o secundă. 

Cuburile lor nu se puteau conecta la creierul lui Arian şi chiar el 
a văzut ce a pățit dacă a încercat să intre în mintea lui. Ştia că aceasta 
nu e o soluţie. „Trebuie să ne recuperăm Conducătorul Suprem”, îşi 
spuse Prozon, înainte de a efectua o ultimă încercare de conectare cu 
creierul Mariei. Arian îi proteja în continuare creierul, ceea ce făcea 
imposibil accesul în mintea acesteia. 

Arian a văzut câmpul de forță creat de Prozon în jurul lui, şi şi-a 
dat seama că nu a reușit să îl atingă. În schimb era sigur că l-a pus pe 
gânduri în legătură cu distrugerea atâtor „Ei”. Un zâmbet îi lumina fața 
lui Arian. „Nu le-am mai produs atâtea avarii de pe vremea 
Intermediarilor! Am și uitat cât de bine mă simt când văd cum pică 
atâţia „Ei” deodată”. Aruncă o privire asupra Mariei şi o văzu cum 
stătea și ea întinsă la aproape un metru deasupra podelei, fără a avea 
nicio susținere. „Ma întreb ce a creat acolo? Săraca de ea, nici nu știe ce 
o aşteaptă şi în ce a intrat!'. Cu aceste lucruri în minte, Arian a 
comandat navei să deschidă drumul de acces către exterior. O rachetă 
armată cu ceea ce păreau a fi nanoboțţi iubitori de metale a fost lansată 
înspre tavan, care în curând s-a dovedit a fi de fapt o poartă către un 
tunel ce avea să îi arunce în exterior. Niciodată nu i-au plăcut navele 
acestea lui Arian, deoarece nu îi ofereau nicio senzaţie de zbor. Se 
simțea la comanda navigaţiei navei ca și în fața plasmei de pe peretele 
casei sale jucându-se. Cadranele se roteau și ele pe toate cele trei axe, 
dar tot timpul în sens opus mișcărilor navei. Absorbţia avansată a 
şocurilor, a vitezei, a oricărui tip de mișcare, lăsa impresia că nava nu 
se deplasa. Maria nu știa că au ieşit la suprafaţă și că executau tonouri 
la viteze ce depășeau Mach 5. 

Un kilometru în spatele lor a văzut nava în care George şi restul 


echipei îl așteptau. A marcat nava și a transmis o cerere de acceptare a 
frecvenţei. 

— George! se auzi vocea lui Arian în toată nava după ce George 
a acceptat acea bizară cerere. Sunt chiar în fața voastră, în farfuria 
zburătoare! toţi au ieşit afară, sau la geam, pentru a vedea ceea ce doar 
în teoriile conspirației auziseră. 

— Dar nu se poate... astea sunt mituri, teorii! George, deși 
deținea un grad mare de acceptabilitate, de data aceasta îi era foarte 
greu să creadă ceea ce vedea. 

— Şi pe ce bază crezi că se creează orice mit, orice teorie, 
George? Acceptă adevărul și poate o să vă iau să facem o tură cu 
această frumuseţe. Sau poate chiar o să v-o împrumut, deoarece mie 
nu îmi place! 

George nu ştia ce să zică, era încă speriat de ceea ce tocmai 
vedea. 

— Ascultă-mă, şi în următorul moment George a primit și 
semnal video. Îl vedea pe Arian nemișcat, suspendat în aer şi având o 
poziție de parcă ar sta pe un fotoliu, într-o cameră mare şi goală! 

— Îţi baţi joc de mine, Arian? George se simţea fraierit şi umilit. 

— George, de câte ori te-am rugat să ai încredere în mine? Sunt 
o mulțime de lucruri care va depășesc imaginaţia și gândirea, motivul 
fiind creierul vostru care a fost creat pentru un singur scop: de a servi 
în cel mai bun mod interesele acestor „Ei”. Control total! Aceasta se 
întâmplă, asta vor acum. Nu avem timp de aşa ceva, George, acceptă 
realitatea și ascultă ce vreau de la tine. 

— Ok, a fost tot ce George a putut să îngaime înainte de a începe 
să își pună creierul să lucreze pentru a accepta realitatea oferită de 
Arian. 

— Punct de întâlnire, cabana din Aspen! Timpul estimat, două 
minute! George, acum! Arian se răsti la el, pentru că avea încă imagini 
cu echipă lui afară, privind uimiţi la farfurie. 

Cu coada ochilor i-a văzut pe cei doi inseparabili stând în uşa 
biroului, așteptând să fie chemaţi înăuntru. John nu îşi aducea aminte 
să îi fi chemat, și ştia că ei nu vin de capul lor decât dacă ceva 
important s-a întâmplat. Le făcu semn cu mâna să intre şi să vorbească. 

— Avem probleme, domnule! spuse unul dintre ei, în timp ce 


celălalt îi înmână un raport de două pagini, iar pe ultima pagină era și 
o imagine de tip video, un ecran la fel ca și cel primit de către 
preşedinte. 

— Da, bănuiam! Voi nu puteţi niciodată să veniţi aici și să îmi 
daţi o veste bună! când vă văd aşa, ca mai devreme, simt că aș vrea să 
vă trag câte un glonț în cap și apoi să îmi trag şi mie unul! John era 
într-adevăr pe atât de supărat pe cât de mortuară a însemnat 
ameninţarea către cei doi. 

Aruncase o privire pe înregistrarea video şi apoi peste raport. 
De data aceasta era nervos! 

— Vreţi să spuneţi că Arian a furat nava din Zona 51 şi 
împreună cu nava lor sunt acum pe platforma din fața cabanei lui din 
Aspen? ultimele cuvinte au fost un urlet sugrumat de lipsă aerului. 
Omul ăsta e nebun? Cum poate să parcheze o farfurie zburătoare în 
fața cabanei lui din Aspen? Cuuum? se ridică și îl luă pe unul dintre ei 
de guler. 

— Vreau să vorbesc cu Arian, acum! se uită la ceas și continuă, 
mai are exact douăzeci de minute până la conferința de presă unde 
trebuie să aducă un „El”. Mai bine nu! se răzgândi John, mai bine nu! 
Tu! şi întinse degetul către cel care vorbea de obicei dintre cei doi. Tu îl 
suni şi îi transmiţi că Ministrul Apărării speră că în farfuria aceea 
extraterestră nenorocită să fie un „EI că altfel... 

— Domnule, în raportul ce vi l-am înmânat scrie că am luat deja 
legătura cu el! și ne-a transmis că a omorât, mă scuzați, „a prăjit, 
acestea au fost cuvintele lui exacte, o mulțime dintre „Ei” în Zona 51, 
dar nu are niciunul cu el. De asemenea spune că ar fi bine să vă calmaţi, 
înainte să pățiți vreun infarct. Apoi mai spune că va ajunge la timp, să 
nu vă faceți prea multe probleme! 

Lui John nu îi venea să creadă ceea ce tocmai auzea. Nu putea să 
înțeleagă cum un angajat, căci până la urmă și Arian este tot un 
angajat, poate să vorbească cu el așa. Dar ce îl deranja cel mai tare era 
modul în care acesta i se adresa, fără niciun pic de respect, fără niciun 
pic de teamă, fără să îi pese de nimic. 

— Am să îl „prăjesc” eu pe el cât de curând! Cu mine nu vorbește 
nimeni aşa, s-a înţeles? John urlă isteric în încăpere justificându-se în 
fața celor doi. 


— Domnule, noi suntem doar mesageri! Raportul de pe masă vă 
poate spune mai multe! amândoi erau în picioare și se uitau pe 
jumătate speriaţi și pe jumătate amuzați la reacţiile lui John. 

— leşiţi afară! Vreau să vorbesc cu Kim, aduceţi-o imediat aici! 
abia se mai putea controla, își simțea inima că explodează, aşa că se 
aşeză şi încercă să se calmeze. 

Kim apăru în câteva minute în cadrul ușii, șifonată, cu urme roşii 
pe gât și cu părul nearanjat. A constatat cu plăcere că şi aşa arată 
incredibil de provocator și de bine. Îi făcu semn să ia loc, în timp ce el 
își turnă un pahar de whisky, ronțăind capătul unui trabuc. Era cea mai 
bună terapie pentru menținerea nervilor la un nivel scăzut. Kim îi 
arată cu degetele nivelul de whisky în paharul dedicat ei, şi John se 
conformă. 

„Se pare că încă are nevoie de mine! E un prost, exact așa cum 
am bănuit!” Kim își aplică pe față un zâmbet dedicat în totalitate lui 
John, deşi gândea cu totul altceva. „Dar cu toate acestea trebuie să mă 
folosesc de șansa ce mi se oferă şi să obțin cât mai multe!” 

— Te pot ajuta cu ceva, John? sparse ea gheața care încinsese 
atmosfera. Mă gândesc că nu m-ai violat şi apoi m-ai aruncat într-o 
celulă doar pentru a-ţi satisface o dorință pur masculină! 

Singurul lucru ce îl ştia John în acest moment, e că va trebui să 
plătească cu vârf și îndesat reactivarea lui Kim. Era un gând care îl 
măcina. 

— Spune-mi care îți sunt cerințele dacă te chem să revii în joc? 

— Nu poţi să întrebi aşa ceva, John! E lipsit de bun simț! își 
permitea să îşi bată joc de John. „Am să te fac să îmi mănânci din palmă 
şi apoi o să te distrug!” gândi ea din nou cu zâmbetul pe buze. Dar dacă 
tot ai întrebat, continuă ea, vreau să revin ca şi CEO al trustului tău 
media și vreau jumătate din tot ceea ce se va câștiga... jumătate John! 

— Ai înnebunit, femeie? sări John ca şi ars de pe scaun. Cum 
crezi că îți voi da jumătate și să te mai numesc și CEO! John părea 
foarte surprins și controversat. 

Kim se ridică elegant de pe scaun și îi făcu cu mâna în timp ce se 
îndrepta către ușă, legănându-şi șoldurile ce formau un posterior 
superb. 

— Puteţi să mă duceți înapoi în celulă mea, băieţi! se adresă ea 


celor doi agenţi care așteptau la ieşirea din birou. Se pare că am 
terminat negocierile aici! Fără niciun rezultat! şi a oftat prelung. 

— Aşteaptă o secundă! lui John nu îi venea să creadă cât de 
folosit era și cât de manipulat, dar nu avea ce să facă și nici arme cu 
care să contracareze. Sunt de acord cu cererile tale! Numirea va fi 
anunțată după conferința de presă ce va avea loc în mai puţin de 
cincisprezece minute. Ocupă-te imediat de organizarea conferinței, eu 
o să îl anunţ pe Preşedinte când şi unde va avea loc. 

Kim zâmbea satisfăcută... a obţinut tot ce şi-a dorit! 

— Bun, mă bucur să văd că ai devenit un tip rațional, John, 
spuse ea întorcându-se către el. Ține minte că președintele nu trebuie 
să afle nimic despre faptul că am revenit și că nu mai sunt prin nu ştiu 
ce închisori, cel puţin nu acum, înainte de conferinţă. 

— Trimite un echipaj pregătit pentru înregistrare și transmitere 
live a conferinței! John era evident grăbit. Vreau să fie acolo în zece 
minute, altfel capul tău va fi pe o tavă. 

— Lasă amenințările, John! se îndreptă ea către el arătând 
amenințător cu degetul. știu foarte bine ce trebuie să fac! Amândoi am 
pus planul ăsta la cale, asta până când ai încercat să mă dai de-o parte. 
Tu fă-ţi partea ta de treabă, şi lasă în seama mea restul! O să ai totul 
pregătit în zece minute, dar cu condiţia să terminăm odată discuţia 
asta. 

John nu a mai zis nimic, se simțea deja faptul că îl intimida 
prezenţa lui Kim în încăpere. Deborda de putere şi inteligență femeia 
asta, de fapt acestea au fost și motivele pentru care a încercat să scape 
de ea. l-a fost frică să nu încerce ea prima dată să îi aplice același 
tratament. 

Se întoarse şi se grăbi să meargă către pasajul subteran pentru a 
ajunge la Preşedinte. Cei doi agenţi îi înmânară un plic din mers şi îl 
urmară la fel ca doi câini credincioși. 

Preşedintele aştepta agitat şi pregătit începerea acelei 
conferințe care pentru el putea să însemne un total dezastru. Putea să 
ducă la încheierea carierei sale, la eliberarea din funcţie, asta în cazul 
în care lumea va reuși să scape din mâna acestor nenorociţi de 
extratereștri. Un gând nu îl lăsa în pace și o imagine îi tot revenea în 
minte. John deschise ușa și Preşedintele sări pe el: 


— John ce s-a întâmplat în Zona 51? Am văzut multă agitaţie şi 
deşi camerele nu acoperă întreg perimetrul, s-a putut vedea cum 
oameni erau omorâţi. Nu știu dacă mai e cineva în viață acolo, John! 
Mi-ai spus că e un experiment social. 

— D-nule Președinte, tocmai ce am aflat că suntem în război cu 
„Ei”. John aştepta liniștit ca Preşedintele să realizeze ceea ce tocmai a 
aflat și apoi continuă. Am primit un reportaj într-un orășel din 
America, numit Drummhe, cu scene de cruzime și multe Împuşcături. 
Au atacat localnicii, am trimis armata să ia măsuri de protecţie dar 
după cum o să puteţi vedea şi dumneavoastră, armele noastre nu au 
niciun efect asupra „Lor'. Nu suntem eficienți de loc, și nu asta ne 
dorim în aceste momente. 

— Ce vrei să îmi spui, John? că totul s-a transformat dintr-odată 
în război? Vrei să anunţ lumii întregi existenţa unui război cu o specie 
extraterestră? Asta vrei? Poţi să realizezi ce impact poate avea asupra 
lumii acest anunţ? 

— Da, Alex, asta vreau! Vreau ca tu să convingi lumea, că ceea ce 
s-a întâmplat acolo este doar un caz izolat, şi că avem controlul total 
asupra zonei. De asemenea vei avea lângă tine un „El, care va 
demonstra că suntem în relații pașnice cu „Ei. Sper că te-ai 
documentat și că ţi-ai făcut temele. 

Preşedintele arătă cu o mână înspre dosarul gros, făcând un gest 
de lehamite. 

— Era să uit, spuse John de parcă ar fi fost cel mai neînsemnat 
lucru. Uite aici condiţiile de desfășurare a conferinţei, se întinse și îi 
înmână plicul ce îl primise mai devreme de la cei doi agenţi. Încă nu 
am aflat cine e ascuns în spatele acestui complot, dar nu va mai dura 
mult. Conferința va avea loc în aproximativ cinci minute, aici, în biroul 
tău. 

— Perfect, dar nu trebuia să mai fie lângă noi și un „EI? și 
ă-propos, John, cine este acest Arian? președintele a fost mirat de 
reacția lui John la auzul acestui nume şi acum aștepta nerăbdător 
răspunsul. 

— Aaa, nimeni important, Alex! Doar un agent de teren, unul 
dintre cei mai buni, de altfel, dar din păcate începe să dea semne de 
oboseală şi face greșeli. Nu o să îl mai ținem activ pentru mult timp! Nu 


e timpul să te preocupi pentru această persoană, ai acum alte gânduri 
de care trebuie să ţii cont, Alex. 

John se îndreptă către ușă la timp pentru a deschide unui 
reporter și cameramanului său care se pregăteau să bată. Le aruncă o 
privire destul de urâtă care ar fi vrut să zică „Dacă o dați în bară 
sunteți morți, amândoi!” şi ieşi pe hol. 

— De la ce post de televiziune sunteţi? îi întrebă Preşedintele pe 
cei doi reporteri. 

— Suntem de la Kiechl, spuse reporterul în timp ce 
cameramanul îşi instala aparatura. 

— Postul acesta nu aparține de trustul media Big Four? 
Preşedintele începea să fie frustrat pentru că pune el întrebările şi nu 
unul dintre oamenii lui. 

— Din păcate nu, domnule Președinte, postul nostru împreună 
cu alte două tocmai ce au fost achiziționate de către concurenţă, 
trustul VisionSlim! Președintele atâta a vrut să audă. 

— Nenorocitul, murmură el, bătrânul acela! Trebuia să mă 
aştept la aşa ceva din partea lui. 

Afară, John le dădea indicaţii clare celor doi agenți să ia legătura 
cu Arian cât mai repede, mai erau câteva minute până când începea 
conferința. 

— Mai vreau şi o confirmare urgentă din parte lui Lewis şi Kim 
că toate sunt în ordine și că banii sunt în cont iar aparatele pregătite 
pentru măsurarea audienței... John se opri pentru că îl văzu pe 
Ministrul Finanţelor cum se îndreaptă grăbit către ei şi bate la ușa 
biroului Preşedintelui. John intră după el să vadă ce se întâmplă. 

— D-nule Miliway, vreau să ştiu care sunt datoriile pe care 
imperiul media a lui Christian le are către vistieriile statului? 

— S-au cumulat mai bine de zece miliarde de dolari, domnule 
Preşedinte, și suntem în punctul elaborării unui amendament prin care 
să îl absolvim de la plata acestor datorii în schimbul anumitor servicii 
către patria sa. 

— Vreau în acest moment să fie înștiințat că are douăzeci și 
patru de ore ca să își plătească datoriile, în caz contrar o să procedăm 
la lichidarea companiei sale şi la distrugerea sa! tună Preşedintele şi 
Miliway se făcu mic în fața sa, în timp ce John jubila. Nimeni, și când 


spun nimeni, chiar mă refer la nimeni, continuă președintele, nu o să 
îmi distrugă reputaţia, să îmi terfelească numele sau să îmi distrugă 
integritatea doar pentru a câștiga mai mulți bani! îl vreau pe tavă până 
mâine la amiază, ai înțeles? Preşedintele își pierduse cumpătul şi mai 
aveau doar câteva minute până intrau în emisie. 

— De ce să continui conferința aceasta, John? Am descoperit 
cine e în spatele acestei ticăloșii, Președintele părea obosit și se lăsă să 
alunece în scaun, ducându-și o mână la frunte. 

— Pentru că din contră, lumea are nevoie de dumneavoastră, 
domnule Președinte. Pentru că „Ei” încă sunt acolo, afară, undeva și 
aşteaptă să ne extermine. Pentru că dumneavoastră sunteți cel mai 
mare conducător și aveți puterea să vă faceţi ascultat peste tot în lume. 
Nu uitaţi, e o transmisie live, în toată lumea, pe toate posturile de 
televiziune. 

— Da, se ridică Preşedintele, trebuie să mă fac auzit! Lumea 
trebuie să fie prevenită în legătură cu ceea ce se întâmplă. 

— Asta e atitudinea pe care trebuie să o aibă Preşedintele 
Americii! şi John era cu adevărat mândru... încă un pas al grandiosului 
său plan a fost dus la îndeplinire. 

Arian ieși din piciorul navei cu Maria în braţe. George, Liu şi 
restul echipei se uitau nedumeriţi la Maria. Aceasta avea doar un halat 
pe ea, era transpirată şi tremura. Liu se aruncă asupra ei controlându-i 
funcţiile vitale şi punându-i lui Arian o mulțime de întrebări în legătură 
cu ce s-a întâmplat şi starea acesteia. 

— Liu, termină cu întrebările acum. Trebuie să ajungem dincolo 
imediat! George, astea sunt coordonatele, spuse Arian şi îi înmână 
stickul. Cineva să îl cheme pe Robert, am nevoie de el! 

Robert apăru în pragul uşii și rămase cu gura căscată când a 
văzut noua achiziţie zburătoare a lui Arian. Fluieră lung, și își duse 
mâna la ceafă. 

— Cred că visez... şi nu vreau să mă trezesc! Arian, spune-mi că 
nu e ceea ce cred că e, i se adresă el lui Arian. 

— E exact ceea ce crezi că e, dar o să ai timp să o admiri mai 
târziu, acum trebuie să mergem. Spune-mi ce ai reușit să afli despre 
ceea ce te-am rugat. 

Robert continua să privească uimit la nava de pe platformă. 


Arian apăsă un buton de pe un stâlp ce părea a fi menit să lumineze 
platforma. Întreagă platformă a început să se pună în mişcare, 
coborând cu tot cu navă la subsol. Ajunsă la un nivel inferior nava a 
început să ruleze de pe platformă și să fie poziționată separat în ceea 
ce părea a fi un hangar. După această mișcare, platforma revenea la 
poziţia inițială. 

Arian aruncă o privire către poziţia Mariei, apoi îl văzut pe Abel 
ieşit din navă, uitându-se către vârful muntelui. A început să alerge 
către el, simțind o modificare în ceea ce definea spaţiul ca fiind o 
realitate improbabilă. „Ei” au reuşit să îl găsească pe Abel și acum 
deschideau o nouă poartă către lumea lor, probabil în încercarea de a 
aduce cât mai mulți dintre „Ei” pe Pământ. Liu a observat agitația şi 
şi-a aruncat privirea asupra lui Arian care mai avea doar doi metri 
până la Abel. l-a văzut pumnul încleştat și pregătit să lovească, 
neavând de unde să știe motivul pentru care făcea acest lucru. 

— Nuuu! un strigăt lung ieşi din pieptul lui Liu, iar Abel se 
întoarse către ea exact în momentul în care Arian se aruncă asupra lui. 

Abel a văzut pumnul cum trece prin față ochilor săi, simțindu-i 
forţa incredibilă pe care o emana. Şi-a dat seama că dacă acel pumn 
l-ar fi lovit, dacă nu ar fi fost țipătul lui Liu și eschivarea la timp, acum 
probabil că ar fi fost întins pe jos într-o baltă de sânge cu țeasta spartă, 
mort. 

— Nu eşti tu cel care să mă omoare pe mine! strigă el la Arian 
sărind asupra adversarului său. 

Arian simţea tot mai puternic fluxul de energie emis de creierul 
lui Abel. Ar fi putut să îl prăjească dar nu își dorea aceasta pentru că 
rolul lui Abel în această luptă era printre cele mai importante. A rămas 
în picioare doar o singură opţiune și anume: aceea de a-l omorî. Un 
gând hilar îi străbătu creierul în timp ce își planifica mișcările pe care 
avea să le facă. „Ce ar fi dacă l-aş întreba dacă acceptă să îl omor? Oare 
ce ar zice?”. Ştia exact cum avea să o facă încă de când creierul său a 
înregistrat eşecul pumnului devastator. În timpul în care pumnul 
trecea prin fața ochilor lui Abel, Arian a construit un nou atac în 
totalitate, dar unul foarte scurt pentru că nu avea timp de pierdut. 
Acest ultim plan a trebuit să fie modificat deoarece nu a anticipat 
reacţia lui Abel. Atunci i-a venit ideea cu întrebatul. 


— Crezi că eşti de acord să mori? Ai încredere că o să te readuc 
la viață? strigă Arian, în timp ce Abel sărea peste el. 

— Nu eşti tu cel care o să mă omoare! repetă Abel răspunsul. 

Arian era cu fața la Abel când acesta și-a aruncat pumnul către 
el. O lovitură rapidă și scurtă la încheietura mâinii cu pumnul strâns a 
fost de ajuns pentru a scoate din luptă definitiv acea mână. A urcat 
apoi pe aceeaşi mână, lovind bicepsul din interiorul mâinii, sub 
muşchi. Această lovitură a fost dată cu palma deschisă și cu degetele 
întinse. De fapt degetele intrau sub mușchi, ceea ce provocau o durere 
oribilă, deoarece scoteau practic mușchiul de pe os dacă era aplicată 
forța necesară. Arian nu a vrut să îi provoace mai multe pagube pentru 
că asta ar însemna să dureze prea mult reparația şi implicit 
recuperarea. În aceste condiţii, o lovitură de picior la genunchiul drept 
l-a făcut pe Abel să îngenuncheze, cu capul pregătit la nivelul și poziţia 
pe care şi-o dorea Arian. 

— Arian, nuuu! un nou țipăt al lui Liu, în timp ce craniul lui Abel 
era zdrobit de forța nimicitoare a pumnului lui Arian. Abel a căzut 
într-o baltă de sânge, mort, exact cum prevăzuse cu câteva secunde în 
urmă. 

Toţi se uitau muţi de uimire, neștiind ce să creadă, ce s-a 
întâmplat și dacă ar fi trebuit să intervină sau nu. Oricum, reacţiile lor 
ar fi fost mult prea târzii ca să facă vreo diferență. Finalul ar fi fost 
acelaşi, inevitabil, moartea lui Abel. Ce îi nedumerea pe toți era 
motivul pentru care Arian a fost împins să facă această oribilă crimă. 

— De ce ai făcut asta, nenorocitule? L-ai omorât, mi l-ai luat! Liu 
îl lovea pe Arian cu pumnii ei mici, dar acesta o luă în braţe și îi șopti 
ceva la ureche. Liu se opri, se dădu un pas în spate şi i-a dat o palmă 
cât a putut ea de tare. A fost răsunătoare mai mult decât dureroasă, 
dar satisfăcătoare pentru Liu, care părea că nu mai avea nimic de 
comentat. S-a îndreptat către Maria să o ajute să se ridice. 

Arian a căutat existența vreunui alt flux de energie, dar nu a mai 
găsit niciunul. Nu l-a mai simţit din momentul în care l-a omorât pe 
Abel. Își ridică privirea către ceilalţi din echipă întrebându-se dacă 
trebuie sau nu să le transmită ceva. A preferat să păstreze tăcerea 
pentru că în final faptele lui aveau să fie înțelese și justificate. 

— George, urcă pe toată lumea în navă, plecăm acum! strigă 


Arian la George. Acesta le făcu semn tuturor să intre, au luat-o și pe 
Maria pe o targă pentru că nu mai era capabilă să umble din cauza 
modificărilor survenite în metabolismul ei. 

Când toţi se aflau în navă, Arian se aplecă şi îl ridică pe Abel. Îl 
duse la navă și urcă cu el acolo, lăsând în spatele lui o dâră de sânge. 

— Să mergem! Arian susținea în continuare privirile tuturor 
ațintite asupra lui, fără să spună nimic. 

În următorul moment se aflau pe platforma de pe terasa 
castelului său din pădure. Erau în cealaltă dimensiune. 

— George, ține motoarele pornite, în zece minute am plecat 
înapoi! Dă-mi stickul ca să pot să uploadez următoarele coordonate. 
Robert, tu vii cu mine, Liu te duci şi ai grijă de Maria. Am nevoie de ea 
să fie sănătoasă. Am nevoie de tine să ai grijă de copil! 

Toţi ochii de pe platformă s-au îndreptat asupra lui, şi apoi 
asupra Mariei. 

— Doamne! Liu își duse mâna la gură. E însărcinată! Păi nu 
puteai să zici aşa de la început, aș fi ştiut și eu cu ce am de-a face! Dar 
cum, raționa ea, nu e posibil așa ceva! 

— Liu, speram să îți dai tu seama ce are, nu să îţi spun eu! Acum 
că ştii, îți mai spun doar că am estimat că în patruzeci şi opt de ore se 
va produce naşterea. Vreau să fii pregătită pentru acest lucru. 

Liu a dat din cap în semn că da și își îndreptă toată atenţia 
asupra Mariei. 

— George, pune pe cineva să curețe mizeria de aici, spuse Arian 
ridicând piciorul din sângele lui Abel scurs pe podeaua navei. Robert, 
tu vii cu mine! 

Au coborât din navă și s-a îndreptat fiecare înspre îndeplinirea 
misiunilor primite. Arian cu Robert pe urme și cu Abel în braţe s-au 
îndreptat înspre unul dintre lifturile ce aveau să îi ducă la subsol. 

— La naiba! înjură Arian. Maşina nu e aici! George, strigă Arian 
întorcându-se pe terasă, o vreau pe Andreea înapoi în navă în cinci 
minute, ai înțeles? 

— Am înţeles, o să o aduc aici, indiferent de condiţia ei! din nou 
George se simţea frustrat de faptul că nu ştia ce se petrece aici, care e 
scopul și motivul. „Ne cere să avem o încredere oarbă în el, dar îl 
omoară pe unul dintre ai noștri cu sânge rece!', gândurile lui George 


erau gândurile tuturor celor care participaseră la scena de mai 
devreme. 

Arian a simţit aceste emisii de unde cerebrale negative din 
partea tuturor şi şi-a dat seama cam ce gândesc, dar a preferat din nou 
să nu zică nimic. Îi făcu semn lui Robert să se apropie. 

— Pune-mi mâna pe umăr! îi spuse el lui Robert iar în 
momentul în care acesta l-a atins, s-a trezit într-o cameră închisă, fără 
ușă, doar un singur hublou, ca un fel de buncăr. În mijlocul acelei 
camere trona Mașina. 

Arian se îndreptă către Maşină și apăsă butonul pentru pornire. 
Deşi nu părea să fie legată la nicio sursă de energie, Maşina a pornit și 
laserele au împânzit toate firișoarele ce străbăteau interiorul. Îl aruncă 
imediat pe Abel în păienjenișul de lasere care l-au prins la fel cum 
pânza de păianjen prinde următoarea victimă. 

— Robert, până ce setez Mașina pentru a-l reconfigura pe Abel, 
te rog să îmi spui dacă ai descoperit ceva interesant! Arian începu să se 
joace cu simbolurile și cuburile de pe panoul de comandă, părând a fi 
foarte concentrat asupra lor. 

— Da, am reușit să descopăr câte ceva! Robert era puţin 
încurcat şi se gândea dacă să continue sau nu, pentru că părea că Arian 
nici nu îl aude. 

— Continuă Robert! Configurările pe care le fac sunt foarte 
dificile, implică setări neuronale menite să blocheze accesul „Lor” în 
lumea noastră. Pe lângă asta trebuie să repar şi corpul lui Abel, dar te 
aud foarte bine, așa că te rog, continuă! Arian nici măcar nu a încetinit 
ritmul mişcărilor de pe ecranul hologramic în timp ce a vorbit cu 
Robert. 

— Ei bine, reîncepu Robert, după cum spuneam am descoperit 
câte ceva. În primul rând am încercat pe vechile căi şi folosind diverse 
motoare de căutare pentru a găsi ceva relevant în ultimul an. Am 
pornit de la cuvinte cheie precum „extincție”, „evoluţie”, „control”. 

— De ce te-ai gândit să foloseşti aceste ultime două cuvinte 
cheie? îl întrerupse Arian uimit de ceea ce auzise și curios să audă un 
raționament. 

— M-am bazat pe faptul că există tot timpul două feţe ale 
monedei, orice filosof îşi bazează gândirea pe existența unei dualități! 


lui Robert părea să îi placă faptul că îi erau cerute rațiunile pe care s-a 
bazat când a început o acţiune. În aceste condiții am presupus ca şi 
dualitate firească evoluţia și exterminarea sau extincția. Apoi pentru 
control m-am bazat pur pe cea mai mare dorinţă și cel mai mare viciu 
al omului din toate timpurile. 

— Puterea, completă Arian în continuare aranjând simboluri și 
cuburi. 

— Da, puterea, nevoia de putere! Cel mai mare viciu al omenirii, 
cel mai puternic drog! Deoarece mă aşteptam să nu găsesc prea multe 
informaţii necesare dacă foloseam ca și cuvânt cheie „putere”, am ales 
să folosesc un derivat al acestuia, „control”. Controlul vine odată cu 
puterea şi unul fără celălalt nu pot exista. 

— Până aici e foarte bun raționamentul! Acum spune-mi 
rezultatele. 

— Folosind „extincție” nu am găsit nimic important, ci doar 
articole scrise de fel de fel de ziariști adepţi ai teoriilor conspiraționale, 
pe care încep să le cred și eu după câte am văzut în ultimele ore. 
Pentru „evoluție” am descoperit un lucru care mie mi s-a părut cel 
puţin ciudat. Un obiect găsit acum câțiva ani, în jurul căruia s-a creat o 
pânză de mistere și care până la urmă a fost ales să „dispara' din 
discuţiile publice. Am reușit totuși să identific ultima sa locaţie. Se pare 
că este bine păzit în clădirea NSA. Primele discuţii legate de acest 
obiect erau asociate cu apariția primului om, crearea lui Adam și a 
Evei. Se credea că acel obiect care seamănă cu o capsulă și care se 
spune că ar conţine secvențe de ADN foarte bine codificate şi perfect 
ținute în viaţă, este fitilul ce a aprins calea evoluţiei noastre. La primele 
teste a trecut ca fiind în vârstă de câteva milioane de ani! apoi totul a 
fost transformat în cenușă și ţi-am spus despre acea pânză creată în 
jurul lui. Asta până acum două zile, când pe site-ul NSA a trecut un 
mesaj codificat care anunţa faptul că acest obiect a fost furat. 

Arian se opri din mișcările rapide de scriere de cuburi codificate 
şi se întoarse către Robert aruncându-i o privire nimicitoare. 

— Vreau să ştiu cine și cum a reușit să fure acest obiect! Deci 
despre asta vorbeau ei când spuneau că doar ne ajută să ne distrugem 
singuri! Arian a uitat pe moment de Abel, concentrându-și atenţia 
asupra vorbelor lui Prozon. „Hmm... deci acesta era motivul pe care ni 


l-au dat „ei”! Dar trebuie să aflu ce implicaţii ar avea utilizarea codului 
meu de ADN în acea formă pură asupra rasei umane”. Continuă, te rog! 
i se adresă el lui Robert, întorcându-se impasibil care ecranul 
hologramic care conținea deja jumătate din cuburi formate și aranjate. 

— O să mă ocup de găsirea hoților şi având în vedere măsurile 
de securitate pe care le are sediul NSA, nu o să trebuiască să fie prea 
greu să dăm de urma „Lor”, Robert îşi frecă mâinile mulțumit. Știa deja 
cum are să intre în reţeaua NSA să ia toate informaţiile necesare. În 
ceea ce priveşte „controlul”, aici sunt mai multe de spus, deşi nu am 
avut vreme să verific veridicitatea tuturor informaţiilor. 

— Sunt curios, Robert, cum ai reușit să afli atâtea lucruri în mai 
puţin de o oră? 

— Credeam că te interesează rezultatul, Arian, nu metodele de 
obținere! Robert nu mai voia să îi dezvăluie din modul în care lucra el. 
Poţi să o consideri magie dacă vrei, poţi să o consideri ştiinţă! Cum vrei 
tu, Arian! 

— Bun, am înţeles! Poţi să păstrezi pentru tine metodele, nu mă 
interesează atât de mult acum! un sentiment de curiozitate şi chiar 
neîncredere a planat puţin în jurul lui Arian, dar l-a îndepărtat rapid. 

— Am aflat despre existența unor anumite contracte încheiate 
toate astăzi până la ora zece. Contracte pe domeniul media. Am rulat 
un vierme pe care l-am construit acum mai bine de doi ani și pe care îl 
țineam ascuns sub un firewall pe unul dintre serverele destinate 
transportului de date financiare. Acesta înregistra toate mișcările 
importante, tot ceea ce trecea de o anumită sumă, el înregistrează. Este 
vorba despre bănci din întreaga lume, despre operaţii financiare, 
despre plăți și achiziții online! s-a lăsat luat de val şi a spus unul dintre 
secretele lui. 

— Stai liniștit, secretul tău e în siguranţă cu mine! și Arian își 
duse mâna la tâmplă indicând creierul său. 

— Aşa am aflat despre aceste tranzacţii ce erau făcute pentru o 
singură companie, VisionSlim. Au fost singurele tranzacții importante 
din ultimul an și din această cauză mi-au atras atenţia. Toate 
tranzacţiile au fost făcute până la oră zece, și însumau peste opt 
miliarde de dolari! O mulțime de bani pentru o singură zi, nu ţi se 
pare? Arian a dat din umeri nepăsător, așa că Robert continua 


prezentarea, începând să se miște în jurul Maşinii. Am săpat mai adânc 
în legătură cu această corporație, și am descoperit în acţionariatul lor 
nişte nume foarte sonore! Și aici cred că are să îți placă ce ai să auzi, 
rânji Robert amuzat. Unul dintre aceste nume este John... Ministrul 
Apărării! lar altul este Kim... care se presupune că este amanta 
Președintelui. 

— Se leagă! spuse Arian. Dar înainte de a face acuzaţii, trebuie 
să fim siguri de asta! O să îi ducem lui John ce i-am promis! 

— Nu ştiu despre ce vorbeşti! i se adresă Robert în timp ce îl 
privea contrariat. Oricum, continuă el, am aflat mai departe despre 
anumite achiziții pe care vrea să le facă, și pe care în mod bizar le va 
finaliaza tot astăzi. 

— Despre ce achiziţii e vorba? Arian își spuse că poate merită să 
intre în acest joc. „Totuşi” își spuse el, „până la urmă banii aduc 
puterea, și aceasta aduce controlul, așa că e logic ceea ce se întâmplă 
deşi improbabil totodată”. 

Robert se uită atent la corpul lui Abel şi la laserele ce au început 
să se miște, realizând o atentă reconstrucție a mușchilor, a sângelui, a 
pielii. Pânza din lasere ce se formase în jurul capului lui Abel și care 
pătrundeau în creierul acestuia îi produseseră lui Robert un frison în 
tot corpul. Aruncă o privire către Arian care în continuare seta laserele 
pe ecranul hologramic unde de data aceasta nu mai avea cuburi ci 
apărea ceva ce semăna cu un sistem nervos. Robert nu putea să 
înțeleagă de unde știe Arian ce să facă şi cum să procedeze, i se părea 
un sistem mult prea complex. Arian ridică o privire asupra lui, 
întrebându-l parcă de ce s-a oprit, şi invitându-l să continue. 

— Da, îşi reveni Robert ca dintr-un vis. Achiziţii... VisionSlim 
face achiziţii a tot ceea ce înseamnă reţele de televiziune libere din 
țară. Au propus spre cumpărare mai bine de șaptezeci la sută din piață. 
Singurul trust care nu poate fi cumpărat este Big Four. Acesta este 
deținut de către Christian. Și în niciun caz nu o să îl cedeze, nu pe cale 
legală cel puţin. 

— Da, interesant, spuse Arian şi încheie procesul prin trezirea la 
viață a lui Abel. L-a luat dintre lasere și a așteptat până ce plămânii lui 
au acceptat din nou aer și corpul i s-a umplut din nou de sânge. 

— Bine ai revenit printre noi! îi ură Arian. 


Închise Maşina, îl luă pe Abel în braţe şi îl invită din nou pe 
Robert să îl atingă. Robert a deschis ochii pe platforma de pe terasa 
castelului din pădure. Era exact locul de unde dispăruseră câteva 
minute mai devreme. 

— George, e toată lumea la bord? îl întrebă Arian. 

Dar Arian, și la fel şi restul erau prea preocupați să se uite la 
Abel, care în afară de faptul că părea obosit și extenuat, nu mai avea 
nicio urmă de lovitură şi cel mai important și de necrezut lucru e că era 
în viaţă. 

— Haide, George, revino-ți! Nu ai mai văzut morți readuși la 
viață? E prima dată? Haide că ne grăbim, dă-mi un om care să îl 
transporte pe Abel în camerele lui Liu, ca să îl țină sub observaţie. 
Arian aruncă rapid câteva priviri examinând platforma, părând că 
urmărește ceva: 

— Andreea e la bord? 

George îi făcu semn unui subordonat să îndeplinească ordinul 
lui Arian şi să se ocupe de Abel. Apoi cu o mână îl invită solemn în 
navă. Arian a rămas surprins pentru moment în uşa navei, uitându-se 
lung la frumoasa femeie ce stătea pe una dintre banchete. Era 
îmbrăcată sumar, ceea ce scotea în evidența un corp de zeiță. Părul 
lăsat liber şi zâmbetul ştrengăresc pe chip îl făcură pe Arian să se 
îndrepte către ea și să o atingă, fascinat de frumusețea femeii din fața 
lui. Se pierdură pentru moment unul în ochii celuilalt până când 
Andreea sparse tăcerea. 

— Îţi mulțumesc, Arian, îţi mulțumesc pentru că m-ai salvat! 

— Nu ai de ce! Scopul tău pe acest pământ este unul atât de 
nobil! își simțea vocea copleşită de emoţii. Nu mi-aş fi permis să te las 
să dispari! 

Andreea îl strânse cu putere în braţe, plină de afecțiune. 

— Să înţeleg că acum pot să particip la misiuni reale? îl întrebă 
ea, folosindu-și cel mai frumos zâmbet şi cel mai îngeresc chip pentru a 
obţine ceea ce îşi dorea de atâta timp. 

— Chiar tu ești misiunea acum, așa că da, participi în mod direct 
la ea! Arian așteptă o clipă ca să termine Andreea exteriorizarea 
bucuriei şi continuă. Am să te rog să te comporți natural și dacă îţi este 
pusă vreo întrebare îți dau căsca aceasta și am rugămintea să spui 


exact ceea ce o să auzi în ea. M-ai înţeles? 

— Da, aşa am să fac! Arian, îți promit că nu o să te dezamăgesc! 

Arian scoase dintr-o cutie sigilată o cască și un emiţător și i le 
înmână Andreei. Când ridică ochii asupra ei, se aruncă în spate și 
scoase un sunet de uimire. O vedea pe Andreea sângerând, cu coloana 
ruptă, figura desfigurată mâinile și picioarele rupte, oasele sfărâmate 
şi pline de sânge. Se târa un metru mai în spate când o văzu că începe 
să se miște şi întinde mâna către el, o mână ce îi atârna cu osul 
antebraţului rupt. O vedea că încearcă să zică ceva, dar un dinte îi căzu 
din gură și maxilarul rupt scotea și mai hidos în evidenţă obrazul intrat 
în cutia craniană! O imagine oribilă avea în față şi închise ochii 
nedorind să o mai vadă. În următorul moment auzi vocea Andreei şi a 
simţit răsuflarea ei caldă asupra lui. Simțea mâna cum îl atinge și 
deschise încet un ochi. Răsuflă ușurat când o văzu pe Andreea în toată 
splendoarea ei în fața lui. 

— Ce naiba s-a întâmplat? l-a întrebat ea. Chiar așa de groaznic 
arăt? 

— Nu ştiu ce s-a întâmplat, dar tocmai te-am văzut din nou în 
halul în care erai când te-am scos din mașină! Cred că îmi joacă 
creierul feste! Scuză-mă, continuă Arian încercan să respire normal, 
sper să nu se mai repete, o să încerc să controlez această eroare. 

Andreea nu mai zis nimic şi se pregătiră pentru saltul în cealaltă 
dimensiune. Arian îi înmânase stickul lui George pe care se găseau tot 
coordonatele casei sale din Aspen, pentru că nu avusese timp să 
uploadeze alte coordonate, așa că în următorul moment erau din nou 
pe platforma ce ascundea sub ea farfuria zburătoare. 

— Robert, aici te lăsăm pe tine! Știi ce ai de făcut! şi Arian îi 
întinse o mână în semn de mulţumire pentru ajutorul pe care îl oferea 
acesta. Robert zâmbi, aruncându-i o privire discretă și Andreei, plăcut 
surprins de noua ei înfățișare. 

Aceasta îi surprinse privirea şi un zâmbet îi teroriza buzele. A 
ales totuși să-și arunce privirea în pământ. După ce Robert cobori, 
Arian aruncă o privire la ceas. Mai aveau exact două minute ca să 
ajungă la conferință. Creierul lui funcționa acum la capacitate maximă, 
mai ales că nu mai trebuia să o protejeze pe Maria, aşa că se hotărî să îi 
lase pe toţi acolo și să plece doar el şi cu Andreea la conferință. 


— George, voi rămâneți aici şi te rog să îl protejezi pe Robert, 
este foarte important pentru misiunea noastră acum! dacă o să avem 
nevoie de ajutorul vostru, o să vă chem, dar sper ca deocamdată să nu 
fie cazul! 

— Sigur te descurci singur? încercă George să îl convingă că e 
mai bine să fie şi ei prin preajmă pentru orice eventualitate. 

Un zâmbet inconfundabil apăru pe chipul lui Arian, iar George îl 
cunoştea atât de bine încât nu a mai insistat pe acest subiect. 

— Ochii asupra lui Robert, George, asta vreau de la tine acum! se 
ridică și îl bătu pe umăr pe George. 

Arian se întoarse către Andreea, o luă de mână și îi spuse să 
închidă ochii. 


V 

Toată lumea aştepta apariția lui Arian împreună cu acel „El. 
John vorbea agitat la telefon cu Lewis în timp ce Preşedintele era 
pregătit pentru intrarea în direct. Un suflu puternic de aer şi o gaură 
de vierme se deschise în mijlocul Biroului Oval, din care ieşiră Arian și 
Andreea. Preşedintele a scăpat discursul pe jos, privind consternat la 
acea distorsiune spațiu timp și la cele două personaje ce au apărut prin 
ea. 

Prima intenție a fost să cheme paza, dar Arian s-a îndreptat 
către el, şoptindu-i ceva la ureche. Președintele s-a sprijinit de birou și 
aşa l-a găsit şi John care a intrat în încăpere chiar în acel moment. Era 
nervos pentru că mai avea un minut înainte de începerea conferinței şi 
Arian tot nu apăruse. A rămas surprins să îi vadă pe cei doi în biroul 
Preşedintelui, dar se calmă spunându-și că e acceptabilă apariţia lor cu 
un minut înainte şi nu îi stricau deloc planurile. 

— Mă bucur că ne-ai onorat cu prezenţa, Arian! John îl ironiza 
pe Arian, în timp ce Președintele făcea ochii mari. 

— Tu eşti Arian? întrebă el. Nici nu e de mirare la ce intrare ţi-ai 
făcut! 

— Cine e această târfuliță? continuă John pe același ton. Acum 
ce faci? Le promiţi că dacă se culcă cu tine le oferi o vizită la Casa Albă? 
Credeam că eşti mai bun de atât! 

În următorul moment John s-a trezit cu o mână în gât, ridicat și 


trântit de perete, sufocându-se. Arian îl privea de la câțiva centimetri 
depărtare cu aceeași privire pe care John o văzuse în camera de 
supraveghere. 

— Încă un cuvânt şi dispari de pe pământul acesta, 
nenorocitule! Eu şi colegii mei trecem prin iadul de afară ca să îţi 
îndeplinim cererile şi tu vii şi vorbeşti pe tonul acesta? Să nu te mai 
aud că mai scoţi un sunet până ce nu se va termina conferința! Abia 
apoi o să îți acord câteva minute, Arian se uită cu scârbă la el ceea ce 
nici nu ezită să îi și spună. 

Reporterii anunțau că în câteva secunde intră în emisie, să fie 
pregătită toată lumea. 

— „Târfuliţa” asta este acel „EI” pe care l-ai cerut, tâmpitule! 
Arian nu era nervos sau supărat de loc, dar cu această atitudine ştia că 
avea să îl intimideze sau chiar să îl sperie pe John, ceea ce îl va provoca 
să facă greșeli. 

Preşedintele îşi începu discursul și liniştea cuprinse biroul. 

Arian îl contactă pe Robert accesând internetul de pe palmul 
său. Îi transmise numele canalului de care aparțineau cei doi reporteri. 
KBC Prime... Imediat primi răspunsul pe care nu ar fi vrut să îl audă. 
Da, canalul de televiziune aparținea trustului media VisionSlim, trustul 
lui John. Lucrurile începeau să prindă contur în mintea lui Arian. Cu 
toate acestea, în acest mare complot, nu a înțeles încă amenințarea cu 
existența unor mijloace de a manipula războiul. Dar şi acest neajuns 
era pe punctul de a fi deconspirat de mintea perspicace a lui Arian. Mai 
avea totuși nevoie de o dovadă. 

Palmul sau începuse să vibreze în buzunar. Un mesaj de la 
Robert aștepta să fie citit. Arian îşi aruncă privirea pe el şi un 
sentiment plăcut de satisfacţie îl cuprinse. 

— „şi acum, adresându-mă către voi, întreaga populaţie a 
planetei noastre, vreau să vă prezint un reprezentant al rasei „Lor”! 
Preşedintele vorbea emoţionat și întinse mâna pentru a o aduce pe 
Andreea în cadru. 

Arian era deja în mișcare. A lovit camera de luat vederi de jos în 
sus pentru a-i poziționa imaginea pe tavan, îl lovi cu podul palmei în 
gât pe cameraman, acesta căzând la pământ sufocat și îi rupse 
genunchiul unuia dintre reporteri care se prăbuşi urlând de durere. Se 


îndreptă apoi către Andreea şi o luă de mână. Aceasta se uita 
nedumerită la reacția neașteptată a lui Arian. John a căzut în genunchi, 
spunându-și că visează iar Președintele a fost aruncat la pământ de 
către agenţii de pază care acum ţineau pistoalele îndreptate către 
Arian. 

— Omorâţi-i pe amândoi! se auzi de undeva de jos vocea lui 
John. Îi vreau morţi pe amândoi... m-au ruinat! şi începu să plângă, 
lipindu-și fruntea de podea. 

Arian îi strânse mâna Andreei, aceasta primind uimită mesajul 
transmis pe aceleaşi unde pe care le foloseau „Ei'. „Foloseşte-te de 
puterile pe care le ai şi elimină agenţii de pază!” vocea lui Arian îi 
răsuna în cap Andreei. Fără nicio ezitare, aceasta se aruncă asupra lor, 
încasând gloanţele în plin dar fără să pară că o deranjează. O singură 
atingere și creierul concentrat pe emisia unui flux de energie din cub 
având menirea de a le prăji sistemul nervos celor cu care intra în 
contact. Tot ce trebuia să facă era să pună mâna pe fiecare dintre 
agenți iar aceştia cădeau seceraţi la pământ. În curând preşedintele era 
descoperit, niciunul dintre agenţi nemaifiind în viaţă. 

— D-nule Preşedinte... îi întinse mâna Andreea. Nu vă vreau 
răul, cel puţin nu deocamdată! 

— Ce s-a întâmplat aici, Arian? 

— Războiul a început de multă vreme, d-nule Președinte! Nu ne 
permitem să divulgăm unica noastră șansă de a-l câştiga, și Arian se 
opri un moment pentru a se uita către Andreea, doar pentru că un 
nenorocit ca Ministrul Apărării să câștige o mulțime de bani din 
drepturile de difuzare. 

— Cum? John? preşedintele îl caută din priviri pe acesta, dar 
John era deja în drum către sediul GOA. 

— Da, toată această conferință a făcut parte dintr-un plan mult 
mai mare, pe care deşi nu îl ştiu încă în totalitate, se pare că am reuşit 
să îl oprim. Această conferinţa ar fi declanşat războiul cu victime, nu 
cel de inteligență dat până acum. Aș dori să știu dacă am sprijinul 
dumneavoastră în continuare d-nule Preşedinte? 

— Da, Arian, dacă tot ceea ce spui este adevărat, atunci ai tot 
sprijinul meu. Cu o singură condiţie: vreau capul lui John. 

— O să îl aveţi, zâmbi Arian, dar deocamdată John o să ne fie de 


folos în continuarea războiului. 

— Nu înţeleg ceva, Arian. John mi-a arătat un oraș devastat de 
războiul dintre noi şi „Ei”... 

— Nu există aşa ceva, d-nule Președinte. „Ei” nu folosesc arme 
de foc. Dacă aţi văzut mai devreme, Andreea a reușit cu mâinile goale 
să omoare şase dintre cei mai bine pregătit agenţi ai dumneavoastră în 
două secunde. Războiul nu se va duce pe câmpul de luptă, dar victime 
vor fi din plin. 

— Bine, Arian! dacă aveţi nevoie de ceva, cereţi! 

— Ar fi ceva de care am avea nevoie, d-nule Președinte! 
Preşedintele făcu ochii mari, neașteptându-se la o cerere atât de 
repede. Avem nevoie de un permis liber de acces în NSA. Am motive să 
cred că şi-a băgat John coada şi pe acolo. 

Preşedintele făcu un semn cu mâna unuia dintre consilieri care 
ieşi din cameră grăbit. 

— Acum aș dori să vă triplati nivelul de securitate și agenţii să 
fie permanent în alertă. Avem nevoie de dumneavoastră să rămâneți în 
viață, d-nule Președinte, continuă Alex. 

Preşedintele a dat din cap în semn de aprob iar Arian se 
îndreptă către ieşire cu Andreea pe urme. Afară îl aştepta consilierul 
care le înmână permisele de acces și care îi privea cu o vădită 
admirație. Gaura de vierme a apărut și Arian a pășit în ea urmat de 
Andreea. 

John alergă turbat pe coridoarele ce aveau să îl ducă în biroul 
său. Cei doi agenţi erau permanent în urma lui. John se opri și le spuse 
că vrea să îi vadă pe Lewis şi pe Kim, urgent în biroul lui. Dar aceștia îl 
aşteptau deja la intrare, amândoi având pe față câte o grimasă ce părea 
a fi mai mult zâmbet, decât disperare. 

— Ce naiba aveţi? Ce e cu zâmbetele astea pe feţele voastre? Nu 
ați văzut ce s-a întâmplat? 

Cei doi continuau să zâmbească și au intrat în birou luând loc 
fără să mai aştepte să fie invitați. John se uită mirat la ei, neștiind ce se 
întâmplă. 

— John, începu Lewis, cu toate că această conferinţă s-a dovedit 
a fi un dezastru, limitele de audienţă au fost atinse... toți banii sunt în 
cont, John! Lewis a făcut o pauză mai lungă pentru a-l lăsa pe John să 


rumege cele ce tocmai a auzit. 

— Vrei să spui că ați reușit să daţi publicitate înainte de a se 
încheia conferința? 

— Nu John, ce dracu”, eşti tâmpit? interveni iritată Kim. După 
nici cinci minute de la începerea conferinţei, limita de cinci sute de mii 
de vizitatori a fost atinsă şi banii au intrat în cont. Ei, în momentul în 
care transmisiunea a fost întreruptă, camera fiind îndreptată către 
tavan, noi am pus intervalele contractate de publicitate, după care am 
anunțat probleme tehnice și ieşirea din emisia live. 

— Acum spune-ne și nouă ce s-a întâmplat acolo? întrebă Lewis 

— Arian! John își încleștă pumnul când spuse numele acesta. 
Arian a aflat cumva de planul nostru și nu știu cum. A evitat să o arate 
lumii pe Andreea... m-a nenorocit! Ne-a stricat planurile... 

— Nu, John! Ție ţi-a stricat planurile, nu nouă! spuse Kim, 
ridicându-se de pe scaun, Lewis urmând-o și el. 

John se uită la ei total nedumerit. 

— Ce vreţi să spuneţi? Staţi jos, mă doare capul să mă uit la voi 
aşa! 

— Da John, ai dat-o în bară, şi acum va trebui să dai explicaţii. 
Prozon te aşteaptă pe linia sigură. Ai grijă ce spui! revenim cu discuția 
după ce termini cu Prozon. Jocul încă nu s-a terminat! spuse Lewis, 
afişând o imagine crudă pe chip. 

John din nou se uită mirat către ei în timp ce aceştia se 
întorceau și părăseau biroul. Apoi a așteptat câteva secunde înainte să 
apese pe butonul ce avea să îl afișeze pe Prozon într-o imagine 
hologramica chiar în mijlocul camerei. John se aștepta să vadă chipul 
uman a lui Prozon, dar în schimb în hologramă apărea forma 
extraterestră a acestuia, formă pe care John nu o mai văzuse niciodată. 
Se holbă la el câteva momente, înainte ca Prozon să înceapă să 
vorbească. 

— Am avut o înțelegere, John! Ai respectat-o doar pe jumătate! 
aş vrea să îţi ofer şansa să găsești o explicație în apărarea ta. 

— Dar vi l-am dat pe Arian! încercă John să se eschiveze. 

— De ce minţi? tună Prozon cuvintele în creierul lui John. Arian 
a ajuns la noi doar pentru că i-am cerut-o pe Maria şi pentru că aveam 
nevoie de ea. Eu, eu am nevoie de Arian, am nevoie de corpul lui! 


— Ştiu asta, dar Arian e un om greu de convins! John aproape 
plângea. 

— M-ai dezamăgit, John! Nu ai respectat termenii înţelegerii, 
deşi noi ne-am respectat partea noastră de înțelegere. Ce crezi că ar 
trebui să se întâmple cu tine acum? 

— Să îmi mai dai o şansă... era mai mult o dorință decât o 
rugăminte. 

— Ai avut o șansă dar ai irosit-o, John. Incapacitatea de a duce 
sarcinile la bun sfârşit nu trebuie să existe în codul unui Conducător 
aşa cum susțineai că eşti! Prozon făcu o pauză, timp în care îl studia pe 
John. 

John era copleșit. Tot ceea ce s-a întâmplat în ultimele zile se 
vedea că au pus amprenta asupra lui. Acum avea să își găsească 
sfârșitul, ucis de chiar planul pe care el l-a conceput. „În războaie 
morţii există tot timpul! Se numesc victime colaterale”. Îşi spuse el 
încercând să se încurajeze. 

— S-ar putea totuşi să mai fi bun la ceva, până la urmă, spuse 
Prozon. Te invităm la sediul nostru, vreau să am o discuţie față în față 
cu tine, John! 

— O să vin imediat! John aproape că a sărit de pe scaun, fericit 
că mai avea o şansă și se aruncă în genunchi făcând o plecăciune în fața 
lui Prozon. Mărite Prozon, îți mulțumesc pentru bunătatea de care dai 
dovadă. 

John nu avea cum să realizeze că a crescut intensitatea 
activității neuronale a lui Prozon, pelerina lui luminându-se 
considerabil. Era prins cu capul în pământ. Prozon a încheiat 
transmisia pe când John încă mai era cuprins de lacrimi cu capul în 
pământ. 

Se ridică într-un final, îşi turnă un pahar de whisky şi îi chemă 
din nou la el pe Lewis şi Kim. Aceştia erau pregătiţi, aşa că în câteva 
momente erau la el în birou, aşezaţi pe scaun la fel ca și mai devreme. 

— John, începu Kim, cred că ar fi cazul să afli adevărul. 

Din nou acea figură nedumerită apau pe chipul lui John, imagine 
ce începea să îi amuze pe ceilalți doi interlocutori. 

— Şi acesta ar fi...? 

— Te-am eliminat din planul acesta! Nu ne mai eşti de niciun 


folos! John se cutremură la auzul acestor vorbe și începu să se clatine. 

— Nu se poate, nu aveți cum să faceți acest lucru! Deţin încă mai 
bine de jumătate din acțiunile companiei! Nu aveți cum să mă 
eliminați, şi John începu să râdă nebunește, nu aveți cum! 

— Adu-ţi aminte că ai fost de acord cu organizarea unor licitaţii 
în afara pieţei prin care se vindeau participaţii de acțiuni. Ei bine, 
aceasta a fost realizată în ultima jumătate de oră, iar participaţiile 
vândute au fost și partea ta de acţionariat. Ai semnat chiar tu dreptul 
de organizare a licitaţiei, dar ca de obicei, nu ai citit ce ai semnat! 

John a început să transpire şi chipul său deveni în curând roșu. 
Lewis îi puse pe masă un dosar ce conţinea actele pentru organizarea 
licitației precum şi ordinele de vânzare semnate de către cumpărători. 
Preţurile pentru fiecare participaţie licitată au depășit valoarea de 
cinci miliarde de dolari, ceea ce însuma peste douăzeci și cinci miliarde 
de dolar la care se mai adunau cele opt miliarde din contractele de 
publicitate. 

— John, te anunțăm că tocmai ai pierdut o avere de cel puţin 
zece miliarde de dolari, și asta doar pentru început, îi spuse Kim cu 
zâmbetul pe buze. 

— Nu aveţi cum, îmi rămân conturile pe care s-au încasat 
contractele de publicitate... 

— Crezi? John, tu chiar nu îţi dai seama ce se întâmplă? Un om 
ca şi tine nu merită altceva decât un glonț în cap, dar acest lucru ar 
însemna o moarte ușoară, ori tu nu meriţi așa ceva! Lewis era revoltat 
de data aceasta. Ne-am folosit de tot ceea ce a însemnat legăturile și 
posibilitățile pe care această funcție pe care o deții ți le conferea 
pentru a construi acest plan. Și acum tu ne stai în drum. Eşti doar un 
surplus de greutate, doar un sac de nisip ce ne trage balonul în jos. 

John era prăbușit, incapabil să mai scoată un sunet. Se uita la cei 
doi, nevenindu-i să creadă că așa ceva i se poate întâmpla lui, unul 
dintre cei mai puternici oameni de pe planeta aceasta. El să fie distrus 
de către o femeie și de către un puști de douăzeci și cinci de ani... lui 
John simţea că i se face rău. 

— Ți-am spus că am creat o corporație într-un paradis fiscal, 
continuă Lewis pe un ton mai calm și cu o tentă de mândrie în glas. Dar 
nu ai fost atât de deștept încât să ceri detalii legate de constituire, pe ce 


nume, cui aparține. Nu, tu erai orbit de contracte, de bani şi de putere. 
Ei bine, acea corporație în conturile căreia au fost descărcaţi toate cele 
opt miliarde este doar a mea și a lui Kim. Tu nu ai nicio părticică, John. 

— Dar mi-ai arătat extrase de cont cu banii care stăteau în 
aşteptare în conturile companiei VisionSlim...! John abia mai avea 
putere să vorbească. 

— Da, dar era stipulat că în momentul în care audiența bătea 
recordul stabilit, banii se deplasau către conturile corporației, nu 
cădeau în conturile Companiei tale, John. Aceasta a fost o manevră bine 
gândită, care ne-a permis să achiziționăm toate companiile din ţară 
John... toate! 

— Vrei să spui că bătrânul a cedat? l-ați cumpărat compania? 

— Acum câteva minute ne-a sunat și ne-a spus preţul... am fost 
mai mult decât încântați de ceea ce am auzit! spuse Kim. Și ne-am 
bucurat din nou că tu nu mai eşti printre noi să ne încurci! 

— Pe scurt, John, ai pierdut! Nu are rost să ne mai întindem la 
explicaţii și la alte discuţii inutile, interveni Kim în discuţie. 

Amândoi s-au ridicat şi s-au îndreptat înspre ieşirea din birou, 
lăsându-l pe John pe fotoliul său cu privirea în gol, faţa transpirată şi 
tumefiată. John a scos pistolul şi l-a pus tacticos pe masă, păstrându-și 
pe chip acea privire pierdută. 

Odată ieșiți din raza vizuală a lui John, Kim a trebuit să se 
sprijine de umărul lui Lewis pentru că o lăsaseră picioarele din cauza 
emoțiilor. 

— Am crezut că nu mai ies odată din biroul acela! Se pare că 
ne-am descurcat excelent... 

— Da, spuse Lewis zâmbind, bătrânul general a mușcat tot ce 
i-am dat. Nici mie nu îmi vine să cred că a fost atât de ușor! 

— Acum trebuie să organizăm cât mai repede licitația, până nu 
își dă seama că a fost tras pe sfoară, că altfel nimeni nu ne mai 
salvează! Kim se aşeză pe un scaun de pe hol pentru a-și reveni. Simțea 
că nu mai poate umbla și nici respira ca lumea. Inima ei bătea 
nebunește și pulsul îi era foarte mare. 

— Mai repede de mâine nu o să pot să o organizez, dar cifrele pe 
care le-am spus acum cred că nu o să mai corespundă la licitație. O să 
fie mult mai mari, acum cu preluarea companiei Big Four. Mă întreb, 


continuă Lewis, mă întreb care a fost motivul pentru care a acceptat 
bătrânul să vândă? Lewis aruncă o privire întrebătoare către Kim și 
aceasta ridica din umeri. 

— Nu am de unde să știu, dar cred că vom afla în curând! Kim se 
ridică parcă revigorata şi își continuă drumul înspre biroul ei. Haide să 
ne punem pe treabă, mai avem o mulțime de rezolvat până mâine, mai 
ales că nici conferinţa nu a avut chiar efectul scontat. 

Lewis o aprobă şi amândoi se îndreptară către birourile lor, 
apăsați de dorința de a depăşi aceste momente și de a întrezări 
finalitatea. Din păcate niciunul dintre ei nu putea să pretindă că ştie 
cum avea să se termine această înșelătorie. 

Arian şi Andreea se întoarseră în același punct de unde 
plecaseră mai devreme, lângă cabana lui doar ca să observe că nimeni 
nu mai era prin preajmă. Era o linişte de mormânt, nu se auzea decât 
natura în toată splendoarea muntoasă. Simțurile lui Arian începură să 
se pună în mișcare. Analiza fiecare amănunt din acea zonă pentru a 
afla cât mai multe răspunsuri despre ce s-ar fi putut întâmpla acolo. Nu 
se vedea nicio urmă de atac sau vreo luptă, era doar pustiu. 

— Ce naiba s-a întâmplat aici? nu-i plăcea deloc ceea ce vedea. 
Am lipsit mai puţin de cinci minute și uite ce se întâmplă! Arian se 
întoarse către Andreea şi o văzu că zâmbeşte. De ce zâmbești? Crezi că 
e momentul propice? 

— Îmi place când te văd că te agiţi pentru orice lucrușor, eşti un 
scump când o faci! Andreea se apropie de el, îi prinse obrazul între 
degete şi îl scutură în semn de afecțiune; un gest demn de o mână 
părintească pe fața unui copil de cinci ani. 

— De când m-am trezit, am vrut să îţi spun cât de important 
este Robert pentru tine în acțiunile următoare! continuă ea schimbând 
brusc subiectul. 

Arian adulmecă fiecare fir de praf ce a fost mutat de la locul lui 
în jurul navei părăsite rămânând surprins la afirmaţia făcută de 
Andreea. 

— Din câte îmi aduc aminte mi se pare că l-ai catalogat ca și 
„țăran urât mirositor” ultima dată când ai vorbit despre el! Acum pari 
destul de interesată de el... Ce s-a întâmplat? 

— Poate că mi-am schimbat percepţia despre el între timp, 


zâmbi ea aruncând din când în când câte o privire către casă. Poate că 
mă amuză acum modul în care se îmbracă, cum arată, cum se mișcă 
atunci când vorbește, cum gândește... à-propos, știu că a încercat să îţi 
fure cartea şi știu totul despre creierul lui. Am putut să îl citesc, nu ştiu 
de ce! 

Arian o privea nedumerit şi se întreba ce naiba se întâmplă cu 
ea. Nu credea că e momentul ca ea să se îndrăgostească acum. Se 
apropie de ea și o luă de braț. 

— Andreea! spuse el apropiindu-și fața de chipul ei. Ai o 
misiune pe care trebuie să o duci la capăt. Nu poţi să te lași acum 
influențată de nişte sentimente care pentru tine încă sunt 
contradictorii. Poate că sistemul tău a fost puțin modificat şi percepția 
ta este alta, dar trebuie să înveţi să îți controlezi puterile pe care le 
deţii. În curând ai să coexiști cu „semeni” de-ai tăi, nu am nevoie ca tu 
să te dai în vileag, expunându-ţi sentimentele pentru Robert. 

— Nu cred că eşti tu în măsură să îmi spui acum de cine şi când 
să mă îndrăgostesc! se desprinse Andreea din mâna lui Arian şi se 
îndreptă furioasă către casă. 

— Andreea, nu! Nu te duce acolo, s-ar putea să fie periculos... 
Arian începu să alerge după ea, când a văzut mișcare în casă pe unul 
dintre geamuri. 

Abia atunci a înţeles atitudinea Andreei, care îi văzuse de la 
început pe toți adunaţi în jurul unui televizor, așteptând să reînceapă 
conferința. Erau reclame și Robert îi întreținea pe toţi, explicându-le 
ceva. Andreea a fugit în casă și s-a oprit la intrarea în cameră, 
admirându-l pe Robert. Acesta nu ştia ce să creadă şi rezultatul a fost o 
fâstâceală deloc preconizată. George l-a bătut pe umăr și le-a făcut 
semn băieţilor lui să îi lase pe cei doi puţin singuri. Dar în ușă apăruse 
şi Arian care părea puțin cam agitat. 

— George, aceasta e ideea ta de a apăra zona? Suntem afară de 
câteva minute și nu ne-a observat nimeni. 

— Am venit doar să vedem conferința... George nu a mai rămas 
să dea explicaţii lui Arian şi s-a îndreptat către ieşire. 

— Pregăteşte te rog nava, o să plecăm imediat! 

— Am înţeles, Arian! Va fi gata de plecare imediat! George 
părăsi încăperea urmat de subordonații lui. 


Arian se întoarse către Robert pentru nişte răspunsuri, dar se 
dădu un pas în spate, nevenindu-i să creadă ce vedea. Robert și 
Andreea se sărutau cu o pasiune şi atât de intens încât nu credea că 
avea să îi despartă în curând. A tuşit de câteva ori, l-a strigat pe Robert, 
dar văzând că nu primește niciun răspuns a preferat să se pună la 
calculator şi să îi lase să se liniștească singuri. 

— Ce naiba a păţit fata asta? se întrebă Arian în timp ce cei doi 
ajunseseră între timp pe canapea. Ajunge! a spus el ridicându-se de pe 
scaun. A mers la baie a luat o găleată de apă rece, s-a întors înapoi 
lângă Robert și Andreea și foarte calm, a turnat toată găleata peste ei. 
Amândoi au sărit de pe canapea înjurând și Andreea împingându-l 
brutal pe Robert. 

— l-aţi labele de pe mine! spuse ea jignită. Ce crezi că faci? 

— Dar, dar... Robert nu știa ce să creadă și nici ce să zică, aşa că 
a preferat să se uite înspre Arian în speranţa că acolo va găsi mai multă 
înţelegere și o explicaţie. 

— Au început să existe în creierul tău, Andreea! Trebuie să 
înveţi să îți controlezi mintea şi gândurile. Acum aparţii unei 
mentalități colective şi cred că e timpul să îți spun un lucru destul de 
important: eşti un „EI” acum, adică jumătate om, jumătate „El”, prima 
de acest gen. Andreea își duse mâna la gură șocată în timp ce creierul 
ei primea informaţii de la miliardele de „Ei”. La început a fost o 
senzaţie de disconfort, dar în câteva secunde creierul a reacționat și 
cubul la fel, astfel că au colaborat pentru a învăța să accepte și să 
discearnă toate comunicațiile pe care le recepționau și care necesitau 
să fie stocate. 

— Andreea, vreau să te concentrezi asupra a ceea ce se întâmplă 
în capul tău pentru că trebuie să blochezi anumite gânduri. Nu trebuie 
nimeni să ştie că eşti aici, Arian îi prinse capul în mâini și o forță să se 
uite în ochii lui. Şi nimeni nu trebuie să ştie că tu eşti jumătate om. 

Arian se întoarse către Robert care în continuare se uita 
surprins la Andreea. Se vedea că îl durea reacția pe care aceasta a 
avut-o, ca şi când ar fi fost un lepros. 

— Robert, până își revine Andreea, vreau să știu ce ai aflat 
despre NSA! 

Acesta îi făcu un semn să îl urmeze până la calculator. Acolo îi 


arată o hartă, o clădire care se lega de Zona 51 printr-un tunel larg cât 
o autostradă. 

— Am intrat în serverele lor, dar nu am putut să stau prea mult 
pentru că aparatura pe care o ai aici nu e de ajuns pentru a asigura și 
protecția. Am reuşit să descarc această hartă, care arată atât suprafața 
cât şi subsolul clădirii NSA din Washington, și după cum vezi, se leagă 
de Zona 51 prin acest tunel imens. 

— Şi în legătură cu furtul ADN-ului ai aflat ceva? 

— Avem camerele de luat vederi pe care cei de la NSA le-au 
declarat inutilizabile. Am reușit să le recuperez şi imaginile arată clar 
hoţii şi modul în care au operat. A fost o treabă din interior și nimeni 
nu s-a sinchisit nici măcar să își ascundă feţele. 

— Opreşte imaginea! spuse Arian și arată cu degetul unul dintre 
hoţi care părea a fi și conducătorul lor. Pe „EI” l-am omorât pentru a 
luă cubul pe care îl poartă acum Andreea! Arian înțelegea acum...” Ei” 
complotează cu oamenii și aici bănuiesc că e mâna lui John pentru a 
distruge omenirea. La acest obiect făcea referire John în scrisoarea 
aceea! în felul acesta „Ei” ajută oamenii să se distrugă singuri! 

— Vrei să spui că „Ei' au furat acel obiect fiind în prealabil 
contractați de către oameni? Robert a aruncat o privire către Andreea 
care stătea pe canapea luptându-se cu gândurile sale, o privire în care 
Arian a citit tristeţe, supărare, şi o inimă frântă. 

Arian ar fi vrut să poată să îl ajute cu ceva, dar deocamdată nu 
vedea cum ar fi putut să o facă. Andreea îşi studia creierul și trebuia să 
înveţe să îl folosească repede pentru că în curând va ajunge alături de 
„Ei” şi va fi expusă în totalitate. Nu mai avea ea acum dispoziţia 
necesară pentru a filtra cu Robert. 

— Ai răbdare, Robert. Las-o să îşi dea seama ce se întâmplă cu 
ea, trebuie să se descopere pe ea însăși înainte de a te descoperi pe 
tine. Din moment ce a făcut mai devreme ceea ce a făcut, chiar dacă 
pare a fi doar o anomalie în creierul ei, ar putea să fie în mare parte 
dorință și plăcere. Așa că ai şanse mari să o câştigi, dar trebuie să ai 
răbdare şi să îi arăţi că meriţi să fie a ta! 

Robert lăsă capul în pământ şi Arian îl bătu pe umăr: 

— Haide! Fii bărbat, ce naiba! Revino-ţi cu picioarele pe pământ, 
pentru că trebuie să plecăm cât mai repede de aici, s-ar putea să fi fost 


descoperiţi prin Andreea. 

Un glonte trecu printre amândoi și se opri în perete, urmat de 
sunetul lui și de strigăte de comandă din partea lui George. Arian se 
aruncă înspre ușă, făcându-i un semn lui Robert să o ia pe Andreea. 
Deasupra cabanei lor, Arian văzu trei nave la fel ca şi a lor şi o farfurie 
zburătoare deschizând focul asupra lui George și echipei sale. 

— George, strigă Arian, ridică nava și încearcă să le ţii piept în 
aer, o să vin şi eu cu cealaltă să te susțin. 

Arian se întoarse tocmai la timp ca să vadă o gaură de vierme 
deschisă în mijlocul camerei. Doi mercenari „Ei” pe care îi recunoştea 
după îmbrăcămintea specifică şi după forma lor au apărut în mijlocul 
camerei. Erau umanoizi de pe celelalte planete, o specie care a încercat 
cu milioane de ani în urmă să populeze pământul, dar nu au reușit 
datorită diferențelor de temperatură şi a schimbărilor climatice. Erau 
nişte exoschelete imense, aproape de două ori înălțimea unui om 
normal, foarte bine proporționate şi puternice. Îşi aducea aminte cum 
un singur pumn de-a lor era de ajuns pentru a provoca fisuri adânci în 
faliile scoarţei pământului. Era una dintre demonstrațiile lor de forță 
cele mai îndrăgite. 

Îi făcu semn lui Robert și Andreei să plece de acolo, să se retragă 
undeva. Unul dintre cei doi care au ieşit din gaura de vierme se 
îndrepta către ei ameninţător. Robert încerca să o protejeze pe 
Andreea cu corpul său folosindu-l pe post de scut. Arian a văzut 
pericolul în care erau cei doi, aşa că a pornit în alergare către ei. S-a 
oprit la timp pentru a face o eschivă și a se feri de pumnul ce pornise în 
întâmpinarea lui din partea celuilalt luptător în timp ce cu coada 
ochiului urmărea mișcările ce se petreceau în colț. Un nou pumn trimis 
de adversar, o nouă eschivă dar de data aceasta Arian a scos din sacul 
de golf de lângă perete o crosă și îl lovi pe adversar peste glezne. 
Singura reacție a fost ruperea crosei, lăsându-l pe Arian cu o bucată 
lungă de aluminiu în mână. Următorul pumn nu întârzie să apară dar 
de data aceasta Arian îl aștepta liniștit. La jumătate de metru de fața 
lui, s-a dat un pas mai în spate și a ridicat bucata de crosă rămasă. A 
simțit puţină rezistență până ce a trecut de pielea groasă a mâinii 
acelui specimen. Încă o senzaţie de rezistență când a întâlnit osul 
antebraţului. Dar a trecut şi de această noua piedică și a împins băţul, 


ieşindu-i adversarului prin cot. Un țipăt de durere şi o mână 
imobilizată i-au oferit destul timp lui Arian pentru a sări către Robert 
şi Andreea. 

A văzut-o pe Andreea cum îl dă pe Robert la o parte din calea ei, 
acel imens exemplar pregătindu-și o lovitură ce avea să îi distrugă pe 
amândoi. 

— Andreea, nu! a strigat Arian către ea, dar era prea târziu. Din 
corpul Andreei s-a desprins cubul, a ieșit şi a intrat în corpul 
oponentului său. Ochii acestuia au început să se miște haotic şi corpul 
a început să tremure. Două secunde a durat această luptă interioară, 
după care imensul specimen a căzut în genunchi iar cubul Andreei a 
ieşit afară din corpul lui. Arian nu a mai văzut niciodată așa ceva, o 
luptă între doi „Ei” dusă în interiorul unui corp surogat. Nu a mai avut 
timp să se gândească la ce s-a întâmplat pentru că surogatul a început 
să cadă înspre înainte, acolo unde corpul Andreei era întins la pământ. 
Arian a sărit peste o masă şi punându-și toată forţa în piciorul drept, 
i-a aplicat din alergare o lovitură în stomac surogatului care l-a aruncat 
peste Robert câțiva metri mai încolo, distrugând totul în calea lui. Și-a 
întors privirea către Andreea la timp pentru a vedea cum cubul intră 
din nou în corpul ei. „Nu se poate așa ceva! E imposibil, corpul ei e 
mort, sistemul nervos e prăjit!” 

A vrut să se aplece asupra ei, dar a uitat de celălalt adversar care 
acum se îndrepta către ei. Supărat, Arian a luat o katana ce trona pe un 
perete, o scoase din teacă şi cu câteva mișcări sigure şi calme l-a lăsat 
pe acel „El” fără mâini şi fără picioare. Cu o ultimă mișcare scurtă a 
secționat partea de sus a craniului, acolo unde era și cubul. A văzut 
cum interiorul cubului se stinge, energia care oferea acea lumină 
fluorescentă, acum devenea doar o bucată de metal negru. „Îmi era dor 
să omor un „El” prin vechea metodă!” îşi spuse Arian în timp ce privea 
imaginile din fața lui. 

Se întoarse către Andreea, dar Robert era deja acolo, ținând-o în 
brațe şi mângâind-o. Arian se uită stupefiat cum aceasta deschide ochii 
şi obosită, ridică o mână și îi atinge obrazul lui Robert, iar acesta se 
apleacă asupra ei şi o sărută uşor. „Nu se poate, nu se poate! Ce s-a 
întâmplat, ce am modificat?” erau întrebări care îl măcinau acum pe 
Arian, la vederea fenomenului Andreea. 


— Haideţi! le strigă el, haideţi să mergem! Nu mai suntem în 
siguranţă aici, pot să mai apară şi alţii! 

Se îndreptă către unul dintre pereţi și deschise o ușă care 
pentru orice alt ochi era invizibilă. Așteptă până a trecut Robert care o 
ducea pe Andreea în brațe și apoi a închis-o în urma lui. Exact la timp 
pentru ca alte două specimene, ca și cele de mai devreme apăruseră 
printr-o altă gaură de vierme. 

George folosea toate armele de foc pe care le aveau pentru a 
scăpa de inamici. Cu toate acestea, se uitau neputincioşi cum corpurile 
lovite de gloanţe continuă să înainteze de parcă nu s-ar fi întâmplat 
nimic. 

— Ce naiba sunt ăştia? Zombie? strigă unul dintre băieţii din 
echipa lui. 

— Încercaţi să ţintiţi fruntea! și haideţi să ne îndreptăm către 
navă, trebuie să evităm o luptă corp la corp, George simți că îl bate 
cineva pe mână și când se întoarse către colegul său îl văzut pe acesta 
privind înspre cer. Lui George i se puse un nod în stomac când a văzut 
alte patru nave la fel ca şi a lor coborând către ei. Mai aveau zece metri 
până la nava lor, dar erau zece metri foarte lungi deoarece cele patru 
nave deschiseră focul asupra lor. Erau înconjurați de o mulțime de „Ei”, 
care se apropiau amenințător. 

— Înaintaţi! strigă el celor doi băieţi. Trebuie să ajungem la 
navă! Au început să alerge, loviți de pământul care sărea acolo unde 
gloanţele îl loveau. Ajunseseră la jumătatea distanţei când între ei şi 
navă au apărut patru specimene imense. George a ordonat să se 
deschidă focul, dar din nou fără niciun efect. S-a uitat în spate şi unul 
dintre băieţi lipsea. L-a văzut mai încolo prins de doi „Ei” şi un al 
treilea care şi-a trecut cubul în corpul lui. 

— Nuu! a strigat George și a început să tragă în direcția celor 
trei. Din nou niciun efect. A aruncat scurt o privire în spate la cei patru 
umanoizi imenși înaintând către ei. Obiectivul lor era să mărească 
distanţa dintre George și navă. 

George l-a luat de braț pe subordonatul său, a scos dintr-un 
buzunar al echipamentului un puc, îl activă și îl aruncă la picioarele lor. 
O gaură de vierme s-a deschis, în care au intrat imediat, pentru a ieşi în 
acelaşi moment în spatele umanoizilor, la niciun metru de navă. 


Înainte să reacționeze acele specimene şi să pornească un nou atac, se 
aflau deja în aer. Au activat tunul şi au selectat una dintre coordonatele 
prestabilite. Gaura de vierme deschisă în fața lor avea să îi scoată din 
toată nebunia și din mijlocul acelei lupte, sau cel puţin așa sperau. 

— Am scăpat! răsuflă uşurat băiatul care mai rămăsese când se 
văzu trecut în cealaltă parte a găurii de vierme. 

— Am scăpat pe naiba! îi răspunse agitat George şi toate 
indicatoarele de la bord avertizau existența inamicilor în zonă. Ne-au 
dat de urmă cumva! Trebuie să îi atacăm, dacă vrem să scăpăm cu 
viaţă. 

— Cu ce să îi atacăm? Singura armă pe care o aveam pe navă am 
folosit-o pentru a-l salva pe Arian mai devreme! spuse băiatul afişând 
o mină îngrijorată. 

— Ba are, are cea mai periculoasă armă creată vreodată... tunul! 
continuă George văzând privirea întrebătoare şi mirată a 
subordonatului său. Tu ştii să pui coordonate, nu? 

— Da, am făcut o mulțime de încercări pe simulator! Pe lângă 
asta mai am două mii de ore de zbor pe simulator. 

— Foarte bine! în acest caz să nu mai pierdem vremea și să 
trecem la atac, înainte să o facă „Ei”! 

George întoarse nava pentru a fi poziționat cu fața către 
adversari. Și-a scos pistolul şi a tras în geamul ce îi despărțea de 
exterior. La al patrulea glonţ, acesta a cedat şi s-a transformat într-o 
mulțime de cioburi. Apoi a luat pușca cu lunetă al cărui stăpân murise 
mai devreme şi fără să stea pe gânduri fixă ţinta pe capul adversarului 
său. Ştia că datorită mișcării de rotaţie foarte mari a cercului exterior, 
nava își crea un câmp de forță care se comportă ca şi un scut, astfel că 
un glonț nu putea să treacă nici măcar de câmpul de forță al navei lor. 

— Introdu coordonatele la un metru și jumătate în fața navei 
lor! spuse George colegului său. Crezi că poţi să faci asta?... exact un 
metru jumătate, dacă greșești și pui la mai puţin... suntem morți! 

S-a uitat la băiat cum dă din cap, și transpirând abundent, a 
introdus coordonatele. A ezitat o secundă înainte să apese pe butonul 
care încărca tunul. Când a făcut-o ţinea ochii închiși. Odată intraţi în 
gaura de vierme deschisă, în partea cealaltă cercul exterior al navei lor 
a atins cercul exterior al celeilalte nave, unindu-se. 


— Opreşte motorul, acum! urlă George la colegul său. Acesta a 
oprit motorul exterior și cercul începea să se oprească, oprind şi cercul 
celelilalte nave pentru câteva clipe, îndeajuns pentru George ca să 
țintească şi să tragă un foc. Pilotul a căzut. Al doilea foc şi încă un „El” 
se afla la pământ. Din spate a mai apărut încă unul care a avut aceeași 
soartă. Apoi cercurile au început din nou să funcționeze, nava lor 
desprinzându-se și intrând în picaj. 

L-a văzut pe băiat cum se întinde să pornească motorul, dar i-a 
făcut semn că nu trebuie. Acesta a făcut ochii mari, dar George i-a 
arătat alte două nave de care trebuiau să scape. Se îndreptau către 
pământ cu o viteză ameţitoare ceea ce îi convenea de minune lui 
George. 

— Ştii să setezi tunul să tragă imediat ce am intrat într-o gaură 
de vierme? George îl văzut că dă din cap. Vreau o gaură la zece metri 
de pământ, care să ne scoată la cinci metri de sol. Din prima gaură mai 
formezi încă una care să fie la câțiva metri, nu mă interesează, poate să 
fie şi la un milimetru, dar să fie! Poţi să faci așa ceva? băiatul a bâlbâit 
ceva dar în continuare a dat din cap în semn pozitiv. 

— Bun! Pentru că dacă nu reușești, continuă George pe un ton 
amuzat, o să ne lovim de pământ cu așa viteză încât creierul tău va 
deveni mâncare pentru vulturi! şi George începu să râdă în timp ce 
colegul său introducea coordonatele pentru prima gaură de vierme şi 
le pregătea pe cele pentru a doua gaură. 

Se apropiau cu viteză de pământ, și George se gândea că dacă 
are dreptate şi celelalte nave pot să vadă unde se crea gaura de vierme, 
atunci o să intre în aceeași gaură de vierme ca și a lor. Dar pentru a 
doua nu erau pregătiţi și aveau să o rateze. Ceea ce s-a şi întâmplat în 
următoarea secundă. Nava lor a intrat în prima gaură de vierme, apoi 
s-au văzut la nici doi metri de pământ, pentru ca în următorul moment 
să apară la peste o mie de metri înălțime. La timp ca să vadă cealaltă 
navă cum ratează a doua gaură de vierme și își găseşte sfârşitul într-o 
mare bilă de foc. 

— Hai să vedem cum scăpăm de cealaltă navă! spuse George în 
timp ce pornea motorul şi cercul exterior se punea în mișcare, 
oprindu-le un nou picaj. 

— Nu cred că mai e cazul, domnule! și îi arată lui George nava 


adversarilor care îşi deschise o gaură de vierme și intră în ea. A luat-o 
la fugă, domnule! se bucură băiatul. 

— Da, aşa sunt nenorociţii ăştia, nişte fricoşi! Se luptă ca şi lupii, 
numai în haită, pentru că de unii singuri nu sunt capabili. Haide să ne 
întoarcem în apropiere de casă să vedem dacă a reușit Arian să scape. 

— Robert ai ocazia să intri într-o farfurie zburătoare! îl anunţă 
Arian știind că îl mai înveselea puțin. Până au ajuns pe platforma unde 
se găsea farfuria zburătoare, Arian le explică pe scurt despre 
funcționalitățile cadranelor. Odată intraţi, nu mai aveau timp de 
pierdut cu explicaţii. 

Andreea dădea semne că îşi revine pe deplin şi în curând Robert 
a lăsat-o să meargă pe picioarele ei. 

— Ce am făcut mai devreme a fost destul de șocant! spuse ea 
sub formă de scuză. 

— Foarte bine ai făcut! o susținu Arian. Reușeşti să îţi foloseşti 
întreaga capacitate şi pe lângă aceasta să aduci inovaţii în ceea ce 
priveşte relația cub-surogat. Mulțumește-i Mașinii! 

— Arian, spuse Andreea aproape șoptind, aud tot ceea ce se 
întâmplă pe Pământ, și nu numai! știu că există peste o mie de planete 
ocupate și controlate de către „Noi”! Pot să văd fiecare destin în parte, 
pot să aud conversații, pot să văd ceea ce fiecare specimen a 
înregistrat... 

— Da, ştiu Andreea! și mă bucur că nu te simţi copleșită și mai 
mult chiar, mă bucur pentru creierul tău care a acceptat atât de bine 
aceste modificări! Arian se apropie de ea şi îi luă o şuviță de pe faţă... 
Robert dădea semne că nu îi convenea această atingere, dar Andreea 
se întoarse către el și îl luă de mână. 

— Îţi mulţumesc că ai fost acolo lângă mine! se uită adânc în 
ochii lui, îi luă capul în mâini şi îl sărută plină de dorinţă. 

Arian se uită un moment la ei, după care le întrerupse 
momentul și îi invită să continue pentru că George sigur avea nevoie 
de ajutorul lor. 

— Unde mergem acum? întrebă Andreea. 

— Să îţi îndeplineşti misiunea! Trebuie să te apropii cât poţi de 
mult de Prozon... e singurul care îşi protejează comunicațiile. Nu poţi 
să vezi nimic legat de persoana lui, nu-i așa? și Andreea dădu din cap 


afirmativ ca şi răspuns la întrebarea lui Arian. Din această cauză am 
nevoie de tine să fii în preajma lui. Pentru asta trebuie să te protejezi, 
trebuie tot timpul să îți menţii partea umană ascunsă! Ține minte, nu 
sunt acolo ca să te pot salva... eşti pe cont propriu! Informaţiile o să mi 
le trimiţi prin orice mijloace poți. 

— Mă arunci în gura lupului! concluzionă Andreea într-un mod 
foarte direct. 

Arian se uită la ea și nu mai zise nimic. Ajunseseră între timp la 
nava sub formă de farfurie. Își aruncă o privire înspre plafonul 
platformei și folosindu-şi emisiile energetice ale creierului a identificat 
toate fluxurile energetice ale acelor „Ei” care au atacat suprafaţa. Deşi 
erau dispersaţi, putea să îi distrugă cu o singură rază energetică dacă 
aveau destulă înălțime. 

— Vreau să știu unde este bucata de ADN furată de „Ei' de la 
NSA? îi ceru el Andreei după care a intrat în piciorul navei împreună cu 
amândoi. 

Andreea se uită la el, și începu să caute în cub pentru a da de 
urma acelui obiect. În navă, Robert a lăsat-o de mână pentru a păși 
într-un cadran. Arian îi făcu un semn Andreei să aibă grijă de Robert şi 
să îi explice ceea ce trebuia să fie știut. Aceasta îl prinse de mână pe 
Arian şi îl trase către ea, spunându-i: 

— Nu ştiu ce se petrece cu mine! când se uită la mine, în ochii 
mei, simt că mi se înmoaie genunchii, simt că mi se taie respiraţia și 
îmi simt inima bătând nebunește! 

— E doar dragoste, frumoaso! Ești doar îndrăgostită! îi spuse 
Arian zâmbind. Nu e nimic nou! 

— Am găsit! ADN-ul i-a fost înmânat unei femei pe nume Kim... 
Aceasta e singură înregistrare pe care am găsit-o despre ADN, 
exceptând cea în care Prozon le ordonă celor trei să fure ADN-ul. 

— E bine, Andreea, mulțumesc! E o informație foarte 
importantă, spuse Arian încercând să îşi dea seama de ce Kim și nu 
John. 

Arian o strânse în brațe, în timp ce Robert încă privea mirat în 
interiorul unui cadran. 

— Să ai grijă de tine cât eşti pe acolo și încearcă să îţi înţelegi 
puterile! Nu o să ai prea mult timp la dispoziție pentru a înţelege, dar... 


Arian nu mai continuă, nu mai avea rost şi simțea că devine patetic și 
prea protectiv. 

— Vreau şi eu să te rog ceva... 

— Da, o să am grijă de prietenul tău! Poţi să fii liniştită din 
punctul acesta de vedere. Îți promit că îl vei găsi teafăr şi nevătămat! 
Arian se îndreptă înspre centrul navei, în cadranul de control. 

Odată conectat la navă, creierul lui Arian a eliberat o cantitate 
mare de energie către sistemul de armament al acesteia. Electronii ce 
aveau să transforme tot ce loveau în mininove au fost upgradaţi cu 
fluxul energetic al creierului lui Arian. Apoi Arian a selectat mărimea 
zonei de impact în aşa fel încât să acopere cu o singură lovitură cel 
puţin zona casei sale. A ridicat nava la suprafață şi a înălțat-o până 
când lovitura putea să acopere zona de impact. l-a văzut pe toţi acei 
„Ei” cum urmăreau nava ce se înalță, fără să ştie ce îi aşteaptă. Lovitura 
a fost fulgerătoare și o lumină puternică a cuprins întreaga zonă, 
lumină ce provenea de la fiecare corp transformat într-o mininova. În 
câteva secunde nu mai rămăsese acolo nici urmă de vreun „El. 

Nava lui George apăru printr-o gaură de vierme, în apropiere de 
ei. Arian îl contactă și îl trimise în cealaltă dimensiune pentru a-l 
proteja pe Abel. 

— Dar nu avem coordonatele ca să ne putem mişca acolo, Arian! 

— O să le uploadez pe nava voastră acum, Arian a și început să 
le trimită datele. Trebuie doar să apăsaţi butonul care acționează tunul 
şi veți ajunge în cealaltă dimensiune. Nu uita, George, noua ta misiune 
este să îl protejezi pe Abel cu orice preț! 

George nu a mai reuşit să spună nimic pentru că Arian a încheiat 
transmisia şi nava lui s-a pus în mișcare, dispărând în următorul 
moment din raza vizuală. Același lucru l-a făcut și George care a armat 
tunul pentru a ieși în cealaltă dimensiune. Mai avea un metru până la 
gaura de vierme când în fața lor a apărut o navă inamică. 

— Nuuu! George s-a aruncat asupra comenzii şi a încercat să 
oprească nava din a intra în gaura de vierme, dar era prea târziu. Erau 
deja în gaura de vierme. 

Arian a coborât navă în Zona 51, în același loc de unde a luat-o, 
şi unde acum nu mai era nici un singur „El. Înainte de a coborî din 
navă, creierul său a scanat întreaga zonă pentru a fi sigur că niciun „El” 


nu vede cadoul pe care avea să îl lase. Andreea îl ținea de mână pe 
Robert şi se uită adânc în ochii lui. Era atâta liniște acolo, atâta 
siguranță încât nu ar fi vrut să se despartă de ei niciodată. Arian îi puse 
o mână pe umăr şi îi spuse că a sosit timpul pentru a schimba soarta 
lumii. 

— „Juptă pentru dragostea pe care o simți acum, luptă pentru 
iubirea pe care o doreşti atât şi luptă pentru persoana care ţi le poate 
oferi pe toate! își încheie Arian cuvântarea. 

Robert se ridică în picioare şi o luă pe Andreea în braţe, o 
Andreea care plângea, care vărsa lacrimi pentru ceea ce ar putea să fie 
foarte bine ultima îmbrăţișare, ultimul sărut. Arian se retrase 
oferindu-le un moment de intimitate celor doi. Era impresionat la 
vederea unor asemenea sentimente. 

— Te vreau înapoi, frumoasa mea doamnă! îi șopti Robert la 
ureche. 

— Ne așteaptă un viitor frumos în față, îi spuse Andreea 
uitându-se în ochii lui și ținându-l de mână. știu asta pentru că respect 
viitorul, şi te rog şi pe tine să faci același lucru! ochii Andreei se 
umplură de lacrimi şi continuă cu o voce stinsă: oricare ar fi viitorul 
acesta! 

Apoi se întoarse către Arian şi îi făcu semn că e gata de plecare. 
Acesta cobori cu ea în piciorul navei şi o lasă să iasă. 

— Adu-ţi aminte Andreea, trebuie cu orice preţ să mă contactezi 
pentru a ne oferi informații, iar dacă lucrurile devin prea fierbinţi o să 
găsim o metodă prin care să te scăpam de acolo. Acum du-te și să ne 
revedem cu bine. 

Arian o săruta părinteşte pe frunte şi se întoarse în navă. A 
pornit nava şi a ridicat-o de la sol când Andreea a picat în genunchi 
ținându-se de cap. Arian a văzut acest lucru ca și o reacție normală la 
despărțirea de Robert, așa că a luat direcția tunelului ce avea să îi ducă 
la sediul NSA și a plecat de acolo. 

Andreea nu a mai putut să reacționeze la plecarea celor doi şi 
nici nu avea cum să ia acum legătura cu ei. Creierul lui Arian era 
protejat de structura exterioară a navei. A primit primele gânduri și 
primele informaţii legate de George şi echipa lui, cei care se aflau în 
dimensiunea cealaltă și care acum erau atacați de către o mulţime de 


nave şi de „Ei'. Forme şi specimene pe care ea le vedea pentru prima 
dată erau folosite ca și corpuri surogat de către „Ei. 

— Arian! a strigat ea cât a putu, lovind cu pumnii în pământ și 
cu ochii în lacrimi. În următorul moment cubul i-a transmis informaţia 
că nava lui George a fost doborâtă. 

Arian a aterizat pe o platformă din subsolul sediului NSA. A ieşit 
din navă urmat de Robert, fiind aşteptaţi la intrarea în sediu de o 
armată de agenţi. Imediat ce s-a deschis trapa din piciorul navei, Arian 
a îngenuncheat ţinându-se cu mâinile de cap. 

— Ce naiba am făcut? şopti el, după câteva secunde. Repede, 
trebuie să mergem! îi spuse lui Robert ridicându-se de jos. 

— S-a întâmplat ceva cu Andreea? întrebă acesta speriat. 

— Mai rău... suntem pe punctul de a pierde orice avantaj! 
Trebuie să plecăm acum! 

Arian a deschis o gaură de vierme chiar acolo, în fața lor şi s-au 
aruncat în ea. În cealaltă dimensiune, cerul părea plin de găuri din care 
ieşeau în continuu nave de luptă. A încărcat arma cu electroni puri, i-a 
uploadat energie din creierul lui şi a tras înspre casa lui. Toţi acei „Ei” 
care se năpusteau înspre casă s-au transformat în mininove. L-a văzut 
pe George urmărit de câțiva „Ei” cum alerga prin pădure înspre casă. 
Câteva focuri a tras înspre urmăritori, dar de data aceasta doar 
electroni puri şi doar pentru a-i intimida şi pentru a-i oferi lui George o 
cale de scăpare. Ştia că nu mai poate să folosească energia creierului 
său decât cel mult o dată, așa că era mai bine dacă o folosea cât se 
poate de înțelept. 

A coborât nava pe platformă în timp ce a luat legătura cu toţi cei 
din casă pentru a pregăti evacuarea. 

— Robert! Vreau să faci ceva pentru mine! îi spuse Arian. Este 
dificil ce îţi voi cere, dar numai tu poţi să o duci la îndeplinire. 

— Spune, Arian, orice dorești dacă stă în puterile mele, o voi 
face! Robert părea mai determinat ca niciodată. 

— la te rog Fbotul, am văzut că îţi place cel mai mult, și du-te 
anunţă-i pe Sorgi că Arian este în pericol şi că le cere ajutorul. Adu-i 
încoace pentru că trebuie să scăpăm de aici și fără ajutorul lor nu 
putem să facem față atacului! 

— Dar putem să rezistăm până ce se urcă toți la bord şi apoi să 


facem saltul... 

— Semnalul este bruiat, de fapt orice aparatură care 
funcționează pe unde este bruiat, așa că nu putem să efectuăm saltul 
pentru că nu avem posibilitatea să încărcăm coordonate. Nu avem 
timp de explicaţii, Robert, vreau să te duci și să te întorci cât poţi de 
repede. 

Robert se îndreptă către ieşire, dar Arian îl strigă. Când se 
întoarse către Arian, acesta îi aruncă un nas artificial. 

— O să ai nevoie! îi spuse Arian zâmbind. 

A încărcat toate armele de la bordul navei și a început să tragă 
asupra navelor inamice. L-a văzut pe Robert cum dispare pe Fbot în 
pădure şi pe George ieșind din pădure în același moment. Avea pe 
urme două specimene umanoide care își foloseau corpul, acoperit cu 
un fel de strat metalic protector, ca şi o bilă. Se rostogoleau în urma 
adversarului și dacă nu reuşeau să treacă peste el, atunci reveneau la 
forma umanoidă pentru a se lupta corp la corp. În timpul luptei mai 
aveau obiceiul să se arunce din când în când către adversar luând 
forma bilei, transformând lupta într-o hăituire continua. Această 
combinaţie se dovedea a fi eficace de cele mai multe ori. Arian era 
familiarizat cu modul de luptă al acestor mercenari a căror unică 
preocupare este războiul. Au fost creați de către „Ei” doar pentru acest 
scop. Le-au oferit cultura necesară pentru a susține şi a duce războaie, 
numindu-i Khazeri. Avantajul oferit de Khazeri era că nu trebuiau să 
fie controlaţi de către „Ei”. Erau răsplătiți dacă duceau la îndeplinire 
misiunea oferită. Acesta le era destinul. Acum George încerca să se 
ferească de două asemenea specimene fugind și executând eschive la 
fiecare câțiva metri. Arian a încărcat o armă cu nanoboţi programaţi să 
atace acel exoschelet, metalul în general, și a tras asupra lor. Atacul 
nanoboțţilor a fost nimicitor, Khazerii rămânând în curând fără 
exoschelet și incapabili de a se mai rostogoli. George a văzut acest 
lucru şi și-a descărcat pistolul în corpul lor, țintind în mare parte capul. 
Un urlet venit din pieptul sutelor de Khazeri care împânzeau zona îl 
făcu pe George să nu mai piardă vremea uitându-se la cei doi cum pică 
la pământ morți. Urletul le era dedicat, semn că fiecare simţea când un 
frate de-al lor era ucis. Al doilea urlet nu întârzie să apară. George era 
pe platformă când primii Khazeri au ajuns la marginea pădurii. Arian a 


activat pânză exterioară de protecţie formată din lasere de putere 
foarte mare. Primii Khazeri împinși de ceilalți au fost obligaţi să treacă 
prin acea pânză. Corpurile lor au dispărut, fiind pulverizate complet. 

Arian a coborât pe platformă pentru a-i ajuta pe savanți care 
încercau să salveze munca lor de câteva sute de ani. Transportau 
documente și cutii pline cu date stocate în diferite modalități. George 
ajunse lângă el şi în curând au apărut şi Liu cu Abel. Arian îl trase pe 
Abel prima dată şi îi spuse să urce rapid în navă pentru că nu trebuie 
să îl vadă nimeni, apoi restul. 

— Unde a plecat Robert? întrebă George într-un moment mai 
calm 

— Să aducă ajutoare... 

— Ajutoare? Ce ajutoare? ziceai că nu mai există nimeni pe 
planeta această! George era foarte surprins să audă acest lucru. 

— Ai să vezi în curând, sper doar să mai țină laserele câtva timp! 
Arian nu termină bine de zis că ceea ce părea a fi un scurtcircuit a 
permis câtorva dintre Khazeri să intre pe platformă. 

— Ce s-a întâmplat? strigă George în timp ce trăgea către cei 
care au reușit să intre. 

— Au un consum foarte mare de energie aceste lasere și din 
păcate încă nu am reuşit să le perfecționez pentru a se autoalimenta. 
Acum își iau energia de la un imens electromagnet care funcționează 
pe principiul unui motor cu rotor-stator. Dar acesta folosește propria 
energie produsă pentru a-și putea mișca rotorul. Ei bine, consumul 
laserelor fiind foarte mare, energia rămasă pentru generator să 
imprime mișcarea de rotaţie era mai mică, ceea ce în scurt timp va 
duce la oprirea definitivă a acestuia. 

— Şi nu avem altă sursă de energie? întrebă George îngrijorat. 

— Ba da, mai avem încă unul de rezervă, dar este pe același 
principiu! îl văzu pe George cum scuipă o înjurătură printre dinți, 
căutând mai departe o cale de scăpare. 

Navele ce zburau în cerc în jurul lor nu puteau nici ele să îi atace 
din cauza laserelor, dar în schimb au început să tragă la baza acestora. 
Aveau intenţia să distrugă aparatura care le producea. Creierul lui 
Arian îl atenționă despre existența unui flux mare de energie rămas în 
casă. „La naiba!... Maria” își zise el urmând o serie de înjurături. Bănuia 


că Liu a uitat de Maria deoarece pentru ea era mai important Abel în 
acest moment. 

— George, trebuie să cobor să o aduc pe Maria, a rămas în 
clădire! îi strigă el lui George care trăgea către doi Khazeri care 
apăruseră pe platformă. Arian îşi trecu arma pe încărcătura cu 
nanoboți şi o descărcă în cei doi Khazeri în timp ce alerga spre intrarea 
în casă, după care aruncă arma către George. Pentru George treaba a 
rămas una ușoară, două gloanţe și cei doi erau la pământ, nemaifiind 
protejaţi de exoscheletul metalic. 

— Haideţi! urlă el către cei care au scos două urlete atunci când 
cei doi semeni ai lor au fost uciși de către George. Vă aștept 
nemernicilor, continuă el, ținând câte un pistol în fiecare mână. 

Arian, ghidându-se după puterea fluxului o căuta pe Maria 
încercând să afle în ce cameră au dus-o. În curând creierul lui i-a oferit 
imagini cu locaţia Mariei după energia emanată de copilul care creștea 
în pântecele ei și care acum avea aproape o jumătate de metru. Când 
Arian a ajuns lângă Maria, aceasta părea diformă, cu o burtă imensă, și 
care se mișca în continuu. Grimasele de durere și spasmele arătau 
chinurile la care era supusă. Era transpirată și se ruga să scape mai 
repede. Când îl văzu pe Arian, încercă să zâmbească și îi spuse: 

— Ce mi-ai făcut? M-ai omorât! Sper că acest copil pe care mă 
chinui să îl țin în mine este ceea ce îţi doreşti de la mine și de la lumea 
aceasta! cuvintele acestea au fost spuse sacadat și cu mare greutate, în 
timp ce spasmele și contracțiile deveneau din ce în ce mai dese și mai 
dureroase. 

Arian lăsă capul în pământ, nemaiputând să o privească în ochi. 
Se aplecă totuși deasupra ei şi o mângâie tandru pe frunte: 

— Misiunea ta cred că se încheie aici! Îmi pare rău că trebuie să 
se termine aşa, o lacrimă s-a scurs pe obrazul lui Arian și a căzut pe 
fața tumefiată a Mariei. Te-am iubit... sper că știi asta, și mi-aş fi dorit 
un copil cu tine! Din păcate a trebuit să fie în condiţiile acestea! 

O sărută pe frunte, după care îi dezlegă mâinile şi picioarele de 
curelele ce o țineau legată de pat și o ridică în braţe. Când a luat-o în 
braţe i-a transmis prin piele impulsuri electrice care aveau menirea de 
a-i calma durerile, de a-i transpune creierul într-o stare amorfă pentru 
câtva timp. Apoi a început să alerge cu ea către ieşire. 


A rămas înțepenit în ușa care dădea către platformă, platformă 
pe care George ţinea piept urlând la o mulțime de Khazeri care îl 
înconjurau. S-a pregătit pentru un atac și își făcu un plan cum să 
ajungă cu Maria la navă fără să fie rănit niciunul dintre ei. Nu putea să 
creeze o gaură de vierme pentru că nu putea să îi adune pe toți 
oamenii la un loc, şi pe lângă aceasta, ar fi putut să o folosească și 
Khazerii. Armele de care dispuneau Khazerii nu erau arme de foc, dar 
nici nu erau rudimentare. Cea mai puternică armă, care de fapt era 
destul de defensivă, era exoscheletul şi bila. Cu toate acestea, Arian știa 
că atâta timp cât nu luau forma bilei, agilitatea lor în luptă era destul 
de redusă, iar la cât de compacţi erau acum, două focuri cu nanoboțţi ar 
putea să le nimicească la toți exoscheletul metalic. 

Apariţia lui Arian cu Maria în braţe i-a făcut pe toți Khazerii de 
pe platformă să se oprească pentru câteva clipe. Navele de luptă se 
opriseră și ele. Nici Arian, nici George nu ştiau ce se întâmplă. Un urlet 
prelung ieşi din piepturile tuturor Khazerilor şi Arian strigă către 
George să îi arunce pistolul cu nanoboți. Arian îl prinse și îl setă pentru 
impact cu rază largă. Pe Maria o lăsase jos, în spatele său, şi acum se 
pregătea să tragă către Khazeri care în continuare nu mai dădeau 
semne că ar vrea să atace. O navă se apropie deasupra lor şi din ea sări 
un Khazer între mulţime și Arian. Din săritură, s-a pus în genunchi, cu 
capul plecat în fața lui Arian. 

— Preaslăvit să fie cel care ne-a salvat! urletul încetă și toţi 
Khazerii se puseră în genunchi, închinându-se în fața lui Arian. 

— Ce dracu'...! Nu îmi aduc aminte să îi fi salvat pe aceștia 
vreodată! îi șopti el lui George. 

— Din partea tuturor Khazerilor, ne cerem iertare Preaslăvite! 
Ni s-a spus că trebuie să atacăm această dimensiune, nimic altceva, 
continuă acel Khazer care părea să fie conducătorul lor. lar noi, după 
cum știi nu cerem niciodată alte explicaţii! 

— Da, ştiu asta! spuse Arian cu o voce puternică. Ridicaţi-vă 
acum! Sunteţi iertaţi! 

— Ce naiba faci? îl întrebă George, speriat de felul în care se 
comporta Arian cu aceşti Khazeri. 

— Mă comport aşa cum ar trebui să se comporte un conducător 
al lor! îi șopti din nou Arian. Sper doar să nu mă confunde cu altcineva. 


Toţi Khazerii se ridicară şi conducătorul lor transmise un ordin 
navei de deasupra. Această aruncă în fața lor o imagine care s-a 
transformat într-o hologramă ce părea a fi Planeta Khazerilor. Stânci 
enorme, combinate cu dune nesfârşite de nisip. O continuă denivelare, 
oriunde priveai erau numai pante. Și peste tot existau piramide. Un 
conglomerat de piramide, de la piramide de câțiva metri înălțime, până 
la piramide de sute de metri înălțime. Acestea păreau a fi orașele lor şi 
casele lor. Capacitatea exoscheletului de a se transforma în acea bilă le 
facilita transportul pe dunele de nisip și în interiorul piramidelor. 
Piramidele aveau în interior un sistem foarte ingenios de transport. 
Peste tot erau canale de circulaţie, o mulțime de ramificații ale 
acestora oferind posibilitatea de a se mișca pretutindeni atâta timp cât 
aveau forma acelei bile. Dar acest lucru se putea întâmpla la coborâre. 
Pentru urcare, aveau în centrul piramidei de la bază până în vârf un 
sistem de transport bazat pe fluidele emanate de pielea acestora. Tot 
ce trebuiau să facă era să se urce pe o pânză și să pună un deget 
într-un fel de eprubetă care își extrăgea un fluid galben din corpul lor. 
Acest fluid combinat cu structura cristalină a nisipului care se găsea 
din belșug oferea o reacţie care dilata spaţiul și timpul pentru tot ceea 
ce însemna zona de deasupra pânzei. Astfel că mai trebuia doar să 
selecteze destinaţia şi în următorul moment pânza împreună cu cel 
transportat se aflau la destinaţie. 

Dar ce le-a smuls celor doi câte un sunet de uimire a fost 
construcția din centrul acelui conglomerat de piramide. Era statuia 
unui om care avea o carte în mână și o katana în cealaltă. Cu cât se 
apropia imaginea mai mult de statuie, cu atât Arian și George erau mai 
uimiți. 

— Da, Preaslăvite! Statuia dăinuiește între noi, și fiecare are în 
casă lui câte un altar pentru ofrandele aduse ţie. Tu eşti cel care ne-ai 
protejat căminele de atâta timp și care ne-ai salvat planeta de la pieire. 
Acum e rândul nostru să te răsplătim pentru ceea ce ai făcut pentru 
noi. Ne rugăm ție de când ne naștem și suntem învățați să trăim în 
spiritul învățăturilor tale, Preaslăvite! continuă acel Khazer. Suntem 
mândri că generaţia noastră este cea care a avut norocul să te 
întâlnească! 

Arian nu a mai reuşit să spună nimic pentru că din locul unde 


era, putea să vadă cupola albastră a Sorgilor care venea ameninţător 
către armata Khazerilor. Robert a reușit să îi anunţe din timp dar acum 
trebuia să îi oprească cumva. Khazerii au văzut şi ei amenințarea și cei 
din ultimele rânduri s-au transformat în bile, în așteptarea atacului 
Sorgilor. Acesta nu a întârziat să apară, cupola ridicându-se în înaltul 
cerului, toate cele șase sute de mii de suflete rămase formând un tot. În 
centrul interior al cupolei se afla un bazin la fel ca şi cel care le 
amenința existența, pregătit să arunce sunetul care ar fi distrus totul în 
calea sa. 

Creierul lui Arian îl căută pe Robert, dar acesta era prea bine 
protejat de cupolă pentru a putea fi contactat. Ultima șansă a lui Arian 
a fost să își creeze o gaură de vierme pentru a sări pe cupolă în 
speranţa că acolo îl va găsi pe conducătorul lor. Era ultimul lucru pe 
care îl dorea Arian, pentru că asta ar însemna să își golească creierul 
de energie, dar era și unica şansa de a opri o confruntare nedorită. 

— Opriţi atacul! îi strigă el Conducătorului Sorgilor, alături de 
care se afla și Robert călare pe Fbot. 

Creierul lui Arian nu a mai putut să susțină gaura de vierme 
atâta timp cât să treacă dincolo, dar a reuşit să transmită ordinul. 
Arian a căzut la pământ în faţa tuturor acelor Khazeri. 

— Şi-a dat sufletul pentru a salva încă odată moartea atâtor 
semeni! spuse conducătorul Khazerilor aruncându-se în genunchi și 
începând să urle, urmat imediat de restul Khazerilor. 

George se aruncă asupra lui Arian verificându-i pulsul. A 
răsuflat ușurat și o chemă pe Liu să îl consulte. Liu ieși din navă cu 
ceva reticență văzând acea armată de Khazeri urlând iar în spatele lor 
o cupolă albastră mişcătoare. 

— Trăieşte, îi spuse George, dar cred că e secătuit de puteri! 

La auzul acestor cuvinte, Khazerii s-au oprit din urlat așteptând 
tăcuți să vadă ce se întâmplă. Conducătorul lor s-a apropiat, l-a luat pe 
Arian pe braţe și s-a uitat nedumerit la Liu și apoi la George. Aceștia 
i-au deschis calea spre interiorul casei, îndreptându-se înspre lifturile 
ce aveau să îi ducă la laboratoare. Cupola se întinse asupra tuturor 
Khazerilor şi i-a lăsat pe Robert și pe conducătorul Sorg pe platformă. 
Robert s-a aruncat asupra Mariei speriat de felul în care arăta aceasta. 
Încercă să o ridice de la pământ dar era prea grea, părea de plumb. Se 


uită neajutorat la conducătorul Sorg. Acesta o ridică de parcă ar fi fost 
un fulg, și se îndreptară și ei în urma celorlalți. George reveni pe 
platformă şi anunță pe toată lumea că Arian l-a desemnat pe el 
conducătorul tuturor până când aveau să le revină Conducătorii. 
Nimeni nu a avut nimic de obiectat, așa că George a început să dea 
ordine şi să îi poziţioneze pe toți pentru a preveni eventualitatea unui 
nou atac. Orice atac era probabil mai ales acum când locaţia lor a fost 
descoperită. 

Arian a avut nevoie doar de o oră în Odihnitor pentru a-și 
recăpăta forţele şi creierul să i se încarce cu energie. Când a deschis 
ochii se găsi înconjurat de conducătorii Sorgilor şi a Khazerilor, de Liu 
şi Robert care o veghea și pe Maria. Convulsiile puseseră din nou 
stăpânire pe ea şi Robert se uita în continuare neputincios la durerea 
acesteia. 

Conducătorul Khazer s-a înclinat la vederea lui Arian care s-a 
ridicat relaxat din Odihnitor. La fel şi conducătorul Sorg, dar Arian le 
făcu la amândoi semn să se ridice. 

— Mă bucur că suntem toți împreună! Scopul pe care îl urmărim 
este unul comun! toți vrem să scăpăm de existența „Lor” și de sub 
controlul acestora. știu că pentru Sorgi încă nu a venit timpul acestui 
control, dar vă spun că dacă nu facem acum ceva ca să ne eliberăm, în 
curând şi voi o să fiți amenințați de aceeași forță, le spuse Arian pe un 
ton grav. Locaţia aceasta a fost compromisă, în concluzie este doar o 
chestiune de timp până ce Sorgii vor fi descoperiţi, i se adresă Arian 
conducătorului Sorg. 

— Mărite Conducător, suntem alături de tine, și te susţinem în 
orice faci! spuse Sorgul înclinându-se, iar Khazerul în semn de 
aprobare se înclină şi el. 

— În cazul acesta o să vă ofer câte un mijloc de comunicaţie 
pentru a putea păstra legătura. Şi acum am să vă rog să vă retrageți 
către pământurile voastre și să vă pregătiți de război. Aparatele pe 
care o să vi le dau vă vor anunţa locul şi timpul precum și coordonatele 
unde se va duce lupta finală. Am încredere că veţi găsi drumul și 
înţelepciunea vă va lumina calea şi mintea. 

Arian se îndreptă înspre un sertar şi scoase două aparate de 
recepție. Le efectuă câte un test pentru a verifica dacă funcționează și 


apoi înmână câte unul fiecărui conducător. Aceștia le primiră apoi se 
închinară din nou şi părăsiră încăperea. 

— Cine sunt specimenele acestea? îl întrebă Robert imediat 
după ce cei doi părăsiră încăperea. 

— Nu ştiu, spuse Arian ducându-și mână la ceafă și răsuflând 
ușurat. Nu pot să îmi aduc aminte nimic. Ori memoria îmi joacă feste, 
ceea ce nu prea cred, ori mă confundă cu altcineva. Dar am văzut... ai 
văzut şi tu clar statuia ce avea chipul meu în imaginile oferite de către 
ei. 

— E o anomalie! şopti Robert, ținând-o pe Maria de mână. 

— Anomalie! strigă Arian. Asta e! Prozon mi-a spus că au mai 
existat anomalii la fel ca și mine, oameni care puteau să le facă față și 
care s-au împotrivit „Lor” de-a lungul timpului. De fiecare dată au 
reuşit să îi elimine pe toţi, mai puţin pe mine. Înseamnă că au mai 
existat alții ca şi mine, asemănători mie, care au încercat să salveze 
lumile aflate sub dominaţia „Lor”. 

— Da, e o explicaţie destul de ireală dar probabilă. Poate că 
acum două zile dacă mi-ai fi spus așa ceva aș fi râs o săptămână, spuse 
Robert, dar acum mă gândesc că poate să fie adevărat ceea ce spui! 

— Asta înseamnă că s-ar putea să mai găsim aliaţi și pe alte 
planete! continuă Arian. 

— Sau duşmani! veni în completare Robert. 

Arian se uită la el și zâmbi. 

— Deocamdată e bine de ştiut că putem să îi considerăm 
prieteni pe Sorgi şi pe Khazeri! O să avem în curând nevoie de ajutorul 
lor, de fapt o să avem nevoie de orice ajutor putem să găsim. 

— Ce o să se întâmple cu ea? întrebă Robert uitându-se la sora 
lui. O să moară? 

— Probabil... nu cred că am un răspuns sigur la întrebarea 
aceasta! aş vrea să ştiu şi eu ce se va întâmpla cu ea... aş vrea să ştiu 
viitorul cum va fi... dar din păcate nu îl știu! Arian părea puțin încurcat 
şi gândurile lui nu erau preocupate numai de cazul Mariei. 

Gândurile lui erau acum preocupate de Kim şi de ADN-ul furat 
din sediul NSA. Voia să ştie care a fost motivul pentru care Kim are 
nevoie de acea secvență de ADN. „Cât de importantă poate fi acea 
secvenţă pentru Kim dacă a reuşit să lucreze cu „Ei” pentru a o fura? La 


ce vrea să o folosească?” 

— Bun! Haide Robert, mergem să îi facem o vizită doamnei Kim! 
O vizită pe care are să o țină minte multă vreme de acum încolo. 

Arian o luă în brațe pe Maria și îi făcu semn lui Liu să îl urmeze 
şi ea. 

— Nu mai poate să rămână nimeni aici! Locaţia a fost 
compromisă, coordonatele descoperite și după cum ați văzut mai 
devreme, sistemele de securitate nu fac față unui atac în forţă! 

Pe platformă nu mai era decât George, restul îndreptându-se 
către pământurile lor, în așteptarea chemării lui Arian. Acesta îl rugă 
pe Robert să le explice celorlalți cum să folosească cadranele pentru că 
nu voia să piardă timpul repetând ceea ce a mai explicat odată mai 
devreme. Îşi luă locul la comanda navei și părăsi acea dimensiune 
îndreptându-se către sediul GOA. 

— Kim, spuse Lewis, Prozon te contactează! 

Kim îi făcu un semn discret că poate să ia parte la conversaţie și 
apăsă un buton care i-l aduse pe Prozon în fața ei. Avea încă forma lui 
naturală, cubul și pelerina menţinând încă arsurile provocate de 
întâlnirea cu Arian. 

— Cu ce îţi pot fi de folos, Mărite Prozon? îl întrebă Kim într-o 
manieră foarte serviabilă. 

— Vreau să vedeţi ceea ce se poate întâmpla dacă ordinele mele 
nu sunt ascultate și nu sunt duse la bun sfârşit! Vreau să fiți martorii 
bunăvoinţei mele netarmuite față de voi şi câţiva alți semeni de-ai 
voştri. Chiar dacă avem nevoie unii de alţii, sunt câţiva care nu 
binevoiesc a respecta ceea ce nouă ne place să considerăm a fi 
îndatoririle în dublu sens. 

— Încerc să te urmăresc, spuse Kim, dar nu ştiu despre ce naiba 
vorbeşti acolo! 

— Ai să înţelegi acum! şi lângă Prozon a apărut John, ce avea o 
față îmbătrânită și umerii lăsați. 

— John...! şopti Kim. 

— Da, el e! Prozon își îndreptă pelerina asupra lui atingându-i 
pielea de pe frunte, ceea ce îi produse câteva descărcări electrice de 
culoare albastră. John îşi retrase instinctiv capul și se dădu un pas mai 
în spate. 


— Nu are rost să te împotriveşti! continuă Prozon, vreau să 
demonstrez colegilor şi semenilor tăi că neînțelegerile apărute între 
noi şi nerespectarea îndatoririlor cu dublu sens pot duce la o 
asemenea finalitate. 

Kim şi Lewis priveau uimiți cum Prozon intră în corpul lui John 
şi se stabilește acolo, în noul său corp surogat. 

— Din acest moment, John nu mai există! dacă o să părăsesc 
vreodată corpul lui, acesta va muri. Acum, intenția mea a fost să vă fac 
să înțelegeţi că nerespectarea înțelegerilor dintre noi pot provoca 
daune serioase în rândul vostru. Vreau să duceţi ceea ce ați început la 
bun sfârşit şi nu uitaţi, termenul final se apropie! 

Kim încheie transmisia scuturându-se de parcă ar fi trebuit să 
dea jos un strat de zăpadă ce îi acopereau umerii. 

— În ce naiba ne-am băgat? îl întrebă ea pe Lewis. 

— În rândul celor bogaţi, spuse el râzând. Sper că nu te înmoi 
acum, la final! Mâine e ziua cea mare, am organizat licitaţiile în afara 
pieţei. Trebuie să rezistăm până mâine, indiferent cum! 

Lewis se ridică de pe scaun și se îndreptă ameninţător către 
Kim. 

— Nu îţi permit să îţi baţi joc de tot ce am muncit până acum și 
să strici totul în ultima clipă. Douăzeci şi patru de ore mai durează 
până ce banii vor fi în conturile noastre, după care drumurile noastre 
se vor despărți. 

— Dar ce facem cu Arian? 

— Arian o să ne ajute să ne ducem planul până la capăt, chiar 
fără să îşi dea seama că o face. Astăzi am pregătit contractele de 
difuzare în exclusivitate cu toate televiziunile interesate din lume. Tot 
ce a trebuit să fac a fost să le arăt ratingul de popularitate pe care 
discursul Președintelui l-a oferit. 

— Crezi că o să reușești să finalizezi şi contractele acestea? 
întrebă Kim puţin cam neîncrezătoare. 

— Normal că pot! Lewis spuse aceste cuvinte pe un ton 
autoritar. Am nevoie de tine să dai drumul la reportajul acela cu 
războiul. Mai avem nevoie de această demonstraţie pentru a finaliza 
contractele. O să fim cei mai bogați oameni de pe pământ, Kim! spuse 
el și se îndreptă către fereastră ținându-şi mâinile la spate. 


Kim simţea cum o cuprinde panica, cum un sentiment de 
vinovăție şi de umanitate o cuprinde. Chiar și ea se întreba ce 
înseamnă acest sentiment şi ce îl cauzează. Nu voia să mai ducă povara 
atâtor comploturi și minciuni. Voia să fie liberă! își îndreptă mâna 
înspre sertarul în care tot timpul avea armă care o însoțea. O atinse ca 
şi când ar fi atins chipul unei persoane iubite. Dar când a vrut să o 
ridice, greutatea armei a făcut-o să se trezească din acea visare și a 
făcut ca sentimentul acela ciudat să dispară. Lewis zâmbi şi se întoarse 
după ce îi admirase fiecare mişcare reflectată în geamul în fața căruia 
stătea. Încă avea nevoie să îi controleze mintea, nu era convertită în 
totalitate. 

— Vreau în zece minute ca reportajul să ruleze pe toate staţiile 
noastre! Astăzi vreau să închei contractele cu companiile la nivel 
mondial, și aici vorbesc despre aproape o mie de contracte! 

Secretara interveni anunțându-i că ar fi bine să se uite puțin la 
televizor. Amândoi rămaseră cu privirile pironite în ecranul coborât 
din tavan pe peretele din fața biroului. O navă de forma unei farfurii 
zburătoare traversa liniștită întreg orașul, având în spatele ei o armată 
de elicoptere și avioane de luptă. Nimeni nu îndrăznea să deschidă 
focul, deși încercau în continuu să facă legătura cu nava. Toată lumea 
se întreba unde se îndreaptă și care e scopul acestei vizite şi mai ales 
care este legătura dintre conferință de mai devreme a Președintelui și 
această apariție surprinzătoare. 

— Este perfect! spuse Lewis, perfect! și își frecă palmele 
mulțumit. Nu știu cine e sau ce vrea, dar tocmai ce avem reportajul 
perfect. Putem să începem perfectarea contractelor! și Lewis se 
îndreptă înspre birourile lui fericit. 

— Lewis! strigă Kim oprindu-l pe acesta din drum. Se pare că se 
îndreaptă înspre noi! și într-adevăr, nu termină bine de zis că navă 
întunecă geamul de la biroul acestora. 

Reporterul care prezenta știrea în direct anunţa surescitat că 
nava spaţială s-a oprit deasupra sediului GOA și că trenul de aterizare 
sub forma unui cilindru a ieşit din ea. Reporterul transmitea din unul 
dintre elicopterele care însoțeau nava. Aproape gâfâind a anunţat că o 
trapă s-a deschis din trenul de aterizare și că se vedeau ieşind câteva 
persoane. 


— Opreşte transmisia! urlă Kim în telefonul care îi făcea 
legătura cu responsabilul cu acea intervenţie live. Pune publicitate! 
urlă ea încă o dată când cel de la capătul firului a încercat să spună cât 
de important este acest reportaj. Transmite-mi mai departe imaginile 
primite de la reporterul acela, dar doar pe unitatea mea, m-ai înțeles? 

Înainte ca imaginea să fie destul de clară pentru a se identifica 
chipurile celor care au coborât din navă, un calup de publicitate a fost 
introdus, acelaşi calup ca și cel de la conferinţă. Lewis se uită cu ochii 
ieşit din orbite la ea, nevenindu-i să creadă gestul pe care l-a făcut. 

— Ai înnebunit, femeie? strigă el la ea. Dă-mi un singur motiv 
pentru care să nu te împuşc chiar acum! cu o privire nebună pe chip, 
scoase un pistol de la brâu și o ameninţă acum pe Kim care se lăsase pe 
spătarul scaunului ei. 

— Omoară-mă și nu o să rezişti mai mult de doisprezece ore pe 
pământul acesta. Tocmai ce ne-am salvat amândurora vieţile, 
nesăbuitule! era rândul ei să se răstească la Lewis. 

— Nu înţeleg! spuse el. 

— Normal că nu înţelegi, că doar nu poţi să vezi mai departe 
decât calculele tale infinite și ingineriile economice pe care le faci tot 
timpul! îi spuse ea de data aceasta calmă. Din acea navă a coborât 
Arian, exact cum mă așteptam, spuse ea uitându-se în monitorul ce a 
ieşit de data aceasta din blatul biroului. Dacă lumea vede cine ne 
vizitează sediul, acum că John a dispărut, și toată țara vuiește despre 
preluările făcute pe sectorul media, ce crezi că se va crede? Mai mult 
decât atât... dacă Prozon află despre această vizită pe care Arian a 
binevoit să ne-o facă, ce crezi că v-a zice? O să îți mulțumească că ai 
primit în casă cel mai de temut duşman al său? 

Lewis se uită la ea şi cântarea fiecare vorbă pe care aceasta o 
spunea. 

— Putem să îl folosim pentru a ne proteja de Prozon, continuă el 
în ton cu Kim. Putem chiar să i-l oferim lui Prozon. Arian nu știe că 
John este Prozon! e genial spuse Lewis, cum de nu m-am gândit la 
acest lucru de mai de mult? 

— Ei, ai văzut că până la urmă ne putem înţelege! spuse Kim pe 
un ton prietenesc. 

— Poţi să repornesti imaginile, dar vreau să le dai cu un minut 


mai în spate, astfel că dacă vezi că apare vreun om în jurul navei, sau 
vreun extraterestru formezi o buclă cu alte imagini, ai înțeles? Vreau 
ca tot timpul în imagine să fie nava, dar niciun om să nu apară în jurul 
ei! transmise ea din nou prin telefon responsabilului cu transmisia live. 

Arian intră pe ușa biroului fără să mai bată, urmat de George şi 
de Robert. Îl împuşcă pe Lewis fără să spună nici măcar un cuvânt şi se 
uită la el cum cade fără viaţă, sângele începând să se prelingă pe podea. 
Kim se ridică de la birou îngrozită și din nou acel simțământ de 
vinovăţie începea să o macine. Speriată, se retrase într-un colț cerând 
îndurare de la Arian. 

— Am doar două întrebări simple pentru tine, îi se adresă el 
femeii speriate. La ce îţi folosește acea secvență de ADN pe care ai 
furat-o din sediu NSA? şi a doua: Care sunt intenţiile tale în legătură cu 
utilizarea acesteia? folosea un ton calm și cuvintele îi ieșeau clar și 
răspicat. 

— Este la subsol, în seiful nostru! se destăinui ea fără ca măcar 
să încerce să se împotrivească. 

— Şi ce aveţi de gând să faceţi cu ea? continuă Arian pe același 
ton. 

— Am făcut deja! chipul femeii își recăpătă calmul, se îndreptă 
şi se puse tacticoasă la birou ca şi când nimic nu s-ar fi întâmplat. Dacă 
ai impresia că vei afla mai multe de la mine aş vrea să te anunț că din 
acest moment nu faci altceva decât să pierzi timpul. Toate acestea în 
detrimentul lui John care e acum în posesia lui Prozon. 

Kim a folosit mouse-ul şi tastatura pentru a derula înregistrarea 
cu Prozon. Apoi a redat exact partea în care Prozon îl prezenta pe John, 
nimic mai mult. 

— Nu am de ce să te cred! Nu eşti altceva decât complice cu John 
şi cu nenorocitul acesta presupun. Arian aruncă o privire asupra lui 
Lewis care zăcea într-o baltă de sânge cu ochii deschişi. În continuare 
aş dori să știu ce ați făcut deja cu ADN-ul furat, pentru ce l-aţi folosit? 

— Ți-am spus că îţi pierzi vremea, Arian! Am o companie de 
condus și nu îmi mai pot pierde timpul cu nonsensurile pe care le 
exprimi. 

Arian se uită atent la ea şi își derulă imaginile în creier începând 
cu momentul în care a intrat pe ușă. Acea femeie a fost exact cum era 


acum până în momentul în care Lewis a căzut la pământ, străpuns de 
un glonț, după care a dat dovadă de sentimentalism, de feminitate. 
După ceva timp, a revenit din nou ca femeia puternică și nemiloasă. 
Aceasta îl duse pe Arian la o singură concluzie. Îndreptă pistolul către 
Lewis și îi găuri capul de data aceasta. Așa cum se așteptase, acesta se 
prefăcea doar că era mort, dar în continuare îi controla creierului lui 
Kim. 

— Se pare că tocmai ce am omorât creierul din spatele acestui 
plan uriaş. Uite-ţi „controlul”, Robert, spuse Arian arătându-i cu țeava 
pistolului pe Lewis care acum era cu adevărat mort. lar în fața noastră 
avem doar un simplu pion, continuă el arătând-o de data aceasta pe 
Kim la care i se făcuse rău şi plângea la vederea lui Lewis mort şi plin 
de sânge. 

— Încă nu am aflat la ce aţi folosit acest ADN... 

— Poate ar fi mai bine să vă arăt! spuse femeia smtindu-se în 
continuare vinovată pentru ceea ce s-a întâmplat în ultima perioadă. 

Se ridică de la birou susținută de George şi se îndreptă către 
ieşire. Arian se opri şi se îndreptă către geam. Creierul lui începea să 
primească mesaje de la Andreea. Dar totul era neclar şi nu reușea să 
distingă ceea ce Andreea încerca să transmită. Simţea că şi când cineva 
ar fi intervenit pe semnal şi l-ar fi bruiat. Un gând sumbru îi trecu prin 
minte, dar încercă să îl elimine... prea târziu. A realizat atunci ce a zis 
Kim mai devreme, faptul că John e prizonierul lui Prozon. În acest caz 
prezenţa Andreei acolo era compromisă deoarece John o cunoștea, iar 
Prozon putea să îi citească mintea lui John. Se sprijini cu o mână de 
pervazul ferestrei concentrându-se să ia legătura cu Andreea, dar în 
continuare apăreau interferenţe. Ceilalți se opriseră în ușă 
așteptându-l. În acel moment un sunet prelung veni din partea biroului 
lui Kim. Aceasta era anunţată că era contactată de către Zona 51. 

— Răspunde şi ține minte că noi nu suntem aici! îi spuse el lui 
Kim care se puse din nou pe scaunul din fața biroului. Comportă-te 
natural! 

John apăru în mijlocul lor sub forma unei holograme. 

— Vreau să vorbesc cu Arian! strigă el la Kim, fără nicio 
inflexiune pe chip. Arian și-a dus mâinile la ochi, dându-şi seama că 
John era pierdut. 


— Dacă vrei să vorbeşti cu Arian, atunci să ştii că nu ai apelat pe 
cine trebuie! răspunse prompt Kim, lăsându-se natural pe spătarul 
scaunului. 

— Uiţi cu cine vorbeşti, femeie! tună Prozon, iar reacţia lui Kim 
nu a fost deloc îmbucurătoare. A speriat-o acea voce gravă și puternică, 
lucru evident după reacția de pe chipul ei. știu că Arian e acolo și mă 
aude, aşa că o să îi prezint un mic cadou pe care chiar el mi l-a trimis în 
semn de respect pentru relaţia noastră. 

În mijlocul imaginii apăru Andreea pe care Prozon o ţinea de 
păr. Robert îşi înnăbusi un scâncet și îşi duse mâna la gură și apoi la 
ochi. Nu putea să se uite la așa ceva, era prea mult! Arian i-a făcut 
semn lui Kim să termine discuţia și să susțină în continuare că Arian 
nu e acolo. 

— Dacă nu respecţi înțelegerea, i se adresă Prozon lui Kim de 
data aceasta, ignorând posibilitatea ca Arian să fie în preajmă, atunci la 
ora stabilită Andreea are să își găsească sfârşitul. Tind să cred că sunt 
anumiți oameni care ar fi interesați să nu dispară această frumoasă 
creatură de pe fața pământului. 

Transmisia a fost încheiată și Prozon dispăru din mijlocul lor. 

— Care e termenul limită despre care vorbea? o întrebă imediat 
Arian pe Kim. 

— Peste exact două ore! spuse aceasta uitându-se la ceasul 
luxos ce îl avea pe mână. 

— Şi despre ce naiba vorbea? strigă Arian lovind cu pumnul 
biroul. Ce înțelegere ai tu cu „Ei'? Cine mai e implicat în această 
afacere? 

Kim arată speriată cu privirea către Lewis lăsând să se înțeleagă 
că el e unul dintre cei implicați. 

— John era cel care a venit cu ideea aceasta, Arian! Noi doar am 
fost obligaţi să îi îndeplinim ordinele, Kim părea din nou a fi foarte 
afectată de ceea ce a văzut acum. 

— Haide să mergem să luăm secvența de ADN și să îmi arăţi 
care e partea voastră de înțelegere, spuse Arian. Şi între timp îmi spui 
şi ce trebuie să primiţi în schimb. 

— Ştiu doar ceea ce trebuie să oferim, începu să plângă Kim, ce 
trebuie să primim din partea lor nu știa decât John. Bănuiesc că acum, 


pentru ceea ce oferim, nu o să mai primim nimic în schimb... 

Arian îi aruncă o privire care nu arăta decât scârbă față de 
femeia ce se afla în faţa lui. 

— După toate acestea şi tu încă te mai gândești la 
profitabilităţi... o împinse brutal de la spate ca să îi ofere un mic 
impuls. 

Nimeni nu a mai zis nimic tot drumul, fiecare fiind adâncit în 
propriile gânduri, gânduri care în mare parte erau îndreptate înspre 
soarta Andreei. Ajunşi la subsol, în zona laboratoarelor, Kim scoase din 
seif un tub transparent în interiorul căruia se afla poziționată o lamelă 
care conţinea secvenţa de ADN furată de la sediul NSA. Arian o înmână 
lui Robert care introduse tubul într-un aparat ce se găsea la intrarea în 
seif. Acesta citea codul care forma secvenţa de ADN și îl transmitea mai 
departe unui calculator al cărui rol era să confirme faptul ca acea 
secvenţa este una umană. Mai mult decât atât, îi arăta vârsta pe care o 
avea. Apoi urma să compare secvența de cod cu datele pe care le 
deținea despre ADN-ul lui Arian și dacă se potriveau însemna că Kim 
s-a ținut de cuvânt până aici. Toată lumea a răsuflat uşurată când au 
observat că într-adevăr secvența de ADN aparţinea lui Arian. 

— Acum că am recuperat secvența de ADN, avem nevoie să 
aflăm la ce l-aţi utilizat. 

— Vă arăt, dar înainte trebuie să lămurim câteva aspecte. Kim a 
făcut o pauză pentru a observa reacţiile fiecăruia. Ce se va întâmpla cu 
mine după ce veți afla toate informațiile necesare? întrebă mai departe 
cu o voce timidă. 

— Cel mai probabil te vom ţine aproape de noi pentru a nu mai 
încerca să mai complotezi împotriva noastră! Cred că George aici de 
față e capabil să te menţină sub observaţie, spuse Arian uitându-se la 
George căruia nu îi prea convenea să facă pe dădaca. Sau, continuă 
Arian, dacă mă conving că nu mai reprezinți nicio ameninţare, te 
putem lăsa să îți continui activitatea. 

Pe faţa lui Kim nu se putea citi nimic, deși îi plăcea cea de-a doua 
variantă. Se întoarse şi se îndreptă către un lift. Un cod unic şi liftul se 
puse în mișcare. Ușile s-au deschis, lăsând vederii o sală imensă plină 
de laboratoare și de camere de testare. Un furnicar de oameni de 
ştiinţă și doctori în halate albe munceau acolo fiind mereu pe fugă, 


mereu agitați și mereu având câte ceva de vorbit cu colegul. Kim se 
îndrepta liniștită către unul dintre laboratoare şi intră în anticameră 
unde câțiva oameni de știință și medici supravegheau calculatoarele și 
monitoarele. 

— Ce naiba e asta? spuse Robert uitându-se pe geamul ce 
despărțea anticamera de camera laboratorului. În mijlocul 
laboratorului, pe un stativ, era o bilă albă, strălucitoare, ce părea a fi 
într-o continuă mișcare. În boxele ce făceau legătura cu camera 
laboratorului se auzea un mormăit discontinuu. 

Kim zâmbi când îi văzu pe toţi cum se uită uimiţi la acea bilă. 

— Vă prezint creaţia ADN-ului pe care l-am furat! spuse ea 
începând să îmbrace un costum ce permitea intrarea în laborator. 

— Nu înţeleg! Cum ați reușit să dezvoltați chestia aceasta 
dintr-o simplă secvență ADN? întrebă nedumerit Arian, care cu toate 
cunoştinţele lui nu putea să realizeze ce se întâmplă acolo. 

— Nenumăratele încercări de a descifra codul ADN din secvenţa 
respectivă s-au dovedit a fi ineficace, Arian! Astfel că unica modalitate 
de a observa utilitatea lui a fost clonarea acestuia. Am reușit să copiem 
codul și să îl reproducem până când acesta a luat o formă. Apoi l-am 
introdus într-un embrion care apoi a fost inoculat într-un uter 
artificial! 

— Aţi încercat să îl creșteți dacă nu ați putut să îl descifraţi! și 
pentru aceasta a trebuit să omorâţi un embrion uman! spuse Arian 
total nemulțumit. 

— Gândeşte-te Arian că nu am făcut altceva decât să luăm un 
embrion care urma să fie extirpat sub forma unui avort și i-am dat o 
şansă! Departe gândul de a produce o crimă inumană! expresia de pe 
chipul lui Kim arăta milă şi compasiune pentru ceea ce ar trebui să fie 
specia ei. 

— Da! Toate se petrec sub incidenţa legilor statutare, nu? 
aruncă el ironic după Kim. 

Aceasta prefera să nu se lase atacată şi se întoarse cu fața către 
lumina puternică, continuând explicaţiile. 

— Ceea ce vedeţi aici este embrionul care în mod normal ar 
trebui să aibă câteva luni deja, dar care s-a transformat în forma pe 
care o are acum. Încercăm să rulăm teste pe el, dar orice apropiere la 


mai mult de un metru de el se termină cu dispariția persoanei 
respective! Era ceva inexplicabil! Dar acest lucru s-a terminat în 
momentul în care Prozon a trimis un „El” pentru a se convinge că ceea 
ce numea un experiment eşuat, era într-adevăr o greşeală. 

— Dar tot nu mi-ai spus care era înţelegerea? Ce trebuia să 
oferiţi voi şi ce trebuia să vă dea Prozon în schimb? o întrerupse Arian. 

— Ajungem şi acolo, spuse Kim zâmbind. Nu te agita pentru că 
trebuie să înţelegi alte lucruri înainte de a trece mai departe. În 
momentul în care acel „El” s-a apropia de „Bila” cum îi spunem noi, 
acesta a fost dezintegrat în particule care arătau ca și un nor de praf. În 
centru se putea vedea cubul și pelerina acelui „El' cum transmitea 
lumina fluorescentă. Imediat particulele au fost repuse la loc exact cum 
erau înainte ca şi când nimic nu s-ar fi întâmplat. Dar deşi totul arăta 
normal, ceva se modificase. La o analiză spectrală a corpului acelui „El” 
am observat că nu mai emana acea energie nici creierul și nici 
terminațiile nervoase. Cubul exista în continuare în capul lui dar acesta 
a realizat o comuniune cu corpul surogat pe care înainte îl domina. Din 
această comuniune a rezultat un om, un om care deşi avea în interiorul 
sau cubul, nu mai putea să comunice cu semenii lui, nu mai primea 
informaţii de la semenii lui. Aceasta la prima privire, deoarece în 
curând şi-a dat seama că putea să blocheze undele trimise către restul 
semenilor lui. Analizele făcute în continuare ne-au arătat că în acest 
corp surogat cubul se integra perfect ceea ce nu mai avea ca efect 
descompunerea şi căutarea periodică a unui nou surogat. De 
asemenea, corpul se comporta ca şi un om normal, îmbătrânea, avea 
necesități fiziologice, avea impulsuri sexuale, avea sentimente! 

— Vrei să spui că această Bilă îi transforma pe „Ei” în oameni? 
spuse Robert uluit de ceea ce auzea. Asta înseamnă că o putem aduce 
pe Andreea din nou în stadiul perfect uman! strigă el în continuare. 
Perfect, perfect! și începu să îşi frece mâinile. 

— Ei bine, acum probabil că poți să presupui care a fost partea 
noastră de înțelegere, adică ce a cerut Prozon de la noi! spuse Kim pe 
un ton misterios şi întorcându-și privirea către Bilă. 

— Bănuiesc că îşi dorea corpuri care să nu se mai descompună. 
Dorea să găsească surogatul perfect pe care să îl domine până când 
alegea să plece pe altă planetă! Arian își dăduse cu părerea, dar 


expresia de pe fața lui Kim îi arăta că are dreptate. 

— Dar văzând ce efect are asupra lor această Bilă, continuă el, 
gândurile lui Prozon s-au schimbat și la fel și intenţiile lui. Acum își 
dorea mai mult ca oricând să controleze toate lumile şi mai ales să îşi 
controleze semenii. Prin această Bilă putea să transforme toți semenii 
lui în oameni inofensivi, și putea să îi lipsească de puteri. Mai mult 
decât atât, probabil că se gândeşte că dacă ar putea cumva să 
controleze această Bilă, ar putea merge până la a stăpâni chiar fără a 
mai fi nevoie de a-i lipsi pe ai săi de puteri. 

— Foarte bine, foarte bine! se uită Kim la el surprinsă. Cred că 
nici eu nu aș fi putut să redau mai bine ceea ce s-a întâmplat în mintea 
lui Prozon. Cu alte cuvinte, vrea să controleze el singur totul, vrea să fie 
Conducătorul Suprem, chiar dacă nu are calităţile necesare și puterile 
necesare. 

— În concluzie, spuse Arian, vrea să devină unicul Dumnezeu! 

Toţi cei din cameră se întoarseră către Arian şi Kim, 
nevenindu-le să creadă ceea ce aud. 

— Cum poate să își confere statutul acesta? întrebă George. 

— Deja îl are, George! interveni Kim de data aceasta. 

— Conducătorul Suprem avea acest statut, el a creat primii 
oameni! Ai văzut că extratereștrii cu care te-ai luptat în ultimele zile, 
George, toţi au conformaţia umanoidă! interveni Arian cu explicații. 

— Da, am observat acest lucru... 

— Ei bine, toți au fost creați după un tipar, doar că mintea 
Conducătorului Suprem a încercat să găsească specia perfectă pentru a 
conviețui în armonie cu corpurile lor. A fost un deziderat măreț acest 
lucru şi doar Conducătorul Suprem putea să îl realizeze. Dar acum... se 
pare că și Prozon a reușit! 

— Tot aud de Conducătorul Suprem! dacă e atât de puternic, 
cum de a dispărut? Unde e? întrebă Robert intrigat. 

— Haide să intrăm înăuntru, spuse Arian către Kim ignorându-l 
pe Robert. 

— Eu sunt pregătită, spuse Kim arătând costumul care deja era 
pe ea. Tu nu te îmbraci? 

— Nu cred că e necesar... până la urmă e ADN-ul meu, ce poate 
să îmi facă? Arian părea puţin amuzat de situaţia creată. În realitate 


era curios despre ce va găsi în Bila aceea. 

— Ce aţi făcut cu acel „El” pe care Bila l-a transformat în om? 
Unde e? întrebă Arian în timp ce intrau în laborator. 

— Tocmai ce l-ai omorât... spuse Kim puțin tristă. Era acel 
băiat... Lewis! 

Arian se năpusti afară din laborator îndreptându-se către 
George. 

— Du-te urgent în biroul lui Kim și păzeşte corpul celui pe care 
l-am împușcat acolo! Orice s-ar întâmpla, nu vreau să părăsească 
încăperea! George era uluit și intrigat. „Acum mă trimite să păzesc 
morţii să nu fugă! Frumoasă misiune!” dar nu a mai zis nimic şi a 
preferat să o ia la goană pe coridoare către lifturi. 

Înapoi în laborator, Kim îl privi întrebătoare ce s-a întâmplat și 
ce a însemnat reacția aceea. 

— Doar un gând, doar un gând! a spus Arian puțin surescitat. 

Se apropie de Bilă și întinse mâna către ea. Odată aceasta atinsă, 
luminozitatea puternică a început să se estompeze, în locul ei apărând 
un fetus de peste treizeci de centimetri înălțime. 

— De câte luni spuneai că aţi inoculat embrionul? o întrebă 
Arian pe Kim care a rămas împietrită privind la fetusul atât de 
dezvoltat. 

— Păi astăzi s-ar împlini exact opt luni și doisprezece zile! se 
apropie, Arian făcându-i un semn cu mâna că poate să îl atingă. 

Kim era reticentă în ceea ce privește atingerea, dar văzând că a 
trecut de bariera de un metru fără să se întâmple nimic, a prins curaj şi 
a întins mâna către uterul artificial în care era fetusul. Acesta mișcă în 
lichidul amniotic ținându-și degetul mare în gură. Când a atins uterul, a 
simţit bătaia uni inimi, o inimă de copil, dar o inimă puternică din câte 
putea să îşi dea seama. 

— Copilul pare a fi în regulă, spuse ea, şi își îndreptă privirile 
către doctorii care analizau toate aparaturile din antecamera 
laboratorului. 

Aceștia confirmară că fetusul era perfect ameninţat. 

— Nu ştii cumva cum are de gând Prozon să controleze acest 
copil? o întrebă Arian pe Kim care la rândul ei dădu nesiutoare din 
umeri. Pentru că mă gândesc că același efect pe care l-a avut asupra lui 


Lewis l-ar avea şi asupra lui, ceea ce i-ar compromite statura de 
Dumnezeu. 

Kim aprobă tacit, uitându-se în continuare la fetusul care 
crescuse acolo fără ca ei să ştie nimic. În toată această perioadă au 
crezut că a rămas sub forma unui embrion care dezvolta doar un 
sistem puternic de apărare. 

— Prozon nu ştie nimic despre copilul care e în interiorul Bilei, 
nu? o întrebă el pe Kim. 

— Nici noi nu am ştiut asta până acum! răspunse ea puţin 
amuzată. 

— Bun, continuă Arian, am să creez un câmp de forță în jurul 
copilului astfel că doctorii vor putea să se apropie și să îl transporte 
fără să pățească nimic. Copilul în continuare va emana aceeași putere 
pentru a formă Bila, ceea ce însemnă că Prozon nu va putea să îl vadă. 
ÎL veți duce lui Prozon, iar în momentul în care va fi în apropierea „Lui”, 
îl voi elibera de sub influența acelui câmp. Să sperăm doar că efectul pe 
care l-a avut copilul asupra acelui „EI” îl va avea şi asupra lui Prozon. 

— Pare un plan excelent! spuse Kim. Dar totuși trebuie să mai 
iau încă o dată legătura cu el, pentru că nu ştim locaţia în care trebuie 
dus copilul. 

Arian se uită puţin intrigat la Kim, dar nu mai zise nimic. O 
împinse pe aceasta din zona copilului și își retrase mâna de pe uterul 
artificial. Copilul a dispărut în acea lumină puternică ce îl înconjura. 
leşiră din laborator și după ce Kim scăpă de costumul de protecţie se 
îndreptară cu toţii către lift. 

— Cum ai de gând să procedăm? îl întrebă Robert pe Arian abia 
când se aflau în lift. 

— E momentul să facem o vizită, spuse Arian privindu-şi ceasul. 
Mai avem destul timp până când va trebui să predăm copilul lui 
Prozon. Relaxează-te Robert, o să o salvăm şi pe Andreea! îi spuse 
liniştitor Arian punându-i o mână pe umăr. 

— Cine e Andreea? întrebă Kim curioasă, dar regretă imediat 
când a văzut privirile aruncate de cei doi. Nu a făcut legătura cu 
informaţiile pe care le-a primit de la John cu ceva timp în urmă legat de 
Andreea ca fiind noua parteneră a lui Arian. 

Fiecare adâncit în gândurile sale, se îndreptau către biroul lui 


Kim, unde i-a surprins o agitaţie foarte mare. George stătea în ușă cu 
arma scoasă ameninţător, înconjurat de trupele speciale, amenințat la 
rândul lui de soldați. Aceştia apăruseră acolo în urma apelului efectuat 
de secretara lui Kim. Arian le făcu semn lui Kim și Robert să se ascundă 
în timp ce un agent înarmat până în dinţi se îndrepta către ei. Îi rugă 
frumos să se retragă până rezolvă incidentul. Nu apucă să îşi termine 
discursul pentru că maxilarul îi era mutat câțiva centimetri mai în 
dreapta de forța pumnului lui Arian. A trecut liniștit peste corpul 
agentului prăbușit la pământ, luându-i arma din mână în timp ce 
cădea. Fără să mai stea pe gânduri a tras trei gloanțe care au pus la 
pământ trei agenți, la fiecare oferindu-le câte o gaură în cap. George a 
profitat şi el de privirile celorlalți agenți îndreptate înspre Arian 
pentru a pune și el la pământ pe alți trei. Ceilalți doi rămași, 
văzându-se prinşi într-un foc încrucişat au preferat să arunce armele și 
să scape cu viaţă dintr-o confruntare în care nu aveau sorți de izbândă. 
Arian i-a făcut semn lui Robert să se apropie. 

— Leagă-i te rog pe ăştia doi ca să nu poată face nicio mişcare și 
haideţi să ne grăbim, în curând o să fie plin de agenți pe aici. 

Arian intră în încăpere doar ca să constate că Lewis era tot 
acolo, jos, în aceeași baltă de sânge în care îl lăsaseră. Poate puțin mai 
mare decât când plecaseră, aprecie Arian într-un mod destul de 
macabru. 

— Nu înţeleg de ce m-ai trimis să am grijă de un mort? întrebă 
George iritat de misiunea ce o avea. 

— Pentru că mortul acesta ar putea să ne ofere câteva 
răspunsuri! Dar trebuie să ştim să îi punem întrebările corecte, 
continuă Arian în timp ce toţi se uitau la el că la un nebun. Ia legătura 
cu Prozon, spuse Arian întorcându-se către Kim, dar rămase cu ochii 
aţintiți către cei trei. 

Privirile lor erau înspre geamul care înlocuia peretele exterior. 
Arian își întoarse şi el privirea înspre acea direcție la timp pentru a 
observa un elicopter de luptă cum se poziţionează cu rachetele 
pregătite pentru lansare înspre ei. Aruncă o privire asupra lui Robert 
şi apoi înspre cei doi pe care trebuia să îi lege. Dar aceștia dispăruseră. 
Robert ridică din umeri, făcându-i un semn cu mâinile jucându-se la 
tastatura calculatorului, semn că el este programator, nu mercenar ca 


să ştie cum să își lege victimele. 

— Am nevoie să îl scoţi pe Abel şi să îl duci în afara orașului! îi 
spuse el lui George. Nu mă interesează cum o faci, dar îl vreau la locaţia 
aceasta, şi Arian scoase o carte de vizită şi o înmână lui George. Ai o 
oră să ajungi cu el acolo! 

— O să fim acolo! spuse George și se întoarse către ieşire. 

Arian se aruncă înspre Lewis cu aceeași privire nebună, 
spunându-i lui Lewis: 

— Cred că ar fi timpul să ne oferi câteva răspunsuri! 

Pumnul lui Arian a intrat în craniul lui Lewis fără cel mai mic 
efort, oferindu-le celor din elicopter o scenă de cruzime memorabilă. 
Sângele țâşnea din craniul deschis, inundând covorul şi umplându-i 
hainele lui Arian. Apoi mâna lui îşi făcu loc prin mușchiul cenușiu până 
când atinse cubul. Prima atingere a însemnat și o descărcare 
energetică din creierul lui către cub. Conexiunea care s-a creat între cei 
doi, cubul care încerca să îşi lege rețeaua la sistemul nervos al lui Arian 
şi creierul acestuia care se opunea și încerca în același timp să 
găsească informaţii cât mai multe ofereau celor din jur un adevărat 
spectacol de lumini fluorescente. Acestea reprezentau rețele neuronale 
care încercau să se formeze între cub și creierul lui Arian. Acel „El” nu 
ştia intențiile lui Arian și nici faptul că nu se putea opune puterii lui 
Arian. Se comporta la fel cum se comportă orice om atunci când se 
simte amenințat cu moartea; încearcă să se prindă de orice fir de aţă 
pentru a evita inevitabilul. La fel cum un om care se inneaca îl loveşte 
cu pumnii pe cel care vine să îl salveze doar pentru a avea pe cine să se 
sprijine, la fel şi acest „El” încerca să intre în creierul lui Arian. Pentru 
cub era imposibil să îl părăsească pe Lewis, deoarece erau aceeași 
persoană, nu mai erau sub incidenţa relaţiei de cub-surogat. Și asta în 
urma efectului pe care Bila l-a avut asupra lor. 

Arian a descărcat toate datele deţinute de cub și a rămas 
impresionat de puterea pe care ADN-ul său i-a oferit-o cubului. Deşi 
căile de comunicaţii cu exteriorul erau închise și legăturile cu semenii 
lui întrerupte, cubul a primit noi capacităţi, prin care se putea apăra, 
putea să creeze câmpuri de forță, putea să manipuleze minţile 
oamenilor fără a mai trebui să se desprindă de corpul surogat. 

— Da, exact cum mă aşteptam! spuse Arian către Kim și Robert. 


A suferit un upgrade! Această nouă combinaţie, deşi pare umană, este 
mult mai periculoasă şi mult mai distrugătoare decât „Ei” în forma lor 
naturală. Acum înţeleg de ce e aşa de disperat Prozon să pună mâna pe 
Bilă. 

— ...3...2... mâinile sus şi aşezați-vă în genunchi! se auzea de 
afară vocea pilotului. Dacă nu executaţi ordinul o să deschidem focul 
asupra voastră! 

O lumină puternică plecă dinspre creierul lui Arian şi o mulțime 
de firişoare fluorescente se vedeau pe corpul acestuia cum transmit 
energie către creier. Lumina fluorescentă plecă înspre cub iar în 
momentul atingerii acestuia, miezul cubului s-a transformat într-o 
bombă electromagnetica ce a prăjit tot ceea ce însemna circuit electric, 
mai exact condensator, pe o rază de aproape zece kilometri. 
Elicopterul a rămas fără curent electric, și a început să cadă, urmat 
îndeaproape de toate aparatele care erau în aer, deasupra clădirii, în 
acel moment. Tot ceea ce era la nivelul lor, și mai sus, a fost prăjit. 

— Haideţi, să mergem! strigă el celor doi, nu o să mai putem să 
luăm legătura cu Prozon de aici, trebuie să luăm pachetul și să plecăm. 

Au coborât la subsol folosind scările, lifturile fiind controlate 
electronic. Fluxul de energie emis mai devreme de creierul lui Arian l-a 
obosit, ceea ce avea ca efect imposibilitatea acestuia de a efectua 
salturi. Nu reușea să găsească nicio explicaţie la reacţia creierului său; 
nu ştia de ce creierul lui nu mai făcea față la asemenea eforturi. Pe 
scări, Arian a fost nevoit să mai omoare încă doi agenţi care au încercat 
să le stea în drum. Ajunşi în laborator au rămas câteva secunde uimiţi 
uitându-se la fetus. 

— Cum e posibil așa ceva? întrebă Kim fără să își poată dezlipi 
ochii de la el. 

— Poţi să îți controlezi puterile? îl întrebă Arian pe băiatul care 
stătea gol în locul în care mai devreme se afla fetusul. Dar acesta părea 
să nu înţeleagă ceea ce i se cerea. 

— Se poate ca în momentul în care l-am atins să îi fi oferit 
ultimele coduri de care avea nevoie, încercă Arian să găsească o 
explicație plauzibilă. Astfel a făcut o descărcare rapidă din mine, ceea 
i-a permis să realizeze replicări celulare foarte intense, până când a 
ajuns la maturitate. Dar nu înţeleg de ce nu poate să vorbească! 


Se apropie de băiat, al cărui cap era înconjurat de acea lumină 
puternică fluorescentă care mai devreme îi acoperea întreg corpul. Își 
apropie mâinile de ceea ce ar fi trebuit să fie creierul lui și începu să îi 
descarce date de îndată ce mâinile lui au atins pielea scalpului. Voia să 
îi transmită câteva date esenţiale care puteau să îi fie vitale băiatului, 
printre care și câteva limbi pentru a putea comunica. Odată realizată 
conexiunea, fluxul de informaţii pe care creierul băiatului îl cerea a 
ajuns la un nivel de câţiva terabiţi, făcând ca în câteva secunde Arian să 
se chinuie să se desprindă de contactul cu el și să îi limiteze transferul 
de date. A trebuit să îi aplice o lovitură de picior pentru a-i distrage 
atenţia de la descărcarea datelor prin provocarea durerii. Doar în acest 
fel a reuşit să îşi desprindă mâinile de capul băiatului. 

— Băiatul acesta e ca un burete, spuse Arian gâfâind. Cred că 
mi-a descărcat aproape un sfert de creier în doar câteva secunde. E 
bine totuși că am reuşit să limitez şi să îl fac să descarce doar ce am 
vrut eu! 

— Îți mulţumesc pentru informaţiile pe care mi le-ai oferit, 
Arian! se auzi o voce foarte cunoscută ce provenea din acea lumină 
fluorescentă. Și ca să îți răspund la întrebarea de mai devreme, da, cred 
că pot să îmi controlez puterile. 

Băiatul se ridică în picioare şi pe măsură ce se ridica, lumina 
puternică din jurul capului devenea tot mai puţin intensă, până când a 
dispărut cu totul. Toţi au scos un strigăt de uimire la vederea băiatului 
din fața lor. Nu era altcineva decât Arian, doar că puțin mai tânăr și 
fără niciun fir de păr în cap. Constituţia atletică, dar cu mușchi ce încă 
trebuiau lucraţi pentru a fi definiți, demonstrau faptul că avea o acută 
nevoie de recuperare. De asemenea era evidentă și lipsa nanoboților 
din piela acestuia. 

— Să fiu al naibii! spuse Arian. Am ajuns să fiu clonat! 

— Kim, te rog! se întoarse el către Kim, pentru a o invita să îl 
salute pe cel pe care ea l-a creat. 

Kim s-a dat un pas mai în spate fiindu-i frică de ceea ce ar putea 
să păţească odată ajunsă în apropierea băiatului. Arian ținea în 
continuare mâna întinsă pentru a o convinge pe Kim să facă pasul 
către el. 

— Haide, Kim! E creaţia ta, trebuie să atingi, să saluți și să 


respecţi ceea ce ai creat, nu? o îndemnă Arian. 

Kim începu să se apropie încetişor de cei doi şi trecu cu frică 
bariera de un metru față de acel băiat. Nimic nu se întâmplă, ceea ce îi 
dădu puțin curaj lui Kim, care îi întinse mâna în semn de salut. Băiatul 
zâmbi și întinse şi el mâna. Totul s-a transformat în praf, nimic nu a 
mai rămas din Kim după ce băiatul a atins-o. În jurul lor, aerul era plin 
de moleculele lui Kim, Arian și clona lui putând să audă strigătele 
disperate de ajutor din fiecare moleculă. Arian îi făcu semn clonei să 
nu respire şi îi transmise un gând nu prea plăcut pentru băiat. „O vreau 
pe Kim înapoi, tâmpitule! Te-am întrebat dacă îți controlezi puterile! 
Fă-o la loc în acest moment sau o să ajungi şi tu la fel ca şi ea!”. Băiatul 
s-a speriat la primirea acestui gând, mai ales că Arian nu s-a mulțumit 
să îi transmită doar ceea ce gândeşte, ci s-a folosit şi de empatie pentru 
a-i transmite sentimentul numit frică. Imediat, băiatul a început să dea 
din mâini foarte repede cu vădită intenţie de a aduna moleculele la un 
loc, și a început să le modeleze începând de jos până când a ajuns la 
cap. Când a terminat, corpul lui Kim avea forma unui corp, dar 
moleculele nu erau aşezate în ordinea în care ar trebui. Îi ofereau 
acesteia aspectul unui corp format din miliarde de puncte de un colorit 
extraordinar. La fiecare mișcare pe care o făcea, coloritul se schimba și 
punctele deveneau din ce în ce mai vizibile. După câteva secunde de 
mişcare, timp în care mișcarea însemna ţipete, urlete și înjurături, 
moleculele lui Kim se autoaranjaseră astfel că ea stătea acum goală în 
fața lor, plângând. 

Arian luă un halat şi o îmbrăcă pe Kim neputând să nu observe 
formele frumoase și liniile corpului ei. „Nu-i de mirare că a reuşit să 
ajungă amanta preşedintelui!” îşi spuse Arian aruncând o privire şi un 
zâmbet către Robert care îşi spunea exact același lucru. 

— Poţi să ne teleportezi de aici în nava care ne așteaptă pe 
platformă de pe clădire? întrebă Arian pe băiat, care ridică din umeri 
în semn că nu știe. Bine, continuă Arian, am să îţi transmit informațiile 
de care ai nevoie. 

Îi puse din nou mâinile pe cap, dar de data aceasta mult mai 
precaut, iar băiatul de frică să nu simtă din nou durerea, nu a mai 
încercat să îi fure datele. Imediat ce i-a transmis datele, Clona s-a 
folosit de ele pentru a-i transporta pe toţi în interiorul navei. Acolo 


lipsea lumina cu desăvârşire. 

— Se pare că nu a scăpat de bomba electromagnetică, constată 
Robert aprinzând o brichetă. 

Arian apăsă un buton la marginea unui cadran care a făcut ca 
nava să fie cuprinsă de lumina artificială. 

— Doar nu credeai că am să las nava pornită! rânji el către 
Robert. Am lăsat doar luminile de bază aprinse care într-adevăr s-au 
ars, dar pentru asta există luminile de rezervă! spuse el arătându-i 
luminile ce înconjurau cadranele. 

— Chiar trebuie să aduci de fiecare dată când pleci pe undeva 
câte o fată doar cu un halat pe ea? îl întâmpină Maria care stătea 
întinsă pe podea. 

Arian și Robert se aruncară asupra ei, bucuroși să o vadă că nu 
mai suferă și nu mai are acele convulsii şi spasme. Arian a ridicat un 
soare frumos în cadran, care îi oferea căldură și un fotoliu confortabil 
pe malul unui ocean, aşa cum îi plăcea ei. Maria l-a mângâiat pe față, 
mulțumindu-i, o lacrimă rostogolindu-se pe obrazul ei. 

— Au încetat convulsiile cam acum o oră, nu ştiu de ce... spuse 
ea calmă. 

Arian îi puse mâna pe burtă, simțind acolo ceea ce avea să fie 
cea mai mare creaţie de la descoperirea omului de către „Ei”. Un fior îi 
străbătu tot corpul, la gândul că mare parte din ceea ce se afla acolo se 
datora lui. Fluxul de energie pe care îl vedea în interiorul Mariei avea 
ceva ce nu mai văzuse niciodată, începând de la o culoare roşiatică, 
până la viteza cu care era transmisă informaţia. Era ceva frumos de 
urmărit dar totodată îl și speria rolul pe care acest copil avea să îl aibă 
în continuare, şi mai ales simțea că ceva urât se va întâmpla. A deschis 
ochii pentru a vedea un om ce stătea într-o celulă, un duș murdar din 
care curgea apa stropind pereţii şi a simţit în nări un miros infect de 
excremente şi mucegai. Dar mai presus de toate acestea a simțit 
durere, a simţit inima cum i se rupe, dorindu-și să îşi ia viața pentru a 
încheia acest supliciu. 

Arian se dădu un pas mai în spate, luându-și mâna de pe burta 
Mariei, pentru a rupe acea legătura cu creatura din pântecele Mariei. 
Imaginile văzute în capul său au dispărut, dar în nări încă simţea acel 
miros oribil. 


— Ce ai păţit? Eşti alb ca varul, îl întrebă Maria observând 
reacţia lui. 

— Nu ştiu, am văzut ceva! Un om, un duș și multă durere... cred 
că ceva rău se va întâmpla în curând! O să am grijă de tine, Maria! îţi 
promit, o să am grijă de voi toţi! Arian îi sărută mâna Mariei şi se 
îndreptă către cadranul de comandă, întrebându-se ce voia să însemne 
acea viziune şi cine era acel om. 

Se puse în scaunul de comandă și porni nava. A rulat imediat 
înregistrările de la bordul navei cât timp a fost plecat pentru a găsi o 
imagine clară cu Abel. A pus calculatorul să memoreze imaginea, să 
scaneze amprenta facială şi apoi a realizat o conexiune cu sateliții care 
erau deasupra lor în acele momente, transmițând semnătura facială a 
lui Abel către acestea. Le-a programat pentru a scana toată zona 
folosind metoda triangulaţiei. Vârful unghiului ascuţit era clădirea 
GOA, iar capătele lațurilor triunghiului erau la douăzeci de kilometri 
distanță. Astfel acopereau toate rutele posibile pe care George și Abel 
le-ar fi putut urma. Spera doar să fie la suprafața pământului pentru că 
nu putea să scaneze vreo rută subterană. După ce a transmis imaginea 
cu Abel, a repetat aceeași mișcare și cu George, pentru a-și mări 
şansele de a-i identifica. A transmis savanților rămași în navă să o 
părăsească, cu specificaţia că vor fi remuneraţi conform contractelor 
încheiate. În timp ce savanții îi executau ordinul, computerul i-a oferit 
lui Arian o imagine în timp real cu George și Abel utilizând capacitățile 
Fbotului la maxim. 

— E bine că sunt în mișcare, dar cum a ajuns Fbotul în posesia 
lor? se întrebă Arian. Trimite-l pe Robert la mine, spuse el 
computerului. 

Robert era în cadranul Mariei, având în față valurile oceanului. 
Nu avea de unde să știe că este căutat. Computerul l-a atenționat 
despre faptul că este necesară prezenţa lui la pupitrul de comandă al 
navei. 

— Poţi să îmi spui și mie cum a ajuns Fbotul în mâinile lui 
George? îl întrebă Arian când Robert intră în cadranul lui. 

— Păi, eu l-am urcat în navă! Am vrut să am o amintire din acel 
loc pentru că nu știam dacă mai ajungem pe acolo! spuse Robert 
zâmbind. 


— Îţi mulţumesc, spuse Arian! M-ai ajutat fără să îţi dai seama! 

— Voiam să te întreb, Arian, cum ai de gând să o salvăm pe 
Andreea? întrebă Robert şi Arian a putut să vadă în ochii lui durerea 
unui om care iubește. 

În imaginile din faţa lor apăruseră câţiva umanoizi ca şi cei cu 
care se luptaseră în cabana din Aspen. De data aceasta erau angajaţi în 
urmărirea Fbotului, folosind pe post de mijloc de transport o placă sub 
forma unui hexagon care părea a fi condusă de către altcineva și nu de 
către umanoidul care stătea relaxat pe ea. Așteptă să se apropie destul 
de Fbot pentru a lansa un atac cu o armă pe care Arian nu o mai văzuse 
până atunci. Trăgea în fața Fbotului, creând o dilataţie a timpului în 
care dacă ar fi intrat ar fi fost încetiniţi, timpul pentru ei s-ar fi scurs la 
o viteză mult mai mică decât cel normal, ceea ce le-ar fi permis 
urmăritorilor să îi ajungă și să îi atace. Era o moarte cruntă deoarece 
puteai să vezi atacul cum vine, dar nu puteai să faci nimic în privința 
asta. Trebuia să îți accepţi moartea. Dar George a învăţat rapid Fbotul 
şi astfel că îi folosea toate capacităţile fizice și mecanice pentru a evita 
dilataţiile temporale produse de arma umanoidului. 

— Vezi pe undeva vreo navă? îl întreabă Arian pe Robert. 

Acesta își conectase și el creierul la panoul de comandă şi 
încerca să îl ajute pe Arian. 

— Sunt mirat de faptul că nu există o altă navă, pentru că se 
pare că acele hexagoane nu sunt conduse de către cei pe care îi poartă! 
amândoi văzură cum unul dintre urmăritori se întoarce către celălalt 
pentru a-i transmite ceva, în timp ce hexagonul efectua viraje 
complicate pentru a ocoli diferitele obstacole pe care nimeni nu le-ar fi 
putut efectua fără să le privească. 

— Nu mai contează, spuse Arian, haide să îi salvăm pe ai noștri 
de acolo! 

Îndreptă nava către zona în care se afla Fbotul, armând în 
acelaşi timp tunurile cu electroni ale navei. Când s-au apropiat 
suficient, a fixat ținta pe cele două hexagoane, lansând proiectilele cu 
electroni. Scuturile care protejau hexagoanele au rezistat impactului și 
au deflectat electronii. 

— La naiba, i-au prins! strigă Robert arătându-i cu mâna la 
Arian cum Fbotul se mişca de parcă ar fi fost setat să meargă cu 


încetinitorul. Cei doi urmăritori se apropiau în viteză de ei. 

— Şi noi i-am prins! exclamă Arian arătând o navă expusă de 
către electronii deflectații de scuturile hexagoanelor. 

Fără să ezite a armat şi a lansat două torpile cu miez de uraniu 
care aveau rolul să distrugă scuturile și să taie orice comunicaţie cu 
exteriorul. l-au văzut pe cei doi urmăritori cum se aruncă de pe 
hexagoane chiar înainte ca acestea să intre într-o clădire. Torpilele 
şi-au făcut efectul, au distrus comunicațiile și acum le distrugea 
scuturile și plăcile. I-a fost de ajuns lui Arian să înregistreze o primă 
gaură de nu mai mult de un milimetru în scut pentru a lansa o altă 
bombă cu electroni puri, care de data aceasta nu au mai ratat ținta, ci 
au lovit-o din plin. A mai încărcat încă o dată armele cu electroni puri 
la care a adăugat şi fluxuri de energie din creierul său, după care a tras 
înspre cei doi urmăritori. Aceștia se ridicau cu greu de la pământ după 
ce au stricat o arteră de circulaţie și peste douăzeci de mașini. 
Exoscheletele depășeau trei metri înălțime şi o greutate de aprobe o 
tonă, conform cu informațiile primite despre cei doi urmăritori. 

— Cum e posibil aşa ceva? Ai tras în ei, dar în continuare se 
mişcă! spuse Robert nedumerit. 

— Sunt îmbunătăţiți Robert! Crezi că ne jucăm un joc aici? De 
fapt la o privire mai atentă chiar e un joc, dar un joc în care e necesar 
ca cei buni să câştige... au învăţat din greșeli! Au văzut ce le-am făcut 
mai devreme și au evoluat. Au creat acest exoschelet care nu numai că 
îi protejează de electroni, dar se pare că le protejează și cuburile de 
creierul meu. 

— Asta nu e deloc bine, Arian! spuse Robert puţin dezamăgit... 
nu e deloc bine! 

Arian dădea și el gânditor din cap. „Într-adevăr, dacă au 
descoperit un mod de a se proteja de undele mele cerebrale, cum naiba 
să îi mai distrug?” 

— Spune-mi te rog că mai ai un as în mânecă! îi spuse Robert cu 
o voce stinsă. Spune-mi că poți să îl distrugi pe Prozon şi să o salvăm 
pe Andreea! 

— Ți-am promis că o să o salvăm! îi spuse Arian uitându-se 
atent la mișcările celor doi. Dar acum trebuie să avem grijă de George 
şi Abel pentru că cei doi urmăritori sunt destul de aproape. 


— Şi cum intenționezi să scapi de ei? întrebă Robert curios. 

— O să îi trimitem puțin la o baie! zâmbi amuzat Arian. Le pot 
simţi mirosul de aici! 

A armat tunul cu particule ionizate încărcând noile coordonate 
cu o locaţie din mijlocul oceanului, în timp ce a apropiat nava destul de 
mult de cei de jos. George și Abel aveau amândoi capetele îndreptate 
înspre urmăritori şi le mișcau încet cu o privire disperată și 
neputincioasă pe chip. Îi vedeau cum se apropie de ei ameninţător şi 
atât de repede. O senzaţie de vomă i-a cuprins pe amândoi, stomacul 
reacționând la acea neputinţă, la dorința de a se mişca și la neputința 
de a o face cu adevărat. Toate acestea din cauza creierului lor care le 
funcționa normal. Vedeau exoscheletele urmăritorilor cum se mișcă 
atât de ușor și de natural în timp ce alergau înspre ei culminând cu o 
săritură de mai bine de zece metri la capătul căreia îi așteptau... 
victimele lor. 

— Grăbeşte-te! strigă Robert la Arian care a terminat de setat 
coordonatele şi se pregătea să lanseze particulele ionizate. 

George şi Abel au văzut nava lui Arian în spatele celor doi 
umanoizi, dar nu vedeau șansele de a scăpa de loviturile 
exoscheletelor uriașe. Gaura de vierme s-a deschis în următorul 
moment la un metru în lateralul lor, astfel că primul exoschelet a 
plonjat direct în ea, pe când cel de-al doilea a trecut pe lângă. 
Instinctiv, creierul lui George a dat comandă mâinilor pentru a seta 
Fbotul pe modul de cățărare, dar din nou incapacitatea de a se mișca 
l-a făcut să aibă în continuare privirea aţintită către brațul 
exoscheletului și la excrescenţa acestuia sub formă de sabie. Se afla la 
mai puțin de jumătate de metru de capetele lor, pregătit să le secere. 
Capete care dispăreau în următorul moment. Pe modul cățărare, 
Fbotul şi-a folosit lamele ascuţite de la fiecare picior pentru a se 
rostogoli peste exoschelet şi pentru a-și înfige lamele în acesta. În scurt 
timp exoscheletul era împrăștiat peste tot, în bucăţi. A rămas doar 
umanoidul intact, umanoid pe care Abel îl pironea cu privirea. Luă 
arma din mâna lui George, un George al cărui cap se rostogolise în fața 
lor, pe jos, şi o îndreptă către capul umanoidului. Cu limba a luat o 
picătură de sânge ce i se prelingea pe obraz şi o gustă uitându-se în 
continuare dezgustat către umanoid. Glonţul plecă înspre capul 


acestuia oprindu-se în cub. Abel ştia că nu a avut niciun efect asupra 
umanoidului acel glonţ, dar având în faţa lui un corp fără cap, gâtul în 
interiorul căreia vedea albă coloana vertebrală și vasele de sânge care 
încă îl stropeau pe faţă, îl făcu să descarce tot încărcătorul în capul 
umanoidului. În curând acesta nu mai avea față astfel că invaliditatea 
corpului surogat a făcut cubul să iasă afară din corp şi să se îndrepte 
către Abel în încercarea de a-i folosi corpul pe post de surogat. 

— George... George... îi lipseşte capul! reuși Robert să bâlbâie 
cuvintele. 

— Da, se pare că nenorocitul acela a reușit să ajungă la ei înainte 
ca aceștia să poată evita contactul! concluzionă Arian. Dar acum ar fi 
bine să ne ocupăm de Abel, să îl salvăm pe el! 

Arian a armat liniștit tunul cu electroni puri la care a adăugat 
energie din creierul său. Acel „El' era total descoperit și putea să 
primească ceea ce merita pentru uciderea atât de crudă a lui George. 
Un fior îl străbătu pe Arian pe când apăsa butonul pentru a declanșa 
arma cu electroni. Un fior la gândul monstruoasei arme care prindea în 
capcană vânatul, lăsând vânătorul să se apropie liniștit și să își 
anihileze prada în timp ce aceasta putea doar să participe 
neputincioasă la moartea sa. 

— Îngrozitor! şopti Arian. Îngrozitor! 

Abel nu se mai luptase niciodată cu un „EI” în această formă, 
ceea ce îl punea pe gânduri în ceea ce priveşte tactica pe care trebuie 
să o folosească. Decizia cea mai bună era să se întoarcă și să o ia la 
goană, dar nu mai apucă să facă acest lucru pentru că o lumină 
puternică venită din zona acelui „EI” îl făcu să îşi acopere ochii. Emisia 
puternică de căldură și lumina nu a durat decât o secundă, dar 
îndeajuns pentru a-i arde lui Abel mâinile şi hainele. 

Arian a dus nava la pământ și l-a trimis pe Robert să îl aducă pe 
Abel sus. 

— Cu George ce facem? Nu îl îngropăm? întrebă Robert. 

Arian se uită în gol nedorind să creadă că a pierdut un om atât 
de valoros. O lacrimă se prelingea pe obrazul lui Arian în timp ce 
creierul îi spunea că pierderile dintr-un război fac parte obligatoriu 
din ambele tabere. S-a ridicat brusc de pe scaun şi s-a îndreptat către 
ieşire. Afară, o mulțime de oameni s-au apropiat pentru a vedea navă 


fără să le pese că George zăcea pe Fbot în continuare fără cap. O privire 
aruncată cu dezgust către acei oameni a fost de ajuns pentru a înțelege 
ipocrizia fără margini a omenirii. „Şi când mă gândesc că aceasta este 
Creția mea... sunt sânge din sângele meu!”. Arian nu simțea altceva 
decât dezgust pentru ei, o adunătură de ființe a căror existenţă a fost 
bazată pe derularea unui experiment inițial şi apoi pe compasiunea 
unui om. Nici nu se chinuiau să caute explicaţiile, nici nu încercau să 
găsească răspunsuri, se plimbau doar în aceeași mocirlă de secole, 
doar cu alte mirosuri. 

A ridicat într-o mână capul lui George. Avea încă ochii deschişi 
iar chipul scurs de sânge începea să prindă acea paloare cadaverică. Îl 
ridică și i-l arătă mulţimii: 

— Aceasta este opera voastră, a tuturor! le spuse el trist. O să 
continui să mă lupt pentru voi și pentru existența voastră pe acest 
pământ, Arian ştia că toți acei oameni nu aveau habar despre ce 
vorbeşte el. Dar o să vină timpul în care va trebui să luați cea mai mare 
decizie! și nu aş vrea să ajung să vă spun că deoarece eu v-am creat, tot 
eu am să vă și distrug. Apoi am să vă creez din nou, doar pentru a 
încerca să găsim acea armonie pe care toţi o căutăm! 

Arian se îndreptă către Fbot aruncând o ultimă privire, acum 
plină de compasiune, pentru acei oameni care nici măcar nu ştiu ce îi 
aşteaptă. Tocmai această lipsă de cunoaștere îi făcea să fie exoneraţi de 
mare parte din vină. Îi aranjă mâinile lui George în așa fel încât să își 
țină propriul cap pe Fbot. Se mai uită încă o dată la el, după care îi 
închise ochii şi se îndreptă către navă. Odată ajunși înăuntru, Arian a 
poziționat ţinta tunului cu electroni pe George şi apăsă pe butonul de 
lansare odată cu încă o lacrimă ce cobori pe obrazul său. George și 
Fbotul se transformară într-o mininova, pentru ca în următoarea 
secundă să nu mai existe niciunul dintre ei. Toţi cei prezenți în navă au 
păstrat un moment de tăcere, fiecare putând să bănuie cât de mult a 
însemnat George pentru Arian, doar analizând comportamentul 
acestuia. 

— Pregătiți-vă pentru un salt! se întoarse Arian către ei. Abel, ai 
fost observat! Acum Prozon știe că eşti în viață și că eşti cu noi, astfel 
că va începe să te caute. O să trebuiască să te ascundem o perioadă 
până când o să avem nevoie detine. 


Se uită atent la fiecare dintre ei, poposind puțin mai mult pe 
chipul Mariei care părea să ducă sarcina mult mai bine decât până 
atunci. Vedea şi energia puternică şi rețeaua neuronală a fetusului care 
se mişca mai repede decât orice altă rețea pe care Arian a văzut-o 
vreodată. 

A început să introducă în calculator mai multe coordonate 
pentru salt. În interiorul uneia dintre coordonate a suprascris un cod 
care îl ajuta să își şteargă urmele salturilor, oferind eventualilor 
urmăritori piste false. De fapt, a introdus coordonatele la care voia să 
ajungă sub o serie de coordonate aleatorii. Datorită codului, 
coordonatele bune odată folosite aveau să fie suprascrise de către 
coordonatele aleatorii. Noile coordonate erau legate de celelalte pe 
care le-a introdus, creând astfel o buclă din care urmăritorii nu aveau 
cum să iasă și orice ar fi făcut ajungeau în locul de unde au plecat 
iniţial. 

Cu toate acestea, era necesar să execute iniţial toate salturile 
pentru a forma bucla. Abia apoi putea să folosească celelalte 
coordonate. Exact cum se aştepta, după al doilea salt, calculatorul l-a 
atenționat că primele coordonate au fost deja accesate. „S-a mișcat 
repede Prozon, și-a trimis deja mercenarii pe urmele mele!” îşi spuse 
Arian continuând salturile până ce a ajuns din nou la primul. O navă ca 
cea pe care o avusese el înainte îl aştepta la intrarea în prima gaură de 
vierme. 

— Doboar-o! strigă Robert de lângă el. Arian nu a stat pe 
gânduri, a armat din nou proiectilele cu uraniu, a lovit scutul, după 
care a folosit un proiectil cu electroni puri. În următoarea secundă 
nava se pregătea să devină o mininova. Au intrat în gaura de vierme 
deschisă înainte de a fi prinși de emisiile de căldură și energie ale 
mininovei. Acestea ar fi putut să le afecteze învelișul exterior al navei, 
deşi Arian se îndoia serios că așa ceva ar fi posibil. 

Încă două salturi, după care Arian a folosit noile coordonate. 


VI 

Intunericul din încăpere părea greu de suportat, dar ochii nu 
trebuiau să i se obișnuiască pentru că vedea foarte bine. O durere 
imensă îi străbătea corpul și se întreba instinctiv dacă e durere fizică 


pentru că își simţea totuşi toate funcţiile motorii în regulă. Încerca să 
își dea seama ce se întâmplă, unde e, de ce corpul îi tremură neîncetat. 
Gândurile îi străbăteau creierul extraordinar de încet și nu reușea să 
creeze nicio legătură între ele. Nu putea să își aducă aminte cine era, 
de unde venea și cum a ajuns acolo. Tremurând, a ridicat ochii pentru a 
vedea un dus în partea cealaltă a camerei din care curgea o cascadă 
asurzitoare. Nu ştia de ce tremură, nu putea să se oprească, nu putea 
să își controleze mişcările, nu putea să vorbească. Nu putea să își 
adune creierul la un loc pentru a gândi un cuvânt cel puţin. Îi veni să 
urle, dar în loc de urlet a scos pe gură un fel de bolboroseală 
acompaniată de o mare cantitate de salivă ce i se scurgea pe mâini. A 
reuşit într-un final să își adune toate forțele pentru a se ridica de acolo 
de jos, dar cu membrele și degetele încleștate într-o poziție extrem de 
dureroasă. Tremuratul continua să îi deranjeze mișcările greoaie pe 
care încerca să le facă. Saliva îi curgea din gură și pleoapele i se mișcau 
haotic, la fel ca şi ochii care în mod regulat i se dădeau peste cap, 
provocându-i o durere care îi făcea capul să reacționeze într-un fel 
aproape grotesc de inuman. Se apropie încet de dușul de pe peretele 
celălalt și se lasă să pice fără vlagă sub apa rece care îi lovea pielea 
simțind parcă milioane de ace. 

Deschise ochii speriată şi se aruncă din pat încercând să 
realizeze ce naiba se întâmplă şi unde e. Creierul îi spunea că a fost un 
vis, dar instinctul îi spunea că a fost foarte real. Și de altfel și 
sentimentele pe care le avea în aceste momente îi spuneau că ar trebui 
să ia în serios acea imagine cu care a rămas în creier. „O imagine 
oribila”, îşi spuse Andreea și se lăsă să cadă pe podea sprijinindu-se cu 
spatele de marginea patului. Imediat o senzație de vomă o cuprinse. 
„Unde sunt? Cum am ajuns aici?'. Aceste întrebări cumulate cu 
imaginile proaspete ale visului au făcut-o să se întrebe dacă nu cumva 
chiar a trăit acel vis. Dar și această nouă sperietură începea să se disipe 
odată cu amintirile care îi reveneau încet. Îşi aducea aminte de Prozon 
şi de Arian, cel care a adus-o aici. Misiunea ei a fost un eşec total 
pentru că nu a reușit să transmită nimic şi mai ales pentru că Prozon a 
descoperit-o imediat ce a intrat în zona laboratoarelor. I-a trimis pe cei 
câțiva „Ei” care mai erau cu el acolo să o însoțească până la „El”. Avea 
să realizeze ulterior legătura dintre ea, John și Prozon. Acela era 


momentul în care îşi aduse aminte de John, bărbatul de la conferință. 
John a văzut-o şi știa că e în compania lui Arian, știa cine era, ştia toată 
istoria lor. Şi acum John era Prozon, sau Prozon era John, un mod 
destul de hilar de a asocia două lucruri atât de distante. Creierul lui 
Andreea, surogatul perfect pentru cubul ei, a fost nevoit să suporte 
intervenția gândurilor lui Prozon care căuta atât locaţia Mașinii cât şi 
alte informații folositoare. Din fericire, Arian a ştiut să o ţină la un nivel 
la care nu a avut acces la nicio informație, nici despre Maşină și nici 
despre alte lucruri cât de cât importante. 

Andreea simțea puterile lui Prozon, simțea că într-adevăr acesta 
era mult mai puternic decât oricare dintre „Ei”, dar simţea şi că acesta 
avea o frică epică față de fenomenul „Arian'. Prozon ştia și el că nu este 
îndeajuns de puternic pentru a-l doborî într-o luptă corectă și din 
această cauză a apelat la o percepţie mai mult umană asupra luptei 
dintre ei. Folosindu-se de cunoştinţele și inteligența lui John, a 
dezvoltat acea capacitate manipulativă și o tehnică de negociere 
rechin. Când a luat legătura cu Kim știa că va obține ceea ce își dorea 
doar în momentul în care a aruncat-o în față pe Andreea. Îl simțea pe 
Arian acolo, citea în ochii lui Kim tot ceea ce era necesar să ştie. 

Creierul ei împreună cu cubul au început să caute informații 
legate de locaţia unde se află, despre Arian și acțiunile lui. Căutări în 
van pentru că din câte și-a putut da seama, Prozon îi bloca toate căile 
de comunicare, ceea ce o făcea incapabilă de a auzi vreun gând sau de a 
transmite vreun impuls. Se găsea aruncată într-o cameră întunecată, 
cu creierul pus la dispoziția lui Prozon. Spera doar că Arian nu a uitat 
de ea şi că va veni să o salveze. Spera ca Robert să insiste pe lângă 
Arian pentru a-i schimba gândirea logică, în caz că acesta considera că 
nu este necesar ca Andreea să fie salvată. Spera ca acel vis să nu mai 
revină. Spera la o viaţă liniștită. Spera la un soare strălucitor. Spera... 

Arian simţea că ceva nu e bine, ceva nu se leagă, undeva firul era 
rupt. Au ieşit în coordonatele finale şi spera să nu se fi înșelat când a 
decis că cel mai bine era să îl lase pe Abel acolo. Cerul senin și oceanul 
întins i-a demonstrat că nu s-a înșelat și că ameninţarea trecuse. S-a 
uitat în toate direcţiile pentru a fi sigur că nu mai era vorba despre 
niciun război. A îndreptat nava înspre ocean şi a străpuns valurile 
lăsând în urma lui doar o dâră de spumă. Trebuia să găsească clanul 


Mateoo, trebuia să îi găsească pe Atehoo și pe Eoma. 

— Crezi că o să îi mai găsim? îl întrebă Robert, încercând să 
străpungă cu privirea întunericul ce îi înconjura. 

— Trebuie să îi găsim... Arian părea a fi îngândurat şi neliniștit. 

— Dacă am greşit... 

— Nu am greșit nimic! i-o reteză rapid Arian, care şi el s-a 
întrebat același lucru cu câteva momente în urmă, dar la fel de repede 
a refuzat să creadă așa ceva. Coordonatele sunt bune, trebuie să fie 
aici! 

În curând, senzorii navei au detectat mai multe structuri lipite 
pe solul oceanului și care au început să se pună în mișcare. Se 
pregăteau pentru un atac, drept dovadă suprafața roşie a acestora care 
degaja o cantitate foarte mare de căldură. 

— Ei sunt! strigă Robert fericit, se pare că nu te-ai înșelat! 

— Se pregătesc să ne atace, ne consideră inamicul lor. Trebuie 
să iau legătura cu „apa”, trebuie să îi anunţ că noi suntem. 

— Şi cum ai de gând să faci acest lucru? Cu nava aceasta nu ai 
cum să comunici cu exteriorul... 

Arian a îndreptat nava înapoi înspre suprafaţa apei. Forma de 
farfurie a navei îi permitea acesteia să plutească la suprafața apei. S-a 
folosit de această proprietate pentru a cobori în piciorul navei. 
Dematerializarea s-a realizat instantaneu, contactul cu „apa” oferindu-i 
din nou o mulțime de informaţii printre care și finalitatea războiului la 
care participaseră şi ei. Un zâmbet pe fața lui Arian însemna că 
inamicii au fost distruşi şi pacea a fost menţinută. A transmis la toate 
platformele să oprească atacul și apoi s-a materializat lângă Eoma. 

— Arian! Eoma scose un țipăt de fericire la vederea celui pe care 
nu credea că avea să îl mai vadă prea curând. Cum de ai venit? 

Brațele ei îl strângeau cu putere şi gura ei căuta nerăbdătoare 
gura lui. Un val de căldură îi străbătea corpul, oprindu-se puţin mai 
mult în zona inghinală. Mâinile lui puternice îi desfăcură picioarele 
ridicând-o de la pământ și luând-o în brațe. A intrat în ea stând în 
picioare, primind drept răspuns un geamăt, o grimasă de plăcere și o 
mușcătură docilă pe gât. Unghiile ei s-au înfipt în spatele lui iar capul îi 
era lăsat pe spate în încercarea de a obține o poziţie în care să simtă 
fiecare picătură, fiecare bucăţică, fiecare milimetru din corpul lui 


Arian. Creierul lui Arian se lăsă pradă invaziei de sentimente și 
impulsuri transmise de interiorul ud şi strâmt al Eomei. O explozie 
neuronală și o degajare de energie împreună cu gemetele într-un 
continuu crescendo al Eomei arăta apropierea orgasmului căutat. Se 
aruncară amândoi cu brațele deschise în acceptarea fluidelor mentale 
ce le stimula fiecare capăt neuronal până când corpurile lor se aflau 
subjugate de impulsurile electrice ce le mai ofereau ultimele spasme şi 
convulsii ca și rămășițe ale orgasmului de mai devreme. Cu greu se 
desprinseră unul de celălalt, respiraţiile grele, pupilele dilatate şi părul 
ciufulit oferind imaginea perfectă a ceea ce tocmai s-a consumat. 

— Am nevoie de ajutorul vostru, Eoma! Arian îi mângâia obrajii 
roşii, uitându-se în ochii ei. 

— O, Arian, speram să îmi spui asta! pentru Eoma acest lucru 
însemna că avea să îl mai vadă pe Arian, iar visele ei începeau să 
prindă contur și în realitate. 

— Trebuie să protejaţi pe cineva, cu orice preţ! era în picioare și 
creierul lui începea să își recapete capacităţile în totalitate. E foarte 
important, Eoma, Arian o luă de mâini și o ridică în picioare în fața lui. 
Eoma, dacă cel pe care trebuie să îl protejaţi va muri, toți vom 
împărtăşi aceeaşi soartă! 

Eoma îl privea nedumerită, nu voia să creadă că o altă 
amenințare plana asupra lor. De abia scăpaseră de ceilalți invadatori, 
şi acum aveau parte de alte probleme. 

— Înţelegi gravitatea problemei? Nici măcar „apa” nu o să ne 
mai poată salva de la prăbuşire... 

— Am înțeles, am înţeles! expresia feței Eomei era una îngrozită. 
O să facem orice ca să îl protejăm, dar te rog Arian, te rog... 

Arian o privea întrebător, uitându-se la ea cum cu ochii în 
lacrimi și privirea în pământ, ezită: 

— Te vreau înapoi, Arian! ochii îi erau în continuare aţintiți în 
pământ. Nu vreau să te pierd! 

— Nu o să mă pierzi... Arian îi ridică cu un deget bărbia și o privi 
adânc în ochi. „Cel puţin aşa sper!” îşi spuse el. 

Se întoarse apoi şi se îndreptă către transportorul din colțul 
camerei. În următorul moment, camerele conducătorului apăruseră în 
fața lui, împreună cu gărzile care deja erau alarmate de prezenţa lui 


acolo. Îşi dematerializa corpul în camera în care Atehoo purta discuţii 
aprinse cu câţiva bătrâni ai platformei, printre care şi tatăl său. Toţi se 
întoarseră către intrus, miraţi la vederea acestuia. Reacţia de bucurie a 
lui Atehoo a adus și relaxarea pe chipurile celor prezenți. 

— Arian, mă bucur să te revăd atât de repede, dar venirea ta nu 
cred că ne aduce vești bune! Atehoo îl îmbrățişă frățeşte pe Arian și îl 
pofti să ia un loc. 

— Eşti un om cu o gândire foarte bună, Atehoo! Ai dreptate, nu 
am venit cu veşti bune. 

Arian a făcut o pauză înainte să continue, pauză în care aruncă 
fiecăruia de la masă câte o privire plină de subînţelesuri. 

— Ajutorul vostru este necesar în aceste momente. Am adus cu 
mine pe cineva care e imperios necesar să rămână în viață cu orice 
preţ. La fel cum i-am spus și Eomei, vă spun și vouă: dacă acest cineva 
moare, suntem toţi morţi! 

Reacția de pe chipurile lor şi murmurele au arătat că informația 
trimisă de Arian a fost recepționată. 

— Poţi să îl aduci între noi, spuse Atehoo liniștit, o să îl protejăm 
până la ultima suflare dacă va fi nevoie. Fără tine, probabil că acum am 
fi fost contopiţi toți cu „apa' în răsuflarea eternă. 

— Mă bucur să ştiu că mai există oameni care înţeleg gravitatea 
situaţiei şi sunt dispuși să ajute! cuvintele lui Arian stârniră câteva 
murmure din partea celor de la masă, murmure ce le lăsă în spate 
pentru că se ridicase deja și se îndreptă către ieşire. 

Se materializă în piciorul navei sale, îndreptându-se gânditor 
către Abel. Nu era deloc încântat de informaţiile pe care „Apa” i le 
transmise la ultimul contact. Încercările „Lor” de a urmări salturile pe 
care nava lor le realizase cu puțin timp în urmă păreau a fi sortite 
succesului. „Apa” l-a atenţionat că era vorba de câteva ore până când 
noua locaţie va fi descoperită. O să încerce din nou planeta să ţină 
piept noilor invadatori, dar spera ca Arian să se întoarcă pentru a-l 
recupera pe Abel înainte ca aceştia să o distrugă. „Da, Arian” îi spuse 
„Apa”, „odată ce trupele „Lor' ne descoperă locaţia, distrugerea 
planetei noastre este inevitabilă! Dar rugămintea noastră este ca tu să 
faci din acest sacrificiu o victorie. Noi toți vom lupta alături de tine, şi 
înţelegem importanța acestui moment”. 


Abel stătea liniștit alături de Liu pe o bancă într-un cadran, 
ținând-o de mână. Liu l-a văzut pe Arian prima și privirea de pe chipul 
lui o atenționă că ceva nu este în ordine. Acesta îi făcu un semn discret 
lui Abel să îl urmeze. Liu se ridică să meargă şi ea, dar prezenţa ei nu 
era necesară. 

— Am nevoie de tine aici! Abel o să fie bine, dar tu va trebui să 
ai grijă de Maria... nu știu încă ce se va întâmpla cu ea! Arian avea o 
voce stinsă, şi apoi, îndreptându-se către Abel, continuă: 

— Haide să mergem, nu avem timp de pierdut! 

Abel se supuse fără să protesteze, sau cel puţin să întrebe unde 
avea să fie dus. Simţea ceva, dar încă nu știa cum să interpreteze exact. 
Ştia doar că ceva rău se va întâmpla în curând. Abel trase cât de mult 
aer în piept a putut înainte ca piciorul navei să se umple de tot, apoi se 
lăsă tras de Arian şi îmbrățișat de „apa” care îi oferea milioane de 
impulsuri. Coborau cu o viteză uimitoare, și în curând Abel a putut să 
observe platformele care îi aşteptau sub ei. Brusc, începu să se 
împotrivească coborârii. A început să se zbată în încercarea de a scăpa 
din strânsoarea lui Arian. Câteva cuvinte îi ieșiseră pe gură şi odată cu 
ele şi o cantitate mare de aer a fost eliberată din plămânii lui. Simțea că 
efortul depus avea să îl lase în curând fără aer, iar creierul din ce în ce 
mai slab oxigenat era o pradă ușoară pentru „Ei'. Aveau să îi găsească 
imediat. Arian vedea groază cum se aşterne pe chipul lui Abel, dar nici 
pe departe nu se asemăna cu frica de moarte, ci era cu totul altceva, un 
alt fel de frică. Vedea cum faţa lui Abel se tumefia, ochii înroșiţi și 
aproape ieșiți din orbite în încercarea de a-și menține răsuflarea 
pentru încă cel puțin câteva momente. A închis ochii și a deschis gura 
neputincios, lăsându-și plămânii să fie invadaţi de apa care până atunci 
îi provocase atâta rău. 

Aerul pe care îl simţi în plămâni era un aer curat, dar cu uşoară 
tentă de aparatură metalică. Cu toate acestea era un aer puternic și 
trase instinctiv de câteva ori aer în plămâni pentru a scăpa de senzația 
aceea de lipsă de mai devreme. Arian a ales dematerializarea, pentru a 
păstra intact creierul lui Abel. L-a lăsat pe Abel întins să își revină din 
şoc şi a ieşit din nou în ocean pentru a-i recupera corpul acestuia. O 
nouă rundă de spasme și aceeaşi senzaţie instinctivă de a trage aer în 
piept o resimți şi corpul lui Abel, cel care a rămas în apă. Abel s-a 


materializat în corpul lui şi de data aceasta era cu totul în interiorul 
platformei. A rămas cu ochii ațintiţi la corpurile perfecte pe care cei 
câțiva oameni care se îndreptau către ei le aveau. Atehoo schimbă 
câteva cuvinte cu Arian puțin mai retrași pentru ca urechile lui Abel să 
nu îi poată auzi. ÎI vedea pe Atehoo cum îi aruncă priviri reci, a aruncat 
câteva ordine scurte către cei care erau cu el și Abel se văzu ridicat şi 
condus înspre interiorul navei. 

— Încă o dată îţi mulţumesc pentru ajutor, Atehoo! Arian îl 
îmbrăţișă şi înainte să se arunce în valurile oceanului, i-a oferit katana 
pe care o purta cu el. Îți doresc să te protejeze şi pe tine aşa cum m-a 
protejat pe mine atâta timp. 

— Îți mulţumesc, spuse emoţionat Atehoo, studiind atent 
katana. Niciodată nu mă va părăsi! 

Arian se întoarse și se aruncă în bazinul ce avea să îl ducă înapoi 
la navă. „Apa' i-o oferi pe Eoma, ca să îl însoțească până la navă. Îi oferi 
de asemenea și informaţii legate de timpul rămas până la distrugerea 
planetei. Avea mai puţin de o zi pentru a reveni. Simțea mâna Eomei 
cum îi atinge brațul, se întoarse către ea, și se uită adânc în ochii ei. Era 
o imagine tristă care avea să îi rămână adânc întipărită în minte. Se 
materializă în navă ținându-și în continuare ochii ațintiți asupra ei, în 
timp ce piciorul navei dispărea în interior. 

Îşi reveni din visare şi se îndreptă cu pași hotărâți către pupitrul 
de comandă. În treacăt aruncă o privire asupra lui Liu care acum era la 
capul Mariei și supraveghea evoluţia acesteia. Părea a se descurca 
excelent, așa că își îndreptă creierul înspre următoarele mişcări pe 
care le avea de făcut. 

Porni nava, îi încărcă încă un set de coordonate la fel ca și mai 
înainte şi porni înspre efectuarea salturilor. Voia să le dea cât mai 
multă bătaie de cap „lor” şi să mai câştige puţin timp. 

Preşedintele stătea în continuare în Biroul Oval, urmărind 
acțiunile în interiorul zonei 51. Nu i-a venit să creadă când l-a văzut pe 
John transformat în acel „El”, şi mai ales scena violului lui Arian și a lui 
Prozon asupra Mariei. Deoarece acea ultimă foaie a dosarului care îi 
transmitea live nu era dotată cu sunet, nu avea de unde să ştie exact ce 
s-a întâmplat acolo şi discuţiile duse. A aflat şi despre ce s-a întâmplat 
în sediul GOA, dar încă nu ştia ce înseamnă GOA cu adevărat. Cu capul 


în mâini, căuta o soluţie la problema ce avea să îi amenințe nu doar 
poziția, ci chiar existenţa lui și a întregii omeniri. Doar la vederea 
acelor imagini a putut să înţeleagă gravitatea situaţiei şi a înțeles că e 
posibil ca doar Arian să poată să fie capabil să îi salveze. O sclipire în 
ochii lui și un pumn lovind masa, îi făcură pe toți cei prezenţi în 
încăpere să înțeleagă că Președintele a luat o decizie. 

— Dragi colegi, a început Preşedintele ceea ce semăna cu un 
discurs patriotic. Mi-aţi fost alături în ultimii ani și am trecut împreună 
printr-o mulțime de situaţii. Din fericire, niciuna atât de amară ca cea 
prin care suntem nevoiţi să trecem acum. Vin la voi cu rugămintea de a 
mă sprijini și de a încerca să facem ceva pentru a ne schimba destinul... 

La auzul acestor cuvinte, toți cei prezenţi în încăpere s-au 
ridicat în picioare, semn că erau în totalitate de acord cu ceea ce avea 
Preşedintele de spus. 

— Tot ce am înţeles din ce s-a întâmplat până acum e că aceşti 
„Ei” sunt cei care se cred a fi Dumnezeu, creatorii noştri! neliniştea și o 
stare de impacientare a cuprins pe toată lumea prezentă în birou, 
fiecare aducând câte un comentariu, fiecare discutând cu persoana de 
lângă el, fiecare neștiind ce să creadă. 

O mână ridicată de către Președinte a reinstaurat liniștea în 
birou. 

— Aţi auzit bine, Dumnezeu! continuă el, trecându-și privirea de 
la unul la celălalt. „Ei” sunt cei care ne-au creat și datorită „Lor” suntem 
în această stare. Pe scurt, fiecare dintre noi avem un destin, dar ei pot 
să intervină oricând să îl schimbe. E de ajuns să trimită un „El” care să 
se instaleze într-un corp surogat şi destinul lumii are să se modifice. 
Tot ceea ce înseamnă religie, credinţă, înseamnă de fapt un experiment 
social. Totul e explicat aici... 

Preşedintele le puse în faţă la fiecare câte un dosar, o prezentare 
scurtă a dosarului pe care l-a primit el de la John. 

— Am extras aici parte din ceea ce am primit eu de la John, care 
în final s-a demonstrat a fi nimic mai mult decât un trădător. Acum 
este doar un corp surogat pentru acel „EI” care îşi spune Prozon și este 
Conducătorul „Lor”. 

— Cum e posibil aşa ceva? a intervenit în discuție guvernatorul 
Băncii Naţionale. De atâta timp şi noi să nu ştim nimic despre existența 


„Lor”, mi se pare un non-sens. 

— Se pare că au stat ascunși, urmărind evoluţia lumii şi în 
căutarea a ceva! Preşedintele privea îngândurat înspre geam. Cu multe 
mii de ani în urmă, Conducătorul lor Suprem a dispărut. Din acel 
moment, lumea a devenit liberă, „Ei” nemaiavând creierul care să le 
permită un asemenea control. 

— Şi Arian? întrebă guvernatorul contrariat. 

— Arian... da, Arian! Se pare că este cel mai vechi om de pe 
pământ, deși nimeni nu ştie cum e posibil așa ceva. Cu toate acestea, se 
pare că acum căutarea „Lor” a luat sfârşit. 

Preşedintele le-a povestit despre secvența de ADN, despre 
modul în care a fost violată Maria şi despre trădarea lui John. 

— Pot doar să cred că acest Prozon își dorește un nou 
Conducător Suprem pe care să îl poată controla. Ce vă cer eu acum, e 
să ne mobilizăm forțele, și să lansăm un atac asupra zonei 51. 

Un nou murmur în jurul biroului, de data aceasta stopat de către 
Vicepreşedinte: 

— Din câte ştim noi, zona 51 este cea mai bine protejată în cazul 
unui atac de orice natură, chiar şi nuclear. Nu văd în față decât o 
misiune sinucigașă! Asta ne ceri acum? Vicepreşedintele părea 
indignat de cererea Preşedintelui. 

— Vă rog să citiți dosarul cu atenţie, Președintele nu mai avea 
forța să se mai repete, și ne întâlnim din nou aici într-o oră! 

Preşedintele l-a oprit pe Guvernatorul Băncii Naţionale pentru 
a-i pune o întrebare simplă: 

— Spune-mi, Ben, ce repercusiuni vor fi la nivel economic? 

— Reacţiile vor fi multe, Alex, declinul va fi unul lung şi dureros. 
Totul va începe cu destabilizarea monedei naționale, urmată de un 
uşor sentiment de inflație care va dispărea în praful produs de o alta 
galopantă pentru ca în final prețurile să ajungă undeva aproape de cer. 
Vom fi nevoiţi să împrumutăm, sau să emitem monedă, ceea ce 
înseamnă doar o amăgire pe timp scurt. Vom influența şi mai mult 
agonia hiperinflaţionistmului. Rezervele băncii federale vor scădea și 
nu vom mai putea ține în frâu nivelul dobânzilor. Disensiunile sociale 
vor avea repercusiuni la nivelul gradului de ocupare a forței de muncă, 
ceea ce va duce la accelerarea șomajului. Colapsul total va apărea în 


momentul în care bursa va pica sub influenţa celor mai importanţi 
indici care nu vor mai putea susține credibilitatea pieţei. 

Preşedintele era îngrozit de ceea ce auzea, aşa că îi făcu semn cu 
mâna lui Ben să se oprească. 

— Oferă-mi o soluţie pentru a nu ajunge în această situaţie! 
glasul președintelui era doborât. 

— Dacă am fi avut la dispoziţie un interval mai mare de timp, cel 
puţin un an, probabil aș fi putut să ofer mai multe soluții, dar așa... 

— Avem o săptămână! tună Președintele, poate nici măcar atât, 
şi tu vii să îmi spui despre un an de zile? 

— Bine, Ben privea undeva într-un punct fix în lateralul 
Președintelui. În acest moment cel mai bun lucru ar fi să golim băncile, 
să golim vistieriile statutului. Să lăsăm doar ceea ce este necesar 
pentru a supraviețui în acest cadru. Au fost create în timpul crizei din 
anii treizeci câteva paradisuri fiscale, printre care și Elveţia! 

— Elveţia? Președintele îl privea uimit pe Ben. Ce treabă avem 
noi cu Elveţia, care se află în centrul Europei? Ai înnebunit Ben, sau 
iarăși sunt lucruri pe care Preşedintele ţării nu le cunoaște? 

— Se pare că da, Alex! în cadrul fiecărui minister există probabil 
câteva lucruri pe care Președintele nu trebuie să le afle decât în cazuri 
asemănătoare celui de acum, deoarece ar putea fi împins spre a-și 
folosi autoritatea pentru a modifica structura lucrurilor. În ceea ce ne 
priveşte pe noi, finanţele, ceea ce nu ştiai până acum e că Elveţia este 
un stat care ne aparține integral, creat de noi, și condus de către noi. 
De ce crezi că nu a acceptat să intre în Uniunea Europeană? Am creat 
acest stat pentru a avea controlul atât asupra finanţelor noastre, cât şi 
o rezervă importantă venită din partea sutelor de țări care şi-au plasat 
banii în depozitele băncilor de acolo. Suntem acoperiţi tot timpul, Alex, 
dar cu condiţia să scoatem banii din ţară cât de curând. 

— Fă-o! Preşedintele nu mai avea nevoie de alte explicaţii, avea 
o încredere aproape oarbă în Ben. Poţi să începi să trimiți banii în 
Europa. Sper doar să nu te înșeli, şi încearcă să fii cât mai discret cu 
putinţă! 

Ben mimă o plecăciune în fața lui Alex, și se îndreptă către 
ieşire. Președintele se aruncă în scaun, întrebându-se ce avea să se mai 
întâmple, ce avea să urmeze... Își dorea ca Arian să reuşească în 


misiunea pe care o avea. Îşi dorea ca ziua de mâine să nu fie un mister. 
Îşi dorea ca soţia şi copilul lui să trăiască. Își dorea ca lumea să rămână 
la fel cum o ştia el mult timp de acum înainte. 

Câteva lovituri puternice în ușă l-au trezit din somnul adânc în 
care picase. Oboseala l-a răpus, în aceste momente somnul fiind un 
deziderat greu de atins. În uşă se postară cei doi agenţi ai lui John, 
câinii lui de pază. În spatele lor, pregătiţi să deschidă focul, câteva gărzi 
de corp ai Președintelui. Tot în spatele celor doi, Preşedintele a putut 
să vadă prin ușa deschisă câteva corpuri puse la pământ. A bănuit că o 
luptă s-a dat acolo, dar nu ştia care au fost motivele. A ales să riște și 
le-a făcut semn celor doi să intre. 

— Cu ce vă pot ajuta, domnilor? întrebă Preşedintele. 

— Cred că noi putem să vă ajutăm pe dumneavoastră, luă 
cuvântul cel care vorbea de obicei. Am adus o înregistrare a 
nenumărate emisii energetice lăsate în urmă de către nave 
asemănătoare cu a lui Arian. Deoarece fiecare navă apare pe spectru cu 
o semnătură diferită, putem să identificăm nava lui Arian şi numărul 
de nave extraterestre apărute pe orbită. 

— Vrei să zici că a început războiul? 

— Vreau să spun că nava lui Arian a fost doborâtă! la auzul 
acestei veşti, Preşedintele scăpă din mână raportul şi fotografia în care 
apăreau nenumărate puncte albe pe fond negru. Fiecare reprezenta 
câte o navă. Apoi mai apăreau nişte puncte galbene, care arătau găurile 
negre create de acele nave. 

— Nu avem încă o confirmare scrisă, dar e posibil ca Arian să fi 
fost la bordul navei! Aceasta înseamnă că este pierdut pentru noi! 
continuă agentul. 

— Şi în aceste condiţii, spune-mi te rog care este ajutorul pe 
care ni-l poţi oferi? 

— Se zvoneşte despre un eventual atac al zonei 51! Preşedintele 
rămase surprins de informațiile pe care le aveau cei doi. 

— De unde ştiţi voi despre un asemenea atac? 

Unul dintre agenți se îndreptă înspre masa de protocol din 
centrul biroului, se aplecă și scoase de sub masă un microfon. 
Preşedintele se luă cu mâinile de cap. 

— Nu avem timp să discutăm despre asta acum, continuă 


agentul. Suntem aici să vă oferim două informații care ar putea duce la 
schimbarea raporturilor de forţe în favoarea noastră! 

— Vă ascult! Preşedintele începea să se relaxeze, întâmplările 
din ultimele zile făceau ca orice altă noutate să nu fie deloc 
impresionantă. 

— În primul rând, vă putem oferi o armă care îi poate prăji pe 
„Ei”. Deşi se spune că nimic nu îi poate omori, o anumită cantitate de 
energie, combinată cu unde emise de niște celule obținute din secvența 
de ADN a lui Arian poate provoca dacă nu moartea, atunci cel puţin 
daune destul de mari oricărui „El'. Apoi cealaltă informaţie este în 
legătură cu poza pe care tocmai v-am dat-o şi cu navele care apar pe 
ea. Majoritatea acelor nave nu aparțin „Lor”, ci sunt câteva specii 
extraterestre contractate de către „Ei”. Poate vă va veni greu să credeți 
dar sunt doar niște mercenari plătiţi de către „Ei”. 

— Înseamnă că încă mai avem o şansă! Preşedintele se îndreptă 
către interfon şi invită pe toţi cei care au fost mai devreme prezenți în 
birou să revină. 

— Da, putem să ne folosim de ea! spuse agentul care vorbea. 
Aici este arma, încărcată cu celulele din secvența de ADN! celălalt 
agent îi întinse tăcut un pistol care la prima privire arăta ca și unul 
normal. 

Preşedintele studia atent pistolul, în timp ce biroul se umplea de 
consilieri şi miniștrii. Le făcu un semn cu mâna celor doi să se retragă 
într-un colț, după care aşteptă liniştit ca forfota din birou să ia sfârșit. 

— E vorba despre Dumnezeu, Alex! începu discuția 
Vicepreşedintele. Vrei să ne luptăm cu Dumnezeu... 

— În aceste momente, câți dintre voi mai credeţi în existenţa lui 
Dumnezeu aşa cum părinții noştri ne-au învățat? câți? întrebă 
Preşedintele uitându-se la fiecare în parte. 

— Dacă „Ei” sunt cei care ne-au creat şi noi suntem după chipul 
şi asemănarea „Lor”, atunci această armă are să le transforme corpul în 
suflete și are să îi trimită în Rai. Pentru că am învăţat că pe lumea 
aceasta orice are un început și un sfârșit. Ori acum, acum nu este 
momentul unui sfârşit! Este doar un alt început! Am nevoie de voi să 
distrugem acest mit, să distrugem ceea ce alții numesc o „existenta 
efemera” a noastră pe acest pământ, să distrugem comuniunea dintre 


om şi Dumnezeu. Este momentul pentru o comuniune om-planetă sau 
om-om. 

Biroul s-a umplut de vociferări, fiecare dintre cei prezenţi 
părând să aprobe în unanimitate patriotismul Preşedintelui. 

— Vă cer să pornim imediat ofensiva împotriva invadatorilor și 
să ne recâștigăm dreptul pe care îl avem prin naștere de a trăi pe acest 
pământ. Vă cer să renunțăm la prejudecăți şi la religie şi să îi lovim pe 
aceşti „Ei” care se cred Dumnezeu. De mâine ne vom aminti această zi 
ca și ziua în care Dumnezeu a picat din înaltul cerului în mâinile 
marionetelor lui. 

Toţi cei din încăpere au aprobat zgomotos acest ultim 
convingător monolog al cărui protagonist credea cu adevărat că poate 
să schimbe ceva și că menirea lui pe acest pământ este cu adevărat 
demnă de poziţia pe care o deţine. Încet, toţi cei prezenți au părăsit 
încăperea pentru a realiza ultimele aranjamente înainte de a porni 
ofensiva. Ultimul rămas în urmă a fost Guvernatorul Băncii Federale, 
care se apropie de Președinte părând a vrea să spună ceva, dar fără să 
fie foarte sigur că e lucrul cel mai bun ceea ce urmează să facă. 

— Da, Ben, vrei să îmi spui ceva? a întrebat Preşedintele încă 
exaltat în urma discursului. 

Ben aruncă o privire rapidă în urma lui, asigurându-se că nu mai 
e nimeni în afară de ei în birou, pentru ca apoi să i se adreseze pe o 
tonalitate scăzută Președintelui: 

— Alex, spune-mi că nu ai încredere deplină în ceea ce ţi-au 
spus cei doi agenți! 

Preşedintele a părut să fie surprins de constatarea lui Ben, și 
fără să zică nimic, ridică sprâncenele, încrețindu-și fruntea, semn că îl 
invită pe interlocutor să își continue ideea. Ben avea din ce în ce mai 
mult senzaţia că e o greșeală ce face, dar nu mai avea de ales, și 
continuă: 

— Adu-ţi aminte că cei doi erau confidenţii lui John, câinii lui de 
pază! Din dosarul pe care ni l-ai dat, reieșea că cei doi au fost împreună 
cu John când corpul acestuia a fost luat de către Prozon. Ben se opri o 
secundă pentru a observa reacţia lui Alex, și văzând că acesta îl privea 
cu interes, continuă: 

— Eu nu cred că Prozon i-ar fi lăsat să plece doar aşa, mai ales 


că aceștia erau oamenii care dețineau accesul la orice nivel de 
informaţie din toată organizaţia! Tind să cred că sunt doar niște 
trădători, la fel ca și John şi că au fost trimiși aici cu un scop anume! 

— Şi care ar fi acel scop, Ben? Preşedintele aruncă aceste 
cuvinte pe un ton ironic. 

Ben și-a dat seama că a făcut o greşeală și că trebuia să 
vorbească doar atunci când ar fi avut mai multe dovezi. I-a fost frică de 
faptul că se putea să fie prea târziu. 

— Au venit şi ne-au oferit ajutorul, Ben! şi Preşedintele a ridicat 
arma primită de la agenți şi i-a arătat-o lui Ben. Mai mult decât atât, au 
trecut de scanarea spectrului. Activitatea lor cerebrală nu diferă cu 
nimic de a mea sau a ta! îţi este greu să crezi ca cineva a putut să scape 
din zona 51? 

— Sincer să fiu, își luă Ben inimă în dinţi, da! Îmi este greu să 
cred că cei pe care am început să îi considerăm Dumnezeu, lasă ceva la 
voia întâmplării! Sincer şi din toată inima îmi doresc, continuă el 
punându-și mâna dreaptă în dreptul inimii, îmi doresc, Alex, să mă 
înșel! şi Ben se retrase încet către ușă, ieșind apoi cu capul plecat și 
destul de îngândurat. 

Preşedintele s-a mai uitat o dată la armă, și a șoptit doar pentru 
el „Dumnezeu să ne salveze!”. Abia apoi și-a dat seama de ironia din 
cuvintele spuse. „Cum poate să ne salveze același Dumnezeu care vrea 
să ne omoare?” își permise un zâmbet Președintele ca și rezultat al 
acestor gânduri. 

„Dumnezeu”. Acesta era cuvântul care îi răsuna în minte. Îşi 
aduse aminte de toate acele cărți citite despre pocaluri, despre 
merovingieni, despre lupte religioase, despre templieri, Vatican. 
„Tâmpenii” îşi spuse el, „au fost toate fondate doar pentru a menţine 
percepţia vie asupra posibilității existenței unei terțe părți care ne 
poate conduce viața. Dar se pare că nimeni nu se întreabă care sunt 
celelalte două părți!”. Arian se ridică ușor de la pupitru de comandă, în 
timp ce nava executa ultimele salturi și se duse într-un cadran. Acolo 
își lăsă mintea să recreeze ultimele memorii pe care le avea cu lumea 
Intermediarilor, cu semenii lui. Era acolo rasa lui, erau frații şi surorile 
lui. Vedea în jurul lui acele domenii acoperite de câte o construcție 
integral robotizată de genul Chems. Vedea lumea cum se distruge, 


vedea fiecare Chems cum se autodistruge, mutilându-se, omorând 
orice umanoid din raza sa de acțiune. Era o priveliște apocaliptică, iar 
el, Arian se afla undeva la marginea unui oraş, pe un deal, privind 
neputincios la distrugerea speciei sale. Avea alături Mașina. Privirea 
lui Arian i-a fost atrasă de un Chems care se afla în dreapta lui și căruia 
nu i-a dat nicio importanță până atunci. Singura amintire importantă 
era despre cartea pe care o introdu-se între laserele Mașinii, 
protejând-o de eventualele încercări de a ajunge în mâini străine. La o 
privire mai atentă, şi-a dat seama că era de fapt acel Chems pe care l-a 
văzut la Sorgi, doar că nu era mai mare decât o singură cameră. Încă un 
detaliu care îi atrase atenţia a fost o rază de lumină care străbătea din 
interiorul micului Chems. A urmat Bomba Atemporală, detonată de 
către „Ei”, acel Dumnezeu care își permiteau să se joace cu timpul. 
Arian se uita la lumea ce începea să se schimbe, oameni apărând, copii 
născuţi bătrâni, bătrâni ajunși copii, oameni prinşi între două bucle 
temporale, schimbări bruște de climă, schimbări de relief. Era un 
peisaj groaznic, și Arian alese să treacă peste aceste memorii 
dureroase. Îşi continuă vizita în interiorul memoriilor pe care le avea 
cu timpul petrecut alături de Sorgi. Partea aceasta a vieţii lui, o 
perioadă de mai bine de câteva mii de ani petrecuţi alături de Sorgi, a 
recuperat-o abia după lupta cu monstrul din Chems-ul Sorgilor. Dar nu 
acesta era lucrul care îl interesa, aşa că se întoarse înapoi în perioada 
Intermediarilor. A căutat o rupere în liniaritatea memoriei, luând-o de 
la sfârşit către început. Era intrigat totodată de necesitatea acelui 
Chems și de lumina ce străbătea din el, lumină ce nu își avea locul 
acolo. Nu ştia să aibă vreo memorie nici despre existența acelui mic 
Chems şi nici despre lumina din interiorul lui. Creierul l-a atenționat 
despre o întrerupere în liniaritate, nu departe de sfârșitul perioadei 
Intermediarilor. A găsit o ruptură în memorie de aproape o zi. Chiar cu 
o zi înainte de detonarea Bombei Atemporale. Prima imagine pe care o 
avea imediat ce ruptura se termina era aceea cu el pe deal, privind la 
oraș distrugându-se. Ultima imagine în schimb era legată de moartea 
bătrânului Apron, şi de cuvintele pe care acesta le șoptea: „Menirea ta 
e să protejezi Maşina. Să creezi, să aperi şi să trăieşti pentru dăinuirea 
speciei pe Pământ. Fie ca sacrificiul pe care îl facem noi acum să fie 
umbrit de victoria ta!'. Cuvintele bătrânului au fost urmate de 


imaginea oraşului distrugându-se. Ceva nu era bine, Arian simțea cu 
tot corpul că răspunsul pe care îl căuta era acolo, în fața lui. 

„Cuvintele! Asta e!” spuse el. „Știu unde trebuie să caut 
amintirile pe care nu le regăsesc!”. Se ridică liniștit și împăcat, închise 
imaginea din cadran şi se întoarse la pupitrul de comandă. S-a conectat 
la pupitru tocmai la timp pentru a observa ultimele două salturi. Dar 
nu a mai așteptat să se termine ciclul de salturi așa cum a fost 
planificat, ci a întors nava prin coordonatele prin care deja trecuseră. 

— De ce te întorci? îl întrebă Robert care în continuare se afla 
conectat ca şi copilot la aparatura navei. 

— Mai avem ceva de rezolvat pe planeta lui Eoma! Tocmai ce 
am descoperit încă o piesă din puzzle! Arian părea că răspunde 
robotizat întrebărilor lui Robert, ceea ce îl determină pe acesta să nu 
mai insiste. 

Un țipăt îi trezi pe amândoi din gândurile în care se afundară. 
Liu alerga către ei, gesticulând într-un mod destul de hilar cu mâinile. 
O singură privire a fost de ajuns pentru a înţelege ce s-a întâmplat şi că 
era vorba despre Maria. 

— La dracu', Robert! Arian se întoarse către Robert să îi spună 
să rămână la comanda navei, dar acesta deja alerga către sora lui. 

— Maria! Robert se aruncă în genunchi și îi luă capul în brațe în 
timp ce convulsii puternice îi străbăteau corpul. 

Avea ochii injectaţi şi gura larg deschisă, dar fără ca vreun sunet 
să iasă. Burta mare și deformată denotau existența unui făt acolo, făt a 
cărui dezvoltare a întrecut orice așteptare. Nu trecuse mai mult de o zi 
de la inoculare. Liu s-a întors lângă Maria și i-a îndepărtat pătura care 
îi acoperea burta. Toţi își duseră mâna la ochi, orbiţi de lumina 
degajată de burta ei. Arian sări de la locul lui, strigând la ei să îi 
acopere burta. Emisiile de lumină și energie puteau străbate scutul 
creat de către el în jurul Mariei, putând astfel și recepționat din orice 
parte a Universului, și făcând din ei o ţintă relativ uşoară. Schimbările 
rapide suferite de către corpul Mariei erau cele care îi provocau mare 
parte din dureri, nu fătul. Lumina a dispărut sub pătura aruncată 
înapoi peste burta deformată a Mariei. 

— Încă un motiv pentru care să ne întoarcem! Se pare că e 
singurul loc care ar putea să ne protejeze. Nu reușesc să acopăr undele 


transmise de către făt, sunt mult prea puternice iar acest lucru ne va 
transforma în ținte sigure în fața „Lor”. Arian părea îngândurat, și în 
această postură, toată lumea constată că pentru prima dată părea 
îmbătrânit. 

Mai aruncă o privire la Maria şi apoi către Kim care încerca să 
recepționeze cât mai multe informaţii din ceea ce îi era dat să vadă 
acolo. 

— Haide Junior! i se adresă el clonei lui care se puse într-un 
cadran şi părea să fie foarte concentrat la ceea ce se întâmplă în 
cadranul lui. E timpul să arăţi ce poţi, eu o să încerc să mă odihnesc 
puţin, mă simt obosit. 

Junior a ieşit mândru din cadranul lui, îndreptându-se către 
centrul de comandă al navei, ştiind că avea să îi ia locul lui Arian. 
Învăţa din mers tot ce se întâmplă în cadran și coroborând tot timpul 
cu informaţiile pe care i le-a downloadat Arian, în curând ştia să 
opereze nava fără nici cea mai mică problemă. Arian îl privi cum 
acționează calm și fără nicio urmă de ezitare. „Păcat, păcat pentru că el 
nu trebuie să trăiască! E doar o anomalie, doar o copie, o clonă! Ce 
dracu' se întâmplă în schimb cu mine? De ce mă simt atât de obosit, de 
parcă cineva m-ar seca tot timpul de puteri...” cu aceste gânduri în 
minte şi cu o mână care începuse să îi tremure involuntar, se aruncă 
într-un cadran și încerca să închidă ochii. Se simţea ameninţat datorită 
slăbiciunii de care dădea dovadă. Ştia că în acest caz nanoboţii nu 
aveau cu ce să îl ajute, deoarece era creierul cel care îi juca feste. 

Atehoo privea atent la cel pe care trebuia să îl păzească cu 
prețul a tot ceea ce reprezenta planeta lui. Era doar un pământean care 
nu părea să aibă nimic ameninţător, nici în statură, nici în glas și nici în 
priviri. Cu toate acestea, privirea lui Abel părea câteodată să spună 
altceva, părea că vede altceva. Unii sigur l-ar fi considerat nebun, 
Atehoo se gândea că dacă l-ar fi întâlnit în alte condiţii, cu siguranţă ar 
fi crezut că ceva îi lipseşte acestui om. Acum, stătea doar și îl privea 
cum din când în când avea câte un acces slab, după care privirea îi 
revenea normală. Părea că o luptă se duce în interiorul lui dar că el e 
secătuit de puteri. „Apa” îi transmise câteva cunoştinţe în legătură cu 
ceea ce reprezintă omul acesta pentru umanitate, și pentru 
continuitate. Putea să simtă furia care zăcea în el, furia acoperită a 


tuturor acelor „Ei” care așteptau să fie eliberaţi prin el. 

Dintr-odată, Abel se ridică de pe salteaua de apă, de altfel unicul 
obiect din acea cameră şi se îndreptă către ușa de sticlă prin care 
Atehoo îl studia. 

— Trebuie să ies, şopti el cu o voce stinsă. Atehoo nu a putut să 
nu observe efortul depus de Abel ca să ajungă până la ușă. Vin! Sunt 
aproape! mai şopti el. 

— Cine vine? Cine e aproape? întrebă Atehoo apropiindu-se de 
ușă mai mult. 

— „Ei”! Sunt aici, Abel îşi duse degetul la frunte. Nu mai pot să îi 
țin mult, trebuie să faci ceva, trebuie să mă lași să ies! 

— Nu te pot lăsa să părăseşti încăperea! Eşti aici sub protecția 
noastră, şi deoarece nu avem aproape nicio informație despre tine, nu 
ştim cum o să reacționezi dacă ieşi. 

— Dacă nu mă lăsați să ating „Apa', o să muriţi cu toţii! ultimele 
forţe și le-a pus în aceste cuvinte, după care s-a prăbușit la pământ. 

Atehoo a chemat-o pe Eoma, deoarece nu ştia ce ar mai putea să 
facă. 

— E doar extenuat, spuse Eoma la o primă privire aruncată prin 
ușă. Intru până la el! Atehoo o prinse de mână și o trase înapoi, 
făcându-i semn că nu. 

— A menţionat „Apa”... 

— Eu sunt Atotputernicul, Prozon, cel pe care voi îl numiţi 
Dumnezeu! le întrerupse discuția Abel cu aceste cuvinte, după care şi-a 
întins din nou capul pe podea. 

— Ce a fost asta? Ce înseamnă Dumnezeu și cine e Prozon? 
întrebă Eoma neînțelegând nici măcar o iotă din ce a spus Abel mai 
devreme. 

— Cred că Dumnezeu e o zeitate la care oamenii obișnuiau să se 
închine şi căruia îi aduceau ofrande. Câteodată își sacrificau chiar 
proprii lor copii. 

— Cât de rudimentari și atât de orbi! îl întrerupse Eoma. 

— Da, erau orbiți de credinţă, își făcuseră din asta un scop în 
viață. Dar ce mă pune pe gânduri e celălalt nume pe care l-am auzit, 
Prozon şi pe care sunt sigur că l-am mai auzit pe undeva, dar nu pot să 
îmi aduc aminte exact unde. 


— Probabil a fost unul dintre visele tale, Atehoo, știi bine că 
trăieşti de multe ori mai multe realități! Eoma îi mângâie obrazul în 
semn de compasiune. 

— Am nevoie de „Apa”! șopti Abel, adunându-și puterile ca să se 
ridice de la pământ. 

Chipul lui trăda o suferință care pe Eoma o puse la pământ. 

— Să îl ducem Atehoo! Probabil că fiind o persoană atât de 
importantă, ştie ce trebuie făcut mai bine decât noi! Atehoo o aprobă, 
având multă încredere în sora lui. 

— Cred că putem să facem acest lucru, e posibil să îi fie de 
ajutor, şi să ne ajute și pe noi. 

A deschis ușa de sticlă a încăperii lui Abel, și l-a ajutat pe acesta 
să stea pe picioare, susținându-l. Eoma îi făcu rapid câteva teste 
necesare pentru a-și da seama despre condiţia lui Abel. A descoperit o 
activitate cerebrale mult peste limite, dar s-a gândit că poate chiar din 
această cauză e atât de important. Cu cât se apropiau mai mult de 
„Apa”, cu atât Atehoo simţea un tremur în corpul lui Abel. Părea a se 
comporta ca şi un drogat care nu își luase doza de câteva zile. 

— Ce se întâmplă cu el? o întrebă Atehoo pe sora lui. 

Eoma nu ştia ce să zică, aşa că a ales să dea din umeri, așteptând 
să vadă ce se va întâmpla când vor ajunge la „Apa”. Au deschis ușa de la 
încăperea cu bazinul care făcea legătura cu „Apa, amândoi 
gândindu-se că nu poate să se întâmple nimic rău. 

A fost necesar doar să simtă mirosul „Apei”, pentru ca toate 
simţurile lui Abel să o ia razna, la fel și creierul lui pe care nu a mai 
reuşit să îl controleze. L-a îmbrâncit pe Atehoo cu o forță pe care nu o 
bănuia până în acel moment, şi a început să alerge către bazin. 

— Nuuu! atât a mai reușit să strige Abel aruncându-și privirea 
în spate către Eoma și Atehoo care se uitau la el împietriţi. Se uitau la 
el în timp ce plutea în aer în săritura care avea să îl aducă în contact cu 
„Apa”. Vedeau capul lui Abel care se deforma căpătând o mie de alte 
feţe, şi care încă mai exprima o suferință cumplită. 

Nava a început să se zdruncine din toate încheieturile, iar apa 
din bazin a început să fiarbă. Eoma simțea teamă, pentru prima dată în 
viața ei, acel sentiment pe care documentațţiile de specialitate l-au 
numit teamă. L-a luat de mână pe Atehoo, la fel ca și atunci când copii 


fiind, au fost amândoi trimiși înspre „Apa” pentru a primi botezul 
acesteia. 

— Ce am făcut? întrebă Eoma, uitându-se după Abel cum 
dispare în „Apa”. 

— Nu ştiu ce am făcut, dar cred că nu am avut o idee prea bună. 
Ar fi trebuit să îl ascultăm pe Arian și să îl ținem doar sub 
supraveghere. 

Eoma se aruncă înspre bazin cu intenţia de a-l scoate pe Abel 
afară. A rămas în schimb împietrită pe marginea acestuia cu ochii 
ațintiți în „Apa'. Atehoo a venit lângă ea, surprins de reacția acesteia. 

— Ce naiba se întâmplă acolo? scrâșni el printre dinți. Ce ne-a 
adus Arian pe cap? 

— Cred că acesta este sfârşitul! spuse Eoma, având privirea 
nedezlipită de la imaginile de sub ea. Îl vedea pe Abel, vedea capul 
acestuia înconjurat de o lumină puternică, vedea o mulțime de „Ei” 
străbătând acea lumină. 

— Ce sunt acele cuburi? parcă seamănă cu nişte meduze cu 
pelerinele acelea sclipitoare! întrebă Atehoo nedumerit. 

— Nu ştiu, dar cred că sunt acei „Ei” despre care Arian ne-a 
spus! de data aceasta, Eoma își ridică privirea şi se uită în ochii fratelui 
ei. Dacă am dreptate, încă o dată îți spun, Atehoo, acesta ne este 
sfârşitul! 

— Nu! O să stăm şi o să luptăm! atitudinea lui Atehoo 
demonstra proveniența acestuia și spiritul de conducător pe care îl 
avea în sânge. 

— Sunt alături de tine, dragul meu frate! Eoma avea ochii în 
lacrimi. 

Atehoo se îndreptă hotărât înspre încăperile sale, urmând să 
dea ordinele pentru începerea a ceea ce încă o dată spera să însemne 
salvarea speciei lui. 

„Arian, unde eşti? Avem nevoie de tine, AM nevoie de tine! Am 
greșit, nu te-am ascultat și l-am eliberat pe Abel. Cred că acest lucru ne 
va aduce pieirea. „Apa” e plină de „Ei' şi nu știm cum putem să îi 
atacăm și cum să le facem față. Unde eşti?” Eoma se uita în sus la 
tavanul de sticlă şi la „Apa” care acum era împânzită cu acele cuburi și 
pelerine. Mii, sute de mii, milioane de cuburi erau eliberate de către 


Abel. 

„Te iubesc Arian!” Eoma şopti aceste cuvinte dându-se un pas 
înapoi. Cuburi au început să iasă la suprafaţă şi acum întreaga cameră 
era plină de „Ei”. Toţi stăteau în jurul Eomei, ca și când ar fi privit-o. 
Aceasta a mai aruncat o privire în sus, sperând că Arian este acolo și va 
veni să o salveze. Ochii reveniţi înspre cuburi au atenționat-o că ceva 
s-a schimbat. Activitatea electrică a pelerinelor se oprise pentru o 
fracțiune de secundă, probabil pentru a gândi următoarea mișcare. 
Eoma era pregătită, îi aştepta, îi sfida prin braţele ei pe care şi le-a 
întins pentru a le arăta că nu are de gând să riposteze. Nici nu avea 
cum să o facă. Corpul ei s-a lăsat pradă cuburilor, care au profitat de ea 
şi de creierul ei intrând fiecare şi ieşind, un viol în grup, o exhibiţie 
socială, o denigrare a ceea ce reprezenta corpul și ființa ei. Pentru 
Eoma totul s-a oprit, nimic nu mai avea sens, și totul s-a sfârşit. Şi-a 
trăit ultimele momente cu gândul la Arian. Acum, surogat fiind, tot 
ceea ce a mai putut să facă, a fost ca o lacrimă să îi plece pe obraz, 
înainte ca ultima conexiune neuronală să fie realizată, cubul să fie 
instalat pe deplin și să preia controlul asupra ei. 

Au ieşit din gaura de vierme la câțiva metri deasupra apei, la 
timp pentru a încasa un val înalt de peste o sută de metri. Nava lor a 
fost zdruncinată, şi deşi toate sistemele lucrau pentru a păstra în 
interior acea senzaţie de stabilitate continuă, valul acela imens 
dispunea de navă cum voia. Arian s-a trezit zdruncinat şi aruncat de pe 
scaun. Primul impuls a fost Maria. Îşi aruncă privirea înspre cadranul 
acesteia pentru a vedea dacă a păţit ceva. Liu era lângă ea chinuindu-se 
să o protejeze. „Bun! E totul în regulă, văd că şi Junior e la locul lui, 
atunci ce naiba s-a întâmplat?”. S-a ridicat de jos și s-a îndreptat înspre 
cadranul de comandă, privind viteza cu care Junior încerca să 
stabilizeze comenzile navei. 

— Am fost loviți de un val uriaș, și acum ne aflăm în interiorul 
lui! îl informă urgent Junior. Suntem pe planeta lui Atehoo, dar nu ştiu 
ce se întâmplă. 

— Îţi spun eu ce se întâmplă, spuse Arian uitându-se atent în 
fața lor. 

— Ce e acolo? întrebă Junior, acompaniat de Robert. 

— Sunt „Ei”! Abel le-a dat drumul, probabil că Atehoo şi Eoma 


au ajutat inconștient la acest lucru. Prozon, în încercarea lui de a 
transforma surogațţii prin intermediul tău, Junior, s-a folosit de Abel 
pentru a-i aduce pe toți la el. Acum toţi au venit în lumile noastre, şi 
vor încerca să ne ia locul. 

— Vrei să spui că toți „Ei” vor fi descărcaţi pe această planetă? 
întrebă Robert nevenindu-i să creadă. 

— Da, toți... miliarde și miliarde de „Ei”, toți având acelaşi scop: 
să-şi găsească un surogat! 

— Trebuie să ajung în „Apa'! Junior, deschide trenul de 
aterizare! nu a mai așteptat răspuns şi s-a îndreptat înspre zona în 
care ieşea piciorul navei. 

Odată aflat înăuntru, gândurile lui s-au îndreptat înspre Eoma, 
Atehoo şi „Apa”. „Ce trebuie să fac ca să îi salvez? Dacă m-am înșelat în 
privinţa „Apei”, dacă nu ea e cea care mă poate ajuta cu ultima piesă 
din acest puzzle, dacă nu îmi poate aduce acea zi lipsă din memoria 
mea înapoi?” erau întrebări care îi treceau prin creier în cele câteva 
secunde pe care le avea până când piciorul avea să fie plin de „Apa'. 
Contactul cu „Apa” a fost dureros, aceasta transmițându-i toată 
durerea provocată de venirea „Lor”. l-a arătat ce s-a întâmplat, 
mulțimea de „Ei” care au fost eliberaţi și care încă ieşea din portalul 
deschis de către Abel. 

„Cum putem să îl oprim pe Abel?” întrebarea a fost adresată 
„Apei”, care i-a oferit un răspuns clar şi logic. Arian spera că ceea ce 
„Apa” voia să facă pentru a opri exodul „Lor” prin portal, nu avea să îi 
aducă și lui sfârşitul. Spera că o să poată creierul lui să facă față unei 
asemenea solicitări. „Apa” i-a promis că în felul acesta avea să 
primească și ceea ce căuta de fapt. 

Junior şi Robert se uitau mirațţi la valul acela imens care începea 
să se retragă, nivelul apei începând să scadă vizibil. În doar câteva 
secunde, întreaga planetă era secată, nu mai era niciun strop de apă, 
cât vedeai cu ochii erau doar formațiuni stâncoase, și din când în când 
câte o platformă. Totul a dispărut, „Apa” nu mai era, totul era pustiu. 
Pe platforme, oamenii au început să iasă, miraţi şi ei de dispariția 
„Apei”. 

— Ce s-a întâmplat aici? întrebă Robert. 

— Arian... atât a zis Junior și s-a ridicat după ce a stabilizat nava, 


îndreptându-se către piciorul navei. 

Arian se afla acolo, căzut, inconștient, cu o dâră de sânge 
ieşindu-i dintr-o nară. Junior l-a luat în braţe și l-a dus într-un cadran, 
pe care l-a transformat în cabinet medical. A chemat-o pe Liu pentru 
a-i efectua câteva teste. Spera ca în felul acesta putea să afle ce s-a 
întâmplat acolo. 

— De ce nu încerci să extragi informaţiile așa cum ai făcut mai 
devreme? îl întrebă Robert. 

— Pentru că m-ar omori dacă m-ar prinde că o fac. O să aflăm în 
curând ce s-a întâmplat, și ar fi bine să îl readucem cu picioarele pe 
pământ, pentru că nu ştiu ce pas urmează să facem de acum. 

— Poţi să ne fereşti de toţi acei „Ei” de afară? 

— Da, asta pot să o fac, nu trebuie să vă fie frică de ei! spuse 
Junior, cu un zâmbet de superioritate pe buze. 

Robert nu a putut să nu observe acest lucru, şi îşi spuse că deși 
Junior e o clonă, totuși nu seamănă cu Arian. 

— Ce s-a întâmplat cu el? a întrebat Liu la vederea lui Arian. Un 
fior a cuprins-o ştiind că Abel e acolo jos, și că fără Arian, totul avea să 
se ducă de râpă. 

— Sper să ne spui tu nouă! îi întoarse cuvintele Junior. Se 
întoarse către centrul de comandă, lăsându-i pe restul în urma lui. 

Arian a ieşit din Maşină, învățând în mod constant tot ceea ce se 
întâmplă cu el şi cu modificările suferite. L-a văzut pe Bătrân cum îl 
priveşte mândru și fericit de ceea ce a reușit să realizeze. Creierul lui 
recepționa milioane de semnale, auzea miliarde de voci, scana, 
transpunea, cataloga, eticheta și stoca. Toate aceste operaţii reușea să 
le facă în timpi foarte mici. Putea de asemenea să găsească orice urmă 
de „Ei” de pe planetă. Vedea undele cerebrale emise de Bătrân şi în 
câteva secunde a învăţat să le citească. Auzea orice creier care era viu 
pe planeta lor, auzea gândurile oricărui Intermediar. Simţea că s-a 
născut din nou, simțea că momentul salvării a venit, simțea că poate să 
aducă schimbarea. A privit pentru un moment Bătrânul al cărui 
zâmbet însemna o netarmulita satisfacție asupra a tot ceea ce a reuşit 
să realizeze, culminând cu existenţa lui Arian şi a Maşinii. În următorul 
moment a simţit o durere imensă, și a auzit țipetele tuturor semenilor 
lui, ţipete de disperare, țipete de durere. Îi auzea cum mor, îi auzea 


cum îşi plâng copiii pe care i-au pierdut, îi auzea luptând, îi auzea 
împotrivindu-se. S-a întors cu fața către oraş, doar pentru a închide 
ochii la vederea tuturor acelor Chems care se autodistrugeau și 
distrugeau odată cu ei și viețile celor pe care până atunci îi 
adăpostiseră. 

— Nu! strigă Arian, eliberând o undă de electroni liberi din 
creierul său pentru a distruge Chems-ul care îl prinse pe Bătrân. 

Îl ridică pe Bătrân de jos, plin de sânge și pregătit pentru 
moarte. 

— Haide, o să te refacem! strigă el la Bătrân. Nu mă lăsa acum, 
nu pot să reușesc fără tine! 

Ultimele cuvinte ale Bătrânului îl făcură să tremure şi să 
privească cu durere înspre orașul care se distrugea. A simțit atunci că 
ştie ce să facă şi care avea să fie următorul pas. A simțit portalul care 
s-a creat în creierul lui şi legătura formată cu lumea „Lor”. A reuşit să 
stabilească o legătură cu însuși Conducătorul Suprem, tatăl lui. Nu a 
stat niciun moment pe gânduri şi s-a transferat în dimensiunea „Lor”. 

O lume într-o continuă mișcare și transformare, o însumare a 
tuturor lucrurilor pe care le ştia, a tuturor lumilor pe care le cunoscuse 
până atunci. Fiecare corp se află acolo, fiecare suflet trăia în acea 
dimensiune. Era prima oară când un om păşea în dimensiunea lor, 
ceea ce a creat un flux de energie care a stabilizat mișcarea într-o 
singură lume. Totul a rămas blocat pe forma orașelor şi a lumii lor. Dar 
totul era la suprafaţă. În spate, imaginile continuau să se schimbe şi să 
se modifice, împreună cu personajele. Nimic nu era stabil, totul era 
varabil. Se afla într-o discontinuitate continua, și doar dorința unuia 
dintre „EI” ar fi putut stabiliza această stare. Vedea în jurul lui oameni 
care până atunci îi fuseseră vecini, prieteni, cunoştinţe, duşmani. Toţi îl 
priveau cu un fel de interes, dând dovadă că probabil nu își mai 
aduceau aminte de nimic din viața pe care o avuseseră. Îl priveau doar 
ca pe un intrus, şi probabil dacă nu ar fi fost stabilizarea, ar fi încercat 
de mult timp să îl omoare. Dar incursiunea în oraş nu a durat prea 
mult, deoarece imaginea s-a schimbat şi în fața lui a apărut un singur 
om îmbrăcat într-o lumină puternică emanată de fluxurile pe care 
creierul le transmitea. La fel ca şi până atunci, camera în care se afla 
era într-o continuă schimbare, aducând mereu alte imagini, alți 


oameni, alte dimensiuni, alți timpi. Totul era relativ, dar totul putea să 
fie atât de real totodată. A simțit fluxurile care încercau să îi pătrundă 
în creier. Le bloca, le respingea constatând că făcea acest lucru fără cel 
mai mic efort. 

Imaginea pe care o aveau acum în jurul lor era cea din care 
tocmai venise el. Îl aveau în mijloc pe Bătrân, mort, Maşina în partea 
dreaptă şi în depărtare orașul distrugându-se. 

— Bine ai venit, fiule! vocea Conducătorului Suprem era un 
tunet, pe care creierul lui Arian trebuia să o filtreze și să o egalizeze 
pentru a o înțelege și a o recepționa. Un alt om dacă ar fi fost, ar fi fost 
transformat instantaneu în particule de materie vie. 

— Deci tu ești Creatorul! spuse ironic Arian. 

— Unii mă numesc şi așa! veni răspunsul. De fapt doar voi, 
pământenii, şi cei care sunt derivați din voi mă mai numesc așa, restul 
au găsit fiecare câte o altă denumire care să le convină cu 
experimentele la care sunt supuși. 

— De ce faci asta? 

— Pentru că evoluţia este cheia dezvoltării, pentru că universul 
este doar o latură existenţială și ideea de a modela orice după dorinţă, 
de a face orice, de a realiza orice, de a nu avea limite, îmi impune 
transpunerea oricăror dorinţe în realitatea iluzorie în care vă învârtiți 
voi. 

— Asta înseamnă că ai putea foarte bine să faci acest lucru în 
alte părți, în alte universuri, în alte timpuri! 

— Da, aş putea, dar asta ar însemna să o iau de la capăt! Acum, 
după atâta timp... 

— Ce e timpul? Arian l-a întrerupt doar pentru a încerca să afle 
o răspunsul la o întrebare pe care şi-o pusese de atâtea și atâtea ori. 

— Timpul nu este un ce, este un cât! 

— Cât este timpul? întrebă mirat Arian. 

— Într-adevăr! Timpul este atât cât fiecare îşi doreşte să fie! 
Totul în jurul nostru, după cum vezi, și Conducătorul Suprem îi arătă 
cu mâna schimbările care au revenit în jurul lor, totul este după cum 
vrem noi să fie! 

— Te referi la ceea ce noi numim destin, să înțeleg? 

— Da! Creierul vostru nu este capabil să înțeleagă o rază atât de 


mare de modificări şi schimbări, astfel că accepțiunea timpului ca şi un 
„ce” vine ca și urmare a comasarii acestuia în ceea ce înseamnă destin. 
Oricine ar putea să fie capabil să schimbe timpul, oricine poate să 
modifice orice, dar nu oricine ştie să utilizeze capacităţile pe care le 
deţine. 

— Acesta este marele tău experiment? Arian devenea puțin 
iritat de ceea ce auzea. 

— Da, exact! Am vrut să văd de fiecare dată ce înseamnă pentru 
voi, pentru oricare dintre multele specii pe care le-am creat de-a 
lungul timpului, ce înseamnă importanţa existenței unor întrebări fără 
răspuns. Au existat întrebări ca şi „Ce este Dumnezeu? Există 
Dumnezeu?” sau „Exista universuri paralele? Ce înseamnă timpul?” sau 
„Suntem singurii în Univers? Mai există şi alte specii?” 

— Dar noi am găsit răspuns la toate întrebările! a venit 
răspunsul lui Arian, realizând în momentul următor că astfel a găsit 
răspunsul la motivul exterminării lor. 

— Da, acesta este motivul, Arian! Existenţa voastră şi a oricărei 
specii va dăinui atâta timp cât îi ia ca să descopere răspunsurile. 
Necesitatea continuității lor devine inutilă după acel moment. 

Pentru Arian totul a devenit clar, totul a devenit limpede și 
imaginea în jurul lor s-a oprit. 

— Văd că deţii capacități nebănuite! Ai reușit să treci peste 
imaginile create de mine și să îți impui imaginea pe care o doreşti tu! 
Conducătorul Suprem spunea aceste cuvinte încercând să suprascrie 
imaginea creată de către Arian mai devreme. 

— Nu încerca, nu ai să reuşești! mârâi Arian printre dinți. Știi 
bine de ce am venit aici, şi am să îmi duc misiunea până la capăt! Ai 
făcut destul rău, și deoarece sunt singurul care poate să te oprească, 
am să mă folosesc de acest lucru, ca să o şi fac, „Tata”! 

— Eu te-am făcut, eu am să te și distrug! veni răspunsul 
împreună cu toată puterea undelor cerebrale răsfrânte asupra lui 
Arian. 

— De data aceasta cred că e rândul tău să vezi ce înseamnă acel 
„cât'! spuse Arian gâfâind, punând mâinile pe pământ, copleşit de 
puterea undelor Conducătorului. 

Creierul lui Arian a adunat unde cerebrale de la toate creierele 


pe care le auzea în fiecare miime de secundă în capul lui și s-a folosit 
de ele pentru a le bloca pe cele ale Conducătorului. Diferenţa prin care 
Arian a reuşit să îl acopere pe Conducătorul Suprem a fost faptul că el 
s-a folosit de undele cerebrale ale oamenilor, pe când Conducătorul 
Suprem controla undele către ceilalți „EI”. Lumina strălucitoare a 
început să dispară din jurul Conducătorului lăsând încet loc unui 
bătrânel cu părul şi bărba albă, dar de o frumuseţe grecească. Arian se 
uită la el, în timp ce se ridica de jos şi închidea scutul în care l-a 
introdus pe Conducătorul Suprem. 

— Într-adevăr, spuse el, suntem făcuți după chipul şi 
asemănarea ta! 

— Sper că ştii ce faci! bătrânelul își îndreptă mâna către frunte, 
indicând faptul că Arian trebuia să fie pregătit pentru ceea ce avea să 
urmeze. 

Arian nu a mai zis nimic, ci s-a întors către imaginile din jurul lui 
care s-au oprit în momentul în care undele cerebrale ale 
Conducătorului Suprem au fost blocate. A adus în fața lui lumea 
Intermediarilor așa cum se afla în acel moment. Bătrânul nu mai era 
acolo, dispăruse, mai era doar Mașina și acel Chems. S-a apropiat de 
Conducătorul Suprem şi i-a atins mâna. În acelaşi moment corpurile 
lor au fost transpuse în lumea Intermediarilor, între Maşina şi Chems. 

Arian s-a apropiat de Chems și a făcut câteva modificări la 
consola acestuia. Chems s-a pus în mișcare, a identificat locaţia 
virusului introdus de către „Ei, şi l-a eliminat. Apoi a început 
reconstrucția, aducând în față o cameră în care se afla o bilă creată cu 
ajutorul Mașinii şi destul de mare pentru a încăpea o persoană. 
Compoziţia bilei avea la bază secvențe de ADN ale lui Arian, combinate 
cu electroni liberi şi unde cerebrale. Rolul Mașinii se sfârșea odată cu 
crearea acestui ultim obiect. Era creat astfel un scut real și fizic care 
avea să îl ascundă pe Conducătorului Suprem de orice ochi indiscret. 

— Am să te rog acum să intri aici! și Arian îi arătă 
Conducătorului Suprem intrarea în bilă. O să poți să îţi creezi acolo 
orice lume doreşti, o să poți să faci ce vrei, o să ai și destul timp la 
dispoziție! din nou ironie în tonul lui. 

— Aşa am să fac! Dar ține minte un singur lucru, fiul meu! 
Conducătorul Suprem începuse să se îndrepte către bilă. Va veni 


vremea în care nu o să mai faci față singur și o să ai nevoie de mine. Va 
trebui atunci să îţi dai seama unde ai să mă găsești! 

— Atunci când o să fie nevoie de tine... Arian nu mai continuă, 
nu mai avea niciun rost discuţia. 

Bătrânelul a intrat încet în bilă. Când intrarea acesteia a fost 
sigilată, scutul creat de Arian și-a pierdut puterea, locul acestuia fiind 
preluat de către bilă. Efectul a fost o lumină puternică ce a cuprins 
întreaga bilă. La prima vedere Arian a crezut ca undele puteau fi 
recepționate, dar la o analiză mai atentă și-a dat seama că e doar 
reacția cauzată de interferența undelor cerebrale ale Conducătorului 
Suprem şi compoziţia bilei. 

Arian a reconfigurat Chems-ul ajutându-se de consola acestuia. 
După ce a terminat configurările, Chems-ul a început să își 
autodistrugă părți din construcție, până când a mai rămas doar o 
singură încăpere, în care era ținută bila. Mai străbătea doar o lumină 
difuză prin hubloul lăsat la încăpere şi intrarea în aceasta. 

Liu era agitată deasupra lui privind la holograma corpului lui 
Arian. 

— Și-a revenit! a strigat ea către restul celor de pe navă. 

Arian s-a ridicat ca şi când nimic nu s-ar fi întâmplat, și deși se 
simțea puțin slăbit, s-a îndreptat fără să zică nimic către centrul de 
comandă. 

— Ce s-a întâmplat cu planeta? întrebă Robert când îl văzu că 
intră în cadran. 

— Nu mai contează! Trebuie să plecăm de aici! Nu mai avem ce 
să căutăm pe planeta această, a murit! 

S-a așezat la comenzi, simțind că își revine în totalitate. A mai 
rămas câteva momente uitându-se undeva în gol, fără să realizeze că în 
spatele imaginilor cu comenzi, au apărut memoriile oferite de „Apa” în 
legătură cu ce s-a întâmplat acolo jos, pe platforma lui Atehoo. Robert 
şi Junior priveau şi ei imaginile, văzându-l pe Abel eliberând un număr 
impresionant de „Ei” la contactul cu „Apa”. niciun mușchi nu a tresărit 
pe chipul lui Arian cât timp a privit imaginile cu Eoma violată de acel 
grup monstruos de „Ei”. În spatele imaginilor, Arian a mai suprapus o 
imagine cu un chip acoperit de o mască, chip care vărsa lacrimi, chip 
care plângea, chip care simțea durerea, durere vizibilă prin masca pe 


care o purta. 

Atehoo împreună cu oamenii lui au încercat să se opună şi să se 
lupte cu toţi acei „Ei” dar nu aveau nicio armă care să îi apere sau care 
să le provoace daune „Lor”. A rămas ultimul transformat în surogat, 
obligat să își vadă semenii cum își cedează corpurile acelor cuburi 
îngrozitoare. Şi-a văzut părinții cum ţinându-se de mână se lasă pradă 
invadatorilor. A urmărit fiecare mișcare pe care cuburile o făceau. 
Fiecare odată ce îşi găsea surogatul, îl întorcea pe acesta înspre 
Atehoo. 

— Şi tu? Atehoo, cu ochii în lacrimi întinse mâna înspre un 
surogat care se apropia de el. Cu ce am greşit să ne fie dat un asemenea 
destin? 

— Nu există destin, Atehoo! Suntem doar „Noi, cei care 
controlăm, cei care vă controlăm. Acum am venit doar să ne luăm ceea 
ce ne aparține! Eoma arătă cu mâinile corpul ei. Asta! 

— Eoma, poţi să scapi! Poţi! Atehoo se rugă de ea în speranța că 
ceva mai putea fi salvat. 

Eoma s-a dat la o parte din faţa lui, iar toţi surogaţii din spatele 
ei au format un culoar la capătul căruia un cub ale cărui inflexiuni din 
pelerină aveau ceva diferit față de ceilalți, a început să vină către el. 
Atehoo vedea cum apărea și dispărea, fad, transparent, un om care 
alerga odată cu cubul. Părea că era chiar cubul care aleargă înlocuit din 
când în când de un om, om care ajuns mai aproape nu era altcineva 
decât Atehoo. 

— Nu! Nu accept! Atehoo ridică deasupra capului katana pe care 
Arian i-a oferit-o şi a început să alerge către cubul care la rândul lui 
alerga către el. Întâlnirea dintre ei a însemnat o fandare rapidă a lui 
Atehoo înspre dreapta şi o lovitură rapidă cu sabia înspre cubul care 
trecea pe lângă el. Doi paşi mai încolo s-a oprit. A auzit două sunete 
metalice lovind podeaua și a încercat să identifice proveniența 
acestora, evitând să se întoarcă încă. 

Două jumătăţi de cub se aflau pe podea, ambele prinse încă de 
pelerina care însemna terminaţiile neuronale. Se stingeau încet, la fel 
cum se stingea şi interiorul celor două jumătăţi de cub. Atehoo a 
încercat să găsească o explicaţie, s-a uitat în jurul lui, la toți acei 
surogaţi care priveau şi ei la rândul lor nedumeriți cubul înjumătățit 


de pe jos. 

— Ne-ai descoperit slăbiciunea... Eoma s-a apropiat între timp 
de el. Nu putem decât să te eliminăm! 

Cu ochii în lacrimi, Atehoo a ridicat sabia şi cu o mişcare scurtă 
i-a secționat craniul Eomei. Calota de deasupra a mai stat puțin lipită 
de partea de jos, după care a început să alunece până când s-a desprins 
cu totul de corpul acesteia și a căzut lovind sec podeaua. Toţi acei „Ei” 
care îl înconjurau au făcut un pas în spate, în timp ce Atehoo îi 
ameninţa cu tăişul sabiei. 

Arian a închis ochii pentru câteva clipe, rememorând fără să 
afişeze pe ecran momentele petrecute alături de Eoma. 

— Laşi nenorociţi! scrâşni Robert printre dinți la vederea 
imaginilor din jurul lui. 

— Într-adevăr, îl aprobă dezgustat Junior. 

Toţi trei se uitau la un „EI” care se apropia ca un laş din spatele 
lui Atehoo, pregătit să îl atace. Se apropia acoperit de corpurile surogat 
ale celor care îl înconjurau pe Atehoo și care îl ascundeau pe acel „EI. 
A aşteptat liniștit până când Atehoo se afla cu spatele la el, pentru a 
sări. A intrat în creierul lui încercând să se poziționeze acolo. Nu a mai 
reușit. Aceeași mișcare scurtă de sabie executată de Atehoo a urmat. 
De data această îi era menită chiar lui. Și-a tăiat gâtul doar pentru ca 
sângele lui să stropească pe toţi cei care îl înconjurau, și care deveniți 
străini încercau să îl aducă și pe el în aceeaşi situaţie. Nu a vrut să fie 
un obiect controlat de către alții, nu a vrut să ajute la distrugerea ce 
urma. 

— Cât de nenorociţi sunt... Robert era scârbit de cei care se 
credeau superiori oamenilor. 

— Ce s-a întâmplat cu „Apa”? a întrebat Junior, care și-a revenit 
la o stare logică mai repede decât Robert. 

Arian arătă simplu şi trist cu degetul către inima lui. 

— E în tine? Junior era uimit să audă așa ceva. 

— Da! E în mine, împreună cu toate cunoştinţele ei, pe care am 
fost nevoit să le asimilez. Nivelul mare de informaţii primite m-au 
făcut să îmi pierd cunoștința. 

— Nu ţi-a spus cumva şi ce avem de făcut în continuare? 
întrebarea pusă de Robert de această dată îl cam înfurie pe Arian. 


— Nu trebuie să îmi spună nimeni ce avem de făcut! îi aruncă el 
lui Robert răspunsul împreună cu o privire amenințătoare. 

Robert îşi lăsă privirea în pământ, știind de ce e capabil Arian, și 
chiar părăsi cadranul, preferând să meargă să vadă starea surorii lui. 
„Să-l ia dracu’ de nesimţit! Câteodată e un nesuferit... şi urăsc 
schimbările acestea de temperament la el”. Asta își spunea în timp ce 
se îndrepta înspre cadranul în care se afla Maria împreună cu Liu. 
„Săraca Liu! Se zbate atâta și nici măcar nu știe că iubitul ei nu mai 
există! şi Arian văd că nu are de gând să îi spună!”. Privirea i-a fost 
atrasă de cadranul lui Kim, unde aceasta stătea cu capul lăsat într-o 
parte, părând să doarmă. Uitându-se mai atent, aceasta avea ochii 
deschişi și mâinile îi atârnau în gol. „Ce naiba s-a mai întâmplat şi cu 
Kim?” şi se îndreptă înspre ea. 

În faţa lui s-a deschis o gaură de vierme şi în mijlocul ei au 
apărut Prozon, împreună cu Andreea și încă aproape treizeci de „Ei'. 
Andreea era amenințată de Prozon cu o sabie pe care o ținea la gâtul 
acesteia. Junior a sărit din cadranul de comandă și s-a îndreptat în 
alergare către cadranul în care se afla Maria. Abia atunci a observat 
Arian ce se întâmplă în interiorul navei, și s-a ridicat liniștit de la 
pupitrul de comandă. S-a îndreptat liniștit înspre agitația din centrul 
navei. Câțiva „Ei” au înconjurat cadranul Mariei, în timp ce Junior ţinea 
deasupra burţii acesteia un cuţit. Prozon o ţinea ameninţător pe 
Andreea de păr. 

— Ce se întâmplă aici? Junior? întrebă Arian. 

Junior a început să râdă, un râs nebun, însoţit de o privire la fel 
de nebună ce arăta o latură pe care Arian o ţinuse ascunsă multă 
vreme. Era aceeași latură care apăruse de atâtea ori la Arian în ultima 
vreme şi pe care îi era atât de greu să o controleze. 

— A venit vremea să terminăm acest experiment. Tu erai cel 
care ne stătea în cale. Dar acum, acum avem tot ce ne trebuie ca să 
ducem această misiune la capăt! cuvintele erau însoţite de chicoteli și 
rânjete de fericire. 

— Încă vă stau în cale, şi atâta timp cât o să mai exist, nu o să 
puteți să mișcaţi nici măcar un deget! Sunteţi legați de mâini, și văd că 
nu puteţi să înțelegeţi acest lucru! spuse Arian pe un ton calm. 

— Pfff... 


— Care crezi că îţi era soarta? Crezi că ai fost menit să trăieşti? 
Crezi că te-am luat cu mine pentru că te simpatizez? Nu... rolul tău a 
fost unul bine definit de la început, îi aruncă Arian întrebările lui Junior 
cu intenţia vădită de a crea confuzie în creierul acestuia. 

Privirea lui Junior se schimbă și se întoarse către Prozon care 
dădu din umeri în sensul că nu avea nici cea mai mică idee despre ce 
vorbea Arian. 

— Chiar nu înţelegi, nu-i aşa? Arian îi aruncă o privire de 
compătimire. Prozon te-a folosit ca să ajungă la mine, şi eu te-am 
folosit ca să ajung aici. Da, fără tine nu am fi scăpat din sediul GOA. Am 
ales atunci să nu te omor, te-am lăsat să iei mai multă informaţie decât 
a fost necesar și asta doar ca să te fac să crezi că ai putea să deții 
controlul. 

Rânjetul de pe fața lui Junior se estompa încet și în locul lui 
apăru o grimasă de enervare și iritare. Strângea tot mai tare acel cuțit 
în mână şi îl apropia tot mai ameninţător de burta Mariei. 

— Nu cred! Vrei să te joci cu creierul meu! ştiu eu ce vrei să faci! 
Nu ai să reuşești! exclamațiile veneau precipitat, semn că începea să 
creadă ceea ce Arian îi spunea. 

Junior a privit din nou înspre Prozon, aducându-și aminte ce i-a 
promis acesta. „O să comanzi alături de mine! O să fim doi regi peste 
un singur regat, o să fim o singură persoană!” Abia acum și-a dat seama 
ce a vrut să spună Prozon. Acum a realizat că într-adevăr Prozon l-a 
folosit. Voia să treacă în corpul lui cu prima ocazie pe care o avea. 

— Totuși, continuă Arian, nu înţeleg de ce a trebuit să moară şi 
Kim. 

Arată cu capul în direcția cadranului în care Kim stătea întinsă 
cu capul atârnând şi cu o achii deschişi. 

— Ea ştia prea multe, şi am simţit că plănuia să îți spună despre 
legătura mea cu Prozon mai repede decât era planificat! Şi-a meritat 
moartea! 

— Nu eşti altceva decât un criminal, spuse Arian uitându-se 
atent la fiecare mișcare a lui Junior. Dar acum a venit și vremea ta, a 
venit timpul să mori. 

— Eşti prea bătrân ca să poţi să mă omori pe mine, Arian! Eu 
sunt cel care îți va lua locul! 


Junior ridică cuțitul și se aruncă cu toată forța asupra Mariei. 
Prozon se desprinse de corpul lui John, și se aruncă şi el asupra lui 
Junior.  Cuţitul nu şi-a atins scopul, contopirea dintre ei 
definitivându-se cu o luptă interioară în care niciunul nu voia să 
cedeze. Corpul lui Junior a început să tremure, ochii i se dădeau peste 
cap, în timp ce Prozon stabilea fiecare legătură neuronală. În scurt 
timp, surogatul a fost realizat, şi Prozon îi transmise lui Junior, care, în 
mod uimitor, şi-a păstrat conştientul: 

— Ai crezut că am vrut să mă folosesc de tine! Ei bine, uite, ai 
primit exact ce ţi-am promis... 

— Să îl terminăm pe Arian! îi transmise Junior. Este rândul lui 
să se simtă folosit. 

— Nu încă, mai avem nevoie de el să ne deschidă poarta în 
totalitate, acum că Abel a dat greş. 

— Dar putem să o facem împreună! insistă Junior. 

— Dacă o facem împreună o să murim, pentru că în afară de 
Conducătorul Suprem, nimeni nu poate să suporte un asemenea nivel 
de unde. Nici chiar comuniunea dintre noi. 

Junior a încercat să se împotrivească și să se îndrepte către 
Arian, dar corpul nu îl asculta. A mai încercat încă o dată, simțindu-se 
total imobilizat. 

— Nu are rost să încerci să preiei controlul, nu ai să poţi! 
Funcţiile tale motorii sunt sub comanda mea. Deși eşti egalul meu, 
puterea ta este totuși limitată, în sensul că va trebui să înveţi să te 
controlezi şi să argumentezi logic orice decizie pe care vrei să o luăm. 

Discuţia avea loc deja în zona 51, Prozon ducându-i înapoi în 
locul care îi ferea de Arian. Cu ei era şi Maria într-o stare de 
inconştiență aproape, copleșită de durerile pe care era nevoită să le 
îndure. 

— Nici tu să nu uiţi, Prozon, că de acum înainte doar în acest 
corp vei mai putea locui! Prima încercare de a ieși din corpul meu, va 
însemna moartea amândurora... 

Pentru câteva momente fiecare se opri rumegând informațiile 
pe care le împărtăşiseră. 

— Ce facem cu Maria acum? întrebă Junior, resemnându-se 
pentru moment, dar hotărât să înceapă să caute o metodă de a scăpa 


de sub tirania lui Prozon. 

— Aşteptăm să nască! şi ne vom folosi de ea pentru a-l distruge 
pe Arian. 

Un rânjet apăru pe fața lui Junior, rânjetul lui Prozon, fericit că 
pentru prima dată simţea că se apropie de finalul misiunii sale. 

— Eşti bine? Robert se aruncă asupra Andreei, strângând-o în 
brațe puternic. 

— Da, cred că da! Andreea era mai frumoasă ca niciodată, aşa 
ciufulită şi puţin speriată. 

Arian se apropie calm de ei, întinzându-i o mână fetei să o ajute 
să se ridice. 

— Am trecut prin multe, spuse el, acum e timpul să terminăm 
tot ceea ce am început să facem! E momentul să îi răzbunăm pe toţi 
prietenii noştri pe care i-am pierdut de când am început lupta aceasta. 

— Ar fi bine să ne grăbim, îi spuse Andreea ducându-și o mână 
la cap. 

Arian simți şi el, „Apa” îi transmitea toate informațiile necesare. 
Prozon îi chemă pe toți acei „Ei” pe care Abel a reușit să îi aducă pe 
planetă, înainte ca „Apa” să intre în copul lui Arian, încheind 
comunicarea. Aveau să înceapă atacul asupra Pământului. 

— E timpul să mergem! Robert, vino la comenzi! Arian se 
îndreptă rapid către cadranul de control, accesând de la distanță 
panoul de comandă. 

În câteva momente se aflau în dimensiunea Sorgilor, deasupra 
castelului său din munți. Spre surprinderea lui, în jurul castelului îi 
aşteptau o mulțime de Khazeri, pregătiți de luptă. Arian a mulțumit 
Conducătorului Sorg în gând pentru inițiativa de a-i ține pe Khazeri pe 
poziții. Aceştia aveau tehnologia necesară pentru a face față unui atac 
al „Lor”, dar nu puteau să facă față la numărul acestora. „Are să fie un 
masacru” se gândi Arian în timp ce cobori din navă. 

— Robert, vreau să te duci până în seif şi să îmi aduci Cartea de 
acolo! Poţi să faci asta? 

Robert îi zâmbi şi se îndreptă înspre intrarea în castel, 
oprindu-se un moment pentru a observa mulțimea de Kazheri care 
înconjura castelul. 

— Fraţi Kazheri, li se adresă Arian odată ajuns pe platformă. Mă 


aflu aici în fața voastră pentru a vă oferi momentul pe care îl așteptați 
de atâta vreme! glasul lui străbătea întreaga pădure, ecoul ducându-l 
încă şi mai departe. 

— Vă ofer posibilitatea de a readuce libertatea în sufletele 
semenilor noștri! din piepturile miilor de Kazheri aflați în jurul 
castelului se auzi un urlet de luptă ce a făcut pământul să tremure. 

— Vă ofer posibilitatea să omorâţi atâţi „Ei” cât doriţi! Sunt ai 
voştri şi puteţi să vă folosiți de „Ei' cum doriți! mâna lui se duse 
într-un arc mare de cerc ţinând privirea înspre cer. Nici măcar cerul nu 
ne mai limitează acum! încă un urlet ieşi din piepturile Kazherilor. 

— Vă mai ofer o moarte demnă de un luptător, o moarte pe 
câmpul de luptă. Și vă invit ca cei care vor cădea sub puterea cuburilor 
„Lor” să aveţi demnitatea de a vă lua viața înainte ca legătura cu 
creierul vostru să fie realizată! de data aceasta un sunet asurzitor de 
arme lovite şi urlete prelungite cuprinse întreaga pădure. 

— Vor fi semenii voştri, frații voştri, părinţii voştri cei împotriva 
cărora vă veți întoarce dacă acest lucru se va întâmpla! Acum, frați 
Kazheri, mergeţi pe Pământ, și demonstraţi acelora care se cred 
„Dumnezeu” că din înaltul cerului se poate cădea atât de ușor! Arian 
ținea o mână ridicată cu pumnul strâns înspre cer şi privea la masele 
de Kazheri care îl înconjurau. 

Se întoarse către navă, în timp ce Kazherii încă își loveau armele 
creând un zgomot asurzitor. 

Robert îl aştepta la intrare în navă, ţinând în mână Cartea. Arian 
îi aruncă o privire plină de admiraţie și un gând de tristeţe și poate 
chiar gelozie îi trecu prin minte. „Bucură-te pentru ei, formează ceea ce 
tu nu ai reușit să ai niciodată! Acceptă-ți odată menirea pe lumea asta, 
precum şi statutul!” îşi spuse el în timp ce se apropia de Robert. 

— Ai reuşit! Acum am să te rog să o și decodezi! Crezi că poți să 
faci asta? 

— Nici nu știi cât mă bucur că îmi ceri asta! Robert jubila de 
fericire pentru că punea mâna pe atâtea informații. 

— Mă bucur că ești atât de încrezător, Robert! Consideră-l 
cadoul meu pentru tine! Arian îi puse în semn de afecțiune o mână pe 
umăr. 

Robert era puţin nedumerit, mai ales că în ultima perioadă, 


comportamentul lui Arian faţă de el a trecut prin destul de multe faze. 

— Că... cât... în cât timp vrei să o descifrez? se bâlbâi el 
înclinându-se sub greutatea momentului. 

— Atâta timp cât este nevoie! Ai să găsești răspunsurile pe care 
le cauţi acolo! Savanţii mei au crezut că au reușit să descopere modul 
de decodificare, dar ce au aflat ei, a fost exact ce am vrut eu să afle. 
Trebuia din păcate să îi țin cumva aici! 

— Deşi nu înțeleg pe deplin, îți mulțumesc Arian pentru 
încrederea acordată! 

— Să mergem, nu mai avem timp de pierdut! Totuși, mai am o 
ultimă rugăminte... 

Robert din nou se uită mirat și surprins la el. 

— Ai grijă de Andreea, e o femeie extraordinară! privirea lui 
Arian se îndreptă înspre pământ, tristă și plină de durere. 

Robert a vrut să mai spună ceva, dar Arian i-a tăiat elanul: 

— E timpul să plecăm mai departe în călătoria noastră! 

În jurul lor, navele Kazherilor se ridicau în stol, și la fel și 
dispăreau prin găurile de vierme pe care le formau în faţa lor. Era un 
spectacol de lumini, mai ales că era înserarea, și soarele era roşu 
undeva la linia orizontului. 

— Domnule Preşedinte, domnule Președinte! voci neliniștite şi 
bătăi în uşă se auzeau de partea cealaltă a biroului. 

Preşedintele stătea în picioare, cu fața la geam și privea la cerul 
care cu câteva minute mai devreme era atât de calm și de senin. Acum, 
cât vedea cu ochii, întregul cer era plin de nave extraterestre, din care 
se vedeau plecând luminițe de un albastru fluorescent înspre niște 
forme bizare. Vedea de la distanța aceea doar inflexiunile pelerinelor 
mulțimii de „Ei'. În fiecare clipă câte o navă era doborâtă, câte o 
explozie urmând-o de fiecare dată. O imagine apocaliptică, o luptă ce 
se dădea din ce în ce mai aproape. Peste tot pe pământ vedea oameni, 
îi vedea murind, vedea acele pelerini, le vedea intrând în corpul lor, 
rămânând acolo sau ieşind. Vedea oamenii cum picau morți dacă 
pelerinele ieşeau, şi îi vedea ramanad în picioare dacă pelerinele 
rămâneau în ei. Nu aveau nicio şansă deși din păcate au fost avertizaţi 
despre acest lucru. Nu știa în schimb cine sunt cei cu navele, cei care se 
sacrificau și luptau împotriva „Lor”. Ştia doar că în mod cert Arian 


trebuia să fi fost în spate la toate acestea. 

În spatele lui, uşa de la birou a sărit din toc şi în încăpere au 
intrat Forţele Speciale pentru a-l lua pe Preşedinte cu intenţia de a-l 
duce la adăpost. Cu mâna ridicată, Președintele le-a cerut să se 
oprească. În încăpere apăruseră și câţiva dintre consilierii lui. 

Imaginea din exterior era grotescă, mulțimea de nave ce 
înnegrea cerul, din ce în ce mai aproape, bătălia care se ducea pentru 
evitarea exterminării oferea un spectacol unic. 

— Aici ne aflăm noi... atât am reușit să realizăm în tot timpul în 
care am existat pe Pământul acesta! începu Preşedintele un monolog. 
Fiica lui şi soția se apropiară şi ele de el, şi acum le simțea pe 
amândouă aproape. 

— Nici măcar nu ştim cine sunt cei care se luptă pentru noi! şi ce 
e mai dureros e că probabil noi nu o să mai existăm atâta cât să le și 
mulțumim, continuă Preşedintele cu o voce stinsă. 

— Domnule Preşedinte, trebuie să plecăm! Nu sunteţi în 
siguranţă aici! 

— Dar unde crezi că voi fi în siguranță? Vrei să stau să mă 
ascund în timp ce planeta este invadată de niște nenorociţi ce se cred 
„Dumnezeu”? Ei bine, nu! Dumnezeu există! Dumnezeu e în noi, 
Dumnezeu sunt eu, Dumnezeu ești... 

Nu a mai reușit să termine pledoaria pentru că în cameră au 
apărut câțiva „Ei” prin inconfundabilele găuri de vierme. Președintele 
a luat liniștit pistolul pe care cei doi agenți i l-au oferit mai devreme și 
l-a îndreptat înspre cel care se apropia de el și de fetele lui. A apăsat pe 
trăgaci, închizând ochii. Nimic nu s-a întâmplat. „El” continua să vină 
înspre ei. Președintele s-a uitat nedumerit la pistol, la timp pentru a 
vedea secunda roșie care mai rămăsese pe ecranul micuţ din lateralul 
pistolului. A ridicat privirea înspre soţia sa, care îl privea la rândul ei 
cu ochii în lacrimi, strângând-o puternic pe fetița lor la piept. A vrut să 
ridice mâna să o atingă, a vrut să deschidă gura să îi spună cât de mult 
o iubeşte, dar totul a devenit roșu, totul a devenit atât de cald, atât de 
asurzitor. Nu a mai rămas nimic. Totul s-a stins, totul a dispărut. 

Lupta afară continua chiar și fără cei care au pierit în explozie; 
acea îngrozitoare explozie care a lăsat ţara fără Preşedinte și fără mare 
parte dintre oamenii care conduceau alături de el. Aproape toţi se aflau 


în acele momente în jurul Președintelui. 

În schimb, pentru cei de afară nimic nu s-a schimbat, acea 
explozie nu a însemnat decât doar o altă explozie. Lupta groaznică de 
afară, acel masacru inuman continua, Prozon chinuindu-se din zona 51 
să controleze milioanele de „Ei” eliberați de Abel şi care acum erau 
angajați în luptă. Cei care nu luptau, erau preocupați să își caute 
corpuri surogat printre oamenii care alergau pe străzi înnebuniţi, 
speriați şi fără să înțeleagă ce se întâmplă. 

Nava lui Arian se opri la intrarea în peştera care avea să îl ducă 
în ținutul Sorgilor. 

— Până aici am mers împreună! le spuse el celor trei care mai 
rămăseseră alături de el. Acum ne vom despărți și este alegerea 
voastră ce veţi face în continuare! 

Se uită pe rând la fiecare, Robert, Andreea și Liu. 

— Îmi pare rău pentru Abel, Liu! A făcut ceea ce trebuia să facă, 
aceasta a fost menirea lui. 

Liu nu s-a mai putut abține și a izbucnit în plâns. Andreea se 
apropie de ea pentru a o ţine în braţe, uitându-se și ea tristă către 
Arian. 

Robert se apropie de el și îi întinse mâna, apoi Arian se îndreptă 
liniştit către piciorul navei. Și-a mai aruncat încă o dată privirea înspre 
ei înainte de a dispărea în adâncul peșterii Sorgilor. 

S-a aruncat în aerul greu imprimându-și o viteză ce i-a permis 
să străbată distanța până la Chems-ul Sorgilor în doar câteva secunde. 
Aceștia îl aşteptau în fața Chems-ului, aplecându-se când Arian s-a 
lăsat să plutească în fața lor. 

— Am venit să... 

— Ştim de ce eşti aici, Arian! Conducătorul Sorg a considerat 
necesar să îl întrerupă. Am ştiut tot timpul ce se află în Chems-ul 
nostru, am simţit în fiecare moment puterea pe care o emană, am auzit 
în fiecare zi gândurile care înconjurau clădirea. Puterea noastră vine 
din pereţii pe care îi atingem în fiecare zi. Ne încărcăm cu energie doar 
ascultând vibraţiile produse de Chems! Știm că „EIl” este aici cu noi, 
doar că niciodată nu am reușit să aflăm unde este! Și am știut din 
prima clipă când ai apărut că în final aici se va ajunge. 

— Dacă aţi ştiut, de ce nu mi-ați spus şi mie? Arian era 


nedumerit de raționamentul Sorgilor. 

— Pentru că era necesar să afli singur, pentru că fără celelalte 
piese din puzzle eliberarea „Lui” ar fi fost inutilă. 

— Înseamnă că știți care este următorul pas pe care trebuie să îl 
faceţi... 

— „Conducătorul Sorg se uita mirat la Arian, apoi întoarse 
privirea către semenii lui. 

— Să fugiţi! Să dispăreţi! Plecaţi cât mai departe de aici, lumea 
voastră nu o să mai existe în curând! 

— Ne este greu să ne părăsim locul pentru care s-au sacrificat 
atâția semeni de-ai noştri de-a lungul atâtor ani. 

Arian le aruncă o privire plină de compasiune, ridică din umeri 
în semn că el a încercat şi că mai mult de atât nu poate să facă, şi își 
făcu drum prin mulțimea de Sorgi ce îl înconjurau înspre intrarea în 
Chems. Se îndreptă sigur către primul panou care îi ieși în cale și 
începu să se joace cu cuburile. Chems-ul a început să vibreze, anunțând 
totodată evacuarea de urgenţă datorită necesităţii limitării utilizării 
sale. Odată cu ultimul Sorg ce a părăsit Chems-ul, acesta a început să își 
autodistrugă părți din construcție. O făcea în mod sistematic şi logic, 
începând cu structurile din exterior şi care erau construite din 
materiale ce aveau în compoziție şi metal. Erau anumite bucăţi 
compozite a căror menire era de a fi folosite ulterior pentru a crea cu 
ajutorul lor altceva, sau în cazul de față pentru a distruge. Acum acele 
elemente aveau rolul de a face parte dintr-un utilaj care demola fiecare 
părticică din construcţiile declarate inutile. Utilajul însemna clești de 
peste zece metri lungime, un tip de percutor, o presă şi o mulțime de 
alte utilități. A început cu zonele exterioare, apoi facilităţile ce aveau 
rolul de a oferi condiții de menţinere a vieţii. Era un spectacol inedit 
continuă modificare și calibrare a mecanismelor utilajului, care în timp 
ce distrugea clădirea, își autodistrugea și părți din el pentru a se putea 
tot timpul raporta la mărimea clădirii rămasă de distrus. Astfel că la 
sfârşit, când din Chems nu mai rămăsese mai mult decât o casă cu un 
etaj, mașina folosită pentru distrugere nu era mai mare de câțiva 
metri. 

Sorgii priveau cum locul pe care îl cunoșteau de o viață și în care 
au trăit dispare. Un val a plecat de la Conducătorul lor, şi imediat, un 


murmur a început să se audă dinspre în spate înspre în față. Fiecare 
plângea distrugerea la care au fost nevoiţi să ia parte. Arian aștepta 
liniştit ca Chems-ul să își încheie autodistrugerea. Nu a avut mult de 
aşteptat, deoarece în curând din Chems mai rămăsese doar o singură 
cameră care avea o intrare. S-a îndreptat înspre intrare, a deschis ușa, 
dar un curent puternic de aer l-a aruncat la pământ. Un zgomot 
puternic, ca şi un metrou ce frâna la intrarea în stație s-a auzit dinspre 
uşa deschisă. În următorul moment, în cameră s-a făcut lumină. Un 
zâmbet pe chipul lui Arian apăru în timp ce se ridica de la pământ 
îndreptându-se către intrarea în cameră. Sorgii au început să se 
retragă, temându-se de ceea ce ascundea acea cameră. 

A intrat în cameră privind încântat, hipnotizat, lumina puternică 
ce înconjura bila din fața lui. Părea că totul s-a schimbat, totul avea 
sens, totul se mișca pentru a conlucra la ceea ce înseamnă 
existenţialitate. A întins o mână înspre lumină, dar se trase imediat 
înapoi, aducându-și aminte ce e acolo. Ştia cum îl poate elibera, ştia ce 
trebuie să facă. S-a îndreptat înspre o consolă și de acolo a comandat 
Chems-ului să mărească de două ori suprafața camerei. 

În tot acest timp, simţea o căldură interioară, recunoscând 
câteva sentimente care au început să îi abunde mintea, sentimente ca 
protecție, proprietate, compasiune, paterne, şi pe care le credea 
pierdute în decursul timpului. Nu era normal pentru el să simtă aceste 
lucruri, deoarece a reuşit să le blocheze cu mult timp în urmă, atunci 
când s-a oprit din a-i considera pe oameni copiii lui. A fost momentul 
în care i-a scăpat de sub control, ei fiind atât de mulţi, și el doar unul 
singur. Pe lângă aceasta mai simţea singurătate, simțea pentru prima 
oară frică de ceea ce avea să urmeze, frică deoarece de data aceasta nu 
mai putea să anticipeze mișcările ce vor urma. Conștientiza faptul că 
creierul lui nu mai are puterea de odinioară, ceea ce din nou îl făcea să 
se simtă vulnerabil. 

Închise ochii în timp ce camera îşi mărea suprafaţa, doar pentru 
a accepta tot ceea ce simțea. Simţea nevoia de a cataloga fiecare acest 
nou şi vechi sentiment, de a-l lua pe fiecare în parte, de a-l diseca și de 
a încerca să îl urmeze până în momentul în care ar reuși să scape de el. 
Ştia că e sub efectul puterii Conducătorului Suprem, și că „El” e cel care 
îi inducea toate aceste stări și trăiri. De data aceasta un atac de panică 


îl cuprinse, pentru prima dată în viaţa lui considerându-se mai uman 
decât cel mai uman om. Și-a dat cu groază seama, senzație amplificată 
de Conducătorul Suprem, de faptul că nu poate să îi facă față acestuia 
nici măcar acum, când era sub acel scut! „Ce naiba am să mă fac când o 
să îl eliberez?” jumătate din creierul lui Arian urla de frică, în timp ce 
cealaltă jumătate se întreba ce naiba se întâmplă cu el şi cu 
comportamentul acesta atât de deviant. 

Lupta ce se ducea pe Pământ a fost următorul act pe care 
creierul lui trebuia să îl accepte şi să îl privească. Vedea genocidul care 
se petrecea în cealaltă dimensiune, vedea luptele care se dădeau între 
Khazeri și „Ei', vedea că oamenii erau lipsiți de orice mijloace de 
apărare, şi cădeau fără să riposteze. Cateve minute a fost de ajuns 
pentru ca „Ei” să omoare câteva mii de oameni, fără nicio pierdere în 
rândurile „Lor”. O cruzime fără margini pentru Arian, doar un alt test 
considerat încheiat pentru „Ei”. 

— E timpul să terminăm ce am început! Arian și-a ridicat 
tremurând fruntea lipită de pământ. 

S-a uitat la bilă și la razele parcă mai albe și mai puternice 
emanate de ea. Durerea îl lovi din nou, creierul se lupta, chipul îi era 
descompus, hidos, cu stropi mari de transpiraţie ce îşi începuseră 
traseul plecând de pe fruntea acestuia. 

A deschis o gaură de vierme la un metru de el, gaură în care a 
intrat doar pentru ieşi în următorul moment alături de Maşină. 

— A venit momentul în care Mașina își îndeplineşte menirea! 
Dispariţia ei va face ca atât tu, cât și eu, să revenim la un nivel 
existențional primordial... 

Cuvintele îi ieșeau tot mai greu, dificultăţile pe care creierul le 
întâmpina în a-şi îndeplini sarcinile, îl făceau să se sperie și mai mult. 
Dar simţea că încă mai poate să lupte, ceea ce a şi făcut. 

Folosindu-se de puterea creierului său, a ridicat bila de la 
pământ şi a plasat-o în centrul Mașinii, de unde a fost imediat preluată 
de lasere. Dar acest efort l-a făcut să îngenuncheze și să pună o mână 
în pământ pentru a-și opri căderea. Câteva minute, gândurile lui l-au 
dus înspre zone îndepărtate, rupându-se des, aruncându-l dintr-o 
parte în alta, dintr-un timp în altul, amintiri care se voiau a fi uitate, 
amintiri ce începeau dar nu se mai terminau. A încercat de câteva ori 


să revină la realitate, dar nu a reușit decât o mișcare involuntară a 
capului, o mișcare bruscă înspre dreapta, urmată de o revenire tot atât 
de bruscă la poziţia anterioară. Din gură saliva a început să îi curgă, 
simțindu-şi întregul corp o pernă de ace care îi scurtcircuitau nervii, 
nepermițându-i să execute nicio mișcare. 

O mână de copil i-a atins părul, aplicând o presiune pe craniul 
acestuia. Funcţiile motorii i-au revenit la normal, iar creierul lui a 
reuşit să scape din bucla de amintiri în care a fost aruncat. S-a întors 
înspre copil, același copil care l-a mai atins odată cu ceva vreme în 
urmă. l-a zâmbit, constatând că încă îi era greu să se miște. Două braţe 
puternice l-au prins de mâini şi l-au ridicat în picioare, ghidându-l 
înspre consola Mașinii. Conducătorul Sorg era și de data aceasta alături 
de el. 

La început cuburile se mișcau greu sub acțiunea înceată a lui 
Arian, dar pe măsură ce constituia simbolurile, mâinile lui Arian se 
mişcau din ce în ce mai repede. Era în continuare susținut de 
conducătorul Sorg, iar copilul îi trimitea impulsuri pentru a-l ajuta să 
reziste atacurilor la care îl supunea Conducătorul Suprem. Un ultim 
cub aranjat a însemnat și începutul mișcărilor efectuate de către 
lasere. De data aceasta acționau pentru a decupa bucăţi din bilă, bucăţi 
care se descompuneau imediat ce se desprindeau de restul structurii. 
Lumina din jurul lor începea să scadă în intensitate, odată cu 
distrugerea bilei. În interiorul ei stătea acelaşi bătrânel cu părul și 
barba albe, la fel cum l-a lăsat cu milioane de ani în urmă. 

S-a materializat în fața lui Arian, dar fără să atingă solul. Stătea 
suspendat în aer, modificând, analizând, şi acaparând toate undele 
cerebrale care erau emise de către fiecare creier care exista în Univers. 
În mai puţin de un minut, era conectat la tot Universul, moment în care 
deschise ochii și îl privi pe Arian. 

— Acesta este momentul în care ai șansa de a mă dobori din 
nou, Arian! Conducătorul Suprem a vorbit pe un ton uman, știind 
efectele pe care glasul său le-ar fi putut avea asupra tuturor celor 
prezenți. 

— Dacă asta ar fi fost intenţia, atunci aș fi putut să nu te eliberez 
deloc! Arian și-a recăpătat între timp toate forţele. 

Se părea că nu voia Conducătorul Suprem să discute cu cineva 


care nu era demn de o asemenea întâlnire. 

— Văd acum care a fost motivul pentru care m-ai eliberat! Ai 
pierdut controlul, Arian! 

— Nu am încercat să îl am niciodată! Ce am făcut atunci, a fost 
un gest normal, consecință a războiului pe care îl duceam. Oricum a 
fost prea târziu! Arian își lăsă privirea în pământ. 

— Şi acum ce doreşti? 

— Să vezi specia pe care eu am creat-o! Să constaţi că nu 
necesită exterminare! Să vezi că nu există încă răspunsuri la întrebări, 
deși sunt căutate cu atâta dorinţă... 

— Da, văd asta, Arian! Dar mai văd ceva... văd existenţa unui 
nou Fiu! Văd că ai plecat capul în fața celui care a încercat să îmi ia 
locul, văd că ai acceptat să te sacrifici pentru acești pământeni. 

— E tot ce am putut să fac pentru ei! La urma urmei, sunt toți 
creați din ADN-ul meu! Arian avea din nou în inimă sentimentul acela 
patern. Știa că în continuare Conducătorul Suprem se juca cu creierul 
lui, dar nu avea nici cea mai mică intenţie să riposteze. 

— Ce te face să crezi, Arian, că voi arăta compasiune? Te am pe 
tine, am Mașina, am controlul asupra tuturor! Conducătorul Suprem 
începea să emane lumină semn că a stat deja prea mult prin acea zonă. 

— Îmi pare rău să aud asta, spuse Arian ridicând ochii din 
pământ. Se pare că m-am înşelat în privinţa ta. Mașina nu o ai, pentru 
că e setată să se autodistrugă la scurt timp după ce bila este distrusă, 
pe mine nu mă ai, și pe pământeni nu îi poţi distruge deoarece logica 
nu te lasă. Încă nu au ajuns nici măcar la jumătatea experimentului! 

— Nenorocitule! lumina a cuprins întreaga încăpere, Arian 
creându-și un scut de protecție în faţa acelei forţe. 

Glasul Conducătorului Suprem a răsunat în întreaga peşteră, 
fiecare Sorg, recepționându-l ca pe un sunet divin, ca pe o cântare. Era 
ultimul sunet pe care aveau să îl mai audă, era sunetul care îi trimitea 
şi îi transforma în „Ei, era sunetul care le aducea moartea, era sunetul 
care le distrugea corpul, transformându-l în miliarde de particule de 
materie. 

— Nu ai să învingi niciodată! șopti Arian din nou în genunchi, 
chinuindu-se să menţină scutul. 

— Priveşte-mă! 


Conducătorul Suprem îl luă pe Arian și s-au îndreptat înspre 
Pământ. 

Prozon s-a aruncat în genunchi, la vederea celui pe care îl 
credea de atâta vreme dispărut. Nu îi venea să creadă că aşa ceva e 
posibil, şi mai ales că sunt spulberate toate speranţele și visele lui de a 
deveni Conducătorul Suprem. 

— Ridică-te, Prozon! Lumea aceasta mai are de trăit, opreşte-ţi 
trupele! Arian a ridicat privirea înspre Conducătorul Suprem, mirat de 
ceea ce a auzit. 

— Am înţeles, Mărite Conducător! Prozon se ridică transmițând 
în același timp şi un ordin de încetare a exterminării. 

Conducătorul Suprem reveni din nou la imaginea acelui 
bătrâne, și întorcându-se către Arian îi spuse pe un ton calm și liniştit: 

— Vezi, Arian, care este diferența dintre noi doi? îl lăsă pe Arian 
să rumege puțin întrebarea, după care continuă: 

— Tu ai crezut tot timpul că eu realizez un experiment social cu 
voi toţi! Ei bine, nu e așa, nu am făcut altceva decât de a crea! Am reușit 
să te creez pe tine, primul om care a reușit să mă doboare! 
Conducătorul Suprem îl privi atent pe Arian şi reacția acestuia. 

— Aici a fost adevărata mea creație! Tu, Arian, tu ai fost rodul 
experimentelor mele! Cum crezi că m-am simţit când am descoperit și 
când te-am lăsat apoi să descoperi şi tu puterea pe care o ai în tine? 

— Speriat? spuse Arian cinic, încercând să iasă din vraja 
cuvintelor Conducătorului Suprem. 

— Fericit! Uită-te puţin în urma ta Arian! Ai reușit să creezi de 
unul singur această rasă de pământeni și să o conduci. Asta nu te face 
Dumnezeu? Adu-ţi aminte că era vorba nu despre „ce”, ci despre „cât'! 

Arian și-a dat seama unde voia să ajungă Conducătorul Suprem 
şi ce voia să facă. Anticipându-i mișcările, îi spuse liniştit: 

— Poţi să mă lipseşti de ei, așa cum te-am lipsit şi eu de puterile 
tale! Dar acest lucru dă dovadă de faptul că nu faci altceva decât să îţi 
protejezi semenii, la fel cum... 

Privirea lui Arian i-a fost atrasă de lumina care a părăsit-o pe 
Maria. Aceasta stătea liniștită pe podea, ascultând, uitându-se la el, 
liberă! 

— Ce ai făcut? strigă Prozon la Conducătorul Suprem, 


aruncându-se asupra Mariei. 

— Ceea ce trebuia să fac! Noi nu putem să avem urmași! spuse 
Conducătorul Suprem adresându-se către Prozon, dar cu privirea 
aţintită în ochii lui Arian. Dar voi nu aveaţi de unde să știți asta! 

— Și atunci acela ce a fost? întrebă Prozon ridicându-se 
ameninţător. 

— Doar rodul imaginaţiei tale! Arian a intervenit în discuţie, dar 
cu o voce stinsă. Trebuia să te țin ocupat cu ceva pentru a câştiga mai 
mult timp. Nu voiam să experimentez încă o dată efectul Bombei 
Atemporale! 

— De ajuns! Conducătorul Suprem își aruncă privirea asupra lui 
Prozon care s-a transformat într-o mininova. E timpul să terminăm 
ceea ce am început, spuse el întorcându-şi privirea către Arian. 

L-a văzut pe acesta având ochii în lacrimi, adânciţi în ochii 
Mariei. S-a îndreptat cu paşi mici către ea, lăsându-se să cadă în braţele 
ei. 

— Îmi pare rău că trebuie să se sfârșească așa! Arian o sărută 
ușor pe buze, simțind gustul sărat al lacrimilor de pe obrazul Mariei. 

A rămas cu ea inertă în braţe, cu privirea blocată în ochii lui. O 
lacrimă i se prelinse pe față, un gol imens în suflet drept dovadă a ceea 
ce tocmai s-a întâmplat. 

— Nu se va termina aici, vor mai... atât a mai reușit Arian să zică 
înainte să se trezească într-un pat murdar într-o cameră întunecată. 

Ochii încercau să i se acomodeze cu întunericul, îl dureau 
îngrozitor, la fel ca și urechile care simțea că îi explodează ca și 
răspuns la sunetul produs de apa care curgea în continuu din dușul 
care se auzea din partea cealaltă a camerei. A încercat să îşi aducă 
aminte ce căuta acolo, dar creierul nu îi funcționa, nu reușea să lege 
nici măcar un cuvânt, nu ştia nici măcar să vorbească. S-a rostogolit din 
pat, reuşind să își trimită impulsuri întrerupte către funcțiile motorii. 
Se simţea murdar, îşi simţea pantalonii plini şi murdari, simţea în nări 
un miros pe care nu putea să îl identifice. Era un miros fetid de fecale 
combinat cu un miros înțepător de vomă la care se adăuga umezeala 
camerei. Întunericul din cameră transforma totul la augmentativ. S-a 
târât înspre apa care se auzea căzând împrăștiat pe o suprafață mai 
mare, încercând să gândească. Nu avea la ce... era gol, nu ştia ce 


înseamnă sunetul apei, nu știa ce înseamnă mirosul îngrozitor, nici nu 
ştia că le zice „sunet' și „miros”. A simţit apa rece cum îi loveşte 
craniul, lovituri pe care le simțea ca nişte ciocane care îl loveau în 
creștetul capului. Fiecare picătură era o lovitură, fiecare lovitură 
însemna durere, fiecare durere genera răspuns. Răspunsul era un 
mormăit continuu și salivă curgând din gura întredeschisă. Și-a adunat 
genunchii la piept, reuşind să se aşeze cu spatele la perete, sub duș. 
Mormăind în continuu, şi-a imprimat o mișcare involuntară a capului 
şi a corpului, înspre în față și în spate, privind în gol către un punct din 
fața lui. 

— A... A... Arian! sunetul lovi pereţii camerei, oprindu-l pentru o 
secundă din mişcarea imprimată, apoi se întoarse din nou la el. La 
auzul vocii lui care se întoarse, îşi strânse mai tare genunchii la piept, 
speriat, reluându-şi mişcarea involuntară sub stropii de apă care îi 
loveau creierul. 


